
O sinteză remarcabilă a rezultatelor obţinute după un secol de 
investigaţii psihologice ale comunicării, Arta de a comunica prezintă 
interes nu doar pentru studenţii şi cercetătorii psihologiei, ci și pentru 
cei ai ştiinţelor umane în general. Avind în centrul analizei situaţia 
cotidiană şi în acest sens fundamentală a comunicării interper- 
sonale — ce include de la comunicarea amicală sau în familie pînă 
la dialogul psihoterapeutic, interviu, negociere —, lucrarea expune atit 
principalele forme ale acesteia şi psihologia situaţiilor de comu- 
nicare, cît şi paradigmele care funcţionează în cadrul disciplinei. Se 
evidenţiază astfel o perspectivă a comunicării ca instrument al 
acţiunii asupra semenilor şi circumstanțelor, aflat întotdeauna în 
Slujba unor interese şi mize pe care psihologia poate să ni le 
descopere. 

Introducere 


Psihologia se află în centrul multor problematici legate de comu- 
nicare. Într-adevăr, comunicarea este o activitate umană fundamentală. 
Pe de altă parte, sensul, valoarea, aprecierea şi evaluarea unei 
comunicări depind în mod esenţial de subiectivitatea persoanelor 
care recurg la ea. Ştim foarte bine că o comunicare transmite sensuri 
diferite în funcţie de subiecţii care „au de-a face” cu ea, precum şi 
în funcţie de contextele în care se înscriu comunicarea şi protagoniștii 
ei. De aceea, studiul comunicării s-a intersectat adesea cu teoriile 
subiectivităţii umane şi deci cu studiile de psihologie. 

Aşa cum vom vedea în această lucrare, cunoştinţele acumulate de 
psihologie în domeniul comunicării se referă în esenţă la tot ceea ce 
se petrece în multiplele forme ale relaţiei de confruntare directă şi 
este clar că toate disciplinele au nevoie să se sprijine pe acest 
ansamblu de cunoştinţe de bază pentru a putea să avanseze în 
propriile cercetări. Într-adevăr, se constată că situaţia de comunicare 
interpersonală este aproape întotdeauna, într-un fel sau altul, situaţia 
de referință pentru marea majoritate a studiilor ce vizează comu- 


Pai 


nicările. Faptul că se explică, de exemplu, cum se „dezumanizează”, 
Cum se „raţionalizează”, „monetarizează” etc. comunicarea sau că 
se analizează efectele de marginalizare, de dezimplicare etc. datorate 
noilor forme de comunicare ce utilizează noile tehnologii are la 
bază permanenta comparare a acestor „noi comunicări” cu situaţia 


Teferenţială care este comunicarea directă. 


12 INTRODUCERE 


Motivul este foarte simplu : aceasta este situaţia pe care o trăim 
cu toţii zi de zi şi pe care o cunoaştem intuitiv în multiplele sale 
aspecte: comunicare amicală, fraternă, amoroasă, comunicare cu 
mama sau cu tata, cu maestrul, cu patronul sau cu reprezentantul 
ordinii, dialog cu medicul, dialog psihoterapeutic, diferite dispute, 
examen oral, susţinere de dosar, conferinţă, intervievare de către un 
necunoscut sau într-un cadru organizat, seminar de instruire, interviu 
la angajare, negociere a unei tranzacţii comerciale, cerere de infor- 
maţii, conversaţie de salon, ritual de prezentare etc. 

În momentul în care numeroase discipline se preocupă de „comu- 
nicare”, se impunea să fie adunate şi sintetizate, pentru studenţii şi 
cercetătorii din ştiinţele umane, multiplele rezultate obţinute de 
psihologie în acest domeniu. 

Prezenta lucrare încearcă deci să pună laolaltă datele fundamen- 
tale obţinute după un secol de investigaţii psihologice (din 1880 - 
Freud — pînă în 1980 — Şcoala de la Palo Alto) centrate pe fenomenele 
subiective ce au loc în situaţiile în care oamenii se găsesc faţă în faţă 
pentru a comunica. 


PARTEA | 


Paradigmele de referinţă şi metodele 
de studiere a comunicării 


Capitolul I 


Noţiunea de paradigmă 


Ca orice ştiinţă, psihologia îşi propune să facă „inteligibile” 
fenomenele care intră în cîmpul său de analiză. Inteligibilitatea 
ştiinţifică se constituie, în esenţa ei, dintr-un sens împărtăşit. Or, 
sensul se naşte întotdeauna dintr-o relaţie cu ceva. Într-adevăr, sensul 
caracterizează întotdeauna ceva în sau prin raport cu ceva. Sensul (şi 
deci inteligibilitatea ştiinţifică) se naşte din confruntarea a ceea ce 
numim „realitate” cu un anumit număr de referinţe ce servesc drept 
proiect de decodare. Unul dintre principalii referenţi constitutivi ai 
acestei perceperi a „realităţii” cu scopul de a o transforma în „repre- 
zentare ştiinţifică” este ceea ce se numeşte „paradigma” utilizată de 
cercetător. 

O paradigmă este un ansamblu de elemente epistemologice, 
teoretice şi conceptuale, coerente „care servesc drept cadru de 
referinţă comunităţii cercetătorilor dintr-o ramură ştiinţifică sau 
alta”! La aceste elemente trebuie să mai adăugăm rezultate presti- 
gioase obţinute în cercetare, experienţe fondatoare, precum şi con- 
Vingeri şi valori împărtăşite de un grup de cercetători. 


1. Definiţie dată de T.S. Kuhn (1962) în The Structure of Scientific Revolutions 
(La structure des revolutions scientifiques, Flammarion, 1972 ; trad. rom. 
Structura revoluțiilor ştiinţifice, Editura Ştiinţifică şi Enciclopedică, 
Bucureşti, 1976 - nit.). 

Paradigma acţionează ca un mecanism perceptiv şi cognitiv ce 
transformă „realitatea” în reprezentare!. Este un mecanism de selec- 
tare şi de recompunere destinat să facă o anumită realitate inteligibilă 
(să-i dea sens), Paradigma reprezintă aşadar procesul transformator 
la care apelează cercetătorul în efortul lui de a construi obiectul 
ştiinţific al cercetării sale. Din momentul în care realitatea are un 
grad de complexitate oricît de mic, paradigma este obligatoriu reductivă. 
Pe de altă parte, reprezentarea elaborată este marcată de orientările 
paradigmei. Dacă paradigma, acest „transformator” , este mecanică, 
reprezentările noastre vor fi şi ele mecanice ; dacă este sistemică, 
reprezentările noastre vor fi şi ele sistemice etc. De aici şi importanţa 
acordată explicitării paradigmelor în analiza contemporană a evo- 
luţiei disciplinelor ştiinţifice. 

Nici un fenomen nu poate fi analizat fără să se apeleze la o 
paradigmă. Ni se pare interesant, pentru a înţelege cum percepe o 
ştiinţă un anumit domeniu de studiu, să explicităm mai întîi cadrul 
sau cadrele referenţiale care îi ghidează pe cercetători. Cît priveşte 
psihologia, aceasta este împărţită între patru mari paradigme ştiin- 
ţifice pe care sîntem obligaţi să le explicităm. 

Cele patru mari sisteme de referinţă pentru analiza comunicării 
sînt: paradigma structural-expresivă, paradigma formal-tranzacţională, 
paradigma relaţional-sistemică şi paradigma fenomeno-praxeologică. 


1. I.-L. Le Moigne, La rheorie du systeme genral, PUF, 1984. 


Capitolul II 


Paradigma structural-expresivă 


1. Paradigma 


1. Obiectul studiilor 


Obiectul final al studiilor întreprinse în cadrul paradigmei structural- 
-expresive este „personalitatea” (înţeleasă ca organizare internă a 
psihicului) celui care se exprimă. Această paradigmă are la bază 
ideea importantă, larg răspîndită în ştiinţele umane de la începutul 
secolului XX încoace (şi care şi-a găsit cea mai puternică expresie în 
structuralismul anilor '60), conform căreia toate fenomenele de 
suprafaţă îşi au organizarea de profunzime într-o „structură” subia- 
centă care poate fi scoasă la iveală. Fenomenele de suprafaţă sînt, în 
cazul nostru, comportamentele şi exprimările verbale ale subiecţilor ; 
structurile subiacente sînt reprezentate de psihicul fiecăruia. În această 
paradigmă, psihicul are aşadar, prin definiţie, o „organizare internă” 
Care intervine puternic pentru a modela exprimările subiectului. 
Comunicările făcute de un subiect poartă marca „dorinţelor”, a 
„motivaţiilor” şi a altor „nevoi” care compun această organizare 
internă. Acest obiect este circumscris pornind de la analiza conţi- 
Dutului exprimărilor, în măsura în care respectiva analiză permite 
„Să se ajungă” la structura psihologică subiacentă. Analizele şi 
Studiile realizate în cadrul paradigmei structural-expresive ţin de o 

încercare de a „dezvălui” resorturile intime ale comportamentului 
uman. 

Mai multe teorii propun o definiţie şi o funcţionare precisă a 
structurii interne a psihicului. Găsim în principal un model psihana- 
litic, modele motivaţionale, precum şi un model logico-structural ; 
vom reveni ceva mai departe asupra lor. În teoria freudiană, structura 
subiacentă este reificată (ea există în mod concret: este aparatul 
psihic, care are o realitate biologică în măsura în care constituie un 
rezervor de pulsiuni) ; de asemenea, în teoriile motivaţionale, moti- 
vaţiile sînt realităţi înscrise undeva în psihic; în modelul logico- 
-struciural, reificarea structurii este mai puţin evidentă: sistemul 
logic ce ghidează comportamentele şi exprimările este doar „postulat”. 
E „ca şi cum” ar exista. Acest sistem este o construcţie intelectuală 
a psihologului, care îl ajută să-l înţeleagă pe subiect şi să-i vorbească 
„intrind în logica lui”. 


2. Schema canonică a expresivității umane 


Toate concepţiile ce se integrează în paradigma expresivă fac referire 
la aceeaşi schemă a expresivităţii. Această schemă deosebeşte patru 
niveluri de profunzime a fenomenelor expresive. Putem considera că 
la nivelul cel mai profund al individului (nivel cel mai adesea 
inconştient) se găsesc dorinţele, motivațiile sau valorile fundamen- 
tale, reunite într-un sistem mai mult sau mai puţin coerent. Acest 
sistem formează ceea ce putem numi logica profundă a individului, 
logică ce serveşte drept bază pentru grila lui de percepere a lumii 
şi determină un anumit număr de atitudini profunde, adică nişte 
„predispoziţii faţă de lucrurile din lume”. Urmează apoi toate actele 
subiectului, care îşi au la rindul lor sursa în atitudinile acestuia. 
După aceste acte, sprijinindu-se pe ele ca pe nişte elemente de mai 
mare adincime, vin la rînd opiniile (verbalizări ale poziţiilor cu 
privire la diverse domenii), 

Stratul dorințelor (sau al maotivaţiilor, respectiv al valorilor) este 
„primordial”. EI stă la baza întregului sistem al expresivităţii. Fiecare 
nivel de expresivitate stă la baza următorului. Gama de exprimare a 
fiecărui nivel de concretizare creşte în comparaţie cu a precedentului. 
Un mic număr de dorinţe şi de valori stau la baza unui număr mai 
mare de atitudini. La ultimul nivel, opiniile sînt extrem de numeroase 
în comparaţie cu dorinţele şi valorile, deoarece exprimă evaluări cu 
privire la un mare număr de lucruri din viaţa de zi cu zi. 


Fundameniează coerenţa 


Dezvăluie 


Rol ————————————— 


Val Y ri .. ... 
sau Atitudini Comportamente Opinii 
certitudini 


Invers, fiecare nivel îl dezvăluie pe următorul. Cu alte cuvinte, 
Studiind atitudinile se pot dezvălui dorinţele şi valorile aflate la baza 
acestora. La fel, analiza opiniilor dezvăluie ansamblul atitudinilor 
Ce le servesc drept suport. Trăsătura specifică a metodelor de analiză 
de conţinut este tocmai aceea că ele permit să se ajungă la nivelurile 
anterioare, mai profunde, care fundamentează coerenţa conţinutului. 

3, Originile psihanalitice ale paradiemei 


În această paradigmă, aparatul psihic este conceput ca un „organi- 
zator” al comunicărilor, concepţie preluată din psihanaliză, care 
este teoria dominantă în psihologie începînd din anii '90 ai secolului 
al XIX-lea. 

Într-adevăr, pentru psihanaliză, psihicul este un „aparat” ce se 
aseamănă cu un rezervor de „pulsiuni” primare sau refulate care 
încearcă să scape, să treacă în act pentru a-şi îndeplini finalitatea 
fundamentală. Psihicul este totodată un loc unde pulsiunile primare 
(închise în Sine) se confruntă cu instanţele raţionale şi morale (Eul 
şi Supraeul). Pulsiunile care incearcă să se satisfacă sînt aşadar 
confruntate mai întîi cu instanţele Eului, care încearcă să le reprime 
sau să le facă mai „raţionale”. Din această luptă şi din aceste conflicte 
se nasc bolile mintale. La modul general, funcţionarea aparatului 
psihic se aseamănă cu „un teatru cu personaje” ce se luptă între ele!. 
Acest model al conflictului social poate fi extins şi la boala mintală. 
M. Reuchlin explicitează foarte bine modelul de referinţă al lui 
Freud în ceea ce priveşte boala mintală amintind că, în 1909, Freud 
însuşi şi-a ilustrat ideile comparind boala mintală cu un conflict 
social în care confruntarea se dă între un individ ce deranjează o 
conferinţă publică şi organizatorul acelei conferinţe. Modelul expre- 
sivităţii are ca sursă şi prima experienţă a unei „cure prin cuvînt”, 
realizată de Breuer şi Freud care încercau să vindece o tînără 
isterică?, 

Comunicările pe care le face subiectul sint deci expresii ale 
conflictelor sale pulsionale interne şi ale transformărilor impuse 


1, D. Lagache, „Le modele psychanalytique de la personnalite”, în Les modeles 
de la personnalite en psychologie, simpozion al Asociaţiei de Psihologie 
Ştiinţifică de Limbă Franceză, PUF, 1965, p. 99. 

2. M. Reuchlin, Histoire de la psychologie, PUF, 1957, pp. 74-75. 

pulsiunilor de către mecanismele de apărare. Prin urmare, sensul 
unui cuvint sau al unui comportament nu va putea fi înţeles în chip 
nemijlocit. Ele vor trebui „interpretate”. De altfel, interpretarea este 
„actul psihanalitic prin excelenţă”!. Această interpretare „constă în 
a aplica anumite relaţii cunoscute, care joacă rolul de reguli, unor 
date concrete”. Aceeaşi concepţie asupra expresivităţii o găsim şi în 
teoriile referitoare la motivațiile umane. Psihicul se compune din 
motivații sau din „certitudini interioare” importante care îşi lasă 
urmele asupra comunicărilor. 


2. Analiza de conţinut 


Metodele analizei de conţinut corespund cel mai bine acestei para- 
digme. Ele sînt făcute să dezvăluie „fondul” discursului, adică 
structura personalităţii. În schema de analiză a comunicării elaborată 
de Laswell (1945) - cine vorbeşte ? ca să spună ce? cui? cum? în 
ce scop? cu ce rezultat? -, psihologul se interesează de cel care 
vorbeşte. Este vorba aşadar de a scoate la iveală organizarea psihi- 
cului său, 

Să luăm un exemplu în care „structura motivaţiilor” unui subiect 
este revelată prin analiza de conţinut a comentariilor sale referitoare 
la o serie de planşe proiective. Printr-o astfel de comunicare pro- 
iectivă, conform ipotezelor verificate mai tirziu de Murray, subiectul 
îşi dezvăluie nevoile, tendinţele, dorinţele, aspiraţiile şi chiar trăsă- 
turile de caracter. Murray propune o „grilă” pentru a identifica, prin 
intermediul descrierilor obținute, „nevoile” subiectului. EI defineşte 
totodată aceste nevoi : nevoie de înjosire, de împlinire, de a dobîndi, 
de afiliere, de agresiune, de agresiune faţă de propria persoană, de 
Sprijin, de creaţie, de cunoaştere, de dominare, de exhibare, de 
€vitare a blamului, sexuală, de solicitudine, de solicitudine faţă de 


a e SI 


l. D. Lagache (1955), La psychanalyse, PUF, „Que sais-je?”, p. 113. 

propria persoană, de stimulare. Mai precis, „nevoia sexuală”, de 
exemplu, este reperată atunci cînd în comunicare se identifică o 
acţiune, un gînd sau un sentiment care evocă faptul de a avea relaţii 
amoroase sau sexuale. 

Să analizăm, de pildă, descrierea făcută de un bărbat la vreo 
cincizeci de ani, celibatar şi „trăind în condiţii destul de dificile”, în 
legătură cu planşa IV din TAT (vom trece în italice pasajele ce 
revelează „nevoia sexuală”). 

„Aceste două persoane nu inspiră prea multă incredere : femeia 
are o expresie senzuală, ca şi cum mintea i-ar sta numai la bărbaţi, 
iar el ai zice că nu-i decit un fustangiu. Din aşa o tovărăşie nu poate 
ieşi nimic bun. Femeia era amanta lui, apoi a găsit pe altul şi s-a dus 
după el, nu pentru că-l iubea în mod deosebit, ci pentru că se simţea 
excitată de el. Bărbatul nu ştia la început, fiindcă ea trăia în acelaşi 
timp şi cu dînsul. Dar pe urmă şi-a dat seama, fiindcă a stat cu ochii 
pe ea. A urmărit-o şi a văzut-o că intră într-un hotel. E un hotel 
dubios, o casă de rendez-vous. lată încă o femeie, care stă aşezată, 
aproape goală, şi îşi aşteaptă amantul. Pînă să intre ea în hotel, el 
a pus mina pe dînsa ca s-o bată. După aceea, a vrut s-o părăsească. 
Dar ea a suferit, pentru că el a avut grijă de dînsa şi n-a mai fost 
niciodată brutal pină atunci, ca atâţia alţii. A încercat să nu-l lase să 
plece. Dar el se depărtează de ea şi are s-o părăsească şi, chiar dacă 
nici dînsul nu e de o fidelitate exemplară, a fost profund jignit că 
femeia l-a înşelat, şi n-o să rămină cu ea. Diînsa o să zică atunci: 
«Nu-mi pasă. O să găsesc oricum pe altul, fiindcă sînt tînără şi 
atrăgătoare». ” 

Vedem deci că apar unsprezece ocurenţe textuale care semnalează 
nevoia sexuală. Ca şi Murray, vom spune că această nevoie este 
puternică la subiectul în cauză. Analiza continuă cu identificarea 
celorlalte nevoi dezvăluite prin intermediul descrierii. 

3. Analiza comunicării ca expresie a unei organizări 
interne a psihicului 


Am văzut deja cum este utilizată paradigma expresivă în psihologie. 
Voi lua acum alt exemplu de analiză a unei comunicări într-o situaţie 
obişnuită din viaţa de toate zilele. Voi relua apoi exemplul la fiecare 
paradigmă pentru a arăta cum fluctuează analizele pe care le permit 
aceste paradigme. 


Analiza „bărbatului care fluieră după o trecătoare” 


O femeie tînără trece prin faţa unui grup de bărbaţi. Unul dintre ei 
reacţionează „fluierînd admirativ”. „Ce se întimplă de fapt? Baza 
acestui fluierat admirativ este, evident, sexuală: masculul în faţa 
femelei. Subconştientul bărbaţilor din grup trimite o pulsiune sexuală 
îndreptată către femeie, ceea ce este firesc şi instinctiv. Să presu- 
punem acum că ei ar fi nişte fiinţe absolut primitive, care n-au auzit 
niciodată de morală, de religie, de viaţă socială, de respectul faţă de 
ceilalţi etc. Să presupunem că, mental, ar fi asemenea cu maimuţele 
din junglă. Care ar fi atunci reacţia ordonată de «sinele» lor ? Bărbaţii 
ar ataca sexual femeia... aşa cum se poate vedea în unele cazuri de 
psihoză gravă, cînd instinctul este dezlănţuit fără nici o oprelişte. 
Această pulsiune sexuală este oprită însă de cenzura Supraeului. 
Dacă bărbaţii sint echilibraţi din punct de vedere moral, nu se va 
produce nici o refulare. Doar că pulsiunea sexuală va fi filtrată şi 
dephizată înainte de a fi conştientizată. Pulsiunea brutală se pre- 
schimbă în fluierat admirativ. Bărbaţii sint deci conştienţi că fluieră 
şi că au o pulsiune sexuală. În schimb, nu vor conştientiza «filtrarea» 
care s-a produs în adincul lor.”! 


1. P. Daco, Les prodigieuses victoires de la psychologie moderne, Ed. Gerard, 
Marabout, 1960, p. 175. 

Explicaţia comunicării (fluieratul admirativ) este dată prin rapor- 
tare la o teorie care precizează „ce se petrece în psihic”. Dorinţa 
sexuală este mai întîi provocată de vederea femeii, căci dorinţa este 
întotdeauna latentă, „doarme” în inconştient, care este un rezervor 
de dorinţe. În mod normal, dacă ar da frâu liber dorinţei, bărbatul ar 
„Sări pe femeie” pentru a „astimpăra” această dorinţă. Numai că 
astimpărarea neîngrădită a dorinţei, care ţine de principiul plăcerii 
(lege ce guvernează comportamentele), este frinată de o instanţă a 
psihicului care a integrat interdicțiile sociale şi care se numeşte 
Supraeu. Această instanţă morală împiedică libera manifestare a 
dorinţei în numele altui principiu: „principiul realităţii” (dacă faci 
aşa, rişti să fii pedepsit). Aşadar, pulsiunea primitivă se transformă 
şi capătă o „expresie socializară”, Această transformare este realizată 
de alt mecanism psihic intern, un mecanism de transformare a 
pulsiunii (şi ținînd de mecanismele de apărare ale Eului), care este 
în cazul de faţă sublimarea. Sublimarea transformă pulsiunea într-un 
fluierat admirativ, care este de astă dată o exprimare permisă din 
punct de vedere social. Comunicarea reprezintă atunci expresia unei 
dorinţe sub o formă socializată. 

Avem o explicaţie a comunicării realizate de individul studiat. Să 
observăm că ea este valabilă pentru toţi ceilalţi bărbaţi din grup. Şi 
totuşi, ceilalţi bărbati care iau parte la scenă pot reacţiona diferit. 
Comportamentul lor comunicaţional se poate explica însă cu ajutorul 
aceloraşi principii. Şi în cazul lor este provocată o dorinţă, dar ea 
poate cunoaşte diverse „avataruri” de la un psihic la altul, fiecare 
fiind marcat de o experienţă anume la virsta copilăriei. Alt mecanism 
psihic intern ar putea să „blocheze” comunicarea (este vorba despre 
refulare). Dar acest „blocaj” va avea mai tirziu repercusiuni asupra 
altor comportamente ale bărbatului respectiv. De asemenea, un alt 
mecanism intern poate face astfel încît dorinţa imposibil de exprimat 
în mod direct să se „proiecteze” mai tirziu asupra altui obiect şi 
aşa mai departe. Psihanaliza — fiindcă probabil v-aţi dat seama că 
despre ea este vorba — are destule explicaţii pentru a clarifica toate 
comportamentele. Explicaţia oferită rămine aşadar una generală ; ea 

nu este personalizată, altfel spus, nu explică forma de sublimare 
precisă pe care o ia dorinţa. De ce, de exemplu, dorinţa se pre- 
schimbă în fluierat? Ar putea interveni şi altă formă de sublimare. 
Într-o reclamă din 1992, se putea vedea cum un bărbat întorcea 
capul pe stradă după o femeie, alerga să cumpere flori, apoi o 
ajungea din urmă ca să i le ofere, lată o sublimare a dorinţei care 
pare mai performantă. Într-adevăr, există puţine şanse ca „fluieratul 
admirativ” pe stradă să ducă la nişte urmări „pozitive” (din punctul 
de vedere al dorinţei provocate), Trebuie să remarcăm că această 
interpretare este foarte greu de verificat. Ea rămine plauzibilă pe 
plan intelectual, dar nici o observaţie nu va putea să o confirme. 
O discuţie aprofundată cu subiectul nu va conduce la nici un rezultat, 
deoarece, prin definiţie, toate fenomenele psihice evocate în inter- 
pretare sînt ascunse, inconştiente şi imposibil de perceput în mod 
direct de către subiect. 


Utilizarea modelului în publicitate 


Publicitatea a făcut să funcţioneze „pe dos” modelul pe care l-am 
văzut mai sus, Ea lua ca postulat iniţial existenţa unor motivații” 
sau „nevoi” pe care trebuie să ştii să le „provoci” prin apeluri 
adecvate. De asemenea, trebuie să „diminuezi” sau să „neutralizezi” 
temerile suscitate de anumite produse. Astfel, pentru motivaţionist, 
„buna comunicare” este comunicarea ce va provoca o dorință, o moti- 
vaţie sau o nevoie profundă şi care, aproape fără ştirea subiectului, 
îl va face „să se mişte” spre obiectul dorințelor sale. 

Teoria psihanalitică şi cea motivaţionistă i-au furnizat publicităţii 
O schemă de intervenţie (vezi infra, p. 26). Publicitatea trebuie să 
pună în scenă obiecte (imagini etc.) şi argumente de aşa natură încit 
să provoace dorinţele şi motivațiile înscrise în zonele cele mai adînci 
ale psihicului individual! 


I. E. Dichter, La strategie du desir, Fayard, 1961, şi Motivations er 
comportemenis humains, CLM Publi-Union, 1972, 

Psihic 


Obiect sau argument 
ce provoacă 


individuale 


4. Concluzie 


Această paradigmă se apropie mult de paradigma Emiţător-Receptor, 
bine cunoscută în teoria informaţiei. Dorinţele, motivațiile şi credin- 
țele acţionează ca o grilă deformantă atit la emisie, cit şi la recepţie. 
Numeroase experienţe psihologice au încercat să arate, de altfel, că 
„Iecepţia” este iributară acestei grile subiective. Găsim aici toate 
experienţele legate de percepere : perceperea celuilalt, perceperea 
cuvintelor, a imaginilor etc.]. 

În cadrul acestei paradigme, sensul comunicării este „dat-înscris” 
la început în structura psihicului. El trebuie descoperit în spatele 
redundanţelor tematice ale exprimărilor verbale. 

În această concepție asupra comunicării, „comunicarea patologică” 
a unui subiect este o comunicare puternic tematizată de cîteva motivații 
profunde sau de citeva convingeri rigide şi pregnante înscrise în psihicul 
său. „Structura personalităţii” subiacentă exprimărilor subiectului 
este în acest caz lipsită de orice elasticitate ; ea interpretează lumea 
prin intermediul unei grile simplificate, iar modul său de exprimare 
este sărăcăcios, traducînd de fiecare dată aceleaşi pulsiuni adînc 
întipărite în ea de traumatismele afective produse la virsta copilăriei. 


1. J. Piaget, P. Fraisse, E. Vurpillot şi R. Frances, 7raire de psychologie 
experimentale, vol. VI: „La perception”, PUF, 1969. 


Capitolul III 


Paradigma formal-tranzacţională 


1. Paradigma 


1. Obiectul studiilor 


Studiile şi cercetările care se situează în descendența paradigmei 
formal-tranzacţionale nu se mai concentrează pe conţinutul comuni- 
cărilor, ci pe „formele” acestora. Perspectiva asupra comunicării 
devine aşadar în mai mare măsură exterioară. Teoria care serveşte 
drept vehicul paradigmei formal-tranzacţionale este analiza tran- 
zacţională (AT) din anii '50. 


Nivelul expresivităţii şi tranzacţiile 


Conform analizei tranzacţionale, comunicările emise de indivizi 
trimit la trei tipuri de realitate şi au la bază trei tipuri de atitudini 
corporale şi de mesaje paraverbale. La primul nivel găsim atitudini 
şi paralimbaje oarecum rigidizate şi neutre ; acestea reiau forme 
tradiţionale ale unor sfaturi sau injoncţiuni morale ce însoțesc învăţă- 
mintele de genul celor pe care părinţii le dau copiilor. La al doilea 
Nivel întîlnim tot atitudini şi paralimbaje care ţin de stăpînirea 
sentimentelor, dar care însoțesc de astă dată comunicări logice şi 
raţionale precum cele formulate de un adult. La al treilea şi ultimul 


28 PARADIGMELE DE REFERINŢĂ şi METODELE DE STUDIERE... 


nivel, atitudinile şi paralimbajele lasă să transpară sentimeniele şi 
stările psihologice (furie, plăcere, iubire, frică, bucurie, mîndrie etc.) 
ce însoțesc exprimările spontane ale unui copil care nu a învăţat încă 
să le controleze. Influenţaţi de psihanaliză, promotorii analizei tran- 
zacţionale raportează cele trei tipuri de mesaje şi de manifetări 
paraverbale şi atitudinale care le însoțesc la anumite „stări ale Eului”. 

Fiecare emiţător sau receptor uman posedă trei stări de emisie sau 

de receptivitate : o stare raţională, o stare afectivă şi o stare norma- 

tivă sau morală. Pentru a exprima acest lucru printr-o imagine, în 
analiza tranzacţională se spune că fiecare dintre noi poate vorbi sau 
asculta cu „adultul”, „copilul” sau „părintele” din el. Cînd vorbeşte 
părintele din noi, facem apel la procesele de evaluare socială şi 
morală din fiinţa noastră ; cînd vorbeşte adultul, apelăm la procesele 
raţionale ale psihicului; cînd vorbeşte copilul din noi, utilizăm 
procesele afective din fiinţa noastră. Recunoaştem fără greutate 
referinţa la „instanţele” psihicului aşa cum este el văzut în psihana- 
liză : Supraeul, Eul şi Sinele. 

Să luăm două schimburi de cuvinte dintre nişte colegi de serviciu. 

Prima comunicare dintre A şi B: 

A: Cum ştii, colegii ţin mult la tine şi trebuie să depăşeşti această 
dificultate arătîndu-ţi hotărirea de a rămîne în cadrul regula- 
mentului. 

B: Îşi mulţumesc pentru sprijin. 


A doua comunicare : 


A: (cu un zîmbet larg şi înţelegător — care este o „mingiiere 
afectuoasă”) : Trebuie să ai grijă pe viitor (săgețile notate cu 1 
din schema tranzacţiei nr. 2). 

B: Cred că trebuie doar să aplic regulamentele fără să fac vreo 
prostie (săgeata 2 din schema tranzacţiei nr. 2). 


Analiza ca tranzacţii a acestor două schimburi de cuvinte poate fi 
schematizată aşa cum se vede mai jos: 

Tranzacţia nr. 1 


A: Cum ştii, colegii ţin mult la 
tine 


şi trebuie să depăşeşti această difi- 
cultate arătindu-ţi hotărîrea de a 
rămîne în cadrul regulamentului. 
B: Îţi mulţumesc pentru sprijin. 


Tranzacţia nr. 2 


Tranzacţie oarecum paternalistă 
ce are ca origine părintele din A 
şi se adresează copilului din B 
(săgeata 1). 

Sfat raţional al lui A, adresat in- 
stanţei adulte a lui B (săgeata 2). 


Răspuns ce insistă pe latura afec- 
tivă şi se adresează instanţei ra- 
ţionale a lui A (săgeata 3). 


Tranzacţiile pe care încercăm să le identificăm în cadrul acestei 
paradigme sint aşadar elemente comunicaţionale ce pun în legătură 
stările Eului fiecăruia dintre interlocutori. 


Categoriile de tranzacţii 


Tranzacţiile sînt complementare sau încrucişate, în mod explicit sau 
camuflat. O tranzacţie ce are la origine o anumită stare a Eului tinde 
să provoace (să inducă) o reacţie previzibilă a.unei stări a Eului la 

interlocutor. Astfel, o tranzacţie care porneşte de la un părinte („ai 
lucrat prost”) tinde să-i inducă celuilalt o stare infantilă şi să provoace 
un răspuns „de copil” („n-am avut timp...”). Însă cel căruia i se 
adresează tranzacţia poate să se opună acestei stări a Eului său şi să 
răspundă printr-o tranzacţie „încrucişată”. În cazul de faţă, la obser- 
vaţia „ai lucrat prost”, el ar răspunde: „Dumneata ai stabilit prost 
datele” (răspuns „de părinte”) sau ; „Într-adevăr, aşa ar putea să pară, 
dar în condiţiile de faţă e greu să faci altfel...” (răspuns „de adult”). 


Atitudinile existenţiale 


După identificarea categoriilor de tranzacţii urmează analiza „atitu- 
dinilor existenţiale” şi a semnelor de recunoaştere (eu sînt/nu sînt 
OK, tu eşti/nu eşti OK), apoi cea a formelor de exprimare a senti- 
mentelor (tricouri, timbre şi elastice!). 

În întîlnirea cu semenii, pentru prezentarea sa personală şi pentru 
atitudinea faţă de celălalt, individul dispune de patru atitudini exis- 
tenţiale care exprimă principalele forme ale relaţiei sale cu aceştia, 
EI poate să fie împăcat cu sine şi să-l accepte pe celălalt (eu sînt OK, 
tu eşti OK), poate să fie împăcat cu sine şi să nu-l accepte pe celălalt 
(eu sînt OK, tu nu eşti OK) şi, în sfirşit, poate să nu se accepte pe 
sine şi să se simtă constrîns acceptindu-l sau neacceptindu-l pe 
celălalt (eu nu sînt OK, tu eşti sau nu eşti OK pentru mine). Aşadar, 
întîlnirea cu celălalt va fi influenţată şi va avea dinamica ei specifică 
în funcţie de aceste atitudini afişate. Atitudinile existenţiale (şi tri- 
courile, care sînt imaginea de sine pe care o afişăm) se numără deci 
printre elementele ce determină dinamica schimburilor comunica- 
ționale dintre indivizi. În cazul unui timbru este vorba despre o 


1. O secvenţă trăită în prezent ne poate aminti de o secvenţă negativă trăită în 
trecut. Emoţia trăită altădată ne poale cuprinde din nou, împiedicind desfă- 
şurarea într-un sens pozitiv a secvenţei actuale (ca un elastic întins din 
trecut care, eliberat brusc, ar lovi prezentul). Pentru „tricouri” şi „timbre”, 
vezi infra (n-t.), 

comunicare „reprimată”, care mu este făcută şi se referă la un 
sentiment căruia nu îndrăznim să-i dăm glas. Subiectul „adună” 
„timbrele” ca pe tot atitea frustrări reprimate, iar această „colecţie” 
va fi ulterior sursa unei izbucniri mai mult sau mai puţin puternice, 
mergind de la ieşirea nervoasă pînă la furie şi la lovituri. 

Şi în acest caz este vorba despre nişte categorii născute din 
observarea comunicărilor interindividuale. Ideea de bază este deci 
că aceste comunicări nu sint nişte creaţii inedite de fiecare dată, ci ţin 
de o serie de categorii uşor de identificat. Comunicarea subiectului 
nu mai este complet „liberă” ; se constată că ea poate fi categorisită 
în mai multe „forme”. Să observăm însă că nu mai este vorba despre 
aceeaşi „comunicare” la care ne refeream în cadrul paradigmei 
„Structural-expresive”. Nu mai este vorba de conţinutul schimburilor 
comunicaţionale, ci de structura lor exterioară. 


Stratagemele, jocurile şi motivațiile ascunse 


Stratagemele constituie ansambluri de tranzacţii interpretate în mod 
sistematic de către un individ cu scopul ca interlocutorii „să intre în 
jocul lui” şi să-i permită să joace un rol complementar (rol care îl 
satisface din diferite motive personale). Există unele stratageme care 
sînt foarte uşor de identificat, numite rackers. Folosindu-şi racket-ul, 
o persoană îşi manipulează interlocutorul pentru a obţine tranzacţiile 
pe care le doreşte. Un racker este de fapt o metodă de a juca iar şi 
iar un scenariu deprins încă din copilărie. 

„Întoarcerea trecutului” nu mai are loc doar sub forma unei 
dorinţe, ci şi sub forma unei puneri în scenă a acestei dorinţe într-un 
tol pe care ştim să-l jucăm foarte bine şi care „funcţionează de 
fiecare dată”. Rolul „victimei”, rolul „bolnavului“ sau al „celui care 
Hu-şi vede capul de atita treabă” sînt clasice. Unii indivizi sînt 
prizonieri ai modului lor de a se comporta faţă de ceilalți. Ei 
interpretează iar şi iar aceeaşi succesiune de comunicări. În acest 
sens, analiza tranzacţională se axează pe paiologiile comunicării, 


32 PARADIGMELE DE REFERINŢĂ şi METODELE DE STUDIERE... 


deoarece este predispusă să identifice şi să analizeze comunicările 
prizoniere ale unor ritualuri individuale. 

Noţiunea de „jocuri” de interacţiune (sau de schemă de inter- 
acţiune) este prezentă în concepiele de racker şi de „rol”. Ea este 
esenţială pentru această paradigmă. Într-adevăr, prin definiţie, o 
interacţiune nu este niciodată singură, ci se înscrie înir-o succesiune 
de comunicări (diacronism) şi într-un sistem de comunicări simultane 
(sincronism). Identificarea redundanţelor ce permii definirea acestor 
cicluri de interacțiuni are o importanţă capitală. Obiectul studiilor 
de comunicare din analiza tranzacţională îl vor constitui aşadar 
jocurile!, un „joc” fiind un „sistem recurent de tranzacţii adeseori 
repetitive, superficial plauzibile, cu motivații ascunse”. 


Iată, de exemplu, unul dintre primele jocuri identificate de Berne : 
jocul conjugal de-a „dacă n-ai fi tu”?. 
DI Lebianc : Stai acasă şi ocupă-te de gospodărie. 
Dna Leblanc : Dacă n-ai fi tu, aş putea să ies şi să mă distrez, 
DI Leblanc : Ai să te duci după maşina pe care am dat-o la reparat. 
Dna Leblanc : Of, aş fi putut să merg cu prietena mea la cinema !... 


Schema relaţiei e simplă ; ordin, urmat de protest-acceptare ca 
răspuns din partea soţiei. După acest scenariu, se pot imagina 
nenumărate dialoguri. 

Prin urmare, comunicarea nu mai este limitată la o stare internă 
a psihicului, ci se înscrie într-un ansamblu de schimburi, devine o 
„Inutare” care se supune unor reguli elaborate în cadrul unui joc 
interindividual. Există o finalitate pentru jocul fiecărui actor, şi 
fiecare joacă pentru a-şi atinge propriile scopuri (sub forma unor 
beneficii sau a realizării unor motivații ascunse). Într-adevăr, caracte- 
ristic pentru joc este faptul că el nu se prezintă în mod explicit ca 
atare, precum şi că un jucător caută să obţină un „cîştig” pe seama 


1. E. Berne, Analyse transactionnelle et psychotherapie, Payot, 1971. 
2. E. Berne, Des jeux et des homrmes, Stock, 1975, 

celorlalţi (care pot găsi şi ei nişte „beneficii secundare”, acesta fiind 
aspectul complementar al jocului). Este vorba aşadar despre o formă 
de manevrare şi manipulare a semenilor ce vizează atît avantaje 
sociale (o anumită structurare a relaţiilor), cît şi avantaje psihologice 
(rezultate din mecanismele de apărare şi, în acelaşi timp, din salis- 
facţiile pulsionale), 


În jocul de-a „dacă n-ai fi tu”, „beneficiile” sînt: pentru femeie, 
posibilitatea de a-şi învinovăţi soţul, de a lăsa să se înţeleagă că ar putea 
face şi alte lucruri sau de a se răzbuna pe terenul vieţii sexuale, 
controlind-o, etc.; pentru bărbat, posibilitatea de a evita intimitatea 
sexuală fără a-şi pierde respectul faţă de sine, provocind refuzul, liber- 
țatea de a face ceea ce vrea şi beneficiul social de a putea juca jocul 
„femeile sint un mister”. 


În spatele acestor beneficii imediate se ascund motivații mai 
profunde. 


În cazul doamnei Leblanc, psihoterapia a dezvăluit că, din cauză că 
în adolescenţă fusese ţinută „sub oboroc”, dobindise o teamă bolnă- 
vicioasă faţă de toate activităţile sportive la care visa. În mod incon- 
ştient, îşi alesese drept soţ un bărbat autoritar care îi făcea un adevărat 
serviciu interzicîndu-i un lucru de care, pină la urmă, ei îi era extrem de 
frică şi împiedicînd-o să-şi conştientizeze spaima (nu că mi-ar fi frică, 
dar el nu-mi dă voie). 


Modelul tranzacţional este un model mixt, situîndu-se între modelul 
strict intrapsihic născut din psihanaliză şi modelul relațional-sistemic 
pe care îl vom vedea în capitolul următor şi care nu se mai referă la 
Ceea ce se petrece în interiorul psihicului, ci se ocupă exclusiv de 
tranzacţiile ce se organizează în sistem între toţi actorii, Din punct 
de vedere istoric, modelul tranzacţional are o mare importanţă. 
Datorită lui, foarte mulţi psihologi prea strict închişi între graniţele 
modelului intrapsihic freudian au putut să ajungă la o concepţie mai 
„Telaţională” asupra fenomenelor psihologice ale comunicării. 


[] 

2. Metodele analizei tranzacţionale 


Analiza jocurilor 


Schermele de interacţiune pot fi identificate întrucît, cel mai adesea, 
sînt repetitive. Această natură redundantă se datorează istoriei lor şi 
faptului că s-au „întipărit” în modurile de a fi relaţionale ale actorilor 
sociali. Este întotdeauna interesant să reconstitui istoria unui sistem 
relaţional şi să identifici multiplele conţinuturi pe care le poate 
admite. 

Un joc se analizează în funcţie de un anumit număr de caracte- 
ristici : 1) teza, altfel spus „descrierea generală a jocului, cuprinzind 
succesiunea nemijlocită a evenimentelor (nivelul social) şi fundalul lor, 
evoluţia şi semnificaţia lor din punct de vedere psihologic” ; 2) sco- 
pul, care stabileşte obiectivul general al jocului (să te îmbărbătezi, 
să te aperi etc.); 3) rolurile atribuite diferiților parteneri (unele 
jocuri se joacă în doi, dar altele cer mai mulţi participanţi — aşa, de 
pildă, jocul „de-a alcoolicul”, care necesită nu mai puţin de cinci 
protagonişti : prigonitorul [care îi reproşează celui în cauză că e 
alcoolic], salvatorul [căruia i se face milă de el], fraierul [care dă 
banii pentru procurarea alcoolului] şi omul cu aprovizionarea [bar- 
manul care serveşte alcoolul]) ; 4) „mutările”, reprezentînd acţiunile 
ce permit ca jocul să înainteze spre scopul său ; $) avantajele pe care 
le procură jocul şi care sînt de ordin biologic (jocul satisface anumite 
nevoi), existenţial (confirmă poziţia jucătorului), social (structurează 
relaţiile) şi psihologic (răspunde nevoilor psihologice profunde ale 
subiectului, conformîndu-se mecanismelor sale de apărare) (astfel, 
alcoolicul poate nu doar să-şi ofere plăcere ingerînd diferite lichide, 
ci Şi să-şi petreacă vremea alături de tovarăşii de circiumă, să scape 
de datoria conjugală, în cazul în care rolul prigonitorului este jucat 
de soţia sa, sau să aibă o scuză ca să o îndeplinească cu stîngăcie 
şi, la un nivel psihologic mai profund, să-şi satisfacă nevoile de 

autopedepsire [cînd suferă din cauza băuturii] sau de regresie [cînd 
este îngrijit ca un copil în perioada de mahmureală]). 


3, Analiza comunicării prin intermediul 
tranzacţiilor 


Vom relua mai înții analiza exemplului cu „bărbatul care fluieră 
după o trecătoare” ca să arătăm diferenţele faţă de analiza realizată 
prin prisma primei paradigme. 


Analiza „bărbatului care fluieră după o trecătoare” 


O femeie tînără trece prin faţa unui grup de bărbaţi. Unul dintre ei 
reacţionează „fluierînd admirativ”. Ce se întîmplă de fap!? Bărbatul 
cu pricina pune în aplicare un scenariu obişnuit pentru comporta- 
mentul său personal. În adincul lui există un mod consacrat de a 
reacţiona la acest tip de situaţie. „Formal”, reacţia sa este întot- 
deauna aceeaşi. Ceea ce înseamnă că în situaţiile asemănătoare, 
adică atunci cînd este împreună cu tovarăşi de-ai lui (ceilalţi bărbaţi 
care îl însoțesc), dacă poate face, fără să rişte prea mult, ceva ca să 
iasă în evidenţă, nu se dă înapoi. Adoptind acest comportament 
absolut obişnuit pentru el şi de care nu poate scăpa (e „mai puternic 
decit dinsul”), bărbatul joacă unul dintre „jocurile” lui favorite, care 
S-ar putea numi jocul „de-a evidenţierea fără efort în situaţii fără o 
miză prea mare”. Un „joc relaţional” este tocmai acest ansamblu de 
„tranzacţii repetitive” ce pot fi observate în diverse situaţii asemă- 
nătoare din viaţa de zi cu zi. Acest comportament aparte a fost 
dobindit în copilărie sau în urma unor felurite experienţe de-a lungul 
Vieţii, experienţe ce i-au arătat bărbatului că modurile cum reacţiona 
Crau potrivite pentru mediul în care se afla la momentul respectiv 
(familia, şcoala etc.) şi îi aduceau satisfacţii. Astfel că s-a deprins să 
le „interpreteze din nou”, iar aceste moduri de a reacţiona au devenit 

părţi integrante ale personalităţii sale. Prin raportare la trecutul ce se 
află la originea constituirii „jocului” său, acest „joc” comportă 
„motivații ascunse” şi „beneficii secundare”!. Ca să cunoaştem moti- 
vaţiile ascunse şi beneficiile secundare cărora le corespunde jocul 
relaţional obişnuit al bărbatului în acest tip de situaţie, ar trebui să 
ştim în ce situaţii din copilărie a luat naştere şi în ce situaţii îl găsim 
la ora actuală în viaţa sa de zi cu zi. Prin urmare, ar trebui să discutăm 
cu el despre copilăria lui şi despre viaţa pe care dus-o în ultima vreme 
pentru a identifica şi alte situaţii în care a reacţionat la fel şi a-l face 
să vorbească despre sentimentele pe care le-a încercat atunci, Am 
putea descoperi, de pildă, că părinţii săi se preocupau de fraţii şi 
surorile lui, însă aveau tendinţa să nu se prea ocupe de el, ceea ce-i 
dădea sentimentul că e abandonat şi că nu are nici o valoare. Ca să se 
bucure iarăşi de atenţie din partea lor, după mai multe încercări şi 
erori, descoperise că făcind lucruri „pe care fraţii şi surorile sale nu 
le făceau şi care erau un pic provocatoare şi comice” atrăgea din nou 
atenţia părinţilor asupra lui, ceea ce-l făcea să se simtă uşurat deoarece 
îi arăta „că are totuşi importanţă”?. Înţelegem aşadar că, atunci cînd 
e împreună cu prieteni, colegi etc., „se teme” tot „că n-are nici o 
valoare în ochii lor”. În consecinţă, îşi redescoperă scenariul ritual şi 
îl joacă din nou pentru „a redobindi atenţia de care se teme că ar putea 
fi lipsit”, avînd cu acest prilej un comportament „provocator şi comic”. 
În concluzie, se poate afirma că motivaţia ascunsă a comportamentului 
său comunicaţional este teama că va fi neglijat, iar beneficiul adus 
de această conduită este recuperarea atenţiei de care el are nevoie. 

Explicaţia teoretică a comunicării (fluieratul admirativ) este dată 
aici în raport cu o teorie de referinţă implicită care explică geneza 
unui ritual comportamental (un ansamblu de tranzacţii repetitive) în 


]. E. Berne, Des jeux et des hommuines, Stock, 1975. 

2. Această analiză este realizată după modelul celei întreprinse de Adler asupra 
unuia dintre pacienţii săi în Cunoaşterea omului (Connaissance de | 'homme, 
Payot, 1976 ; trad. rom. de Leonard Gavriliu, IRI, Bucureşti, 1996 —n..). 

faţa unui anumit tip de situaţie din viaţa individului. Aceste situaţii 
tipice sînt „tipice” numai şi numai pentru el. Altfel spus, acesta este 
„sensibil” la ele, le izolează şi le identifică în mediul său în funcţie 
de o reprezentare schematică născută din situaţiile originare care 
i-au provocat sensibilitatea. Comunicarea observată (fluieratul admi- 
rativ) face parte dintr-un scenariu comportamental pe care bărbatul 
în discuţie îl utilizează în anumite cazuri pentru a-şi satisface o 
motivaţie profundă activată de tipul de situaţie în care se găseşte. În 
comparaţie cu modelul precedent, interpretarea sensului compor- 
tamentului comunicaţional apelează în mai mare măsură la individ şi 
la situaţie. Există şi un „motor intern” al actului de comunicare 
(motivaţia ascunsă), dar aceasta nu mai este universală şi automată 
(exprimarea dorinţei provocate). Această motivaţie este legată şi de 
reprezentarea pe care şi-o face subiectul despre situaţia în care se 
află (el asimilează situaţia respectivă unei scheme de situaţii similare). 

Trebuie să remarcăm că observaţia prezentată are nevoie să fie 
completată de alte observaţii. Ca să facem acest tip de interpretare, 
trebuie să observăm o serie de comportamente de acelaşi gen (provo- 
care glumeaţă), în „situaţii analoage”, aparţinînd aceluiaşi individ. 
Înțelegerea comportamentului comunicaţional necesită un alt tip de 
observaţie, Problema nu mai este să ne axăm exclusiv pe cele 
întimplate aici şi acum şi să le raportăm la mecanisme psihice interne, 
ci să fim totodată în stare să reperăm analogii formale între situaţii, 
precum şi analogii între comportamente. Înțelegerea nu mai este 
doar deductivă (deducție pe baza teoriei „aparatului psihic psihana- 
litic”), ci şi inductivă (inducţie a unor scheme formale: schema 
Situaţiei şi schema comportamentului). Să remarcăm şi că analiza 
făcută permite să se răspundă la întrebările : 1) de ce lucrurile se 
petrec aşa? (pentru că a avut loc deprinderea unui model de con- 
duită, iar situaţia actuală aminteşte de situaţii familiare) şi 2) cum 
se petrec lucrurile? (prin punerea în aplicare a unui „scenariu 
Personal”). Individualizarea interpretării este mai clară, cu alte 

cuvinte comportamentul aparţine mai clar unui individ. În primul 
caz, interpretarea poate fi aplicată tuturor membrilor din grup care 
„funcţionează” la fel din punct de vedere psihic. În al doilea caz, 
conduita trebuie raportată la nişte experienţe mai personale ce mode- 
lează un „rol-în-situaţie” care face parte integrantă din personalitatea 
subiectului. În sfirşit, să mai remarcăm că toată această interpretare 
este greu de verificat, dar nu imposibil. Într-adevăr, ne este permis 
să ne imaginăm că un observator ar putea aduna descrieri ale com- 
portamentelor subiectului făcute de alte persoane, care l-au cunoscut 
în diferite momente ale vieţii sale, şi că acelaşi observator ar putea 
să confirme, plecând de la aceste procese-verbale, faptul că subiectul 
a integrat bine un rol tipic în situaţii care se aseamănă! . 


4, Concluzie 


În paradigma formal-tranzacţională se părăseşte nivelul imediat de 
înţelegere a comunicării prin intermediul conţinutului cuvintelor, 
într-un efort de a ajunge la un nivel subiacent discursului, nivel la 
care pot fi reperate tranzacţii şi „forme” de tranzacţii. 

Comunicarea este aşadar o punere în scenă oarecum rituală 
a problemelor privitoare la „stările interne ale eului”. Aceste pro- 
bleme sînt accesibile şi se exprimă prin intermediul unor astfel de 
ritualuri, 

În paradigma formal-tranzacţională, „comunicarea patologică” 
este un ansamblu de tranzacţii stereotipe la care subiectul nu poate 
să nu apeleze într-un ansamblu de situaţii care prezintă o analogie cu 


1. W. Reich deduce astfel, pe baza relatărilor făcute chiar de către unul dintre 
subiecţii săi, că acesta nu i-a putut suferi niciodată pe oamenii mai puternici 
decit el şi care voiau să-i explice ceva; reacţia lui în faţa unor asemenea 
personaje (învățătorul, şeful, medicii, psihanalistul etc.) a fost să le arate că 
se înşală. 

o situaţie marcantă din copilăria sa. Atunci, el „interpretează din 
pou” un scenariu de care nu este conştient şi care trimite la motivații 
invariabile, născute din traumatismele suferite în trecut. „Comu- 
nicarea patologică” este identificată aşadar după forma ei rituală şi 
redundantă, dincolo de conţinuturi ce pot fi foarte diferite. 


Capitolul IV 


Paradigma relaţional-sistemică 


1. Paradigma 


1. Obiectele studiilor 


Relaţia 


Modelul relaţional şi sistemic are la bază ideea că relaţiile dintre 
indivizi constituie principalul fenomen psihologic care trebuie studiat. 

În general, se consideră că G.H. Mead a arătat cel dintii (1934) 
că Eul nu există decit prin şi în interacţiunile sociale şi că însuşi 
procesul gîndirii este de natură interacţionistă, de vreme ce îşi are 
sursa în capacitatea progresivă de a adopta punctul de vedere al 
aproapelui despre noi înşine!. Laing (1963) a dezvoltat aceste intuiţii 
în cadrul unei „fenomenologii sociale”. Pentru el, orice fiinţă există 
doar prin relaţiile pe care le întreţine cu alţi „actori”. Căci „esenţa 
fiinţei, a tuturor fiinţelor, este relaţia care există între ele”2. Această 
concepţie a primatului relaţiei — o dată cu modelul de analiză a 
comunicării ce decurge din ea — este susținută la ora actuală de 


1. G.H. Mead (1934), Mind, Self and Society (L'Esprit, le Soi et la Societe, 
PUF, 1948). 

2. R. Laing (1963), The Politics of Experience (La politique de L'experience, 
Stock, 1969, p. 34). 

„noua psihologie” rezultată din Şcoala de la Palo Alto, care arată că 
a percepe înseamnă în primul rînd a percepe relaţii. 


Formele de interacţiune 


Interacțiunile (evenimente ce au loc cu ocazia unei prezenţe simul- 
ţane şi în virtutea acestei prezenţe simultane) îmbracă forme tipice 
pe care cercetătorii le-au identificat. Ca atare, în cadrul unei abordări 
interacţioniste, aceste forme trebuie cunoscute pentru a putea fi mai 
apoi reperate. Aici, vom examina rînd pe rînd interacţiunile : digitală 
şi analogică, simetrică şi complementară, de confirmare şi de invali- 
dare, de tangenţializare, de descalificare şi de mistificare. Probabil 
că există şi alte forme, ce rămîn să fie descoperite în afara domeniului 
comunicării interumane patologice din care provin acestea. 


Interacțiunea digitală şi cea analogică. Pentru a comunica, folo- 
sim două mari categorii de semnale: semnalele digitale (cuvinte, 
care pot fi înţelese pe baza unui cod precis) şi semnalele analogice 
(gesturi, atitudini corporale, paralimbaj verbal sau gestual, care nu 
trimit la coduri precise). Dacă la colţul unui culoar îmi iese în cale 
o persoană care îmi spune: „Mă bucur să te văd”, dar în acelaşi 
timp tot corpul său are o mişcare de retragere, iar ea însăşi se uită în 
altă parte, căutînd un element de care să se agaţe ca să facă altceva 
decit să discute cu mine, ea „comunică cu mine în ambele feluri, şi 
digital, şi analogic”. Verbal (limbaj digital), îmi spune ceva; para- 
lingvistic (prin atitudinea şi gesturile sale), îmi spune altceva (aproape 
contrariul). In studierea sistemelor de schimb comunicaţional este 
întotdeauna util să încercăm să reperăm aceste două niveluri de 
comunicare ce intervin concomitent în tranzacţie şi îi conferă un 
Caracter complex. 


Interactiunea simetrică şi cea complementară. Pentru Bateson, 
„Schismogeneza” este „un proces de diferenţiere în cadrul normelor 
de comportament individual, care rezultă din ințeracţiuni cumulative 

între îndivizi”!. Acest proces poate fi înțeles uşor dacă vom considera, 
de exemplu, un individ A autoritar ce interacționează cu un individ 
B căruia influenţa celui dintii îi induce ca reacţie un comportament 
supus. Supunerea ca răspuns favorizează imediat rolul autoritar al 
lui A. Cei doi indivizi întră atunci într-o serie de schimburi comu- 
nicaţionale „cumulative” care vor favoriza constituirea de roluri 
complementare. Există şi un proces invers, în care, la acţiunea 
unuia, celălalt răspunde cu acelaşi tip de acţiune, astfel încit indivizii 
sînt antrenați într-o competiţie fără sfîrşit (schismogeneză simetrică). 
În acest caz, partenerii fac eforturi să instaureze şi să menţină o 
egalitate a poziţiilor, iar acţiunile unuia sînt „imaginea în oglindă” 
a acţiunilor celuilalt. ]. Haley a simplificat noţiunea de schismo- 
geneză, vorbind despre o poziţie superioară (înaltă) şi una inferioară 
(joasă). Individul sau elementul din sistem care are poziţia „înaltă” 
conduce şi poartă răspunderea interacțiunii, iar cel care are poziţia 
„joasă” se adaptează şi răspunde la iniţiative. Aceste concepte permit 
analizarea sistemelor de schimburi comunicaţionale. În acest scop, 
fiecare schimb trebuie examinat în lanţul de interacțiuni în care se 
integrează şi poate fi clasificat în funcţie de ceea ce s-a întîmplat 
înainte. Sluzki şi Beavin au propus o tipologie generală a tranzacţiilor 
complementare şi simetrice? : 

- a da/a primi instrucţiuni ; 

— a pune întrebări/a răspunde ; 

— a afirma/a încuviinţa ; 

— a face un enunţ referenţial/a face un enunţ referenţial ; 

— a încuviinţa/a încuviinţa ; 

— a da instrucţiuni/a răspunde prin alte instrucţiuni... 


G. Bateson (1936), Naven (La ceremonie du Naven, Ed. de Minuit, 1971). 
2. C.E. Sluzki şi J. Beavin, „Symâtrie et compl&mentarii€ : une definition et 
une typologie des dyades”, în Sur 1 'interaction, P. Watzlawick şi ]. Weakland 
(coord.), Seuil, 1977, pp. 98-17. 


_ 

Trebuie să remarcăm şi că acest tip de analiză - care constă, cum 
am văzut, în reperarea unor interacțiuni simetrice sau complementare 
(şi a repetiţiei sau redundanţei lor) — trebuie să se facă la mai multe 
piveluri: nivelul audibil-lingvistic, nivelul audibil-paralingvistic, 
pivelul non-audibil-paralingvistic şi nivelul contextual, Căci orice 
„comunicare” esie ea însăşi un sistem complex multidimensional, 

La paginile 94-97 vom vedea şi alte forme de interacțiuni, precum 
interacţiunile de confirmare şi de infirmare-invalidare, interacţiunile 
de tangenţializare, de descalificare şi de mistificare. 


2. Sistemele de interacțiuni şi proprietăţile lor 


Sistemele de interacțiuni şi regulile jocului 


O acţiune, o comunicare, adică o interacţiune, nu au sens atunci cînd 
sint analizate singure. Astfel, afirmă P. Watzlawick, „un segment 
izolat de comportament (0 «mutare») este (ca la şah) indecidabilă din 
punct de vedere formal, adică lipsită de sens”!... Un astfel de 
segment de comportament ar putea să fi fost cauzat de o mărire de 
salariu, de un complex al lui Oedip, de alcool sau de o aversă de 
grindină, iar orice discuţie cu privire la motivele care sint „de fapt 
la mijloc” are toate şansele să se asemene cu o dispută bizantină 
despre sexul îngerilor. Pînă ce mintea omenească va fi accesibilă 
printr-o examinare din exterior, tot ce avem sînt deducţiile şi mărtu- 
riile personale — şi ştim că nu ne putem încrede nici în unele, nici în 
celelalte. Totuşi, dacă remarcăm că, într-o comunicare, Compor- 
tamentul a al unuia dintre parteneri — indiferent care ar fi „motivele” 
sale — suscită ca răspuns comportamentul b, c, d sau e al celuilalt, 
dar exclude în mod categoric comportamentele x, y şi z, devine 
posibil să formulăm o regulă care să expliciteze „mutarea făcută”. 
Pentru Watzlawick, observarea unui sistem se aseamănă cu urmărirea 


ea 2 0 — 0 
1. P. Waizlawick et al., ap.cit., 1972, p. 37. 

unei partide de şah. Problema este aceea de a distinge redundanţele 
din interacțiuni pentru a formula mai apoi „reguli ale jocului”, 

Din această perspectivă, grupurile, familiile, instituţiile etc. consi- 
derate „bolnave” sînt ansambluri ce au instituit jocuri rigide de care 
membrii lor par să fie extrem de ataşaţi, ei făcînd totul pentru a le 
perpetua (principiul homeostaziei sistemice). 

lată jocul unei familii schizofrenice în care fiecare părinte îl 
ameninţă pe celălalt că îi va prefera o rivală din interior. 


Dl! Franchi-tatăl arată în timpul şedinţei un interes erotic voalat faţă 
de bolnava desemnată ca atare (fiica sa mai virstnică) ; în ce o priveşte, 
ea îi arată ostilitate şi dispreţ, pe cînd dna Franchi-mama se arată foarte 
geloasă faţă de amindoi, arătind totodată o tandreşe deosebită faţă de 
cealaltă fiică ; în ce o priveşte, aceasta îi arată că sentimentul nu este 
reciproc, 


„Perpetuarea acestui joc”, afirmă M. Selvini Palazzoli, „se bazează 
pe următoarea ambiguitate; nu pot exista nici învingători, nici 
învinşi, altminteri jocul s-ar termina. Într-adevăr, dacă bolnava 
desemnată ca atare, în loc să arate ostilitate şi dispreţ faţă de tatăl ei, 
i-ar arăta o iubire similară, ar apărea o alianţă ascunsă, iar jocul s-ar 
sfirşi în mod inevitabil, Să presupunem că bolnava chiar ar arăta 
iubire faţă de tatăl ei. Dezvăluirea alianţei ar obliga-o pe cealaltă 
soră să facă acelaşi lucru cu marma sa, să se alieze făţiş cu dînsa. În 
acest caz, simetria ar fi vădită, iar lupta dintre cele două facţiuni ar 
fi declarată. Dimpotrivă, homeostazia grupului este prezervată prin 
perpetuarea aceluiaşi joc. Jocul şi homeostazia sînt aici sinonime, 
şiretlicurile, ambiguitatea, manevrele fiind esenţiale pentru men- 
ținerea statu-quo-ului”!. M, Selvini Palazzoli arată cum familiile 
rezistă şi inventează stratageme pentru a evita vindecarea care le este 
propusă prin intervenţiile psihoterapeuţilor. Deplasarea etichetei 


1. M. Selvini Palazzoli, L. Boscolo, G. Cecchin, G. Prata (1975), Paradosso 
e Controparadasso (Paradoxe e! contre-paradoxe, Ed. ESE, 1990), 

„bolnav” spre un membru „sănătos” al familiei bulversează în mod 
evident homeostazia sistemului. 

Ajungem astfel la o nouă definiţie a individului ca fiinţă-in-relaţie. 
Fiecare fiinţă va fi concepută ca oferind un ansamblu de relaţii sau 
exercitind o tentativă de a impune interacțiuni lumii şi celorlalţi. „În 
orice comunicare”, afirmă Watzlawick, „partenerii îşi oferă reciproc 
o definiţie a relaţiei lor sau, ca să spunem lucrurile cu mai multă 
forţă, fiecare dintre ei încearcă să determine natura relaţiei care îi 
uneşte... Pe de altă parte, orice prezenţă, atitudine faţă de celălalt 
rol, este o influenţă. Noţiunea de influenţă este intim legată de 
noţiunile de interacţiune şi de sistem de interacţiune. Fiecare com- 
portament faţă de o persoană, oricare ar fi ea, este pină la urmă o 
comunicare a felului cum vedem relaţia noastră cu acea persoană şi, 
în consecinţă, o influenţă asupra ei”!. 

Aceste elemente paradigmatice se desprind de concepţia clasică 
asupra cauzalităţii, deoarece fiinţa este definită de astă dată în relaţie 
şi prin relaţii. Definirea propriei persoane, a relaţiei şi a celuilalt 
formează un tot indivizibil, astfel încît nu putem izola sau separa 
individul în-cutare-relaţie-cu-cutare-individ?. Faptul că definirea 
fiinţei se face înainte de orice prin intermediul relaţiilor pe care 
aceasta le întreţine cu lumea constituie o dată care, în viziunea noii 
psihologii, primeşte confirmarea psihologiei clinice, întrucît capaci- 
tatea bolnavului mintal de a stabili relaţii cu mediul este afectată. 

Criticii noii psihologii i-au reproşat Şcolii de la Palo Alto că a 
conceput un subiect caracterizat de un „vid psihic” al personalităţii, 
În interiorul subiectului nu mai există nimic, acesta nu mai înseamnă 
decît relaţii şi este acţionat tot de ele. Omul dorințelor lăuntrice din 
psihanaliză pare să fie înlocuit de omul „comunicării” din noua 
psihologie. 


l.. P. Warzlawick er al. (1967), Une logique de la communication, Seuil, 1972, 
p. 133. 
2. D. Jackson, în P. Warzlawick (eoord.), Sur [interaction, Seuil, 1981, p. 31. 

2. Metodele de analiză 


1. Observarea globală şi reconstituirea sistemului 


Birdwihtell a construit o metaforă care exprimă în mod elocvent ce 
trebuie să însemne observarea în paradigma relaţional-sistemică. A nu 
țe încadra în perspectiva acestei paradigme „e ca şi cum, dacă o echipă 
de hochei te-ar invita să te ocupi de fundaşul stînga fiindcă acesta nu 
joacă după reguli, tu te-ai mulţumi să-l chemi într-un birou ca să-i 
asculţi povestea şi să-l supui testului Rorschach, fără să te duci să-l 
vezi cum se comportă cînd are de jucat un meci cu întreaga echipă”, 

Aşadar, o persoană şi acţiunile sale nu pot fi analizate decit în sistemul 

în care se integrează. Birdwihteil îşi învăţa studenţii să urmărească un 
meci fără să privească niciodată mingea şi să ştie întotdeauna unde 
se află aceasta doar observînd jucătorii şi mişcările lor!. „Un fenomen 
rămîne de neînțeles cîtă vreme cîmpul de observaţie nu este suficient 
de larg ca să cuprindă şi contextul în care se produce el. Neputind să 
perceapă complexitatea relaţiilor dintre un fapt şi un cadru în care 
acesta se inserează, dintre un organism şi mediul său, cel care observă 
ceva «misterios» ajunge să atribuie obiectului pe care-l studiază pro- 
prietăţi pe care acesta poate că nu le are. .."2 (problema încadrării). 
Trebuie deci să învăţăm să privim la tot ce înconjoară un fenomen de 
comiinicare, pentru a percepe Toţi actorii implicaţi. De altfel, Laing 
aminteşte în acest sens că, atunci cînd ne axăm observaţia pe un singur 


element al unui sisterii, puterrr„Vetiea Ceea ce se petrece la fel cum 


am vedea cu ochelari de soare într-o cameră cufundată în întuneric”. 

Pentru a înțelege un sistem de interacţiune trebuie aşadar să 
reconstituim situaţia în ansamblu, precum şi acţiunile actorilor care 
iau parte la ea, integrînd mai ales elementele ei istorice. 


l. În Y. Winkin, La nouvelle communication, Seuil, 1981. 
2, P. Watzlawick et al., Une logique de la communication, Seuil, 1972, p. 15. 

2, Observarea „hic et nunc” şi încercarea 
de a afla „cum... ” 


Şcoala de la Palo Alto a insistat cel mai mult asupra necesităţii de a 
observa conduitele actuale în scopul de a înţelege patologia subiectu- 
lui. Pentru Watzlawick, „comportamentul este probabil determinat, 
cel puţin în parte, de experienţa anterioară, dar se ştie ce aventură e 
să-i cauţi cauzele în trecut... Memoria se bazează în principal pe 
dovezi subiective... Numai că tot ce A îi spune lui B despre trecutul 
său este strîns legat de relaţia ce există la ora actuală între A şi B şi 
determinat de această relaţie. Dacă, dimpotrivă, studiem direct 
comunicarea unui individ cu membrii anturajului său... putem reuşi 
să identificăm modele de comunicare ce ne permit să dăm un dia- 
gnostic şi să punem la punct o intervenţie terapeutică adecvată. Ca 
atare, acest mod de abordare înseamnă mai degrabă căutarea unui 
model hic er nunc decit căutarea unui sens simbolic, a unor motivații 
sau cauze deduse din trecut... Simptomul... îşi lasă imediat semni- 
ficaţia să transpară dacă îl plasăm în contextul interacțiunii ce se 
desfăşoară actualmente între un individ şi mediul său uman. Simpto- 
mul va apărea ca o redundanţă, ca o regulă a «jocului» specific ce 
caracterizează interacţiunea lor, şi nu ca rezultatul unui conflict 
nerezolvat dintre nişte forţe intrapsihice presupuse”! Perspectiva inter- 
acţionistă, mai spune Weakland, „este nouă... ea examinează evenimen- 
tele şi problemele exprimate prin comportamente între indivizii ce fac 
parte dintr-un sistem de relaţii sociale... ancheta ei cu privire la situaţie 
vizează să descopere «ce» şi «cum» (nu «de ce» sau «cine»),., ea se 
interesează nu atît de origini sau de scopurile finale, cît de situaţia 
actuală, de felul cum este perpetuată şi cum ar putea fi modificată”?. 


. Ibidem, pp. 40-41. 
2]. Weakland (1977), „Somatique familiale; une marge ncgligee”, în 
P. Waizlawick şi ]. Weakland (coord.), Sur I'interaction, Seuil, 1981, p. 456, 

Pe de altă parte, este mai puţin important să ştim cind şi de ce 
s-au constituit comportamentele în trecut, căci trecutul este prezent 
şi în ceea ce se întîmplă aici şi acum. „În loc să întrebe de ce («de 
ce, cu alte cuvinte care sint cauzele ce au intervenit în trecutul unui 
individ, determinindu-l să se comporte astăzi în cutare sau cutare 
mod irațional ?»), Bateson punea următoarea întrebare ; «Ce efecte 
îşi modifică propriile cauze ?». Sau: «Care trebuie să fie contextul 
relaţional actual în cadrul căruia comportamentul în chestiune con- 
stituie o reacţie adaptată, raţională, ba chiar singura reacţie posi- 
bilă ?».” 


3. Căutarea regulilor ce guvernează comunicările 


Cum am mai spus, observarea unui sistem se aseamănă cu urmărirea 
unei partide de şah. Pentru a deduce regulile, încercăm să discernem 
redundanele din interacţiune. Începem prin a observa sistemul 
respectiv în acţiune, apoi încercăm să definim regulile care îi guver- 
mează funcţionarea — sau, prin analogie cu un calculator, „pro- 
gramul” sistemului. 


3. Analiza relaţională şi sistemică a comunicării 


Să reluăm exemplul nostru cu „bărbatul care fluieră după o 1re- 
cătoare”, 


Analiza „bărbatului care fluieră după o trecătoare" 


O femeie tinără trece prin faţa unui grup de bărbaţi, Unul dintre ei 
reacţionează „fluierînd admirativ”. Ce se întîmplă de fapt? La felul 
Cum arată în acest moment descrierea scenei, analiza este imposibilă. 
Lipsesc elemente importante peniru înţelegerea ei globală. „Încadra- 
rea” observaţiei este prea strinsă. Se descrie doar un comportament 
final. Nu sînt prezentate nici contextul acţiunii, nici ansamblul 

interacțiunilor dintre actorii prezenţi, nici istoricul acestor interacțiuni. 
Avem nevoie deci şi de alte elemente de observaţie. Trebuie să ştim 
că grupul de bărbaţi despre care este vorba se compune din cinci 
indivizi, dintre care doi se cunosc bine (ceilalţi trei s-au cunoscut 
abia în ajun, pentru a participa la seminar). Cei cinci bărbaţi par- 
ticipă împreună ca delegaţi, alături de alţi colegi de la aceeaşi firmă, 
la un seminar despre comunicarea de întreprindere. Este 6 după- 
-amiaza şi ziua lor de lucru istovitoare a luat sfirşit (au fost obligaţi 
să acorde o atenţie susţinută unor subiecte neobişnuite şi care i-au 
implicat ore întregi). Bărbaţii se plimbă pe străzile orăşelului unde 
are loc seminarul. Printre altele, astă-seară se plimbă impreună şi 
pentru că toţi au acelaşi statut în întreprinderea lor (sînt directori, pe 
cînd ceilalţi sînt doar directori adjuncţi sau şefi de departament). 
Prin urmare, s-au reunit dintr-o afinitate statutară. Aceşti directori 
se consideră superiori celorlalţi participanţi la seminar. De fapt, 
şi-au asumat un rol mai deosebit în cadrul seminarului : ei îşi permit 
să le adreseze observaţii animatorilor şi formatorilor, şi tot ei destind 
atmosfera cînd apare un eveniment care permite aşa ceva. Cei doi 
directori care se cunosc au avut o participare deosebită la această 
căutare de elemente recreative. Retroproiectorul care s-a defectat 
le-a oferit prilejul să arunce cîteva glume ; de asemenea, chelnerul 
neîndemânatic care a venit să le aducă băuturile în timpul seminarului 
s-a ales cu cîteva porecle ; cînd unul dintre colegi a fost chemat la 
telefon de secretara sa, au aruncat iarăşi citeva glume etc. Prin 
urmare, trebuie să se înțeleagă că grupul participanţilor la seminar 
a pus la punct un sistem de relaţii în care cei cinci bărbaţi care se 
plimbă deţin un rol aparte, iar în interiorul subgrupulu: celor cinci, 
cei doi directori care se cunosc se stimulează şi se antrenează 
TYeciproc pentru a fi în fruntea acţiunilor de destindere. Înainte de 
toate, ei profită de orice eveniment neprevăzut pentru a introduce o 
notă de ştrengărie. Aşadar, cei cinci bărbaţi se plimbă. Cei doi care 
se ştiu bine o remarcă pe femeia tînără cu fustă scurtă care trece prin 
faţa lor. Tînăra joacă rolul unui eveniment neprevăzut ; cei doi se 

împung cu cotul, unul fluieră după ea, iar celălalt face citeva observaţii 
glumeţe la adresa celorlalţi trei bărbaţi din micul lor grup, care nu 
se lasă nici ei mai prejos. lată descrierea completă a situaţiei. Ea ne 
permite să vedem că „fluieratul admirativ” face parte dintr-un sistem 
complex de interacțiuni care s-a organizat între bărbaţii din grup şi 
un element imprevizibil din mediul în care se află. Atunci cind 
intervine un „element imprevizibil”, sistemul de interacțiuni se 
instituie din nou, iar interacţiunile prevăzute se desfăşoară. E ca şi 
cum sistemul de schimburi comunicaţionale ar avea o forţă proprie — 
aceea de a se derula repeiîndu-se. 

„Fluieratul admirativ” este o interacţiune dintre un membru al 
unui grup şi un „element exterior neprevăzut”. Această interacţiune 
işi află locul într-un ansamblu de interacțiuni pe care grupul l-a pus 
la punct pentru a face faţă unei situaţii colective. 

În cadrul modelului relațional-sistemic, analiza comportamentului 
comunicaţional necesită numeroase elemente complementare. Aceste 
observaţii sînt făcute în termeni de interacţiune şi de finalitate a 
sistemului global de interacțiuni. Ceea ce se petrece în psihicul 
fiecărui individ nu intervine în interpretare. „Personalităţile” celor 
doi indivizi care se cunosc sint voalate, De fapt, ei sint membri 
interşanjabili în „sistemul de interacțiuni” dintre grup şi mediul care 
îl înconjoară. Dacă n-ar fi fluierat primul individ, putem fi siguri că 
ar fi fluierat al doilea, lăsînd atunci în sarcina celui dinții inter- 
acţiunile de tip „comentariu umoristic” cu ceilalţi trei. În acest tip 
de interpretare, noţiunea de comunicare ce trebuie raportatţă la o 
personalitate proprie se estompează, Comunicarea (actul de comu- 
nicare precum „fluieratul admirativ”) este rezultanta a tot ceea ce 
s-a petrecut înainte între actorii de faţă. Desigur, „personalităţile” 
indivizilor intervin în aceste interacțiuni „pregătitoare”. Ele modifică 
forma sistematică a schimburilor comunicaţionale, care se precizează 
treptat. Apoi, există un fel de „structură” de comunicare (este vorba 
despre sistemul de interacțiuni). „Comunicarea” unuia sau altuia 
dintre actori se mulează aşadar pe forma care îi este oferită de 

sistem. Într-un fel, individul nu mai trebuie decît să moduleze 
conţinutul interacțiunii. sale, care este prevăzută, previzibilă şi, mai 
mult, predeterminată ca formă şi orientare. 


4, Concluzie 


Cu paradigma relaţional-sistemică părăsim studiul comunicării ca 
fenomen legat de stările interne ale psihicului. 

Individul există în esenţă prin relaţiile pe care le întreţine cu 
mediul său. În consecinţă, studierea acestor „comunicări genera- 
lizate” are o importanţă fundamentală. 

La fel ca în paradigma formal-tranzacţională, comunicarea este 
studiată în termeni de categorii generale de interacţiune (confir- 
mările, descalificările, tangenţializările etc.). De asemenea, este 
important să fie scoase la lumină jocurile şi regulile lor, în care 
indivizii nu pot să nu fie integrați. Studierea comunicării devine 
astfel studierea acestor „jocuri”. 

În această abordare a comunicării, nici o comunicare nu poate fi 
calificată, în sine, drept „patologică”, „Încadrarea” observaţiei nu 
se axează niciodată pe un singur element al unui schimb comu- 
hicaţional sau pe schimburile comunicaţionale ce au ca sursă un 
singur actor. Dacă există o „patologie a comunicării”, ea trebuie 
căutată în interiorul unui sistem de interacțiuni ale cărui trăsături 
specifice îl definesc ca fiind „patologic”. Un asemenea sistem este 
în primul rînd un sistem de comunicări care îl obligă pe unul dintre 
Protagoniştii săi să apară, din punctul de vedere al unui observator 
Extern, ca avind comportamente etichetate drept „patologice”. Apoi, 
este un sistem de comunicări guvernat de homeostazia sa internă, 
alfel spus care nu evoluează în timp, ci, dimpotrivă, este pus în 
scenă de fiecare dată sub aceeaşi formă de către toţi actorii, care au 
fiecare cîte ceva de cîştigat. Prototipul sistemului de comunicări 
Patologice a fost studiat de Şcoala de la Palo Alto prin analizarea 

„familiei alcoolice”. Membrii unei astfel de familii sînt prizonierii 
situaţiei de dublă constrîngere pe care au creat-o acceptind să trăiască 
alături de un membru alcoolic: ei nu mai pot nici să-l părăsească pe 
alcoolic, nici să solicite intervenţia lumii exterioare. Sint prizonierii 
dependenţei lor de alcoolic şi de buna imagine socială pe care vor să 
o oferel. 


1. P. "Watziawică, „Structures de la communication psychotique”, în La nouvelie 
communication, texte reunite de Y. Winkin, Seuil, 1981, pp. 249-250. 


Capitolul V 


Paradigma fenomenologică 
şi praxeologică 


1. Paradigma 


1. Obiectele de studiu 


Semnificațiile subiective şi lumea trăită 


Aceste concepte au fost dezvoltate în psihologie sub impactul feno- 
menologiei. Într-adevăr, fenomenologia a exercitat o influenţă impor- 
tantă asupra psihologiei. În opinia lui A. Hesnard, fost preşedinte al 
Societăţii Franceze de Psihanaliză, o dată cu fenomenologia, „pentru 
prima dată în istoria Culturii, o mişcare filozofică, accesibilă psihia- 
trului, face afirmaţia potrivit căreia conştiinţa este intenţională şi, în 
acelaşi timp, sursă de semnificaţie şi de valoare. Şi că orice ființă 
omenească pîndeşte şi există nu în, ci prin mediul ei uman”!. 
Psihopatologia fenomenologică se interesează de experienţa trăită 
(Erlebnis) a bolnavului şi este înainte de toate comprehensivă şi 
descriptivă. Metoda necesită empatia (Einfihlung) cu experienţa 


1. A. Hesnard, „Apport de la phenomenologie ă la psychiatrie contemporaine”, 
raport la Congresul de Psihiatrie şi Neurologie de Limbă Franceză, sesiunea 
IVII, Tours, 8-13 iunie 1959, Masson, 

trăită a bolnavului şi punerea între paranteze a atitudinilor tradi- 
ionale vizînd etichetarea simptomelor prin raportare la o serie de 
entităţi nosologice predefinite. 


„„„Relaţia supremă dintre medic şi bolnav este o comunicare 
existenţială ce depăşeşte orice terapie, adică orice poate fi organizat sau 
pus în scenă în mod metodic. În consecinţă, cura se realizează şi se 
înscrie în comunitatea a două ființe libere şi înzestrate cu rațiune, pe 
planul existenţei posibile.! 


Jaspers (1883-1969) a fost printre cei dintii care au considerat 
delirul un anumit mod de a fi în lume, de a o percepe şi de a 
o înzestra cu semnificaţii. El deschide calea „existenţialismului” 
descriind „intuiţiile despre lume” ca pe nişte atitudini existenţiale 
în raport cu universul. Lucrările lui E. Minkowski (1933 şi 
Binswanger (1947) se înscriu în aceeaşi direcţie. Acesta din urmă 
consideră că medicul trebuie să se străduiască să înţeleagă concret 
„felul de a fi” al bolnavului, în măsura în care acesta reprezintă o 
experiență trăită şi un „proiect” inserat într-o istorie. Ca atare, 
scopul tratamentului este ca bolnavul să retrăiască, în comunicare cu 
psihoterapeutul, etapele succesive ale acestei experienţe vitale : 
astfel, se produce o „reinterpretare” a fiinţei în lume?. 


Procesele concrete de construire a unei lumi împărtăşite 


În anii 1945-1975, un întreg, curent al psihologiei, situat în afara 
psihanalizei, a avut ca obiect de studiu existenţa unor „lumi specifice” 
(lumea copilăriei, lumea habitudinilor culturale, lumile private şi 
personale etc.) şi şi-a pus problema posibilităţilor de înţelegere între 
indivizi „ale căror lumi trăite diferă”. Răspunsurile au fost elaborate 


1. K. Jaspers (1923), De la psychormherapie, PUF, 1956, p. |. 

2. E. Minkowski (1933), Le temps vecu, Delachaux & Niestle, 1968. 

3. L, Binswanger (1947), R&ves et existence, Desclte de Brouwer, 1953, 

4. Vezi dezvoltarea acestei idei în lucrarea mea La nouvelle psychologie, PUF. 
„Que sais-je?”, 1993, 

treptat, iar la ora actuală etnometodologia şi „leoria acţiunii comu- 
nicaţionale”! arată felul cum această înțelegere se fundamentează 
pe principii şi reguli construite în cursul schimburilor comuni- 
caţionale. 

Trebuie să remarcăm că ideea „construirii” universului de viaţă 
şi a raportării la acţiunile cotidiene nu este nouă. Psihologia formei 
(Gestalt) a insistat asupra construirii lumii încă din anii '20 ai 
secolului XX. Pentru gestaltişti, percepem lumea ca fiind încărcată 
de forțe pozitive sau negative, care atrag sau resping. Fiecare percepţie 
depinde de o reţea complexă de linii de forţă de ordin psihologic 
care depind, la rîndul lor, atit de subiect, cît şi de evenimentele ce au 
importanţă pentru el. 


Imaginaţi-vă că staţi la soare pe o pajişte la munte sau pe o plajă, 
complet destins şi împăcat cu lumea. Nu faceţi nimic, iar tot ce vă 
înconjoară este ca un fel de veşmînt moale care vă oferă tihnă şi adăpost. 
Dar iată că brusc auziţi 0 voce strigînd: „Ajutor! Ajutor! ”, Cît de 
diferit vi se pare acum - şi cît de diferit a devenit — tot ce vă înconjoară ! 
Să descriem cele dauă situaţii prin raportare la cîmp. La început, cîmpul 
dumneavoastră era omogen din toate punctele de vedere, iar dumnea- 
voastră eraţi în echilibru cu el. Nu exista nici activitate, nici tensiune. 
Fără doar şi poate, în aceste condiţii, distincţia dintre eu şi ceea ce-l 
înconjoară tinde să dispară ; eu constitui o parte a peisajului, iar peisajul 
este o parte din mine. Apoi, cînd un țipăt strident şi pătrunzător a sfişiai 
liniştea, totul s-a schimbat. În vreme ce înainte toate direcţiile erau 
egale din punct de vedere dinamic, acum există o direcţie care domină, 
O direcţie în care sînteţi antrenat, Această direcţie este încărcată de 
forţă, iar mediul înconjurător pare să se fi contractat ; e ca şi cum într-o 
suprafaţă plană ar apărea o fisură, iar dumneavoastră aţi fi silit să o 
urmaţi. În acelaşi timp, între eu şi vocea auzită se stabileşte o diferenţiere 
clară, iar întreg cîmpul emană un grad ridicat de tensiune? 


e —— 

l, LA Habermas (1981), Theorie des kommunikativen Handelns (Theorie de 
l'agir communicationnel, Fayard, 1987). 

2. K, Koffka (1924), Principles of Gestalt Psychology „New Yark, 1935, p. 43. 

Lumea în care se găseşte subiectul s-a reorganizat (reconstruit) în 
momentul cînd a fos auzită această chemare. Comunicarea (che- 
marea în ajutor) propune şi impune o perspectivă comună asupra 
lumii (ceea ce, în fenomenologia socială, se va numi mai tirziu 
„orientarea sistemului de pertinenţă”!). A apărut un cimp de forță 
care va împinge la acţiune. În psihologie, regăsim ideea de „cimp” 
psihologic ce induce acţiunea (şi comunicarea) dezvoltată în opera 
mai cunoscută a lui K. Lewin (care, de altfel, a fost discipolul lui 
K5hler”). 

Ducînd mai deparie aceste studii, fenomenologia socială (1950) 
a furnizat demonstraţia „construcției sociale a realităţii”. Pentru 
Schutz, o caracteristică esenţială a „faptului uman” este aceea că el 
necesită, începînd de la nivelul banal şi cotidian al comunicării 
cu semenii noştri, o „construcţie”. Să reluăm demonstraţia sa în 
acest sens. 


Putem vedea cum această activitate de construcţie intervine pînă şi 
în simplul schimb de întrebări şi răspunsuri. Într-adevăr, „atunci cînd 
îmi programez întrebarea, anticipez că Celălalt îmi va înţelege acţiunea 
(de exemplu, enunţarea frazei mele interogative) ca pe o întrebare şi că 
ceea ce va înțelege îl va îndemna să acţioneze astfel încît eu să-i pot 
înţelege comportamentul ca pe un răspuns adecvat. (Eu: „Unde-i cer- 
neala?” ; Celălalt arată spre masă.) Motivul „ca să” al acţiunii mele 
este să obţin o informaţie adecvată care, în această situaţie particulară, 
presupune că înţelegerea „ca să”-ului meu se va preschimba în „pentru 
că"-ul Celuilalt, astfel încît el să îndeplinească o acţiune „ca să” îmi 
furnizeze informaţia respectivă — în măsura în care este în stare şi vrea 
să o îndeplinească, iar eu admit că este. Anticipez că el îmi înţelege 
limba, că ştie unde e cerneala, că-mi va spune dacă ştie etc. În termeni 


1. A. Schutz (1953), Le chercheur et le quotidien, MEridiens-Klincksieck, 


1987, 

2. Pentru această problemă, cf. A Mucchielli, op.ciz., 1993, pp. 65-68. 

3. A, Schutz (1953), „Sens commun eL interpretation scientifique de l'action 
humaine”, în A. Schuiz, Ze chercheur et le quotidien, Meridiens- 


-Klincksieck, 1987. pp. 7-63. 

mai generali, anticipez că va fi călăuzit de acelaşi tip de motive de care 
potrivit rezervei mele de cunoştinţe disponibile, eu însumi şi mulţi ta 
am fost călăuziţi în împrejurări asemănătoare... Exemplul ales arată 
deci că pînă şi cea mai simplă interacțiune din viața obişnuită presupune 
9 întreagă serie de construcţii obişnuite — în acest caz, construcţii 
privitoare la comportamentul anticipat al Celuilalt —, toate bazate pe 
ideea că motivele „ca să” ale actorului vor deveni motive „pentru că” 
ale panenerului său şi viceversa. 


Invers, bolnavul mintal este închis în lumea sa privată şi per- 


sonală, nefiind în stare să iasă din ea. Să luăm un exemplu citat de 
Binswanger. 


E vorba de un medic... perora nopţi în şir, la fel şi ziua, fără 
întrerupere, nu dormea decît un ceas pe noapte. Avea şi sentimentul că 
trebuie să-şi educe servitoarele, Le ţinea discursuri de cite două-trei ore 
despre buna-cuviinţă, despre buna purtare etc. Cînd vreuna dintre 
servitoare voia să se ducă la bucătărie să gătească, spunea că expozeul 
lui era mult mai important... Într-o zi, cînd 30 de kilograme de cireşe 
trebuiau puse la conservat, a spus că n-aveau decit să putrezească, dar 
că servitoarele trebuiau să-l asculte, ăsta era singurul lucru important 
De cinci zile a început să folosească un sistem de bilete care consta în 
a plasa pretutindeni noaptea, cînd se plimba, bileţele cu ordine cum ar 
fi : „Aceste încălțări trebuie curățate”, „Această faţă de masă trebuie 
schimbată”, „Acest pahar nu trebuie mutat din loc” etc.! 


Bolnavul cu pricina nu ţine cont absolut deloc de definiţia socială 

a situaţiei comună pentru ceilalţi. A pierdut posibilitatea de a mai 
participa la ea. Trăieşte într-o lume „diferită” de a celorlalţi. Decizia 
să de a ţine o conferinţă îşi datorează apariţia doar prezenţei unei 
idei personale situate în afara oricărui context. Bolnavii, ne reamin- 
leşte Waizlawick, îşi definesc situaţia în care se poziţionează pe baza 
red „premise” psihologice. „Logica internă” a unui asemenea 
p de actor intervine deci în felul cum el defineşte situaţia, fără ca 


DP O a 


1. L. Binswanger, Mâlancolie et manie, PUF, 1987, pp. 87-90, 

această definiţie a situaţiei să fi fost construită în cadrul unui schimb 
comunicaţional cu partenerii săi. 

Aşadar, în mod normal, toate „realităţile” pe care ne sprijinim 
pentru a trăi şi a comunica zi de zi sînt rezultatul unei activităţi 
colective de construcţie realizate prin ințermediul comunicării şi 
bazîndu-se pe cîteva reguli de gindire pe care le împărtăşim cu 
membrii grupului nostru cultural (etnometodele)!. 

Constructivismul a condus la ultimele orientări ale Şcolii de la 
Palo Alto, care precizează că noi constriim lumea (deşi credem că 
o percepem) şi că ceea ce numim „realitate” este o interpretare 
construită prin intermediul comunicării. În consecinţă, adevărul nu 
are sens decit în raport cu un anumit ansamblu social şi cu acordul 
actorilor asupra definirii sale. Realitatea nu este o realitate-adevăr, 
ci o realitate „percepută-analizată” zi de zi de către un grup de 
actori. Ea este mai întîi „sens comun” pentru un grup, apoi con- 
strucție raţională. 


2, Metodele de analiză 


Această paradigmă face apel la o serie de metode delicate şi inedite : 
analiza fenomenologică, analiza comprehensivă şi analizele etno- 
metodologice. 


1, Analiza fenomenologică 


Fenomenologia „nu face altceva, pentru Husserl, decît să expliciteze 
sensul pe care lumea obiectivă a realităţilor îl are pentru noi toţi în 
experienţă, sens pe care filozofia poate să-l «desprindă» sau să-l 
«pună în evidenţă», dar niciodată să-l modifice. Ea răspunde în 


1. H. Garfinkel (1967). Studies in Erhnomethodolog)y, Prentice Hall, Englewood 
Ciifis, 1984, 

primul rînd nevoii de a descrie şi înţelege experienţa trăită a adevărului 
fără a cădea în relativismul şi psihologismul pe care îl implică 
această nevoie. Cea dintii formă pe care o îmbracă este aşadar aceea 
a unei «fenomenologii pure a experienţelor trăite de gîndire şi de 
cunoaştere» — pură, adică avînd de-a face, într-o generalitate de 
esenţă, numai cu experienţele aprehendate în mod intuitiv, nu şi cu 
cele percepute empiric. Descrierea pură pe care o practică se referă 
la modurile de a viza obiectul şi la intuiţiile care îl prezentifică 

asigurînd evidenţei caracterul de dat originar”! Ea sesizează sensul 
de profunzime nemijlocit al faptului uman în care ne implicăm. 
Esenţa fenomenului uman este pentru acest fenomen ceea ce con- 
ceptul de cerc este pentru circumferința trasată concret undeva. În 
fenomenologie, esenţa este o formă a conştiinţei unui fapt uman, 
formă care nu aparține naturii naturale a faptului. 

Explicitarea esenţelor fenomenologice se realizează pornind de 
la o intuiţie nemijlocită, globală şi experienţială, un fel de „luare la 
cunoştinţă intuitivă” care poate fi „absolut spirituală” şi care „face 
cunoscute obiectele pătrunzîndu-le şi captîndu-le esenţialul”?. Este 
vorba despre un exerciţiu spiritual care începe prin abandonarea 
tuturor cunoştinţelor pe care le avem despre fenomenul în cauză 
(acea epoche a lui Husserl”). Lucrul nu este chiar atît de uşor, dată 
fiind măsura în care cunoştinţele noastre curente, preştiinţifice sau 
ştiinţifice ne „informează” în permanenţă percepţia asupra faptelor. 

realizarea descrierii, va trebui să ne ferim întotdeauna de 
cunoştinţele pe care am putea fi tentaţi să le folosim. Această res- 
Pingere a reflecţiei asupra faptului ce trebuie studiat fenomenologic 
ne ajută să-l percepem intuitiv şi global. Pentru a pretinde să putem 


E 
I.I. Dugue, arti enomenologi 
. Dugue, articolul „Phenomenologie”, în Encyclopedi i 
L P pedie universelle de la 
S Pio iophie, Les notions philosophiques, vol. 2, PUF, 1990, p. e ai 
. Ia e ae (1947), Introduction ă l'analyse existentielie, Ed. de Minuit, 
3, E Husserl ( i 
, 1913), Ideen zu einer reinen Phănomenologie (Idees di i 
Pour une phenomenologie, NRE, 1955, pp. 102-103), „zbat 

accede, prin intermediul demersului fenomenologic, la esenţa feno- 
menului studiat, trebuie să limităm reflecţia la ceea ce putem găsi în 
mod real în conştiinţă cu privire la perceperea trăită a acelui fapt 
(ceea ce este imanent conştiinţei). 

În majoritatea cazurilor, această intuiţie originară va trebui mai 
apoi prelucrată prin metoda variațiilor, care va servi la consolidarea 
ei. Exerciţiul spiritual al variațiilor constă in a efectua în imaginaţie 
variaţii asupra fenomenului studiat. De exemplu, pentru a studia 
percepţia din punct de vedere fenomenologic, va trebui să ne ima- 
ginăm „toate felurile posibile de acte perceptive” ; de asemenea, 
pentru a găsi esenţa oraşului, va trebui să ne plasăm în gind în 
diferitele oraşe pe care le cunoaştem. Această variaţie ne permite să 
ne întrebăm; „În aceste oraşe, care erau elementele prezente în 
unele cazuri, absente în altele, dar a căror absenţă nu distrugea 
fiinţa oraşului ? Ce lucru esenţial răminea de fiecare dată şi constituie 
esenţa oraşului ? ”. Luînd în considerare aceste variaţii realizate cu 
ajutorul imaginaţiei, vom putea pune în evidenţă nucleul dur inva- 
riabil al fenomenului studiat. Aşadar, exerciţiul complet (metoda 
fenomenologică) merge de la intuiţie la verificarea intuiţiei. El 
utilizează cele două etape ale cercetării comprehensive, şi anume 
implicarea, apoi distanţarea critică în scopul verificării. 

Rezumînd, descrierea fenomenologică reprezintă investigarea 

sistematică a subiectivităţii, adică a conţinuturilor de conştiinţă. Ea 
privilepiază datele experienţiale deoarece acestea „furnizează infor- 
maţiile cele mai complete cu privire la semnificaţiile proprii subiec- 
ţilor”. Analiza fenomenologică se bazează pe o descriere aproape 
naivă a unui fenomen cotidian, prezentată din punctul de vedere al 
celui care îl trăieşte. Pornind de la descrierea făcută, analiza constă 
în a ne ridica la un anumit nivel de generalitate şi a verifica totodată 
dacă această trecere este legitimă, adică dacă nu există exemple care 
ar putea să o contrazică (variațiile imaginare). Nivelul de genera- 
litate atinge „esenţialul” fenomenului descris, altfel spus acel ceva la 
care putem reduce descrierea pentru a o condensa în generalităţi. 

2, Metoda comprehensivă 


Faptele umane diferă foarte mult de faptele fizice şi naturale şi pot 
fi percepute printr-o abordare specifică : „comprehensiunea”. Aceasta 
constituie un fenomen foarie aparte, şi totuşi explicabil dacă vom 
considera că „oamenii născuţi din femeie nu sînt obţinuţi în retarte 
şi că experiența existenţei altor fiinţe umane şi a semnificației 
acțiunilor lor este cu siguranţă prima şi cea mai originală dintre 
observaţiile empirice pe care le poate face un om”!. Lumea noastră 

care este deci o lume interpersonală şi socială, este experimentată d5 
la bun început ca o lume ce are un sens. „«Ştim» ce face Aproapele 

de ce face acel lucru, pentru ce îl face într-un anumit moment şi în 
anumite împrejurări. Ceea ce înseamnă că noi experimentăm acțiunea 
semenilor noştri în conformitate cu motivele şi scopurile ei.” 

În plus, comprehensiunea nu este în nici un caz problema unei 
persoane, a unui observator, ci a intregului grup social; în sfîrşit 
este foarte evident şi că, în numeroase cazuri, e posibil să fi zxperi. 
MpeatAL noi înşine motivele şi scopurile aproapelui atunci cînd ne-am 
A: în situaţii identice şi, pe baza acestor experienţe, să fi ajuns 
: ae e „modele tipice pentru motivele şi scopurile actorilor” 

Prin urmare, metoda comprehensivă constă în a sesiza sensul 
Subiectiv şi intersubiectiv al unei activităţi concrete pormind de la 
iuteaţiile pe care le putem anticipa la unul sau mai mulţi actori, 
mirare că la propria noastră experienţă trăită referitoare la mediul 

. Ea utilizează în acest scop empatia. Empatia este simpatia 


a 


l. A. Sch ii 

| îsi. utz (1954), Le chercheur et le quotidien, Meridiens-Klincksieck, 
- Istoricul Droysen a fost cel dintii i 

DEEE Ri intii care a vorbit (1850) des : 
rac ciur privitoare la faptele umane. Această A nl eeta 
mai multor expuneri aparţinînd lui Dilthe 1833 19 i 
-1911), 

(1858-1918), Weber (1864-1920) şi Schutz (1899- aa) Sei 

intelectuală prin care reuşim să înţelegem experienţa trăită a altuia 
fără să o experimentăm totuşi în adevăratul sens al cuvîntului la 
nivelul afectivității noastre. M. Scheler a arătat că acest gen de 
„intuiţie afectivă” sau de „intuiţie proiectivă” se bazează pe o 
capacitate umană de „comprehensiune” nemijlocită a celuilalt ca 
fiinţă omenească. 


3, Analizele etnometodologice 


Pentru etnometodologie, faptul social reprezintă un „fapt emergent”, 
fiind rezultatul unor procese ascunse. Acestea sînt în general procese 
de interacţiune cotidiene, banale, repetitive, care generează feno- 
menul vizibil. Prin urmare, obiectul studiilor îl vor constitui proce- 
durile (etnometodele) care stau la baza descrierilor şi comentariilor 
referitoare la practicile cotidiene (comunicările în sens larg). 

„Reducţia etnometodologică” trebuie să permită explicitarea cîtorva 
dintre schemele care generează aceste practici. Ea are ca obiect 
interacţiunile, comentariile şi dialogurile puse în evidenţă sau obser- 
vate. Această analiză este efectuată pentru a aduce un răspuns la 
întrebarea : „Ce procese operatorii acţionează pentru a crea feno- 
menul pe care îl observ ? Cum se petrec lucrurile, care sînt formele 
acestor procese ?”. Este vorba aşadar despre o analiză fără nişte 
reguli în adevăratul sens al cuvîntului. Ea utilizează simpla capacitate 
de reflecţie a cercetătorului, aptitudinea sa de a formaliza, de a 
analiza etc. 

Etnometodologii regăsesc în primul rînd tehnica introspecţiei 
dirijate, ilustrată la începutul secolului XX de celebra şcoală de la 
Wiirzburg. Aceasta consta în a le cere subiecţilor să descrie indi- 
vidual ceea ce se petrece în mintea lor în condiţii experimentale 


1. M. Scheler (1913), Fenomenologia şi teoria sentimentelor de simpatie, 
iubire şi ură (tradusă în franceză sub titlul Nature et formes de la sympathie, 


Payot, 1950). 

precise şi controlate de către experimentator. Garfinke] a ilustrat 
metoda cerîndu-le studenţilor săi să transcrie un fragment din con- 
versaţiile lor familiale obişnuite şi să-i dezvolte sensul comentînd 
dialogul. Studentul care „desfăşoară” sensul acestor schimburi comu- 
nicaţionale îşi face comentariul în dreapta conversaţiei, care este 
prezentată pe coloana din stinga!. 


Soțul: D... a reuşit azi să Azi după-amiază, cînd îl aduceam pe D 
pună o monedă în automatul băiatul nostru în virstă de patru i de la 
Alp pute fără să mai fie grădiniţă, a reuşit să se ridice destul de Sus 
ridicat. ca să pună o monedă în automalul din 
parcare atunci cînd ne-am oprit într-o zonă 
cu plată, cîtă vreme înainte trebuia de 
PERIE e : fiecare dată ridicat. 
> a: A us la magazinul Dacă a pus o monedă în automat înseamnă 
curi ? că te-ai oprit la magazinul de discuri cînd 
te-ai dus după el sau la întoarcere. Era la 
întoarcere, de vreme ce-l aveai cu tine, sau 
te-ai oprit la dus, apoi în altă parte cînd v-aţi 
intors ? 
Nu, m-am oprit la magazinul de discuri 
cînd m-am dus să-l iau, apoi la cizmar cînd 
mă întorceam cu el. 
Ştiu eu un motiv peniru care ai fi putut să te 
opreşti la cizmar. Poţi să-mi spui care 
Soţul: Mi-am ărat şi Îi adu ; i 
-. u i: cumpărat şire- Îţi aduci aminte, ieri mi-am rupt un şiret de 
oi la pantofi. la pantofii maro, aşa că m-am oprit să-mi 
cui pi cumpăr şireturi noi. 
de = PUII i ae au Mă gîndeam că ai fi putut să faci altceva. 
ej şte tocuri Ai fi putut să-ţi duci pantofii negri, care au 
nevoie să fie pingeliţi ca lumea. Ar trebui 
să te ocupi de ei fără întîrziere. 


Soțul: Nu, la cizmar. 


Soția; Pentru ce? 


Ag E comentarii înfăţişează întreg contextul vieţii în comun Şi 
presupoziţiile pe baza cărora funcţionează înțelegerea obişnuită. 


CS a a e 
l, , Fi 
Cf. A, Coulon, L ethnomethodologie, PUF, col. „Que sais-je ?”, 1988 


64 PARADIGMELE DE REFERINŢĂ şi METODELE DE STUDIERE... 


Să ajungi prin reflecţie la aceste elemente nu este uşor. Semnificaţia 
finală a comunicării îşi află sursa în procedurile automate (etno- 
metode), în bună măsură inconştiente şi împărtăşite de indivizi care 
fac parte din aceeaşi cultură, aceasta sprijinindu-se la rindul ei pe un 
fundal de presupoziţii. 

O altă tehnică a etnometodologiei este „analiza de documentare 
interpretativă”, Această analiză constă în a afla care este „baza de 
date documentare” comună unor actori sociali (adică elementele 
fundalului comun de presupoziţii despre care vorbeam). Într-adevăr, 
dacă desprind o semnificaţie din ceea ce-mi spune cineva, înseamnă 
că presupun că acest cineva ştie aceleaşi lucruri ca şi mine. „Baza de 
date” este organizată şi dinamică, altfel spus generează exprimări. 
Analiza de documentare interpretativă constă în a „documenta” (într-o 
manieră interpretativă) un fenomen (un dialog, un comportament etc.), 
adică a căuta în tot ceea ce cunoaştem în materie de cunoştinţe 
împărtăşite social nişte elemente cu scopul de a face comprehensibil 
(înzestrat cu semnificaţie) acel fenomen. 

Pentru a ilustra prezentarea abstractă a acestei analize, să relatăm 
o experienţă efectuată de Garfinkel. Acesta îi face să creadă pe nişte 
studenţi că vor lua parte la o experienţă menită să evalueze o serie de 
teorii (metode) de counselling. Consilierii vor răspunde la întrebările 
studenţilor (dar acestea trebuie formulate clar şi astfel încît consilierii 
să poată răspunde prin da sau nu, ei aflindu-se la distanţă), după ce 
aceştia din urmă îşi vor fi expus problema în care vor să fie consiliaţi. 
În plus, după fiecare întrebare urmată de răspunsul consilierului, 

vor trebui să comenteze cu glas tare „sfatul primit” (tocmai acest 
comentariu constituie esenţialul metodei), În realitate, răspunsurile 
da/mu ale consilierilor sînt date absolut la întîmplare. Experienţa 
pune aşadar în evidenţă efortul de interpretare pe care îl face stu- 
dentul pentru a da un sens „sfatului” primit. Ea dovedeşte că „răspun- 
surile nepotrivite” (în raport cu ceea ce se spusese înainte...) nu 
erau niciodată percepule ca „nepotrivite”, ci totdeauna interpretate 
„prin atribuire de cunoaştere şi intenţii” consilierului. Studenţii 

raportau la aceste presupoziţii-pattern ceea ce „inţelegeau” din 
zăspunsul consilierului. 


3, Analiza fenomenologică şi praxeologică 
a comunicării 


Să reluăm exemplul cu „bărbatul care fluieră după o trecătoare”. 


Analiza „bărbatului care fluieră după o trecătoare” 


Bărbatul care fluieră face această comunicare în faţa partenerilor săi 
de seminar şi a „trecătoarei”. El introduce în spaţiul public comun 
acestor personaje o propunere de definire a situaţiei şi a relaţiilor 
viitoare. Pentru partenerii de seminar, el defineşte o situaţie specifică 
„recreaţiei”, în care oamenii fac gălăgie ca nişte şcolari. În felul 
acesta, spune €l, se vor destinde după o zi grea de muncă. Comu- 
nicarea sa propune ca trecătoarea să fie văzută ca o delicioasă 
provocare sexvalizată căreia nu trebuie să i se dea prea multă atenţie 
Dacă ar fi fost soţia unui coleg, nu ar mai fi fluierat aşa, ci ar fi puiai 
să-i facă un compliment legat de toaleta ei sau să se arate jenat (mai 
ee după ce şi-ar fi dat seama că e soţia unui coleg !), ceea ce ar fi 
: sa = Su totul altă situaţie. Este evident că acesi mod de a 
ara al a apel It 0 „cunoaştere normativă comună de bază” ce 
UEUrOr să interpreteze la fel situaţia creată. Pornind de la 
această bază consensuală (dacă rămîne astfel), comunicarea poate 
Continua, iar participanţii pot ajunge la intercomprehensiune. Dar. 
ri E sepci sa, bărbatul care fluieră propune ca situaţiile iii 
iki sari şi colegii hui să he văzute în continuare în aceeaşi 
ce rii ic - El creează un mediu constituit din anumite semni- 
aţi prioritare (ludice) şi enunţă astfel ceea ce aşteaptă de la 
et dintre protagonişti scenei : de la colegii săi, să nu se lase mai 
; iar de la femeie, să se eschiveze. Într-adevăr, actorul principal 

ar fi putut să comunice cu totul altfel. De pildă, vorbind critic 
despre activităţile desfăşurate în cursul zilei. Ar fi dat astfel de 
înţeles că se pot distra rămînînd axaţi pe stagiul lor de pregătire, în 
care ar fi găsit motive de amuzament (de pildă, criticind animatorul, 
pe ceilalţi participanţi etc.). Colegii săi nu sînt obligaţi să accepte 
această definiţie. Unul dintre ei poate propune alt mod de a vedea 
situaţia lor de oameni ieşiţi la plimbare. Se va instaura atunci o 
negociere implicită, prin intermediul schimburilor comunicaţionale. 
Pentru femeie, bărbatul care fluieră defineşte o situaţie tipică ambi- 
valentă în cadrul normelor noastre sociale. Bărbatul îi dă de înţeles 
că pare incitantă sexual şi că, dacă ea vrea, ar putea începe o 
conversaţie cu dinsa care ar avea această bază de plecare. EI îi mai 
dă de înţeles că nu e serios în momentul acela, că are chef de şagă 
şi că ea poate, tot dacă vrea, să înceapă o conversaţie care ar avea 
această bază de plecare. Fluieratul său şi „cheful de şagă” sînt unul 
şi acelaşi lucru. Este vorba despre unul dintre modurile de a exprima 
această perspectivă asupra plimbării de după ziua de muncă şi unul 
dintre modurile de a le propune colegilor să o privească astfel. 
Fluieratul admirativ constituie primul element dintr-o comunicare- 
-negociere care va continua, scopul ei fiind construirea în colectiv a 
unui univers de viață şi a modurilor de adaptare la acest univers. 
Această analiză diferă foarte mult de cele două pe care le-am 
făcut în cazul primelor paradigme. Aici, comunicarea (fluieratul) nu 
apare ca expresie a vreunei dorinţe, a unei stări a Eului sau a unei 
motivații ascunse, altfel spus ca expresie a unui lucru care ar pre- 
exista în mod obiectiv (şi ar fi un rod al trecutului) dispoziţiei ludice 
ce se exprimă instantaneu prin intermediul fluieratului. Ea nu intră 
în contradicţie cu analiza ca sistem de schimburi comunicaţionale 
propusă anterior. Căci acest acest sistem precizează forma inter- 
acţiunilor repetitive ce se stabilesc, dar, făcînd apel la o cronologie 
mai consecventă, precizează şi că participanţii sînt de acord în ceea 
ce priveşte definirea simaţiei ca situaţie ludică la care contribuie şi ei. 
Analiza efectuată nu se opreşte la conţinutul imediat al comunicării. 

ci caută permanent să expliciteze un „fundal” mai mult sau mai 
puţin normativ la care actorii prezenţi se raportează fără să fie 
întotdeauna conştienţi de acest lucru, 


4. Concluzie 


În cazul paradigmei fenomenologice şi praxeologice, obiectul comu- 
picării este explicitarea semnificaţiilor exprimate de către subiecţi. 
Aceste semnificaţii traduc viziuni despre lume care, în schimburile 
comunicaţionale dintre „persoane normale”, sînt elaborate — plecind 
de la un fond comun împărtăşit — printr-o activitate de construcţie 
colectivă. 

Abordarea fenomeno-praxeologică pare să concilieze concepţiile 
intrapsihice din psihanaliză cu concepţiile interacţioniste din modelul 
tranzacţional şi cel sistemic. Are loc o întoarcere Ja căutarea sensului 
psihologic al exprimării şi se manifestă totodată o voinţă de desprin- 
dere de interpretările hazardate prin revenirea la procesele colective 
de elaborare a acestui sens. 

În cadrul acestei concepţii, „comunicarea patologică” reprezintă 
comunicarea unui subiect care este închis în lumea sa personală şi 
nu poate negocia cu partenerii lui normele relaţionale ale schimbului 
comunicaţional, Viziunea sa personală despre lume îl inchide în 
definiţii rigide ale situaţiilor şi relaţiilor. Binswanger ilustrează 
fenomenul descriind un bolnav mintal care intră într-o biserică în 
timpul slujbei, se duce la organist şi, fără să ţină seama cituşi de 
Puțin de faptul că acesta acompaniază o cîntare religioasă, îi cere 
să-i explice cum funcţionează o orgă!. 


Da a E E 


|. L. Binswanger (1960), Mâlancolie et manie, PUF, 1987. pp. 82-83. 


Concluzie — psihologie a proceselor 
intrapsihice sau psihologie a relaţiilor ? 


Prezenţa simultană în cîmpul psihologiei a acestor diferiţi 
referenţi de analiză a comunicării generează o anumită confuzie. 
Cel mai adesea, studenţii şi cercetătorii nu au clare în minte cele 
patru paradigme. Ei se confruntă cu analizele foarte diferite Rare 
le sînt propuse şi optează pînă la urmă pentru una din „şcoli”, 
adoptînd totodată anatemele pe care aceasta le aruncă asupra 
celorlalte. 

Paradigmele pe care le-am studiat anterior se grupează două cîte 
două. Primele două apelează la o psihologie a proceselor intra- 
psihice, iar ultimele două la o psihologie a relaţiilor. De fapt, in 
psihologie are loc la ora actuală o mare dezbatere între susţinătorii 
acestor două concepţii. 

Astfel, Zazzo, de exemplu, afirmă că obiectul psihologiei „este... 
individul sau, fiind vorba de specia noastră, persoana. Individul în 
geneza sa, în felul cum funcţionează, în particularităţile sale, în 
singularitatea sa... Orice individ există doar prin celălalt şi prin 
ceilalţi, dar a-l pierde din vedere, a-l asimila cu relaţiile sale şi cu 
mediul său ar însemna să confundăm fiinţa cu condiţiile de existenţă 
ale fiinţei. Ca psiholog, obiectul meu este subiectul”!, 


1. R. Zazzo, prefaţă la lucrarea lui P.M. Baudonniere, L '6volution des competences 
ă communiquer chez L'enfant de 2 â 4 ans, PUF, 1988, p. 16. 

Dimpotrivă, pentru Watzlawick, analiza psihologică nu are nevoie 
de nici o ipoteză cu privire la interiorul psihicului şi la constituirea 
lui din punct de vedere istoric : este necesar şi suficient să se studieze 
natura comunicărilor în care este implicat individul respectiv!. Dacă 
nu ne mulţumim cu acest tip de observaţie şi vrem să deducem 
anumite „procese psihice”, vom ajunge inevitabil să inventăm Pro- 
prietăţi a căror realitate este absolut imposibil de verificat?. 

Sîntem nevoiţi să constatăm o profundă „ruptură epistemologică” 
între primele şi ultimele două modele. Primele două paradigme ţin 
de o concepţie „reprezentaţionistă”, în timp ce ultimele două ţin de 
o concepţie „comunicaţională”?. 

Între primele două paradigme şi modul comun de a gîndi, pentru 
care comunicarea este o problemă de dobindire, prelucrare şi trans- 
mitere a informaţiei, există un acord fundamental. Aceste paradigme 
privilegiază perspectiva observatorului şi au în vedere existenţa unor 
stări interne şi reprezentări mentale care constituie proprietăţi ale 
subiecţilor, precum şi a unei lumi predefinite şi obiective date. 
Stările mentale guvernează exprimările, iar indicii pe care îi conţine 
comunicarea sînt analizaţi pentru a se ajunge la reprezentări şi la 
stări interne. Limbajul este un element distinct de ceea ce el încearcă 
să dezvăluie, EI serveşte drept indice deoarece foloseşte la construi- 
rea entităţilor din lume pe care le exprimă. Analiza comunicării este 
aşadar o reconstruire a intenţiilor şi reprezentărilor fiecăruia, acestea 
fiind direct accesibile atit subiectului, cât şi observatorului. Comu- 
nicarea este menită să schimbe starea lumii, indiferent dacă este 
vorba despre reprezentări sau relaţii. Ea este deci strategică, în 
sensul că serveşte interesele subiecţilor vorbitori. Miza sa este 
Cognilivă, comunicarea servind la modificarea tuturor faptelor sau 


e ————————— 

1. D. Jackson, în Watzlawick, Sur I'interaction, Seuil, 1981, p. 35. 

2. P. Watzlawick er al., Une logique de la communication, Seuil, 1972, p. 15. 

3. L. Qucre, „D'un modele Epistemologique de la communication ă un modăle 
praxologique”, Reseaux nr. 46-47, 1991, pp, 69-99. 

ipotezelor manifeste pentru un individ!. „Buna comunicare” este 
comunicarea ce-i permite unui subiect bine intenţionat să ajungă la 
starea internă sau la reprezentarea unui alt subiect. Intenţia fun- 
damentală a comunicării este aceea de a servi ca supapă pentru 
problemele psihicului, Prin urmare, aceste două modele sint totodată 
profund funcționaliste. 

Ultimele două paradigme intră în contradicţie cu modul comun 
de a gindi. Din punct de vedere individual, comunicarea nu mai 
constituie o problemă de transmitere, ci una de participare la elabo- 
rarea continuă şi emergentă a unei lumi relaţionale care, la rindul ei, 
participă la definirea fiecărei identități şi a lumii comune de referinţă. 
Comunicarea este o problemă „de modelare mutuală a unei lumi 
comune prin intermediul unei acţiuni conjugate”?. Limbajul şi relaţia 
fac parte integrantă din identitatea fiinţei care participă la comu- 
nicare. Limbajul le permite partenerilor să „specifice modul cum se 
raportează temporar unii la alţii şi la lume, deci să construiască 
într-o manieră concertată,., ceea îşi dezvăluie unii altora în cadrul 
interacțiunii”. El participă, ca şi comportamentele (deoarece, de 
acum înainte, ansamblul lor defineşte comunicarea), la definirea 
unei perspective comune asupra lumii (sistemul de pertinenţă) care 
precizează alcătuirea acestei lumi, mizele ce trebuie reţinute, posi- 
bilele orientări ale interacțiunii viitoare etc. Expresivitatea (sub toate 
formele ei: limbaj, comportamente, interacțiuni etc.) este parte 
constitutivă a unei aşa-zise „realităţi” care este totdeauna „emer- 
pentă”, adică legată de schimbul comunicaţional (tot ce spunem şi 
ce facem „construieşte” ceva în reţeaua de schimburi). Comunicarea 
participă la elaborarea unui univers comun (public) de referinţă — 
care nu mai este deci predefinit —, acesta servind drept bază pentru 
intercomprehensiune, care devine adevărata miză de profunzime a 


1, L, Quere, loc.cit., 1991, p. 76. 
2, F, Varela, Connaitre ies sciences cognitives, tendances et perspectives, 
Seuil, 1989, p. ll5. 

comunicării. În acest sens, comunicarea permite generalizarea şi 
atingerea unei „raţionalităţi publice”! Limbajul serveşte la clarifi- 
carea interactivă a acestei lumi construite în comun, el ajutindu-ne 
să cîştigăm în inteligibilitate în ceea ce priveşte acţiunile, intenţiile 
noastre şi faptele (de altfel, limbajul participă la construirea respecti- 
velor acţiuni, intenţii şi fapte, acesta fiind principiul „sensului 
incarnat” al acţiunii). Nu mai există o „bună comunicare”, Principala 
funcţie a comunicării este construirea unei lumi intersubiective ce 
serveşte drept fundament intercomprehensiunii şi deci vieţii colective. 

Atunci cînd trecem de la un tip de paradigmă la altul, trebuie să 
procedăm, cum spune Kuhn, Ia o răsturnare a felului în care privim 
lucrurile? Această răsturnare a viziunii este analoagă cu răsturnarea 
care, în experienţele de psihologie a formei, face ca, în loc de două 
feţe, subiecţii să vadă un vas, Conform lui Kuhn, lumile ştiinţifice la 
care trimit aceste două viziuni sînt absolut incompatibile. Într-adevăr, 
utilizînd „parametrii conceptuali” propuşi în paradigma structural- 
-expresivă, cercetătorul va vedea într-un anumit fel fenomenele de 
comunicare şi va comunica foare greu cu un alt cercetător care se 
înscrie în paradigma formal-relaţională, de exemplu. Poate că ter- 
menii utilizaţi vor fi aceiaşi, însă, dat fiind că nu se referă la aceleaşi 
experienţe, nu vor avea acelaşi sens. 

Kuhn formulează totuşi regulile de comunicare necesare pentru 
ca înțelegerea să fie posibilă între lumile ştiinţifice. „Pe scurt”, 
spune el, „singura posibilitate care le rămîne unor interlocutori ce 
nu se înţeleg este să se recunoască unii pe alţii ca membri ai unor 
grupuri lingvistice diferite şi să devină deci traducători. Luînd ca 
subiect de studiu diferenţele întîlnite la nivelul discursurilor inter- şi 
intragrupuri, ei pot incerca mai întîi să găsească termenii şi locuţiunile 


l. „Rațiunea comunicaţională” a lui Habermas, compusă din judecăți impărtă- 
şite referitoare la veracitate, adevăr, dreptate şi autenticitate (J. Habermas, 
Theorie de l'agir communicationnel, Fayard, 1987), 


2. T.S. Kuhn, op.cir., 1972, p. 236. 

care, deşi folosite fără probleme în interiorul fiecărui grup, constituie 
surse de divergențe pentru discuţiile intergrupuri. (Locuţiunile care 
nu generează asemenea dificultăţi pot fi traduse omofonic.) După ce 
au izolat sectoarele de divergență în comunicările lor ştiinţifice, pot 
să recurpă la vocabularul cotidian pe care-l au în comun şi să facă un 
nou efort pentru a depăşi dificultăţile pe care le întîmpină. Cu alte 
cuvinte, fiecare poate încerca să găsească ceea ce ar vedea şi ar 
spune celălalt în prezenţa unui stimul la care el ar da un răspuns 
verbal diferit. Dacă reuşesc să-şi înfrineze îndeajuns tendinţele de a 
explica un comportament anormal prin eroare sau nebunie, e foarte 
posibil să ajungă, după o vreme, să-şi anticipeze reciproc comporia- 
mentul. Fiecare va învăţa să traducă teoria celuilalt şi consecinţele ei 
în propriul său limbaj, precum şi să descrie simultan în limbajul său 
lumea căreia i se aplică această teorie”. 

Trebuie să sperăm că cercetătorii în psihologia comunicării vor 
pune în practică aceste sfaturi înțelepte peniru ca opoziţiile para- 
digmatice (normale şi favorabile progreselor ştiinţifice) să nu se 
preschimbe în opoziții intergrupuri sau interindividuale, în ciuda 
înclinaţiei oamenilor în general (şi a şcolilor psihologice în special) 
spre conflicte şi lupte de tot soiul. 

În încheiere, vom spune că ansamblul metodelor şi conceptelor 
pe care le-am prezentat constituie o importantă „trusă de unelte” 
pentru cercetătorul în psihologia comunicării. Trebuie doar să se 
ştie că nu toate aceste unelte sînt neutre şi că ele trimit întotdeauna 
ia o paradigmă, adică la un punct de vedere parţial asupra „reali- 
tăţii” totale, 


PARTEA A II-A 


Formele comunicării interpersonale 


În a doua parte a lucrării, voi prezenta concepte aparţinind 
unor diferite paradigme. Îmi propun să arăt astfel că nici una 
dintre aceste paradigme nu este prin însăşi esența ei „mai 
bună” decît celelalte şi că fiecare poate fi „utilă” atit în 
analiza, cît şi în intervenţia asupra problemelor de comunicare. 
Am selectat aceste concepte astfel încît să acopăr ansamblul 
problemelor de comunicare interpersonală, alegind totodată 
concepie foarte cunoscute, dar şi altele care au fost oarecuin 
uitate, deşi posedă suficientă forţă euristică, 


Capitolul 1 


Comunicarea globală şi mizele 
sale existenţiale 


„Comunicarea globală” este un concept care vine din domeniul 
comunicării de întreprindere. Pentru întreprindere, comunicarea 
globală desemnează ansamblul comunicărilor sale externe (comuni- 
carea de imagine, comunicarea axată pe produse etc.) şi al comunică- 
rilor interne (comunicări manageriale, sistem participativ, gestiunea 
proiectelor, informaţiile ce tranzitează prin diverse sisteme tehno- 
logice etc.) care fac parte din identitatea sa. Aici, comunicarea 
globală a unui individ va reprezenta ansamblul comunicărilor sale 
verbale şi paralingvistice care ţin de fenomenul - indivizibil — al 
comunicării. 


1. Comunicarea ca fenomen global 


În studiile despre comunicarea umană, mult timp s-a privilegiat 
Cuvîntul (comunicarea digitală). Apoi s-a încercat integrarea atitu- 
dinilor corporale, a gesturilor şi a tuturor semnelor paralingvistice 
Ce însoțesc limbajul (comunicarea analogică). De vreo zece ani, o 
dată cu cercetările făcute în cadrul paradigmei relaţional-sistemice, 
numeroşi cercetători au subliniat următorul fapt: comunicarea este 
un sistem global ce integrează ansamblul acestor elemente, şi chiar 

comportamentul. Modelul Emiţător-Receptor al transmiterii infor- 
maţiei avansa ideea că, atunci cînd nu există emitere, nu este nimic 
transmis şi deci nici comunicat. Această concepţie despre „comu- 
nicare” era contrară experienţei umane celei mai banale, care arată 
că se comunică şi atunci cînd nu se spune nimic, 


Toţi participanţii începuseră să-şi dea seama de greutatea tot mai 
mare a tăcerii doamnei Arnaud ce apăsa asupra întregii adunări. Turpin 
gîndi în sinea lui că există o diferență majoră faţă de teleconferințe : 
acolo un participant tăcut nu e decît un bec ce nu se aprinde. Într-o 
reuniune fizică, dimpotrivă, adesea, pentru a răsturna in extremis o 
argumentaţie, o tăcere îndelungată e mai eficace decit intervenţiile 
neîncetate. ! 


În acest exemplu, faprul de a nu „transmite informaţii” este o 
comunicare. Se remarcă, de altminteri, că omul-în-situaţie nu poate 
să nu facă ceva de vreme ce „a nu face nimic” este deja un compor- 
tament, deci ceva, Astfel, tot aşa cum nu e posibil să nu ai un 
comportament, Watzlawick conchide că „nu poţi să nu comunici”?, 
Jată unul din postulatele fundamentale ale Şcolii de la Palo Alto. A nu 
spune nimic în timpul unei şedinţe, cum am văzut mai înainte, vrea 
negreşit să spună ceva în acest context. La început, sensul acestui 
comportament de comunicare este „vacant”, adică nu-i poţi preciza 
semnificaţia. Mai multe semnificaţii sînt posibile, apoi, încetul cu 
încetul, semnificaţia se precizează sub efectul punerii în relaţie a 
acestui comportament cu diferitele elemente din context. Astfel, 
elementul de bază al studiului comunicării nu mai este „mesajul”, ci 
comportamentul total : verbal, dar şi postural şi gestual. 

Şcoala de la Palo Alto a arătat că noi utilizăm pentru a comu- 
nica două mari categorii de semnale : semnalele digitale (cuvintele, 
comprehensibile pornind de la un cod precis) şi semnalele analogice 


1. V. Degot, ]. Girin, C. Midler, Chronigues muxiennes, La lelematique au 
quotidien, Entente, 1982. 
2, P. Watzlawick er al., Une logique de la communication. Seuil, 1974. p, 46. 

(gesturi, postări, paralimbaj, care nu trimit la un cod precis). În general, 
comunicarea digitală priveşte conţinutul comunicării, în vreme ce 
comunicarea analogică priveşte relaţia dintre interlocutori. Astfel, 
într-o comunicare, există întotdeauna cel puţin două comunicări : 
cea care se petrece la nivelul intelectului şi cea care se petrece la 
nivelul simţirii, al experienţei trăite relaţionale. Comunicarea digitală 
ţine de conştiinţă, de explicit, de analiză, ea funcţionează la modul 
discontinuu şi al logicii carteziene. Comunicarea relaţională, dimpo- 
trivă, scapă de sub stăpinirea nivelului conştient, se desfăşoară 
dincolo de inteligenţă şi voinţă. Ea funcţionează la modul experienţei 
totale, intuitive şi indicibile. Analizele cele mai profunde ale „nivelului 
relaţional” au arătat că orice comunicare se sprijină pe acest nivel 
care este cel al comunicării afective primitive între toţi oamenii!. 

Astfel, comunicarea interumană este un sistem concomitent ver- 
bal, gestual, atitudinal şi comportamental ce trebuie studiat global, 
ca sistem”. Verbalul şi nonverbalul apar ca producţii cognitive în 
interacţiune. Comunicarea este un proces permanent de elaborare şi 
de producere de sens la două niveluri. Experiențele arată, de pildă, 
că producţia gestuală o anticipează pe cea verbală, ceea ce demon- 
strează că gestul este un semn mediat între cogniţie şi producerea 
sensului. 


Cînd li se cere unor subiecţi să vorbească abţinindu-se să facă gesturi 
sau să dea din miini, se remarcă nu doar un număr mai mare de ezitări, 
ci şi faptul că are loc o modificare a conţinutului verbal. Invers, gesturile 
issa constituie sprijinul comunicării verbale, adaugindu-i o infor- 
maţie. 


Mai trebuie adăugat că ansamblul comportamental care constituie 
O comunicare se înscrie într-o durată. O comunicare poate fi şi o 


= F. Roustang, Influence, Ed. de Minuit, 1990, p. 157, 
- G. Argentin, Quand faire c'est dire, Mardaga, 1989. 
3. G. Argentin, op.cir., 1989, p. 168. . 

întreagă secvenţă comportamentală ce capătă o „formă definită”. 
Din acest punct de vedere, e greşit să ne focalizăm pe o secvenţă 
restrînsă de comunicare, pe actual şi prezent, atunci cînd analizăm o 
comunicare. Vom vedea acest lucru şi cînd vom vorbi despre noţiunea 
de „încadrare”. 


Eibl-Eibesfeldt oferă exemple de secvenţe de comportament, care 
sînt mesaje antropologice, adică mesaje care sînt înțelese şi au acelaşi 
sens în toate culturile umane. Incitarea la înnodarea unei relaţii adresată 
de către o femeie unui bărbat (invitaţia la flirt) este o secvenţă mereu 
identică, alcătuită din: luarea de contact cu privirea, zimbet uşor, 
batere din pleoape, aplecarea capului şi lăsarea ochilor în jos, reînce- 
perea secvenţei. Dispreţul este şi el exprimat în mod identic în foarte 
multe culturi : atitudine rigidă, ridicarea capului, privire semeaţă, buze 
strînse, respiraţie pe nas.! 


Trebuie de asemenea semnalat că atit copiii, cît şi animalele sînt 
extrem de sensibili la paralimbaj. ÎI decodează în mod absolui 
excepţional. Să amintim, pentru a ilustra acest lucru, cazul lui Hans 
cel Şmecher, calul care ştia să numere. „Interlocutorii” calului îi 
indicau verbal să facă o operaţie complexă şi, cu condiţia ca rezul- 
tatul să fie un număr întreg, calul bătea cu copita exact de cite ori 
trebuia. Observarea atentă a ceea ce se întimpla în această experienţă 
a revelat că Hans avea aptitudini de percepţie supraliminară privi- 
toare la atitudinile paralingvistice ale persoanelor care-l observau. 
EI se oprea aşadar din lovitul cu copita cînd observa că publicul său 
se aştepta ca el să se oprească.? Animalele, copiii şi anumite persoane 
au deci o sensibilitate extremă faţă de atitudinile şi paralimbajul 
celor care le vorbesc. O mare parte din învăţarea termenilor lingvis- 
țici n-ar putea să se facă fără acompaniamentul paralingvistic care le 
precizează (împreună cu situaţia de referinţă) totdeauna sensul. 


1. 1. Eibl-Eibesfeldt, Erhologie, biologie du comportement, Ed. Scientifiques, 


1967. 
2. PB. Watzlawick, L'invention de la realite, Seuil, 1988. 

Aceleaşi fenomene paralingvistice sint implicate şi în cazul fenome- 
nului de „predicţie creatoare”. „Predicţia creatoare” este o presupu- 
nere care, prin simplul fapt de a fi fost enunțată, duce la realizarea 
evenimentului prevăzut şi işi confirmă astfel propria exactitate. 
De pildă, cineva presupune că nu este respectat. Şi are din cauza 
acestei „convingeri personale” un comportament atit de ostil şi de 
neîncrezător şi manifestă o asemenea sensibilitate, încît provoacă în 
rîndul celorlalţi un sentiment de dispreţ (manifestat în comunicări 
dispreţuitoare la adresa sa) care îi „dovedeşte” neîncetat că profunda 
şi solida lui convingere este adevărată. 

O dată cu aportul Şcolii de la Palo Alto, omul în situaţie este 
condamnat să comunice. El nu poate să nu comunice deoarece nu 
poate să nu aibă comportamente. Toată ființa sa „vorbeşte”, iar dacă 
nu vrea să vorbească, ia o poziţie în privinţa situaţiei, şi prin aceasta 
„Vorbeşte”. Iată un paradox al „comunicării” umane pe care vechea 
teorie a informaţiei nu-l putea aborda prin modelul Emiţător-Receptor 
aplicat comunicării interumane. Comportamentul uman devine deci 
fundalul studiului comunicării umane. 


2, Mizele fundamentale ale comunicării 


Pentru a analiza comunicarea interumană, este necesar să o conce- 
pem ca interacţiune socială a unor actori, prezenţi într-o situaţie pe 
care şi-o reprezintă în acelaşi fel. Aceşti actori sint mereu contruntaţi 
cu un anumit număr de probleme imediate sau pe termen mai lung 
pe care le pot rezolva prin comunicare. 

Există anumite probleme care sînt întotdeauna prezente într-o 
comunicare interumană. Ţin de prezenţa ambilor parteneri şi consti- 
tuie dimensiunile fundamentale ale comunicării. O comunicare nu 


|. Teză dezvoltată în lucrarea mea, Les situarions de communication, Ed. 
Eyrolles, 1991. 

poate să nu se confrunte cu aceste probleme. Comunicarea este 
globală în sensul că răspunde unui ansamblu de mize ce constituie 
structura fenomenologică a interacțiunilor interpersonale. 


1, Miza informativă 


Prima miză căreia încearcă să-i răspundă comunicarea interpersonală 
este miza informativă. Comunicarea de informare a fost prima 
modalitate recunoscută. Orice comunicare aduce negreşit informaţii. 
Situaţia limită a transmiterii telegrafice de informaţii, preluată de 
teoria informaţiei, prin modelul său Emiţător-Receptor, reaminteşte 
această evidenţă fundamentală : a comunica înseamnă şi a informa. 
Comunicarea este cu siguranţă, în parte, transmitere de informaţie. 
Aceasta este prima sa modalitate de existenţă. Însă comunicarea nu 
poate fi doar o modalitate de informare. Ea este un proces mult mai 
complex decît un simplu schimb de informaţii. 


2. Miza de poziționare 


Dacă privim ce se întîmplă într-o comunicare, remarcăm că prin 
această activitate se asumă întîi de toate o identitate. Pentru că faptul 
de a comunica are mereu ca finalitate generală exprimarea acestei 
identități. Comunicînd, nu pot să nu-mi afirm fiinţa şi deci să mă 
poziţionez în raport cu celălalt. Pentru numeroşi cercetători, finalita- 
tea comunicării constă în crearea identităţii pentru celălalt, printr-un 
act relaţional. Pentru Goffman, de pildă, comunici pentru a avea 
identitatea voită în situaţia de comunicare în care te găseşti!, Într-ade- 
văr, în orice situaţie de comunicare interumană, fiecare actor inter- 
pretează un rol menit să-i asigure în final controlul situaţiei, altfel 
spus capacitatea de a se face recunoscut în rolul său. Cit despre 


1. L. Goffman, Les rites d'interaction, Ed. de Minuit, 1974. 

Jingviştii contemporani. aceştia pun accentul pe „locul” pe care-l 
ocupă diferiţii interlocutori într-o comunicare. Fiecare emite enun- 
ţuri plasîndu-se în diferite puncie de vedere, iar locutorul se joacă şi 
cu identitatea interlocutorului, rezervîndu-i diverse locuri!. În opinia 
lui Flahaut, orice discurs este produs pornind de la întrebări funda- 
mentale, precum : „cine sînt eu pentru tine ? ” şi „cine eşti tu pentru 
mine ? "2. „Comunicarea este atunci percepută ca un proces complex 
în care informaţia şi mesajul sînt mai puţin importante decît chestiu- 
nea centrală, care e aceea de a şti cui vorbeşti. ”? 

Aşadar, poţi comunica chiar şi numai pentru a te poziţiona şi a fi 
recunoscut în această poziţie. Modalitatea aceasta de intervenţie 
comunicativă este legată de existenţa socială. Nu poţi exista fără a fi 
definit în raport cu ceilalţi, într-o lume interumană“. Comunicarea 
este unul dintre instrumentele acestei poziționări existenţiale. Situa- 
iile limită reprezentate de toate întîlnirile cu necunoscuţi subliniază 
importanţa poziționării interlocutorilor într-o interacţiune”. 

Problema identităţii este una generală, globală şi permanentă, 
Dar nu e sigur că este pregnantă în situaţia concretă de comunicare 
în care se găseşte actorul concret. Căci există situaţii de comunicare 
în care rolul şi statutul fiecăruia sînt bine definite şi stabilite şi unde 
este exclus ca acestea să fie repuse în cauză. În asemenea situaţii, 
problema participanţilor nu este aceea de a fi recunoscuţi în statutul 
şi rolul lor, care fac parte din identitatea lor, ei trebuie doar din cînd 
în cînd să confirme că sînt efectiv în acest rol. 


1. M.E Agnoletti, „La place dans la communication”, tevista Pour : La scite 
de communication, nr. 114, 1998, pp. 87-91, 

2. F. Flahaut, La parole intermediaire, Seuil, 1978. 

3. M.F. Agnoletti, loc.cit., p. 89. 

4. Referire la analiza deja clasică făcută de J.-P. Sartre în L'&rre et le neani. 

5. Cf. partea a treia a acestei lucrări, cap, |: „Comunicarea în timpul întitnirii”. 

3. Miza de mobilizare 


Actul de comunicare este întotdeauna şi o tentativă „de influențare” 
a celuilalt. Într-adevăr, doar propunindu-i celuilalt o definiţie a mea 
(despre ce gindesc, ce vreau să fac...), eu lansez în lume o informaţie 
în raport cu care el va trebui atunci neapărat să se poziţioneze (orice 
identitate afişată are repercusiuni asupra celuilalt!). „În măsura în 
care orice schimb comunicaţional este purtător de mize şi în măsura 
in care el reprezintă construirea în comun a unei realităţi, acest 
schimb este tentativă de alienare a unuia de către celălalt şi/sau 
viceversa, adică tentativă de a impune o lume posibilă care să-i 
asigure unuia sau celuilalt controlul asupra mizelor.”? Actul de 
comunicare pare aşadar în primul rînd destinat să producă efecte. El 
urmăreşte să-l determine pe celălalt să creadă, să gindească sau să 
acţioneze. Pe de altă parte, se constată că unul dintre invarianţii 
fundamentali ai comunicării interumane este riscul de a fi influenţat 
de către celălalt”. „Comunicarea înseamnă omul care «se alterează», 
închis în corpul său, deschis către celălalt prin cuvînt, semn, prin 
demersul relaţional. Este individul prins în alteritate, care se comu- 
nică o dată cu frica.” Frica este unul dintre modurile importante de 
conştientizare a celuilalt, aşa cum vom vedea în psihologia întilnirii 
(partea a treia, cap. 1). Această finalitate de influenţă se accentuează 
cînd constatăm că „toate enunţurile dintr-o limbă îşi atribuie şi 
capătă sens din faptul că îşi atribuie, în măsura în care îl impre- 
sionează pe interlocutor, un tip determinat de concluzie (şi că) orice 
cuvint este, în fond, publicitar”*. EI nu este publicitar prin aceea că 
vehiculează anumite informaţii care se întimplă să autorizeze anumite 


1. R.D. Laing, Soi et les autres, Gallimard, 1967. 

2. R. Ghiglione, L'homrme communiquant, Armand Colin, 1986, 

3. C. Berger-Forestier, „La peur de l'autre”, revista Pour: La socicte de 
conimunication, pp. 75-86, 1988. 

4, O. Ducrot, Les mois du discours, Ed. de Minuit, 1980. 

concluzii. Este publicitar prin faptul că valoarea sa internă se confundă 
cu urmarea pe care o solicită. El vrea să spună ceea ce celălalt 
trebuie să spună. Să mai remarcăm, pentru a completa această 
analiză cvasi-fenomenologică a situaţiilor de comunicare, că există — 
pe lingă funcţia logică sau cognitivă a limbajului, care serveşte la 
comunicarea conceptelor evocînd în mintea interlocutorului imagini 
ce se formează în propria noastră minte - şi o altă funcţie, numită 
funcţie „volitivă”, ce ţine de comunicarea socială. Într-adevăr, ne 
comunicăm gindurile pentru a obţine anumite reacţii din partea 
celorlalţi, şi nu e de ajuns să spunem „te iubesc” sau „la atac! ”, ci 
trebuie să comunicăm fervoarea acestei pasiuni sau sentimentul 
importanţei şi urgenţei atacului.,. „De aceea, comunicarea con- 
ceptuală (cuvintul) este însoţită de gesturi. mimici, inflexiuni ale 
vocii care o susţin, exprimîndu-ne în mod firesc emoţiile, dorinţele, 
intenţiile etc.”! 

Influenţa este o „resursă umană” întrucit este şi o aptitudine de 
a-l motiva pe celălalt, adică de a-l face capabil să gîndească sau să 
acţioneze în sensul voit... Ea se sprijină adesea pe o situaţie, cum ar 
fi situaţia de educaţie părinti-copii ce permite influențarea prin 
elementele puse în joc: autoritatea, bazată pe tradiţie (ea însăşi 
aducind cu sine respectul sau admiraţia), ştiinţa parentală şi afecţiu- 
nea reciprocă. Însă această resursă este totodată inerentă firii anumi- 
tor persoane ce posedă o forţă proprie de convingere şi de influențare 
pe care o transmit prin comunicările lor. Într-adevăr, aşa-numita 
Carismă se referă în ultimă instanţă la un mister ireductibil ce ţine de 
harul magnetic de fascinare şi de convingere aparţinind unor per- 
soane ce reprezină pentru admiratorii lor o sinteză prestigioasă a 
valorilor de bază?. Această forţă proprie de convingere şi influențare 
a fost evidenţiată în studiul fenomenelor legate de autoritate, care 


a P. Guiraud, La semantique, PUF, 1966, p. 32. 
d 


Baechler, Le pouvoir pur, Calman-Levy, 1978, p 186. 

„este puterea de a obţine, fără a recurge la constringerea fizică, un 
anumit comportament din partea celor care îi sint supuşi”, 

Astfel, comunicarea nu poate fi lipsită de o voinţă, chiar minimă, 
de a ne influenţa semenii. A comunica înseamnă obligatoriu a 
interveni în scopul de a schimba starea situaţiei pentru celălalt (fie şi 
numai informaţia lui) şi deci a acţiona asupra lui (şi a sistemului său 
de reprezentări). Situaţiile limită, în care există germenii competiţiei, 
sau situaţiile limită de influențare prin exemplu sau carismă pun 
accentul pe această modalitate fundamentală a oricărui schimb comu- 
nicaţional. 

Problema mobilizării celuilalt este o problemă generală şi impor- 
tantă în viaţa relaţională. Însă, la fel ca identitatea şi celelalte 
probleme existenţiale, ea nu este întotdeauna cea mai vizibilă dintre 
problemele prezente într-o situație de comunicare. 


4. Miza relaţională 


Unul dintre fenomenele primordiale ce au loc în timpul întilnirii dintre 
doi actori sociali este fenomenul de simpatie-antipatie. Acest feno- 
men ce ţine de procesul de seducţie apare cu mai multă forţă atinci 
cînd se reglează problemele de poziţionare. Un asemenea fenomen 
este pus în evidenţă în special atunci cînd, în noile tehnologii 
telemediatice (internetul şi „saloanele telematice”), mediumul tehnic 
îl pune pe celălalt la distanţă şi-l scuteşte de a se prezenta. De alttel, 
adesea prezentarea reciprocă se face sub forma unui pseudonim. 
Astfel, Celălalt este acolo, dar nimeni nu-i cunoaşte identitatea, şi 
astfel nimeni nu e poziţionat în acest gen de schimburi. Fenomenele 
de influență se îndreaptă atunci direct către un joc de seducţie. 
Într-adevăr, fiindcă trebuie să-l „apgăţi” pe celălalt, conversațiile 
manipulează toate posibilităţile de seducţie (abordări explicit sexuale, 


1. Encyclopedia Universalis, vol. 1, p, 901. 

care au slabe şanse să-l influenţeze pe celălalt ; jocuri de limbaj care 
cer mult talent şi îndemînare etc.). Astfel, comunicarea apare ca 
fiind fundamentul existenţial al relaţiei umane. Comunicarea aduce 
relaţia umană de la esenţă la existenţă, de la atemporal la istoric. 
Fără comunicare, relaţia umană ar fi mai puţin ancorată în real şi ar 
rămîne o noţiune eterată. Relaţia interumană devine un act prin 
procesul exprimării. În afara expresiei, relaţia nu se înscrie în 
fenomenalul observabil. 

Orice comunicare fixează deci natura relaţiei pe care vrem să o 
avem cu interlocutorul, Această relaţie se specifică întotdeauna pe 
măsură ce comunicarea se desfăşoară. Interacțiunile de iubire sau de 
ură Sînt situaţii limită ce revelează această miză, aşa cum este şi 
definirea situaţiei specifice a cercetătorului în cadrul cercetării 
calitative, care trebuie să fie concomitent implicat şi distant într-o 
atitudine „de implicare neimplicată” sau de „neutralitate compre- 
hensivă”. 


5. Miza normativă 


Am văzut deja că studiile ţinînd de paradipma fenomenologică şi 
praxeologică au insistat pe tot ceea ce înseamnă fundalul comun al 
diferiților interlocutori şi că acest fundal stă la baza comunicării. 
Nu poţi comunica fără a te afla într-un sistem minim de reguli 
împărtăşite. 


Pe o stradă dintr-un oraş mare, la o oră de virf, un bărbat abordează 
o femeie. Are un mers şovăielnic şi se uită în stînga şi în dreapta. „Fiţi 
amabilă, doamnă, cunoaşteţi cumva Strada Saltelei ? ” Felul său de a 
acţiona, de a o aborda pe această femeie, lăsînd impresia că vrea să se 
scuze anticipat pentru că o deranjează, cu un aer absolut neutru, chiar 
distant, îi propune acestei interlocutoare o normă relaţională. Bărbatul 
semnalează că vrea să se situeze pe planul unei întilniri momentane şi în 
cadrul foarte civilizat şi clasic al unei solicitări de informaţie pentru a 
găsi drumul cel bun într-un oraş mare pe care nu-l cunoşti. Persoana 

astfel abordată recunoaşte regulile ce subintind schimbul restrîns ce i se 
propune şi, obligată de legile politeţii şi civilităţii (pentru că acesta este 
cadrul normativ, iar ea îl acceptă cu uşurinţă), răspunde cum ştie sau se 
scuză că nu ştie. Evident, poţi aborda oameni pe stradă şi pentru a le 
cere sau propune altceva. Dacă trecătorul nostru ar fi vrut să-i facă 
avansuri acestei femei sub pretextul unei cereri de informaţii, la un 
moment dat comunicarea sa i-ar fi propus interlocutoarei să intre într-un 
alt tip de schimb comunicaţional: un schimb ce se poate prelungi şi 
duce la o cunoaştere reciprocă. Această propunere ar fi putut fi refuzată 
sau negociată ş.a.m.d. 


Regulile ce precizează condiţiile schimbului preexistă (ca în 
exemplul de mai înainte) şi/sau sînt construite reciproc în timpul 
schimbului. Un filozof precum Habermas a subliniat felul în care 
practicile comunicaţionale ce folosesc subiectivităţile diferite ale 
subiecţilor se străduiesc totuşi să găsească într-o „rațiune comu- 
nicaţională” criteriile raţionalităţii comune. Orice comunicare îi 
propune celuilalt o definiţie a lumii şi, implicit, un ansamblu de 
norme ce vor susţine interacţiunile viitoare. 


3. Concluzie 


Comunicarea este deci un fenomen global din două motive. Mai 
înțîi, pentru că tot ce e „exprimat” de individ face parte din comu- 
nicarea sa. Comunicarea integrează astfel vorbele, comportamentele, 
atitudinile şi toate paralimbajele. Apoi, deoarece comunicarea este 
ţesută dintr-un ansamblu complex de mize. Orice comunicare încearcă 
să influenţeze, în grade diverse, informaţia semenilor noştri, pozi- 
ționarea individuală, mobilizarea celmilalt, calificarea relaţiei cu 
acest celălalt, precum şi să specifice normele de referinţă ale situaţiei 
de schimb. 

„Stilul propriu” de comunicare al unui individ va fi deci modul 
său personal de a utiliza şi de a combina limbajul şi paralimbajele. 

Subiectivitatea lui, stimulată de situaţia în care se găseşte, va participa 
la definirea mizelor comunicării sale. Această comunicare poate fi 
atunci concepută ca expresia modului său de a răspunde la ceea ce 
percepe ca fiind mizele situaţiei. Astfel, raţionînd în paradigma 
structural-expresivă, putem spune că în fiecare clipă anumite ele- 
mente ale „personalităţii” subiectului pot fi înţelese pornind de la 
„stilul său propriu” de exprimare, care dezvăluie propria-i ierar- 
hizare a mizelor situaţiei. 


Capitolul II 


Comunicarea implicită şi crearea 
normelor relaționale 


Tocmai am văzut că două sint dimensiunile fundamentale ale 
comunicării : dimensiunea digitală, susţinută de cuvînt, şi dimen- 
siunea analogică, susţinută de paralimbaj. Cercetările recente au 
dezvoltat ideile Şcolii de la Palo Alto privind dimensiunea analogică 
şi faptul că orice comportament este o comunicare. Vom vedea cum 
conceptul de comunicare implicită lărgeşte noţiunea de comunicare 
comportamentală şi paralingvistică încercînd să arate că orice acţiune 
publică este purtătoare de propuneri normative privind comunicările 
pe care partenerii sînt solicitaţi să le aibă. 


1. Comunicarea implicită a liderului şi efectele 
sale induse 


Ideile contemporane potrivit cărora comunicarea este „o activitate 
colectivă de construire a unei perspective comune”! desfăşurată de 
interlocutori în prezenţă îşi află sursa în experienţe destul de vechi 


1. L. Quer€, „D'un modele pistemologique de la communication ă un modele 
praxcologique”, Reseaux, nr, 46-47, 1991, p. 76. 

de psihologie socială care au fost mult timp interpretate într-o teorie 
foarte marcată ideologic a „nevoilor de comunicare democratică”, 
ce a asigurat succesul formatorilor în animarea „non-directivă”, 
Merită să amintim această pagină de istorie a psihologiei şi să-i dăm 
o nouă interpretare. 

K. Lewin, psihosociolog din anii '50 ai secolului XX, a realizat 
experienţe celebre ce demonstrau importanţa fundamentală a „modu- 
rilor de a acţiona” (stilurile comunicării) ale liderilor pentru COMpPOr- 
tamentele indivizilor ce depind de ei. EI a scos în evidenţă existenţa 
în comunicare a „comenzilor implicite” ale şefilor pentru subor- 
donaţi!. Pentru aceasta, Lewin a definit trei roluri precise : rolurile 
animatorilor democratici, autocratici şi laisser-faire. Aceste roluri 
sînt definite prin atitudini şi printr-o serie de comportamente. Expe- 
rienţele de animare sînt realizate pe grupuri de adolescenţi trimişi de 
părinţi, care au plătit anumite sume, într-un club de aeromodelism 
pentru a se distra şi a se forma. Animatorii erau formaţi pentru 
diferitele roluri şi interveneau pe rind în diferitele grupuri. Grupurile 
erau constituite astfel] încît să aibă o componenţă asemănătoare. 

Rolul animatorului „autocratic” era definit astfel: păstrează 
pentru €l obiectivul final al activităţii grupului (nu arată macheta 
finală), decide singur cum atribuie sarcinile pe care le distribuie, îi 
dictează fiecăruia, pas cu pas, ce trebuie să facă, fără a oferi o 
vedere de ansamblu asupra sarcinii şi fără a preciza cum se înscrie 
aceasta în activitatea globală, se adresează individual membrilor 
grupului fără a folosi vreodată cuvîntul colectiv „noi”, comunică 
doar ordine, gratificaţii sau mustrări şi, în fine, nu participă el însuşi 
la realizarea machetei. Animatorul „democratic” avea un cu totul alt 
rol: el explică grupului obiectivul final ce trebuie atins, însuflejeşte 
grupul pentru a-l face să ajungă la autoorganizare şi îşi atribuie lui 
însuşi o sarcină, foloseşte pentru a vorbi de echipă colectivul „noi”. 


1. K. Lewin, „Experiments on autocratic and democratic atmospheres”, Soc. 
Frontier, 4, nr. 37, 1946, pp. 316-319, 

Cit despre animatorul laisser-faire, acesta indică sarcina finală ce 
trebuie realizată, apoi se retrage din acţiunea colectivă, indiferent la 
ceea ce se petrece în grup. 

Experiențele lui Lewin arată că, implicate în acte precise, aceste 
„stiluri de animare”. adică aceste concepţii despre animarea une! 
echipe de lucru, creează în adevăratul sens al cuvîntului — şi inde- 
pendent de personalităţile actorilor din grup şi ale animatorilor — 
fenomene de comunicare caracteristice. 

În cazul liderului autocratic, de pildă, se constată că indivizii i se 
adresează personal, cerindu-i instrucţiuni (ei nu arată nici o iniţiativă 
ori creativitate), cerşind gratificaţii, plingîndu-se de colegii lor (sînt 
deci dependenţi de lider). nu comunică între ei, în afara cazului în 
care se ceartă şi se critică, şi cooperează doar în mică măsură. La 
sfirşitul activităţii, cînd li se cere să-şi evalueze realizarea şi satit- 
facţia, îşi estimează sarcinile ca fiind prea puţin interesante şi sint 
puţin satisfăcuţi de rezultatul final obţinut (comunicările sînt cu totul 
diferite în cazul liderului democratic). 

Putem analiza ceea ce s-a petrecut raportîndu-ne la paradigma 
fenomenologică şi praxeologică. În această optică, trebuie să consi- 
derăm că animatorul autocratic are o orientare pe care o putem 
numi, precum Blake şi Mouton, „centrată pe sarcină”. Cu alte 
cuvinte, el propune, prin toate intervenţiile sale, o definiţie a situaţiei 
în care sarcina este referentul esenţial. EI stabileşte astfel pentru 
membrii grupului norme de comportament de la care aceştia nu pot 
să se sustragă din cauza situaţiei lor de dominați. Într-adevăr, toate 
atitudinile şi comportamentele sale le dau de înţeles membrilor 
grupului că pentru el contează doar rolul de şef, rezultatul ce trebuie 
atins, şi că, prin urmare, grupul, lucrarea colectivă, ambianța nu au 
nici o importanţă. Impunindu-le membrilor grupului o definiţie a 

situaţiei faţă de care aceştia nu pot decit să se conformeze, păstrind 


1. R.R. Blake şi J,S. Mouton, La troisi2me dimension du management, Ed, 
d'Organisatian, 1987. 

pentru el obiectivul final al muncii şi dictind pas cu pas ce trebuie 
făcut, el lasă să se înțeleagă prin comportamentele sale că realizarea 
sarcinii este singura sa treabă, că participanţii nu sînt decit execu- 
tanţii ordinelor sale. Implicit, liderul spune aşadar că ei nu trebuie 
să se implice personal în realizarea finală. Este atunci normal ca 
pînă la urmă actorii să nu se simtă implicaţi în producţia comună, 
să-şi considere sarcinile puţin interesante şi să fie puţin satisfăcuţi 
de realizarea finală. Animatorul autocratic distribuie fără a se con- 
sulta cu ceilalţi sub-roluri pentru membrii grupului, se adresează 
individual fiecăruia, nu foloseşte niciodată colectivul „noi” şi dă 
indicaţii precise. El transmite deci prin acest ansamblu de compor- 
tamente : colectivitatea nu are nici o valoare şi grupul nu este locul 
unei cooperări. Implicit, el spune că nu trebuie întreţinute relaţii 
interindividuale (amicale, de cooperare, de emulaţie, de creaţie 
comună etc.). Într-adevăr, animatorul autocratic ordonă nişte acţiuni, 
felicită sau mustră individual membrii grupului său, Prin aceasta, 
vrea să spună ; el este singura sursă a bunului mers al grupului şi nu 
există alte criterii de evaluare a comportamentelor. Implicit, spune : 

„eu sint singura referinţă” — ceea ce induce dependenţa membrilor 
faţă de el — şi: „în afara muncii, nimic nu are valoare” (sau altă 
formulare a aceluiaşi ordin implicit: „sentimentele nu au ce căuta 
aici”), ceea ce elimină orice posibilitate de comunicare amicală 
între membri. 

Pînă la urmă toate ordinele animatorului sint îndeplinite. Aceasta, 
cum am spus, pentru că situaţia este închisă şi nu oferă alte variante 
de comportamente. Ne putem oare imagina revolta unuia dintre 
adolescenţi împotriva adultului-animator furnizat de clubul de vacanţă 
la care l-au inscris părinţii? Această revoltă nu poate fi efectivă. 
Este latentă la cei care acceptă cel mai puţin rolul silit de individ 
condus-dependent şi contribuie la creşterea tensiunii, ceea ce face şi 
mai dificile cooperarea, relaţiile amicale, invenţia creativă a gmmpului 
şi satisfacția în faţa muncii împlinite. Ne putem oare imagina o 
contestare de către un contra-lider ivit din sînul.grupului ? Ne putem 

închipui apatia reacţională a tuturor actorilor sau fuga lor din îaţa 
situaţiei ? Nici atit, date fiind constrîngerile formale ale situaţiei şi 
presiunile exercitate de animator. Logica situaţiei, creată de logica 
constrîngerilor şi de logica rolului animatorului, induce compor- 
tamentele comunicaţionale ale membrilor grupului de lucru, Această 
logică este constituită din toate regulile ce guvernează situaţia : doar 
animatorul decide, doar el ştie ce trebuie făcut, trebuie făcut ce 
spune el, nu poţi face altfel, trebuie să te îngrijeşti numai de ceea ce 
crede şi spune el... 


2. Comunicările implicite în construirea identităţii 


Ansamblul comunicărilor pe care le putem avea cu partenerii noştri 
contribuie în mod fundamental la identitatea noastră, indiferent dacă 
aceste schimburi se situează la nivel relaţional sau la nivelul conţi- 
nutului intelectual al comunicării. „O femeie nu poate fi mamă dacă 
n-are copil. Îi trebuie un copil care să-i confere identitatea de mamă. 
Un bărbat are nevoie de o soţie pentru a fi soţ. Un amant fără amantă 
nu este decit un pretins amant ş.a.m.d, Orice identitate necesită 
existenţa altuia — a altcuiva, într-o relaţie graţie căreia se actualizează 
propria identitate. ”! Erickson remarcă faptul că identitatea unui copil 
se construieşte în raport cu comunicările pe care le construiesc 
partenerii acestui copil cu el?. Laing este acela care a studiat cel mai 
amănunţit cum se construieşte această identitate. Prin intermediul 
fiecărei relaţii cu mama sa şi, mai general, prin relaţiile cu familia, 
copilul primeşte o „definiţie” a lui pe care îi este greu să o respingă 
dată fiind forţa relaţiei afective şi a dependenţei sale. „O relaţie între 
două persoane poate fi atit de puternică încît una devine ceea ce 


1. R.D. Laing (1961), Soi et les aurres, Gallimard, 1971, pp. 98-99. 
2. E. Erickson (1968), Adolescence er crise : la quete de L'identite, Flammarion, 
1972. 

cealaltă aşteaptă ca ea să fie. Nu-i nevoie de vorbe: sînt suficiente 
o privire, un contact, o tuse. Ceea ce rezultă echivalează cu un ordin 
ce va fi executat în mod implicit.”! Identitatea bolnavilor mintal este 
astfel construită de şi prin comunicările „patologice” pe care familia 
Je întreţine cu el?. Comunicările părinţilor cu copilul pot fi atit de 
„negative” încît să „fabrice” identități patologice, adică boli mintale, 

De pildă comunicările tatălui şi mamei „castratori” sînt comu- 
nicări ce fring orice veleităţi de acte autonome la copil. Orice 
încercare de independenţă a copilului este distrusă, criticată şi zdro- 
bită prin remarce negative, interdicții, ameninţări cu respingerea 
afectivă... „Mama castratoare caută să inăbuşe în faşă orice încercare 
de manifestare a virilităţii băiatului ei. Dacă acesta are mult caracter, 
ea se va război neîncetat şi neînduplecat cu el pentru a-i zdrobi 
încăpăţinarea, pentru a-l umili, a-l face să-i fie ruşine de sine însuşi, 
cultivînd în el un ideal de puritate şi blindeţe feminine. Se va strădui 
să-l castreze moral, întrucît nu o poate face fizic...”? 


lată ce scria Franz Kafka în făimoasa sa „Scrisoare către tatăl meu” : 
„Dragă tată, m-ai întrebat într-o zi de ce pretind că mi-e teamă de tine. 
Ca de obicei, nu ştiatn atunci ce să-ţi răspund tocmai din teama pe care 
mi-o inspirai... Aşezat în fotoliul tău, tu guvernai lumea. Numai opinia 
ta era dreaptă, oricare alta era necugetată, excesivă, nebunească, anbr- 
mală... Curajul, hotărîrea, încrederea, bucuria pe care le sisțean în 
contact cu un anumit lucru nu rezistau dacă tu li te opuneai sau doar 
dacă îmi închipuiam că li te opui. În faţa ta, îmi pierdusem încrederea 
în mine şi-mi asumasem în schimb un imens sentiment de culpabilitare”. 
În iarna lui 1923, cu cîteva clipe înainte să moară de tuberculoză, la 
41 de ani, Kafka scria următoarele : „De două nopţi tot scuip singe; aş 
putea spune că m-am sfişiat singur. Amenințarea violentă, dar zadarnică 


R.D. Laing (1969), La politique de la familie, Stock, 1972, p. 100. 


- R.D. Laing şi A. Esterson, L'Equili i i 
i , quilibre mental, | i 
Nica, IDG a a folie er la famille, 


3 L, Laforgue, Psychopathologie de l'echec, Payot, 1950, 

pe care tata obişnuia să mi-o arunce în faţă, «am să te ciopirțesc ca pe 
un peşte», această ameninţare se îndeplineşte acum independent de el”. 

Mama lui Julie nu putea suporta vitalitatea şi spontaneitatea fetiţei 
ei, Avea accese de angoasă teribilă, şi atunci o considera pe Julie 
„rea sau nebună”. Prin urmare, Julie s-a conformat treptat ordinelor 
mamei. A devenit catatonică, altfel spus complet inertă şi pasivă. 
Mama mergea să o vadă zilnic la spital. Julie stătea aşezată, pasivă, în 
vreme ce mama îi pieptăna părul, îi pudra faţa, îi dădea cu ruj pe buze... 
Aşa încît, o dată lucrarea încheiată, semăna cu o păpuşă frumoasă 
lipsită de viaţă, ceea ce, în adincul sufletului, mama sa voise tot timpul 
ca ea să fiel. 


Pentru a studia în detaliu cum se construieşte identitatea în 
comunicările părinți-copii, era necesar să se analizeze cu precizie 
natura interacțiunilor ce se desfăşoară cu acest prilej. Şcoala de 
fenomenologie socială (Laing) şi Şcoala de la Palo Alto (Watzlawick) 
au propus anumite concepte ce precizează injoncţiunile (explicite 
sau implicite) transmise prin diferitele interacțiuni posibile. Aceste 
interacțiuni pot fi de confirmare sau de invalidare. Tulburările de 
identitate sînt în mare parte cauzate de interacţiunile de invalidare. 
lată un exemplu precis de joc distrugător de identitate dintre o mamă 
şi fiica ei schizofrenică. Dialogul de mai jos are loc, în prezenţa 
psihiatrului, între Claire, schizofrenică spitalizată de cinci ani de 
zile, şi mama ei. 


Mama 1 : Din netericire, deocamdată nu prea avem loc. Vreau să zic 
că eram obişnuiţi să avem mai mult loc în trecut. Ca şi ţie, îmi place să 
am mult spaţiu, dar nu putem face întotdeauna ceea ce vrem. Trebuie să 
luăm lucrurile aşa cum sînt. Şi nu cred că tatăl tău şi cu mine vom putea 
vreodată să avem o locuinţă la fel de spațioasă ca în trecut. Cum îţi 
spuneam odată, îmbătrînind şi nemaiavind mijloacele pe care le aveam, 
nu ne mai permitem luxul de odinioară. 

Fiica 1: Bineînţeles, dar nu sînt obligată să locuiesc cu VOL, 
nu-i aşa? 


1. R.D. Lang, op.cit., 1971, pp. 124-125. 

2 ate 2 : Nu, Claire, uite cum stau lucrurile, problema este că tu 
chiar acă ai locui într-o casă, ai fi obligată să stai împreună cu mai 
mult de cinci sau şase persoane. 


Fiica 8: Nu Ştiu cum voi reacţiona acum. 
pet A aa ii a E a ai ec Cui 
o clei iei tea u, dar, fireşte, ceilalţi simt că sînt 

Fiica 9: Nu văd de ce. Dacă se simt în plus e mare păcat 

Mama 0: Într-un fel, ai dreptate, dar adevărul e că nu adi poţi 
continua să te porţi aşa. Omul nu trăieşte numai pentru €l singur. ! 


În acest dialog, mama refuză modul de a fi al fiicei sale cu 
justificări ce tind să-i demonstreze acesteia incapacitatea ei defini- 
tivă. O „invalidează ” deci neîncetat pe aceasta în fiinţa care ar vrea 
să fie (o fiinţă care poate s-a schimbat şi căreia i s-ar putea oferi o 
nouă şansă dacă ar fi integrată în sinul unei familii adevărate şi 
iubitoare — în aceasta constă cererea de „confirmare” a fiicei) 

Interacțiunile pol fi şi interacțiuni de tangenţializare, de dascali 
ficare şi de mistificare. O interacţiune de tangențializare este un 
răspuns dat unei cerinţe, dar care nu răspunde întru totul acestei 
cerințe, căci mizează pe diverse elemente din cerinţă pentru a-l 
privilegia pe unul singur. 


Un băieţel de Si ani vine în fugă la mama lui, în mînă cu o rîmă mare 
i spune : „Mămico, uite ce rimă mare şi frumoasă am prins”, Ea-i 
i. punde : „Eşti dezgustător. Du-te repede să te speli”. Reacţia mamei 
Z. ei fer este A exemplu pentru ceea ce se numeşte o reacţie 

„ Criteriile ce caracterizează reacţiile tangenţial 
mate după cum urmează : î gi Sua a 
— răspunsul nu corespunde exact cu declaraţia iniţială ; 
-  Tăspunsul are un efect frustrant ; 
— re eg nu confirmă intenţia din declaraţia iniţială, aşa cum se 
egajă din vorbe, din acte şi din contextul situaţiei. Răspunsul 
subliniază un aspect accesoriu al acestei declaraţii. 
SR a 4 


1. R.D. Laing (1969), La politique de la familie, Stock, 1972. 

Din punct de vedere al sentimentului pe care copilul îl încearcă, 
reacţia mamei este într-un fel tangenţială. Ea nu spune: „O, ce rimă 
drăguță”. Nu spune nici: „Ce rîmă oribilă, nu ai voie să atingi aşa 
rimele ; arunc-o”, Ea nu exprimă nici plăcere, nici oroare, nu dă de 
înţeles nici că aprobă, nici că dezaprobă rima, ci reacţionează atrăgindu-i 
atenţia asupra unui lucru la care copilul nu s-a gîndit şi care nu are nici 
o importanţă imediată pentru el, şi anume dacă este curat sau murdar. 
Ar putea să spună şi : „Nici prin cap nu-mi trece să mă uit la rima asta 
pînă ce nu te speli” sau: „Mi-e indiferent dacă ai găsit sau nu o rimă, 
tot ce contează pentru mine este dacă tu eşti curat sau murdar, iar eu nu 
te iubesc decât cînd eşti curat...”. Această reacţie tangenţială arată incapa- 
citatea de a subscrie la ceea ce face copilul din punctul său de vedere, 
adică la faptul că acesta îi arată marnei sale o rimă.) 


O interacţiune de descalificare este un răspuns în care întrebarea 
pusă este transformată de ce] care răspunde ; acesta pune pe primul 
plan propriile-i dorinţe, întrucit nu ia în considerare contextul şi 
indicii comunicativi, iar conţinutul răspunsului este incompatibil cu 
aceste elemente”. 


Fiului său, persecutat în clasă şi care implora să fie retras de la 
şcoală, tatăl îi răspunde: „Eu ştiu că de fapt tu nu vrei să pleci de-acolo : 
fiul meu n-ar putea fi atit de laş”. Cineva care este expus la acest gen de 
atribuiri va întimpina dificultăţi în a-şi cunoaşte intenţiile sau senti- 
mentele, cu excepţia cazului în care ar fi foarte sigur de ele. Altfel, e 
posibil să nu mai ştie dacă resimte cutare sau cutare sentiment, şi nici 
cum să definească ceea ce face.” 


O interacţiune de mistificare este un răspuns dat unei propuneri 
care-l face pe autorul acestei propuneri să creadă că a spus lucruri 
pe care nu le-a spus. 


1. R.D. Laing (1961), Soi et les autres, Gallimard, pp. 126-127. 

2. C.E. Sluzki, ]. Beavin, A. Tarnopolsky, E. Veron, „Disqualification tran- 
sactionnelle : recherche sur la double contrainte” (1977), în P. Watzlawick 
şi ]. Weakland (coord.), Sur /'interaction, Seuil, 1981. 

3. R.D. Laing (1961), Soi er les autres, Gallimard, 1971, p. 196, 

Stephen a pierdut orice noţiune cu privire la mobilurile şi intenţiile sale 
în perioada în care a stat lingă mama sa, devenită „paranoidă”, Ea introducea 
mobiluri şi intenţii în acţiuni care, pentru el, nu le conţineau la început. 
Pînă la urmă, „propriile” lui mobiluri şi intenţii s-au amestecat cu cele care 
i se atribuiau. Dacă se tăia la deget, ştia că mama îi va spune că a făcut-o 
anume ca să o supere, iar el, ştiind că ea va interpreta astfel, ajungea să 
se intrebe dacă nu cumva chiar avusese această intenţie. De aceea, nu se 
mai putea abţine să se îndoiască de mobilurile sale, chiar şi atunci cînd 
îşi punea o cravată care-i plăcea, dar care o „necăjea” pe mamă. „Ţi-ai 
pus-o ca să mă necăjeşti — ştii că nu-mi plac cravatele de genul ăsta. "| 


Laing îşi încheie observaţiile realizate pe copiii bolnavi mintal 
afirmiînd că ceea ce i se spune copilului explicit de către părinţi 
contează mai puţin decît ceea ce i se sugerează să fie prin atitudinile 
şi modurile de a se comporta cu el pe care le dezvoltă aceştia, 
Semnalele paralingvistice şi relaţionale care îi sînt trimise copilului 
nu-i „spun” să fie într-un fel sau altul, ci îl „definesc” ca fiind 
într-un fel sau altul. Copilul învaţă că este aşa cum i se spune şi cum 
să fie astfel în familie. Laing compară acest mod ascuns de a 
comunica cu sugestia hipnotică?, 

În definitiv, putem spune că interacţiunile de invalidare venind 
din partea fiinţelor dragi generează tulburări de identitate la copil 
deoarece conţin în mod fundamental o normă care îl neagă. Ele spun 
toate; „Tu nu exişti aşa cum ai vrea să fii, ci exişti doar prin ceea 
ce fac eu ca să te definesc”. 

| Pe lingă comunicările distructive de identitate, există, din fericire, 
ŞI comunicări „pozitive” ce construiesc identități puternice şi echilibrate. 
Propun să examinăm aici faimoasele experienţe ale lui Rosenthal ale 
căror rezultate sînt cunoscute sub numele de „efect pyemalion”? 


IL R.D, Laing, op.cit, 1971, p. 192. 
- R.D. Laing, La politique de la familie, Stock, 1972, p. 101. 
+ R. Rosenthal şi L. Jacobson, Pygmalion în the Classroom : Teacher Expectation 


ri zar Întellectual Development, Holt, Rinehart & Winston, New York 

(Pygmalion fiind un sculptor grec ce s-a îndrăgostit de frumoasa 
statuie pe care o crease el însuşi). Vom vedea cum situaţia construită 
artificial printr-o comunicare induce ea însăşi, din partea actorilor 
convinşi de „realitatea” acestei situaţii, comunicări implicite ce pot 
favoriza dezvoltarea unor identități „pozitive”. 

Experiențele se desfăşoară în clase de şcoală primară. La începu- 
tul anului şcolar, Rosenthal şi Jacobson au supus elevii unui ansamblu 
de clase de acelaşi nivel la un test de dezvoltare intelectuală. Învă- 
țătorii au fost informaţi că acest test va permite să se obţină o 
probabilitate cu privire la posibilităţile de dezvoltare intelectuală a 
copiilor. Testele au permis gruparea elevilor în două categorii: cei 
ce aveau un potenţial intelectual important şi cei ce aveau un potenţial 
intelectual mai scăzut, În realitate, grupurile fuseseră selectate la 
întîmplare şi asortate cu grijă între ele (conţineau în aceleaşi proporţii 
elevi „inteligenţi” şi „mai puţin inteligenţi”). Apoi, cercetătorii au 
dat alte teste pentru aflarea coeficientului de inteligenţă, la intervale 
regulate în cursul anului şcolar, teste bazate pe rezultatele şcolare 
reale şi evaluările făcute de învăţători pentru fiecare copil. Aceste 
teste şi evaluările au arătat un QI mai ridicat la copiii ce fuseseră 
puşi în grupurile de „elevi buni”. Experiențele respective au prilejuit 
numeroase controverse. Dar, dacă acceptăm să considerăm că testele 
şi evaluările pozitive privind grupurile de elevi „inteligenţi” şi cu 
„mare potenţial de dezvoltare” nu s-au datorat doar supraevaluării 
făcute de învăţători şi că elevii din aceste clase au obţinut efectiv 
rezultate superioare în raport cu ale elevilor din celelalte clase (care 
erau totuşi perfect asemănătoare), trebuie atunci admis că s-a înțim- 
plat ceva în relaţiile artificial create, pornind de la „definiţiile” date 
învăţătorilor despre elevi. 

Definirea unor elevi ca „inteligenţi” i-a determinat pe învăţători 
să aibă cu ei relaţii educative mai susţinute şi mai pozitive. Ştiind că 
acei elevi erau cu „puternic potenţial de dezvoltare”, au avut faţă de 
ei atitudini de sprijin şi o atenţie constantă faţă de progresele lor, 
Comunicarea lor relațională şi intelectuală se plasa mereu sub semnul 

respectului şi al increderii. Cînd elevii respectivi nu înțelegeau ceva, 
făceau greşeli etc., inteligenţa şi identitatea de „elevi buni” nu le 
erau contestate. Se întimpla pentru că erau obosiţi, pentru că nu 
fuseseră atenţi etc., iar explicaţiile erau reluate. Cu totul altfel stăteau 
Jucrurile în cazul elevilor din clasele „de elevi mai puţin buni”. 
Relația pedagogică era diferită, mai puţin pozitivă, mai puţin susţi- 
nută. Astfel, putem crede că reprezentarea a priori a învăţătorilor în 
ceea ce priveşte aptitudinile elevilor a generat un sistem de comu- 
nicare pedagogică diferir de la o clasă la alta. Aceste sisteme de 
comunicare implicită au contribuit în mare măsură la constituirea 
copiilor aşa cum trebuiau să fie, adică într-o identitate şcolară 
pozitivă, aşa cum testele ii evaluaseră, chipurile, la început. 


3. Comunicarea implicită şi crearea normelor 
de referinţă 


Am văzut mai sus, o dată cu experienţele lui K. Lewin, ceea ce 
poartă numele de „proceduri relaţionale de creare a normelor comu- 
nicaţionale”, În aceste experienţe, totul s-a petrecut ca şi cind moda- 
lităţile de a acţiona ale liderului conţineau ordine implicite definind 
regulile comportamentelor ce trebuie adoptate în situaţia în care se 
găseşte acest lider. Pentru liderii respectivi, a comunica însemna 
atunci (şi) a stabili pentru ceilalţi actori şi ei înşişi condiţiile de 
posibilitate şi de acceptabilitare ale comunicării. Ne aflăm aici la 
originea unei reflecţii cvasi-filozofice îmbinînd discursurile şi geneza 
unei etici a comunicării intersubiective!. Vom vedea pe un exemplu 
Concret că normele comunicaţionale de referinţă create prin comu- 
nicare sînt în majoritate construite la nivel relaţional şi pentru acest 
nivel relaţional. 


pa SS 


|. IM. Besnier, „Pour une communication sans concept”, Reseaur, nr. 46-47, 
1991, p. 34. 

Crearea normelor relaționale 


Orice comportament „În situaţie” este deci o comunicare, aşa cum a 
arătat Şcoala de la Palo Alto. Însă el nu este doar atit: tocmai am 
văzut că un comportament este şi purtător de injoncţiuni, cu alte 
cuvinte contribuie la crearea referenţilor normativi comuni privind 
comunicarea însăşi. Astfel, modul în care liderul decide, modul în 
care el transmite informaţiile, modul în care îşi priveşte subordonații 
etc. toate acestea sînt purtătoare de „injoncţiuni implicite” ce fixează 
normele comunicării. 


Şeful care nu reuneşte niciodată o grupă de lucru, care se adresează 
întotdeauna în particular subordonaţilor săi, care controlează totul 
singur, fără a delega etc., spune, prin modurile sale de a acţiona, „că el 
nu crede în munca în colectiv, că se teme de grupuri, că preferă relaţiile 
individuale, considerîndu-şi şi judecîndu-şi subordonații doar în funcţie 
de munca lor individuală...”. Comportamentul său este purtător de 
„norme” implicite ce sînt decodate prin „injoncţiunile implicite” ce se 
pot atribui unor asemenea comportamente. 


Însă construirea normelor relaţionale nu este doar treaba liderilor. 
Evident, ei sînt mai îndreptăţiţi decit ceilalţi să le propună şi să le 
impună. Însă studiile de psihosociologie a comunicării au arătat 
(înaintea noilor încercări de relansare a etnometodologiei) că nor- 
mele comunicaţionale se creează în mod natural şi cotidian, în cadrul 
comunicării din viaţa de zi cu zi. 

Încă din 1965, psihosociologii studiază caracteristicile „răspun- 
surilor interpersonale”!. Căutind să scoată în evidenţă „reflexe 
interpersonale” de tipul ; un zîmbet solicită o comunicare destinsă, 
un „aer sumbru” solicită cuvinte prudente etc., aceştia consideră că 


1. 'T.M. Newcomb, R.H. Turner, P.E. Converse (1965), Manuel de psychologie 
sociale, PUF, 1970, cap. IX: „La r&ponse interpersonnelle”, pp. 315-355. 


COMUNICAREA IMPLICITĂ şi CREAREA NORMELOR... 101 


asemenea reflexe interpersonale ţin de habitudinile culturale, ba 
chiar subculturale (adică dobindite în grupuri mici, precum familia 
sau întreprinderea), şi că ele seamănă mai mult cu nişte „secvenţe 
de comportament” decit cu semnale izolate. Regăsim aici concluziile 
lui Eibl-Eibesfeldt ale cărui studii interculturale au arătat existența 
acestor secvenţe comportamentale ce comunică, în toate culturile 
umane, anumite semnificaţii relaţionale (am vorbit, la pagina 78, 
despre invitaţia la flirt şi despre dispreţ)!. Aceste comunicări relaţionale 
se referă de asemenea la primirea amicală (pacifistă), la primirea cu 
neîncredere, respingerea dispreţuitoare, cererea de relaţie pacifistă 
etc. Prin aceste ansambluri de comportamente, indivizii propun 
celorlalţi un mod de a vedea relaţia lor, sperind că interlocutorul va 
adera la el. Această aşteptare este, cel mai adesea, satisfăcută, căci 
există în toate culturile o „normă de reciprocitate” foarte puternică, 
în sensul că interlocutorul are tendinţa de a urma modelul relaţional 
propus de către iniţiatorul comunicării?, 

Atit etnometodologia, cît şi Şcoala de la Palo Alto au demonstrat 
că crearea de norme relaţionale se face în timpul comunicărilor 
banale şi cotidiene pe care le întreţin indivizii. Watzlawick a arătat 
că aceste norme sînt fixate la începutul întîlnirii. Modul în care 
fiecare interlocutor acţionează conţine propuneri de reguli de inter- 
acțiuni pentru celălalt. Dacă acesta nu răspunde, nu contestă oferta 
implicită, se presupune că ea este acceptată şi cei doi parteneri i se 
vor conforma în restul comunicării lor”. Pentru etnometodologie, 
ioate „practicile cotidiene” (comportamentele în act, precum şi 
Verbalizările gindurilor şi schimburile verbale) se bazează pe raţiona- 
mente implicite (etnometode). Aceste raționamente le sînt propuse 
i mod obligatoriu interlocutorilor, care le decodează la un nivel 


oc ——— Sg 
LI, Eibl-Eibesfeldt (1969), Ethologie, biologie du comportemenr, Ed. 
Scientifiques, Paris, 1972, pp. 434-452, 
î T.M. Newcomb, R.H. Turner, P.E. Converse, op.cit., pp. 323-324, 
» P. Warzlawick şi ]- Weakland (1977), Sur /'interaction, Seuil, 1981, p, 32. 

infraconştient. Ei pot deci să le accepte sau să intervină pentru a le 
modifica. Astfel se desfăşoară o negociere permanentă nu numai în 
ceea ce priveşte relaţiile care trebuie să se stabilească, ci şi în ceea 
ce priveşte întreaga reprezentare comună a realităţii sociale. 


Crearea normei de încredere 


Se cunoaşte importanţa acestei norme, căci auzim adesea spunîn- 
du-se: „Comunicarea e o chestiune de încredere”, Să examinăm 
aşadar cum se constituie această normă în cadrul comunicării. Să 
luăm un exemplu din domeniul muncii. Prin comportamentul său, 
şeful creează o „ambianţă de lucru” (am văzut aceasta o dată cu 
experienţele lui K. Lewin). Dacă, de pildă, se consultă cu ceilalţi în 
mod regulat, informează, face şedinţe de punere de acord, dialo- 
ghează uşor cu fiecare etc., el creează un „climat de participare”, 

De ce? Pentru că toate acţiunile sale încearcă să arate că el crede în 
participare întrucit, prin statutul său, o pune în aplicare. Climatul 
fiind creat, lucrurile se vor înlănţui pentru a favoriza participarea. 
increderea este rezultatul unui ansamblu de schimburi şi interacțiuni. 

Încrederea este o calitate particulară a relaţiei care se naşte prin 
experienţa împărtăşită în cadrul schimburilor interpersonale. Încre- 
derea pe care subordonatul i-o va acorda superiorului său este 
rezultatul unui efort de poziţionare favorabilă şi valorizatoare faţă de 
subordonat pe care superiorul îl va fi făcut (şi reciproc, prin efect de 
cauzalitate circulară). „Voința de a avea încredere în celălalt” este 
importantă şi se întîmplă să fie una din sursele încrederii reciproce. 
încrederea este deci în esenţă rezultatul unei „postiări psihologice” 

al cărei punct de plecare se situează în cel care vrea să creeze 
încrederea. Este rodul unui fenomen de „inducţie comportamentală” 

bine cunoscut: cred că eşti capabil de un anumit lucru şi faptul că 
te percep astfel te determină chiar să fii astfel (este principiul 


1. A. Coulon, L'ethnomethodologie, PUF, 1987. 

„predicţiei ce se realizează” al Şcolii de la Palo Alto în paradigma 
relaţional-sistemică), 

Acţiunile celui care vrea să creeze un climat de încredere sînt 
deci de tipul: deschidere şi atenţie faţă de celălalt, atitudine de 
înţelegere, ajutor, sprijin şi consiliere în activitate (şi nu sancţiune 
fără exprimarea criteriilor de evaluare), aport de informaţie pentru a 
progresa, recompensarea succeselor, recunoaşterea eforturilor şi a 
valorii individului, eforturi pentru a-i face previzibile comporta- 
mentele, afişarea zonelor sale de putere, a valorilor sale, stabilitatea 
xelajlce, practica delegării, preocupare centrată pe reuşite, şi nu pe 
erori!, Finalmente, cel ce dă încredere construieşte cu subordonații 
săi o „bună formă relaţională” fondată pe următoarele atitudini : 
stimă reciprocă, respect şi ajutor reciproc, responsabilitate comună, 
cooperare continuă, complementaritate de roluri, înţelegere reciprocă, 
clarificarea rolurilor şi a aşteptărilor legate de roluri, solidaritate 
colectivă, beneficii comune. Această „formă relaţională” este aceeaşi 
oricare ar fi sectorul de activitate al liderului şi protesia lui. „Un 
bun /eadership este un proces recognoscibil, dar şi universal, "2 
Dacă privim toate aceste comportamente, observăm că sînt susţinute 
de o valoare fundamentală : umanismul, adică încrederea în poten- 
ţialul omului (şi regăsim aici teoria Y a lui MacGregor, bine cunos- 
cută psihosociologilor de întreprindere”). 


1. Regăsim aceste moduri de acţiune promovate de C. Rogers în „convorbirea 
de ajutorare” în vederea stabilirii unei relaţii de încredere cu „clientul” Cf. 
p. 226, partea a treia a lucrării, consacrată „psihologiei convorbirii”, (: 
Ă, ze şi B. Posner, Le defi du leadership, AFNOR. Gestion, 1991, 


d Mese, The Human Side of Enterprise, McGraw-Hill, New York, 


2; 
3. 


104 FORMELE COMUNICĂRII INTERPERSONALE 


4. Concluzie 


Conceptul de comunicare implicită îl continuă pe cel de comunicare 
relaţională. El permite evidenţierea procedurilor concrete de comu- 
nicare utilizate de către indivizi pentru a construi cu semenii lor 
normele ce le vor guverna comunicarea. 


Capitolul III 


Comunicarea paradoxală 


Conceptul de comunicare paradoxală este un concept din cadrul 
paradigmei relaţional-sistemice. Este foarte puternic deoarece, dacă 
vom privi cu atenţie, vom vedea că numeroase comunicări sînt 
paradoxale. Acest fenomen se datorează faptului că oamenii nu sînt 
nişte maşini, iar majoritatea comunicărilor lor sînt complexe, adică 
poartă diferite mesaje ce urmăresc diverse finalităţi în acelaşi timp. 
Dată fiind această complexitate a comunicării umane, numeroase 
mesaje pot să conţină contradicții interne. Tocmai aceste fenomene 
constituie ceea ce se numeşte „comunicarea paradoxală”, pe care o 
voi explicita mai jos. 


1. Definiţie 


„Forma cea mai frecventă sub care paradoxul se instalează în prag- 
matica comunicării umane e aceea a unui ordin ce solicită un com- 
portament determinat care, prin însăşi natura sa, nu poate fi decît 
spontan.”! Comunicarea e paradoxală cînd conţine două mesaje ce 
se califică unul pe celălalt în mod conflictual. Se citează adesea, la 
nivel literal, expresii ca: „fii spontan” sau „eu vreau ca tu să fii 


1. P. Watzlawick, Une logique de la communication, Seuil, 1972, p. 200. 

şeful”, „e interzis să interzici”, „ar trebui să mă iubeşti”, „nu fi aşa 
docil”, „poţi să pleci. nu-ţi face griji dacă pling”... Comunicarea 
paradoxală se prezintă deci, în forma sa simplificată, ca un ordin ce 
conţine o contradicţie. Subiectului care primeşte această instruc- 
țiune îi este imposibil să găsească un mod satisfăcător de a răspunde 
acesteia ; orice ar face, el nu se supune unei părţi a ordinului. 
Astfel, unor angajaţi le este imposibil să răspundă corect ordinului 
patronului care le spune ; „fiţi independenţi” , căci dacă devin inde- 
pendenţi înseamnă că îi urmează ordinul şi, prin urmare, că îşi 
vădesc dependenţa. 

Posibilitatea comunicării paradoxale este legată deopotrivă de 
faptul că în componenţa comunicării umane intră atit limbajul, cât şi 
atitudinile (digitalul şi analogicul) şi că aceste două părţi ale comu- 
nicării pot uşor să se decupleze şi să intre în contradicţie una cu 
cealaltă. Am văzut că utilizăm, pentru a comunica, două mari 
categorii de semnale : semnale digitale (cuvinte, comprehensibile pe 
baza unui cod precis) şi semnale analogice (gesturi, posturi, para- 
limbaj, care nu trimit la coduri precise), Dacă persoana care îmi iese 
în cale la colţul unui culoar îmi spune; „Mă bucur să te văd” şi, în 
acelaşi timp, întregul său corp ate tendinţa să se dea înapoi, ea 
„comunică” cu mine în ambele feluri, şi digital, şi analogic. Verbal 
(prin limbaj digital), îmi spune ceva; paralingvistic (prin atitudine 
şi gesturi), îmi spune altceva. Acest paralimbaj califică ceea ce îmi 
spune. Ea lasă să se vadă că nu este în acord cu prezentarea „oficială” 
pe care o face verbal relaţiei noastre. Îmi comunică deci un mesaj 
paradoxal în care partea digitală o contrazice pe cea analogică, ceea 
ce în mod normal mă pune în încurcătură, pentru că nu reuşesc să 
mă hotărăsc prin ce să-i răspund, 

Astfel, vorbind nu putem evita să semnalăm prin propriul para- 
limbaj ce gîndim despre ceea ce spunem. Putem spune „te iubesc” 
cuiva cu un ton şi o postură ce lasă să se înţeleagă că nici noi nu 
sîntem siguri de acest lucru (acel „ba da, chiar te iubesc”, spus cu 
o voce furioasă într-o scenă de gelozie a unui cuplu, nu-l linişteşte 

deloc pe cel care se crede abandonat), De asemenea, cînd cineva 
afirmă verbal că „e liber să se exprime” de faţă cu altcineva care este 
prezent, dar privirea nu i se poate fixa asupra persoanei respective, 
el metacomunică prin paralimbaj că nu e nici pe deparțe sigur de 
ceea ce declară. Este adesea citat exemplul copilului ce primeşte 
de la mama sa indicaţia verbală „creşti odată” (adică „autonormi- 
zează-te, decide singur, mai descurcă-te şi fără mine”...) şi care 
primeşte la nivel relaţional toată angoasa mamei ori de cite ori 
încearcă să se emancipeze (adică primeşte mesajul relaţional care îl 
contrazice pe cel verbal: „nu face asta, rămii copilul meu, altfel 
mi-e frică”..,). Paralimbajul are deci proprietatea de a ajuta la 
precizarea implicării subiectului vorbitor în raport cu spusele sale. 
Am putea spune că, întrucît nu putem să nu avem un paralimbaj care 
să ne însoţească vorbele, nu putem să nu metacomunicăm. 

Experienjele sistematice privitoare la impactul asupra unui anumit 
public al discursurilor însoţite sau nu de un paralimbaj conpruent 
sau necongruent arată că acel public reţine mai bine şi e mai sensibil 
la discursurile în care oratorul pare în acord profund cu ceea ce 
spune. Corpul şi vocea trebuie să arate convingerea pe care oratorul 
o pune în vorbele sale. Cursurile de media training pe care le iau 
oamenii politici insistă pe stăpînirea „expresivităţii” persuasive pe 
care trebuie să o deţină un bun orator, Din acelaşi motiv, respon- 
sabililor şi liderilor li se recomandă să facă efortul de a crede în ceea 
ce spun pentru a-şi motiva şi mobiliza subordonaţii!, 


2. Situaţia de dublă constrîngere şi efectele sale 


Situaţia creată cînd unui subiect i se dă un ordin paradoxal se numeşte 
Situaţie de „dublă constringere”. Tocmai am văzut că subiectul aflat 
in contact cu acest tip de comunicare nu ştie cum să reacționeze, se 


> ————— 


1, J. Senger, L'art oraroire, PUF. 1967, 

află într-o situaţie ambiguă ce riscă să se întoarcă împotriva lui, 
orice-ar face. Să examinăm acest lucru în detaliu, 

Să luăm subiectul căruia i s-a spus: „ar trebui să mă iubeşti! ”. 
Dacă el începe să dea semne de iubire înseamnă că nu iubeşte cu 
adevărat, căci „dragoste cu forţa nu se poate”. Dacă nu face nimic e 
o dovadă că nu iubeşte. Bietul copil căruia mama îi tot repetă acest 
lucru (pentru a-l incita şi a-l culpabiliza) nu poate aşadar să decidă 
ce ar putea să-l scoată din capcana care i s-a întins astfel. Pentru a 
denunța capcana, i-ar trebui o inteligenţă puternică şi o mare capa- 
citate de a se detaşa de legăturile afective ce-i tulbură conştiinţa. 

Să luăm şi cazul persoanei care este salutată printr-un „mă bucur 
să te văd!” însoţit de întoarcerea privirii în altă parte şi de o 
stringere de mină lipsită de energie. Dacă se hotărăşte să se încreadă 

în vorbe şi să se implice mai mult în relaţie, riscă să fie respinsă, 
astfel că se teme şi nu vrea să o facă (nimic nu-i mai îngrozitor, ne 
spune Goffman, decît „să-ţi pierzi prestanța” permiţîndu-i inter- 
locutorului să arate că nu i-ai înțeles propunerea iniţială de relaţie! ), 
Dacă se hotărăşte însă să se retragă, dat fiind că deranjează, ea riscă 
(mai ales dacă există alte persoane care nu au decodat semnalele 
paralingyistice) să treacă drept o persoană incorectă (şi deci să-şi 
piardă şi aşa prestanţa), Situaţia e delicată şi necesită multă abilitate 
pentru a întoarce capcana împotriva interlocutorului. 

Comunicarea paradoxală este deci prin însăşi natura ei pertur- 
batoare. Ea tinde să aducă subiectul într-o stare de confuzie mentală 
care — dacă acest subiect nu este, pe de o parte, foarte solid din punct 
de vedere psihologic şi, pe de altă parte, într-o poziţie care să-i 
permită să se elibereze de relaţia afectivă ce-l leagă de interlocutor — 
il paralizează sau îl determină să facă lucruri confuze (spune lucruri 
fără nici o noimă, se bilbiie, face o prostie etc.). 

Observarea comunicării dintre familie şi copilul schizofrenic a 
servit la formalizarea situaţiei de „dublă constrîngere” în anii '50. 


1. E. Goffman, Les rites d'interaction, Ed. de Minuit, 1974. 

Bateson a arătat că, într-adevăr, comunicarea bolnavului schizoirenic 
e un răspuns la ordinele contradictorii pe care le-a primit dintot- 
deauna de la părinţii săi!, Fiecare părinte i-a cerut exprimări afective 
în contradicţie cu exigenţele celuilalt (dacă faci acest lucru, nu te 
mai iubesc, pe cînd cerința celuilalt părinte este exact inversă), În 
cazul unui singur părinte, comportamentele verbale solicitau un lucru 
(„trebuie să te comporţi ca o persoană matură”), iar atitudinile — 
contrariul (teama exprimată de părinte spunea „că acest lucru nu 
trebuie făcut”). In această constringere, comportamentul copilului 
schizofrenic este prin urmare o modalitate logică de a da expresie 
contradicţiei din ordinele primite, întrucît comportamentul său e un 
mod de a comunica că el nu poate comunica (căci, orice-ar face, e 
vinovat). Situaţia care modelează „schizofrenia” este deci o situaţie 
de constringeri paradoxale (sau de dublă constringere). Un sistem de 
constringeri divergente izolează individul, iar acesta, orice-ar face, 
jese prost din situaţie, Lucrările lui Laing axate pe identitate au 
coroborat această analiză arătînd că, în cazul copiilor, numeroase 
tulburări de identitate sînt „fabricate” de părinţii lor care le propun 
concomitent prin vorbele şi modurile lor de a acţiona definiţii 
contradictorii despre ei înşişi. Copiii perturbaţi primesc, de pildă, la 
nivel verbal o definiţie pozitivă despre ei, iar la nivel paralingvistic 
o definiţie negativă (bazată pe respingere sau dezaprobare, ori chiar 
pe dispreţ şi pedeapsă). 

Analiza injoncţiunilor paradoxale realizată de Şcoala de la Palo 
Alto şi antipsihiatria arată că acestea trebuie privite în cadrul lor 
situaţional şi deci că situaţia intervine ca element important al 
„Capcanei” întinse de o atare comunicare. În toate cazurile de efecte 
perturbatoare ale comunicării paradoxale, se remarcă mai întîi că 


LG. Bateson. Don D. Jackson, ]. Haley şi ]. Weakland, Zoward a Theory af 
Schizophrenia, Behavioral Science, 1956. 

2. R.D. Laing, Le Moi divise, Stock, 1960, precum şi Soi et les autres, 
Gallimard, 1971. 

aceasta se realizează între doi subiecţi legaţi printr-o puternică relaţie 
de complementaritate în care există un dominant şi un dominat. Se 
remarcă apoi că cel dominat nu poate scăpa din această situaţie nici 
prin evitarea fizică, nici prin contestarea intelectuală a capcanei, 
această contestare echivalind cu o ruptură inacceptabilă pentru ambii 
protagonişti. Structura situaţiei fiind astfel realizată, subiectului 
dominat nu-i mai rămine decît refugiul în maladia mintală. Maladia 
mintală apare atunci ca un răspuns la situaţia în care se află închis 
subiectul în momentul respectiv. Se înțelege că o asemenea definiţie 
a bolii mintale a revoluţionat psihologia şi a ştirbit puternic mono- 
polul psihanalizei care consideră că originea oricărei boli mintale se 
află într-o disfuncţie intrapsihică dobindită în primii ani ai copilăriei!. 

Şcoala de la Palo Alto a încercat să identifice o situaţie funda- 
mentală din copilărie propice dublelor constrîngeri dintre copil şi 
anturajul său social. Ea a identificat o aşa-numită etapă „de tranziţie” 
în care problema existenţială a copilului este să treacă de la o situaţie 
de „dependenţă infantilă” normală la o altă situaţie de dependenţă, 
numită „dependenţă matură”, În această perioadă (din preajma ado- 
lescenţei), anturajul, familia, tatăl sau mama pot să greşească în 
atitudinile lor şi să emită mesaje paradoxale mai mult sau mai puţin 
pregnante ce vor perturba definitiv relaţiile pe care opiu ajuns 
adult, va încerca să le aibă cu mediul său înconjurător?. 


3. Injoncţiunea paradoxală în terapie 


Prescrierea simptomului este un mijloc terapeutic ce constă în a-i 
cere bolnavului să adopte voluntar comportamentul descris ca semn 
concret al bolii sale. Prin aceasta, terapeutul creează o situaţie 


1. Pentru această chestiune, cf. A. Mucchielli, Za nouvelle psychologie, „Que 
sais-je ?”, nr, 2807, 1993, 

2. C.E. Sluzki, E. Veron (1971), „La double contrainte comme situation pathogene 
universelle”, în Waizlawick, Sur L'interaction, Seuil, 1981, pp. 308-322. 

paradoxală. Într-adevăr, el a invitat bolnavul să acţioneze la comandă 
asupra unui comportament „bolnav”, adică unul care-i scapă complet 
prin definiţie. Astfel, dacă bolnavul reuşeşte să urmeze comanda 
psihologului, dovedeşte că îşi poate controla comportamentul şi că 
acest comportament nu-i scapă de fapt de sub control. Prescrierea de 
comportament este bazată pe concepţia „constructivistă” a viziunilor 
despre lume inerente paradigmei relaţional-sistemice. Într-adevăr, 
această „prescriere de comportament” încearcă să-l determine pe 
subiect să acţioneze „ca şi cînd” ar trăi şi ar acţiona într-o realitate 
diferită de cea pe care şi-a construit-o chiar el, acţionînd, de pildă, 
„Ca şi cînd” problema sa ar fi alta, iar el ar contribui la „construirea” 
unei alte realităţi şi deci la dobîndirea unui alt comportament. 
„Simplitatea adesea trivială a prescrierilor de comportament explică 
caracterul aparent stupefiant, aproape magic al efectelor pe care le 
produc. E vorba de comportamente pe care subiecţii ar fi putut să le 
adopte încă de mult; ceea ce ei n-au făcut totuşi niciodată, căci, în 
realitatea pe care o construiseră ei, aceste comportamente erau lipsite 
de sens şi, în consecinţă, nu aveau nici un motiv să existe.”! 
Watzlawick dă exemplul următor : soţia alcoolicului este pusă să 
bea mai mult decir soţul său. De fiecare dată cînd soţul bea, ea va 
bea puţin mai mult, astfel încît se va îmbăta înaintea lui. Ca atare, 
problema relaţională soţ-soţie nu se mai pune în aceiaşi termeni. Soţul 
e obligat să se ocupe de soţie. În această răsturnare de roluri, cuplul 
descoperă că alcoolismul soţului era susţinut de nevoia resimţită de 
soţie de a se simţi superioară soţului sau de a găsi în el un copil de 
Care se putea ocupa şi că acest sentiment din partea soţiei era el însuşi 
Susținut de alcoolismul soţului. Mergînd mai departe cu analiza, 
Waizlawick crede că s-ar putea spune că mesajele implicite ale soţiei 
DU sînt străine de prescrierea acestui rol soţului său. Asttel, alcoolis- 
mul soţului şi superioritatea femeii constituie două comportamente 


1. P. Watzlawick, op.ciz., Seuil, 1991, p. 80. 

complementare interdependente care stau la baza relaţiei de cuplu. 
Constatindu-şi interdependenţa sistemică, membrii cuplului alcoolic 
nu mai pot continua să vadă situaţia ca înainte. Prescrierea simpto- 
mului (comunicare paradoxală făcută femeii: „Bea mai mult decit 
el”) a acţionat ca o metacomunicare ce a revelat originile relaţiei. 
Pare acum evident pentru fiecare că este posibil să facă faţă situaţiei 
întrucât fiecare joacă un rol pe care poate să nu-l aleagă. 

Pentru Roustang, această metodă (prescrierea simptomului) „ar 
putea fi cea mai bună definiţie pe care am putea-o da despre libertatea 
umană... Omul, dacă vrea să fie liber, nu poate niciodată face altceva 
decît să recunoască locul exact în care se găseşte, imperativele şi 
limitările ce i se impun, starea forţelor de care dispune şi posi- 
bilităţile precise şi circumscrise care i se deschid. A-ţi autoprescrie 
simptomul înseamnă întîi de toate a stabili o legătură cu el şi, 
implicit, a-l transforma. Simptomul nu este simptom decit în măsura 
în care are posibilitatea de a-şi prezerva izolarea şi de a acţiona în 
voie şi pe ascuns. Dacă nu mai este suportat pasiv, dacă se decide în 
mod activ că este indispensabil în chiar nocivitatea lui, el este 
obligat să pună capăt aparteului său, fiind reintrodus în totalitate ca 
un element printre alte elemente...”!. 


4. Concluzie 


Noţiunea de comunicare paradoxală (sau de dublă constrîngere) poate 
fi utilizată la diferite niveluri (atit la nivel interindividual, cît şi la 
nivel intercultural, de exemplu). Studiul situaţiilor ce lasă loc unor 
„comportamente patologice” se poate dezvolta arătindu-se cum dife- 
ritele contexte - familiale, sociale, organizaționale etc. — înscriu 
individul în condiţiile dublei constrîngeri şi-l obligă să aibă răspun- 
suri care sînt considerate „patologice”. Acum nu numai subiectul 


1, E. Roustang, Influence, Ed. de Minuit, 1990, p. 159. 

este, în sine, „bolnav”: comportamentul său patologic constituie 
simptomul unei mai vaste disfuncţii, care implică şi alţi actori, 
precum şi modurile lor de a comunica. 

Conceptul de comunicare paradoxală extins la noţiunea de situaţie 
de dublă constringere poate să fie lărgit şi să servească la studierea 
a numeroase cazuri, dovedind astfel o mare valoare euristică pentru 
cercetare. Asemenea contradicții în injoncţiunile din sistemele de 
interacțiuni au fost scoase la lumină în situaţiile de educaţie, de 
învăţare, de socializare, de şcolarizare, de comandă etc. 


Capitolul IV 


Comunicarea de sugestie şi situaţiile 
de influențare 


Acest titlu („Comunicarea de sugestie şi situaţiile de influențare”) 
conţine toate problematicile legate de trecerea de la modelul structu- 
ral-expresiv la modelul relaţional-sistemic şi aplicate fenomenului 
comunicării de influențare. Într-adevăr, fenomenul comunicării de 
influențare poate fi studiat pornind de la presupoziţiile unei psiho- 
logii ce se ocupă de interiorul psihicului sau ale unei psihosociologii 
ce vrea să-l studieze în cadrul unui ansamblu de relaţii. Noi vom fi 
aici de partea psihosociologiei, tocmai din cauza incapacității psiho- 
logiei intrapsihice de a oferi o interpretare convingătoare a feno- 
menelor, în vreme ce psihosociologia reuşeşte foarte bine acest lucru, 


1. Puterea cuvîntului 


În paradigma structural-expresivă, sugestia este definită ca o „putere 
a cuvîntului” ce ţine de o „stare a receptorului” numită sugestie. 
Astfel, Bernheim defineşte sugestia ca fiind „actul prin care o idee 
este introdusă în creier şi acceptată de acesta”!. Cercetările efectuate 


1. H. Bernheim, Aypnotisme, suggestion, psychotherapie, Doin, Paris, 1891, 
p. 24. 

asupra comunicării de sugestie s-au străduit mult să definească 
această „Stare de sugestionabilitate” ce-i predispunea pe anumiţi 
indivizi să integreze mai bine ordinele şi indicaţiile care li se dădeau. 
Este un lucru normal, întrucît, aşa cum am văzut în paradigma 
structural-expresivă, sîntem întîi de toate preocupaţi de structura 
internă a psihicului. Dacă anumite persoane erau mai „sugestio- 
nabile”, acest lucru se datora probabil stării lor de receptivitate ceva 
mai deosebite. 

Paradigma relaţional-sistemică a introdus un punct de vedere nou 
în acest mod de a vedea fenomenul sugestionabilităţii. Acest nou 
punct de vedere pleacă de la noţiunea de „încadrare” a Şcolii de la 
Palo Alto. Am citat deja remarca esenţială a lui Watzlawick care 
precizează că „un fenomen rămîne de neînțeles cîtă vreme cîmpul de 
observaţie nu este suficient de larg ca să cuprindă şi contextul în 
care se produce el. Neputind să perceapă complexitatea relaţiilor 
dintre un fapt şi un cadru în care acesta se inserează, dintre un 
organism şi mediul său, cel care observă ceva «misterios» ajunge să 
atribuie obiectului pe care-l studiază proprietăţi pe care acesta poate 
că nu le ar€...”. A recadra înseamnă, pentru Watzlawick, fie a 
redefini situaţia, fie a trece la o metaperspectivă asupra situaţiei, cu 
scopul de a face să apară un nou sens sau un nou fenomen care nu 
era luat în calcul. Or, analizele tradiţionale asupra fenomenelor de 
sugestie se focalizau pe starea de „sugestionabilitate” a subiectului 
(analiza receptorului) sau pe „puterea cuvîntului” (analiza mesa- 
jului). Lărgind cîmpul observaţiei, se constată că „efectul de suges- 
tie” se produce întotdeauna în situaţii mai puţin obişnuite şi că 
dispozitivele experimentale utilizate sînt „dispozitive de intimidare 
ascunsă, dependente de o inserţie instituţională”! Schimbind para- 
digma de referinţă, sugestia este înţeleasă altfel. 

Să luăm ca exemplu o scenă observată în orele de serviciu ale lui 
Bernheim : „Revenim în salonul pentru bărbaţi. Cu o seară înainte 


1, 3. Carroy, Hypnose, suggestion et psychologie, PUF, 1991, p. 172. 

a sosit un tînăr de 19 ani, cizmar de meserie. Dl Bernheim purcede 
la o examinare sumară şi constată o coriză cu gripă. Bolnavul acuză 
o durere violentă de cap. A auzit vorbindu-se de magnetism : «Glumiţi, 

nu 7» — «O să adormi şi o să scapi de durerea de cap. lată că deja te 
prinde somnul». Bolnavul ride. «A, deci poți să rizi |» «Nu te mai 
doare ! Somnul e din ce în ce mai adinc !» Întorcîndu-se spre noi: 
«Nu mă mai aude decit pe mine, Al meu e!». Subiectul rîde mai 
ceva ca înainte, şi din ce în ce mai neîncrezător. «Aşa deci, amice... 
Acum chiar că o să dormi. N-am venit aici ca să mă distrez, şi-apoi 
n-am nici timp de pierdut. Dormi! De data asta, dormi. Îţi ridic 
mîna ; încearcă să o laşi în jos, Nu poţi. Îți rotesc braţele; dacă 
încerci să le opreşti, se vor roti tot mai repede.» » Într-adevăr. Figura 
cizmarului a devenit gravă ; îşi roteşte braţele cu rapiditate. «lată că 
ai devenit insensibil ; te înțep şi nu simţi nimic ! Chiar aşa.» «Poftim 
un pahar cu bere. Bea!» Face gestul de a bea, «Nu te mai doare 
capul.» El recunoaşte că aşa e. Pacientul execută apoi la trezire o 
sugestie posthipnotică. A uitat totul şi nu-l mai doare capul. Delbozuf 
nu înţelege magia acestei scene: «Aşadar, în mintea acestui om, 
încrederea a luat brusc locul neîncrederii. De ce? Cum? Mister»”! 
Să ne concentrăm asupra cuvintelor pronunţate în această secat: 
Sintem atunci nevoiţi să propunem o analiză în termeni de „putere” 
a cuvîntului. Dar dacă, urmînd indicaţiile Şcolii de la Palo Alto, 
extindem cîmpul de observaţie, va putea apărea şi o interpretare ce 
introduce alte elemente. 


2. Rolul situaţiei 
„În primele două sugestii, punctate de risetele subiectului, Bernheim 


mizează pe performativitatea limbajului, precum şi pe anumite efecte 
din intonaţie şi din voce — pe care o avea, dacă-i dăm crezare lui 


1. Ş, Carroy, op.cit., pp. 182-183. 

Delbeuf, mîngiietoare, stridentă, pătrunzătoare.” La a doua încercare, 
e] îşi întăreşte sugestia făcîndu-i părtaşi pe cei de faţă. Puterea 
vorbelor sale este atunci accentuată de cea a întregului grup de 
specialişti, aliaţii patronului în acel spital. La a treia încercare, 
Bernheim îl ameninţă pe cizmar că îl va părăsi, punind astfel în 
balanţă „o autoritate instituţională dublată de o legătură personală” 
Ce se întîmpla cu acest bolnav dacă şeful de spital îl abandona pe 
loc ? Care ar fi tratamentul pe care spitalul l-ar rezerva unui bolnav 
respins de medicul-şef! ? Să remarcăm că această analiză în termeni 
de „situaţie” este incompletă. Ar trebui să avem şi alte informaţii cu 
privire la subiect şi la motivul venirii sale. Ar trebui să avem un 
cimp de observaţie puţin mai vast. 

Aceeaşi analiză poate fi făcută şi în cazul celebrelor experienţe 
ale lui Binet sau Milgram. Să reamintim că experiențele lui Binet 
(1900) sînt efectuate într-un context şcolar?. Un adult (învățătorul 
cel mai adesea) îi arată unui copil o foaie cu două linii paralele şi 
egale ca lungime. Adultul îl întreabă pe copil: „Care linie este mai 
lungă ?”. Se constată atunci că aproximativ 90% dintre copiii cu 
virste între 7 şi 10 ani arată una dintre cele două linii, Şi Binet 
conchide că copilăria este o vîrstă la care eşti „sugestionabil”. 
În experienţele lui Milgram (1974), subiecţii participă la nişte expe- 
rienţe cu privire la învăţare. Ei trebuie să trimită descărcări electrice 
unui „elev” cînd acesta „greşeşte” în cursul învăţării. Însă forţa 
descărcării punitive se măreşte o dată cu fiecare eroare şi elevul, 
care este un complice, greşeşte întotdeauna, astfel încît descărcările 
trimise devin din ce în ce mai periculoase. Se constată că sub pre- 
siunea situaţiei (un universitar în halat alb într-un local al facultăţii), 
Subiecţii urmăresc instrucţiunile pînă acolo încît trimit descărcări 
despre care ştiu că sînt deosebit de periculoase. Milgram reia o parte 
din explicaţia clasică despre sugestionabilitate (prin starea de sugestie) 


1. Pornind de la analiza lui J. Carroy, op.cit., p. 183. 
2. A. Binet, La suggestion, Ed. Coste, 1900. 


18 FORMELE COMUNICĂRII INTERPERSONALE 


explicînd acest fenomen de supunere printr-o „stare agentică”, de 
„deresponsabilizare” în care ar fi pus subiectul prin faptul că este 
integrat într-o situaţie în care trebuie să se supună. Totuşi, unul dintre 
subiecţii lui Milgram nu s-a arătat deloc intimidat de statutul experi- 
mentatorului, pe care-l considera mai curind un „tehnician limitat şi 
incapabil să-şi imagineze toate consecinţele deciziilor sale”. Reacţia 
subiectului în cauză indică tocmai faptul că forţa de sugestie a 
ordinelor experimentatorului ţine de situaţia în care este pus subiectul 
şi de ideea (reprezentarea) pe care acesta şi-o face despre eal. 
Aşadar, în cadrul fenomenelor de sugestie, nu numai cuvîntul, ci şi 
situaţia induce în mare măsură supunerea, 

Astfel, o mare parte din studiile despre comunicarea de sugestie 
(şi o mare parte din studiile despre comunicarea de influențare) 
trimit la psihologia socială în modul ei de a aborda interacţiunile 
dintre individ şi situaţia în care acesta este plasat. Rezultatul sugestiei 
este atunci un anumit mod de a te comporta (cel sugerat). Or, dacă 
privim cu atenţie, observăm că există o legătură între ceea ce se 
sugerează şi normele şi regulile impuse de anumite elemente ale 
situaţiei, 


3. Elementele situaţionale inductoare şi competenţa 
în relaţie cu mediul 


Aşadar, actorii şi mai ales subiecţii supuşi sugestiei se raportează 
la contextul situaţional în calitate de context purtător de norme, 
habitudini şi moduri de a acţiona. Comunicarea de sugestie îşi 
găseşte izvorul „efectelor” în situaţia ca atare. O experienţă cla- 
sică, inspirată din celebrul test al lui Rosenzweig, precizează 
această idee, 


|. S. Milgram, Soumission € I'autorite, Calmann-Levy, 1974, p, 68. 

Doar nu eşti nebun 
să conduci cu 90 km/h 
în fața şcolii! 


Doar nu eşti nebun 
să conduci cu 90 km/h 
în fața şcolii! 


ay Au 


9 


l 2 


În aceste două imagini-situaţii, automobilistului i se reproşează 
imprudeniţa şi încălcarea unei reguli din Codul rutier!, Se vede imediat 
că cele două situaţii diferă printr-un anumit element. Personajul care 
aduce „reproşul” nu are acelaşi statut şi rol social. Într-un caz, e 
vorba de un poliţist pe motocicletă, reprezentînd regulamentul, care 
este investit cu dreptul de a face mustrarea verbală şi cu puterea de 
a-i adăuga o contravenţie ; în celălalt caz, trecătorul „oarecare” nu 
mai reprezintă nicidecum acelaşi lucru ; lui i se poate refuza dreptul 
de a interveni în situaţia respectivă, căci se amestecă în treburi care 
nu-l privesc. Pentru subiecţii cărora li se prezintă aceste două desene, 
cerîndu-li-se să se pună în locul şoferului, situaţia nu este aceeaşi. O 
anchetă efectuată pe o sută de subiecţi de virstă adultă ce fac parte 
din cultura noastră confirmă această evidenţă? (vezi infra, p. 120). 

Diferenţele dintre răspunsurile obţinute sînt clare. În prezenţa 
poliţistului, majoritatea subiecţilor îşi recunosc vinovăția şi încearcă 


1. După A. Mucchielli, Les situations de communication, Ed. Eyrolles, 1991, 
p. 50. 

2. L. Villerbu, Examen cririgue du „Picture Frustration Study Test” de 
S. Rosenzweig, teză de doctorat în litere, Universitatea din Nisa, 1969, 

Răspunsuri obținute în situaţia cu polițistul (în 9%) 


Categorii de răspunsuri 
1, Subiectul neagă faptul că vinovăția sa ar fi totală, 
invocînd circumstanțe atenuante 


Categorii de răspunsuri Ş 
Bărbaţi 


1. Culpabilitatea este admisă, dar minimalizată | 19 | 
[3. Subiectul se în la harță cu trecătorul | 50 | 
[4. Ale tipuri de răspunsuri | | 


să o minimalizeze. În prezenţa pietonului „oarecare”, majoritatea 
subiecţilor (inclusiv femeile) se iau la harţă cu cel ce intervine. În 
prezenţa poliţistului, sensul situaţiei este de genul: „greşeală pro- 
babilă reproşată de cineva care are rolul de a repera acest tip de 
infracţiuni, şi deci este a priori investit cu neutralitate profesională”. 
Acest sens inhibă răspunsurile de negare a culpabilităţii sau de 
agresare defensivă a celui ce intervine. Regăsim în schimb aceste 
reacţii în cazul prezenţei pietonului. Pe de altă parte, în prezenţa 
poliţistului, sensul situaţiei induce un răspuns cultural banal: cînd 
te afli în faţa unui poliţist care-ţi reproşează o infracţiune, încerci să 
protestezi, apărîndu-ţi inocenţa şi minimalizîndu-ţi greşeala. 
Vedem aşadar, din acest exemplu experimental, că, oricare ar fi 
personalităţile, adică, în cazul de faţă, indivizii puşi în situaţia 
automobilistului căruia i se reproşează o greşeală, răspunsurile 

suferă influenţa (sau sugestia) statutului social al personajului care 
face mustrarea. 'Tocmai acest statut al celui care face mustrarea 
schimbă sensul situaţiei şi implicit normele relaţionale standard care 
ghidează comunicarea. Statutul interlocutorului — poliţist sau pie- 
ton — este un „element inductor” al comunicării. EL intervine pentru 
a canaliza răspunsurile subiecţilor în două direcţii foarte distincte : 
scuza însoţită de minimalizarea greşelii sau negarea greşelii, cînd e 
vorba de poliţist ; minimalizarea sau agresarea celui ce interpelează, 
cînd e vorba de un personaj „oarecare”. În spatele statutului social al 
celui ce interpelează, acţionează deci regulile şi normele comunicării 
sociale!. 

Psihologia socială a definit o competenţă specifică subiecţilor 
umani în ceea ce priveşte comunicarea : competenţa în relaţia cu 
mediul înconjurător. E o competenţă dobindită prin frecventarea 
semenilor noştri. Ea reprezintă capacitatea noastră intuitivă şi ime- 
diată de a recunoaşte impactul unui element sau al altuia din mediul 
înconjurător asupra comunicării şi de a-l lua în calcul organizînd, în 
funcţie de propriile obiective, situaţia de comunicare în care ne 
găsim?. 

Psihologia şi psihologia socială au obţinut numeroase rezultate 
privitoare la influenţele exercitate de diverşi parametri ai situaţiei, 
numiţi „elemente inductoare”. Aşadar, această cunoaştere face în 
mod normal parte integrantă din competenţa noastră în relaţie cu 
mediul înconjurător. Un element inductor este, întîi de toate, un 
element constitutiv al situaţiei de comunicare, împreună cu alte 
elemente de care e legat. Este apoi un element cu un relief deosebit. 
Semnificaţia sa cea mai „importantă” devine cunoscută în şi prin 
situaţia de comunicare. El se defineşte şi există într-o relaţie cu 


1. Cf. teoretizarea acestei psihosociologii a „elementelor situaţionale inductoare” 
în lucrarea noastră Les situations de communication, Ed. Eyrolles, 1991. 
2. G.N. Fischer, Psychologie des espaces de travail, Armand Colin, 1989, 
p. 153. 

situaţia de comunicare şi cu actele de comunicare ce se desfăşoară. 

Ca element, el nu are deci existenţă în sine. Un element inductor are 

un statut particular datorită influenţei sale, mai puternică decît altele, 

asupra situaţiei de comunicare. Este un element ce cintăreşte greu 
într-o situaţie, avînd proprietăţi numite „inductoare”. Inducţia este 
deci o acţiune de la distanţă, efectuată de un element din contextul 
situaţional asupra comunicării înseşi. 

Să cităm cîteva „elemente inductoare” foarte cunoscute în psiho- 
logie: 

- O apropiere prea mare între interlocutori blochează comunicarea 
cu persoane necunoscule : caz tipic, întilnit atunci cind te afli 
într-un ascensor sau în metrou. Acest blocaj este accentuat de 
faptul că durata contactului este scurtă şi că o nouă întîlnire este 
puţin probabilă. 

- Faptul de a sta „faţă în faţă” favorizează comunicarea : într-o 
situaţie de comunicare „publică”, fiecare se adresează cu mult 
mai multă plăcere şi cu mai multă uşurinţă interlocutorului ce se 
află în faţa lui. 

— Apropierea relativă favorizează schimburile relaţionale : într-o 
şedinţă de lucru, într-o adunare etc., proximitatea cu cineva 
induce tendinţa de i te adresa pe alt ton decit cel formal. 

— Decontractarea corporală induce decontractarea comunicării : 
poziţia pe care o are corpul nostru cînd vorbim are efecte asupra 
modului nostru de a vorbi!. Poziţia individului în reţeaua de 
comunicare favorizează sau nu anumite tipuri de comunicare? . 

— Densitatea socială favorizează depersonalizarea comunicării : cu 
cât indivizii sînt mai numeroşi într-un spaţiu limitat, cu atit comu- 
nicarea între persoane devine mai distantă şi mai impersonală?. 


1. E.T. Hall, La dimension cachee, Seuil, 1978. 

2. P. Fraisse şi J. Piaget, Trait€ de psychologie experimentale, vol. LX, cap. 
„Les processus de communication”, PUF, 1969. 

3. C. Lewy-Leboyer, Psychologie et environnement, Cap. III: „Les stress 
environnementaux”, PUF, 1980. 

- Privirea celuilalt induce conformarea şi reacţia de prestanţă: 
supravegherea de către celălalt şi privirea lui pot avea efecte 
variate, Privirea celuilalt restriînge libertatea. Această privire mă 
poate jena, mă poate forţa să fiu atent la ceea ce faci. De regulă, 
prezenţa celuilalt îl determină pe fiecare să se conformeze nor- 
melor în vigoare în situaţia respectivă. În opoziţie cu ceea ce am 
văzut mai devreme, prezenţa celuilalt poate avea efecte numite 
„de prestanţă” — cu alte cuvinte, care îi determină pe indivizi „să 
spună mai mult decît cred”, „să-şi asume roluri extreme” şi „să 
forţeze nota”. Această reacţie de prestanţă ar trebui legată de 
reflexul primitiv al copilului foarte mic în faţa mediului său social”, 

- Tendinţa comunicărilor de a se organiza complementar sau şime- 
tric : este vorba despre fenomenul de schismogeneză al lui Bateson 
pe care l-am văzut deja”, Cînd indivizii nu se pot sustrage anu- 
mitor relaţii (relaţiile dintre membrii personalului unei între- 
prinderi, relaţiile dintre membrii unei familii, relaţiile dintr-o 
şedinţă, relaţiile din cadrul unui sistem de comunicare etc.), 
acest proces de constituire a rolurilor complementare sau sime- 
trice nu poate să nu aibă loc. 

— "Tendinţa de a răspunde în acelaşi registru în care interlocutorul ţi 
se adresează (norma de reciprocitate), precum şi o mai mare 
uşurinţă de a aproba ceva decît de a nu fi de acord“. 


4. Concluzie 


Paradigma relaţional-sistemică propune un alt mod de a examina 
fenomenele de sugestie şi de influenţă legate de comunicare. Cuvîntul 
şi individul mu se mai află în centrul analizelor. Acestea se extind la 


1. Cf. J.-P. Sartre şi celebrele sale analize despre „privirea celuilal”, 

2. H. Wallon, Les origines du caractăre, PUF, 1954, 

3. G. Bateson, La ceremonie du Naven, Ed. de Minuit, 1971, 

4. T.M, Newcomb et al., Manuel de psychologie sociale, PUF, 1970, p. 323. 

situaţie şi la condiţiile relaţiei. Fenomenele de influenţă ţin prin 
urmare mai mult de psihologia socială, care-şi fixează atenţia mai 
curînd asupra situaţiei în care se găseşte subiectul decit asupra 
subiectivităţii subiectului însuşi. 

Pe de altă parte, am văzut că o „comunicare” nu este analizabilă 
în sine. Ne putem da seama cu uşurinţă de acest fapt constatînd că 
nici o descriere a unei „comunicări” nu se face fără o observare a 
elementelor contextului ce o însoţeşte. Procesul de comunicare ţine 
de ansamblul elementelor ce definesc o situaţie de comunicare. 
Aceste elemente sint de orice natură: intenţiile actorilor, mizele 
prezente sau caracteristicile fizice şi spaţiale ale situaţiei de comu- 
nicare. De aceea a trebuit să definim „competenţa în relaţia cu 
mediul înconjurător” şi să amintim rezultatele cercetărilor privind 
„elementele inductoare”. 


Capitolul V 


Comunicarea defensivă 


Comunicarea poate fi o strategie complexă folosită de un subiect 
pentru a-şi ocroti fiinţa, indiferent dacă această fiinţă se exprimă 
prin modul său personal de a vedea lucrurile şi de a se comporta sau 
reprezintă identitatea lui socială. Înaintea rupturii fără cale de întoar- 
cere, a luptei sau a crizei, există încercările de compromis pe care le 
face individul pentru a-şi apăra interesele psihologice profunde şi 
valoarea socială. Aşa cum vom vedea în continuare, comunicările de 
apărare transpersonală şi comunicările de apărare socială reprezintă 
atare strategii relaţionale. 


1. Comunicarea de apărare transpersonală 


Conceptul de „comunicare de apărare transpersonală” subliniază 
Citeva modalităţi procedurale de funcţionare a unei comunicări de 
poziţionare şi de mobilizare. E descrie, într-adevăr, felul concret în 
care o persoană procedează pentru a obţine din partea alteia o relaţie 
Voită şi investirea într-un rol propus. 


1. Maladia mintală ca o comunicare în scop de manipulare 


Alfred Adler a descris de timpuriu nevroza câ organizare a perso- 
Nalităţii la modul defensiv. Ştim că pentru Adler omul nu-şi găseşte 

liniştea pînă nu-şi compensează inferioritatea originară trăită în 
primii ani ai copilăriei. EI face acest lucru cu preţul unui efort 
nesfirşit, în funcţie de oportunităţile ivite în decursul dezvoltării 
sale, pentru a pune la punct un „plan de viaţă” care-i este propriu. 
in cazul nevrozaţilor, această luptă compensatorie pentru supe- 
cioritate ia forme egoiste, şi nu formele sociale pe care le îmbracă la 
indivizii normali. Pentru a ilustra această concepţie — în care vom 
recunoaşte originile Analizei Tranzacţionale -, Adler oferă exemplul 
unui tip de melancolie în care bolnavul îi determină pe ceilalţi să-l 
compătimească şi simulează slăbiciunea pentru a-i obliga pe ceilalţi 
să fie dependenţi, grijulii etc., iar prin aceasta să-i permită să 
regăsească un sentiment de dominare, precum şi impresia de supe- 
rioritate!. 

Un meşteşugar în vîrstă de 52 de ani are un acces de melancolie în 
seara în care fiica lui cea mare iese în societate fără a-şi lua la revedere 
de la el. Acest bărbat a urmărit întotdeauna ca ai săi să-l TECUNOASCĂ 
drept şeful familiei, iar el a ştiut să obţină, mulţumită tulburărilor sale 
hipocardiace, subordonarea completă şi supunerea absolută a familiei 
sale. Stomacul său iritabil nu suporta hrana de la restaurant. Soţia era 
astfel obligată, cînd făceau excursii, „excursii cerute de starea lui de 
sănătate”, să-i pregătească hrana într-o bucătărie închiriată, în timp ce, 
tol în interesul sănătăţii sale, el se plimba. Confruntat cu compor- 
tamentul „deplasat” al fiicei sale, îmbătrînirea îi părea meşteşugarului o 
stare de slăbiciune. Prestigiul îi părea ameninţat. Apariţia melancoliei îi 
dovedea fiicei întreaga ei responsabilitate, iar familiei, importanţa puterii 
lui de muncă. Găsise în sfirşit calea de a dobindi aureola pe care 
realitatea părea să i-o refuze. Nu se mai punea problema responsabilităţi 
în cazul în care rolul său personal avea să se diminueze. 


1, A. Adler (1927), Pratique er theorie de la psychologie individueile comparee, 
Payot, 1961, p. 266. 

2. Apărările transpersonale în analiza tranzacţională 


Pentru analiza tranzacţională, după cum am văzut din explicitarea 
paradiemei formal-tranzacţionale, scenariile individuale sînt con- 
strucţii relaţionale menite să mascheze insuficienţele sau temerile 
ascunse în străfundurile ființei. Am văzut acest lucru în jocul con- 
jugal de-a „dacă n-ai fi tu” : 


DI Dodakis : Stai acasă şi ocupă-te de gospodărie. 

Dna Dodakis : Dacă n-ai fi tu, aş putea să ies şi să mă distrez. 

Di Dodakis : Ai să te duci după maşina pe care am dat-o la reparat 
Dna Dodakis : Ot, aş fi putut să merg la cinema cu prietena mea ! 


Structiira relaţiei este simplă : ordin, urmat de protest-acceptare 
ca răspuns. Pe baza acestui scenariu, se pot imagina o mulţime de 
dialoguri. Dacă un joc este jucat continuu, înseamnă, ne spune 
Berne, că el aduce beneficii celor care îl joacă. Femeii : puterea de 
a-şi acuza soţul, iluzia că ea ar putea face şi alte lucruri (jocul social 
de-a „dacă n-ar fi el”) sau puterea de a se răzbuna pe terenul vieţii 
sexuale (controlind-o) etc. Bărbatului : evitarea intimităţii sexuale 
fără a-şi pierde respectul de sine, provocind refuzul, liberțatea de a 
ieşi şi de a face ce vrea, beneficiul social al puterii de a juca jocul 
„femeile sînt un mister”. Însă aceste jocuri sînt şi O carapace menită 
să ascundă nevoi inconştiente. Într-adevăr, în cazul luat aici ca 
exemplu, dna Dodakis se plingea că soţul îi interzice orice activitate 
socială, Însă ca urmare a ameliorărilor pe care i le aducea trata- 
mentul psihoterapeutic, soţul şi-a retras interdicțiile, permiţindu-i 
astfel soţiei să-şi extindă cîmpul activităţilor. Aceasta s-a înscris la 
ca cursuri de dans şi de nataţie, activităţi pe care voise să le 
esfăşoare dia adolescenţă, cînd considera că prea fusese „ţinută 
et catia . lisă mari i-au fost surpriza şi stupoarea să constate că 

apr avea o frică maladivă de ringurile de dans şi o groază teribilă 
faţă de piscină. A trebuit să renunţe la proiectele ei; Aceasţă întîmplare 

nefericită, care s-a adăugat la altele de acelaşi gen, a scos la iveală 
anumite aspecte importante din structura acestei căsnicii. Dna Dodakis 
îşi alesese un soţ autoritar pentru a intra în jocul „cum ar fi fără 
tine” şi „cum ar fi fără el”. Soţul îi făcea un adevărat serviciu 
interzicîndu-i ceva faţă de care ea avea o frică profundă şi impie- 
dicînd-o astfel să-şi conştientizeze temerile. „Scopul jocului cum ar 
fi fără tine”, ne spune Berne, poate fi acela de a te linişti: „nu că 
mi-ar fi frică, dar el nu-mi dă voie” sau de a te apăra: „nu Că n-aş 
vrea să încerc, dar nu mă lasă”). Însă această interpretare pare 
secundară, căci ar fi vorba de o apărare socială prin raţionali- 
zare-justificare, cînd de fapt întreg scenariul este unul defensiv. El 
instaurează un sistem de relaţii ce are ca scop protejarea vieţii 
psihice interne a dnei Dodakis. 


3. Comunicările de apărare transpersonală potrivit 
fenomenologiei sociale a lui Laing 


R.D. Laing este cel care a definit cu precizie conceptul de comu- 
nicare de apărare transpersonală. Prin aceste mecanisine de apărare, 
spune el, „eul încearcă să dirijeze viaţa interioară a celuilalt pentru 
a şi-o proteja pe a sa”?. 

Am văzut că, pentru antipsihiatri, boala mintală este „fabricată” 
în indivizi, sănătoşi la început, de către actori sociali bolnavi (indi- 
vizi, cupluri sau familii, grupuri sociale şi societatea în ansamblu) 
care le impun celorlalţi un sistem de relaţii patologice. Acesta are ca 
scop protejarea propriei lor maladii. Laing ne descrie, de exemplu, 
o serie de familii care îşi obligă copiii să accepte o definiţie mutilată 
despre ei înşişi. Astfel, Maya nu poate accepta definiţia de copilă 
supusă, afectuoasă, dependentă — definiţie imaginară a ei la vîrsta de 


1. E. Berne, Des jeux et des hommes, Siock, 1975, p. 56. 
2. R.D. Laing (1969), La politique de ia famile, Stock, 1972, p. 25. 

4 ani — pe care părinţii i-o propun la întoarcerea sa în casa părintească 
atunci cînd are 14 ani, de vreme ce ea are acum interese, gusturi şi 
o personalitate nouă şi independentă. „Nu mai este” sau „nu este” 
copilaşul nostru, decid împreună tatăl şi mama. Părinţii îi propun 
atunci copilei o personalitate pe care să o joace pentru a fi acceptată. 
Această personalitate propusă reflectă evident propriile lor nevroze. 
Au nevoie de cineva care să joace rolul complementar cu nevroza 
lor, pentru ca propriul lor echilibru să poată dăinui. Aceşti părinţi o 
manipulează prin urmare pe Maya pentru ca ea să creadă că are 
halucinaţii şi gînduri perverse, precurm şi puteri psihice extraordinare 
care vor justifica intervenţia psihiatrilor şi internarea sa. 


La un moment dat, de pildă, Maya a spus în faţa psihiatrului şi a 
mamei Că vrea să iasă din spital, dar că părerea ei este că mama încearcă 
să o facă să rămină acolo, deşi, în realitate, nu este necesar. Mama a 
răspuns atunci : 

- Cred că Maya e, cred că Maya recunoaşte că - hm! — de fiecare 
dată cînd a vrut ceva cu adevărat rezonabil, eu am acţionat, nu-i aşa, 
Maya, hm ? (Nici un răspuns.) Nu am avut rezerve niciodată, vreau să 
spun că dacă ar fi fost schimbări necesare, aş fi acceptat cu plăcere, 
numai să fi fost posibil. 

Nimic nu putea fi mai străin de ceea ce recunoştea Maya în acel 
moment, şi se va observa cît de derutante sint afirmaţiile mamei sale. 
Tot ceea ce Maya voia este definit în mod decisiv ca „rezonabil” şi 
„adevărat”. Fireşte, dna Abbott prin acest discurs rămînea arbitrul : 1) a 
ceea ce Maya recunoştea, 2) a ceea ce Maya voia „cu adevărat”, în 
opoziţie cu ceea ce ea ar fi putut crede că vrea, 3) a ceea ce era 
rezonabil, 4) a ceea ce era o rezervă sau o schimbare, 5) a ceea ce era 
o imposibilitate. 

Maya comenta uneori aceste contradicții în mod foarte lucid, însă ei 
i-a fost mai dificil decît nouă. Dificultatea consta pentru ea în faptul că 
nu ştia dacă să se încreadă în — sau să se teamă de — percepțiile şi 
memoria ei sau ale tatălui şi mamei, 


Studierea amănunţită a acestei familii îi arată lui Laing că era 
imposibil să dai crezare afirmațiilor părinţilor cu privire la fiica lor. 

Maya bănuia această manipulare din partea părinţilor, însă aceştia îi 
puneau bănuielile pe seama bolii şi i-au spus-o (comunicare de 
mistificare). În consecință, ea sfirşea prin a se îndoi adesea de 
validitatea bănuielilor sale. Pînă la urmă, nu e surprinzător că Maya 
a căuiat să se refugieze în lume imaginară a bolii mintale, deşi 
resimțea cu mare durere lipsa autonomiei. Totuşi, îşi dădea seama 
că, pentru a se elibera oricît de puţin de părinţii săi, avea nevoie să 
ajungă, după propria expresie, „stăpînă pe ea însăşi”. Dar tocmai 
aceste tentative de a accede la autonomie erau considerate şi denun- 
ţate de părinţi ca fiind „boala” sa. 

Aşa cum am văzut, comunicarea este întotdeauna în mai mică sau 
mai mare măsură o tentativă de poziţionare a unui individ în raport 
cu celălalt. Fenomenologia socială a antipsihiatrilor ne aduce o 
confirmare cvasi-experimentală suplimentară şi ne arată că numeroşi 
indivizi „bolnavi”, folosind resursele puterii pe care o au asupra 
celorlalţi, le impun acestora definiţii despre ei înşişi care „servesc” 
de fapt propriilor tulburări psihologice, adică le protejează propriile 
patologii. 


2. Comunicarea de apărare socială 


Conceptul de comunicare de apărare socială evidenţiază existenţa 
unor „forme” stereotipe de comunicare identitară cu scopul de a 
salva valoarea personală. 


1. Evidenţierea comunicărilor de apărare socială 
în anchete şi sondaje 


În anii 1925-1930, psihologii sociali din Statele Unite întreprind 
studii sistematice asupra unor concepte fundamentale precum ati- 
tudinile şi opinia. Încă de la începutul cercetărilor s-a pus pro- 
blema sincerităţii opiniilor verbalizate. Într-adevăr, anumite cercetări 

dezvăluiau contradicții între opinii şi acţiuni — precum aceea a lui La 
piere (1934) asupra hotelierilor care îi declarau anchetatorului că nu 
acceptă chinezi sau negri în hotelul lor, dar de fapt îi acceptau. Cum 
spune ]. Stoetzel în teza sa din 1946 (Theorie des opinions), opinia 
exprimată (sub forma unei comunicări verbale) este influenţată „de 
circumstanţe, mediu, martori, decenţă, respectul faţă de etichetă şi 
politeţe, faţă de opinia celuilalt, de grija faţă de modul cum vei fi 
judecat de ceilalţi, chiar de imaginea pe care ceilalţi şi-o fac despre 
tine...”. Nu numai că subiectul îşi va „construi” opinia în funcţie de 
elementele situaţiei, ci, mai spune Stoetzel, el poate fi „nesincer în 
mod sincer”, căci poate foarte bine să nu ştie exact ce gindeşte (caz 
în care există riscul de a da răspunsuri tocmai pentru a scăpa de o 
întrebare jenantă sau de a avea reacţii defensive ce apelează la 
minciună). 
Experiențele lui Vetter (1930) arată că se înregistrează răspunsuri 
„mai conservatoare” în chestionarele completate în sala de curs de către 
studenţi decît în aceleaşi chestionare completate individual acasă (reacţie 
de apărare prin conformare la normele obişnuite). El conchide că 
„Opiniile noastre publice sînt mai conservatoare decît reflecţiile intime” 
şi că în genere există o atitudine „publică” şi o atitudine „privată” ce 
coexistă în fiecare individ!, În 1931, Thurstone admitea că nu te poţi 
încrede în opiniile culese într-un grup. El vorbeşte de „tendinţa conven- 
ţională” în răspunsuri?. Lorge remarcă ceea ce în propagandă se numeşte 
„efectul de prestigiu”, adică tendinţa de a-ţi ajusta opinia după aceea a 
unui personaj celebru sau respectat de toţi”. Cantril arată că într-a 
anchetă prin care se urmărea cunoaşterea opiniei negrilor despre modul 
în care erau tratați oamenii de culoare (coloured people) făcuţi pri- 
zonieri de către germani, anchetatorii negri obțineau un procentaj mai 


1. H. Vetter (1930), „The study of social and political opinions”, J. Abn. Soc. 
Psychol., 25, pp. 26-39. 

2. L.L. Thurstone, „The measurement of social attitudes”, J. Abn. Soc. 
Psyckol., 26, pp. 249-269. 

3. L. Lorge (1936), „Prestige, suggestion and attitudes”, J. Soc. Psychol., 7, 
pp. 386-402. 

ridicat de răspunsuri favorabile Germaniei decit anchetatorii albi, şi 
aceasta pe eşantioane absolut comparabile!. El emite ipoteza că negrii 
chestionaţi „se temeau” mai mult de anchetatorii albi (reacţie defensivă 
prin minciună pentru a se apăra de judecata implicită a celuilalt). Katz 
scoate în evidenţă reacţiile de evitare a întrebării şi de inhibare a 
răspunsului în răspunsurile muncitorilor necalificaţi date unor anche- 
tatori white collar ce aveau alura unor funcţionari de birou sau de 
mic-burghezi?... 


Descoperim astfel, puţin câte puţin, fenomenele psihosociale ale 
situaţiei de răspuns la întrebări şi distorsiunile introduse în anchetă 
de relaţia anchetator-anchetat. Aceste descoperiri îi fac pe psiho- 
sociologi să se intereseze de situaţia de interviu în sine, pentru a 
pune la punct „tehnici” care să neutralizeze reacţiile nefaste ale 
intervievaţilor. Încă din 1939, în celebra lor lucrare, Roethlisberger 
şi Dickson emit regulile de dirijare a unui interviu reuşit: 1) a 
asculta într-un mod răbdător, amical ; 2) a nu manifesta nici o formă 
de autoritate ; 3) a nu da sfaturi şi a nu face morală; 4) a nu 
discuta cu intervievatul; 5) a vorbi sau a pune întrebări doar în 
anumite condiţii. Pe de altă parte, pentru a reduce şi mai mult 
distorsiunile ce pot apărea, anchetatorilor li se cere să fie precauţi şi 
în special să „le dea încredere subiecţilor, insistind asupra anoni- 
matului răspunsurilor”?. 


1. H. Cantril, Gauging Pubiic Opinion, Princeton University Press, 1944. 

2. D. Katz, „Do interviewers bias all results ?”, Pub. Opin. Quarterly, 1942, 
6, pp. 248-268. 

3. J.F. Roethlisberger şi W.J. Dickson, Management and the Worker, Harvard 
Univ. Press, Cambridge, Mass., 1939, pp. 266-290. 

2. Evidenţierea comunicărilor de apărare socială 
în interviuri şi examinări psihologice 


În timpul unei examinări psihologice, personajul social al subiectului 
riscă să fie compromis. Rezultatele testelor riscă să dezvăluie funda- 
mentele ascunse ale dispoziţiilor subiectului. Se poate totuşi ca 
indivizii să meargă să facă teste din voinţă proprie, în speranţa că 
acestea le vor revela talente noi. „Pentru a reuşi în viaţă”, spune 
reclama, „faceţi în aşa fel încît să vă cunoaşteţi aptitudinile. Fiecare 
are aptitudini pe care le ignoră, examinaţi-vă”. În acest caz întîlnim 
dorinţa subiectului însuşi de a se arăta altfel, iar testarea devine o 
probă în acest scop. Însă impresia dată riscă să fie dezminţită de 
specialişti (s-a aflat că nu este făcut pentru un lucru ori altul, ci mai 
degrabă pentru un al treilea, în vreme ce el vrea cu totul altceva !), 
Aşadar, în majoritatea cazurilor, testarea este o situaţie de punere la 
încercare a personajului şi a capacităţilor sale. Situaţia de examinare 
psihologică este o situaţie ce-l implică pe subiect; sub privirea unui 
semen aflat de faţă, el îşi vede personajul şi capacităţile puse la 
încercare, acest lucru realizîndu-se prin intermediul unor tehnici şi 
al unui examinator ce scapă în mare măsură controlului său. În 
această situaţie, psihologii au reperat încă de mult forme specifice 
de comunicare utilizate de subiecţi pentru a se proteja. În situaţiile 
de testare, indivizii au reacţii de minciună, inhibiţie, seducţie, deva- 
lorizare-respingere a instrumentelor de testare etc. pe care le vom 
evoca fugitiv. 


Comunicarea mincinoasă de conformitate 


Minciuna de care vorbim aici este comunicarea făcută în funcţie de 
imaginea pe care vrem să o dăm despre noi semenilor, în funcţie de 
finalitatea unui test sau a unei evaluări. Cu cât situaţia este mai 
importantă pentru subiect (examen de selecţie pentr un loc de 
muncă) şi, pe de altă parte, subiectul ştie (sau crede că ştie) ce este 

„bun” pentru a fi în regulă, cu atit mai mult el dă răspunsul mincinos 
care-i va asigura o „imagine bună” şi succesul social. Aşa se explică 
valoarea relativ iluzorie a chestionarelor de personalitate utilizate cu 
scopul selectării sau a „interviurilor” de concurs, în care examinatori 
ce nu sînt psihologi încearcă să evalueze „personalitatea candi- 
datului”, lăsîndu-se înşelaţi de conţinutul răspunsurilor obţinute la 
întrebările lor directe. Dovada existenţei acestui tip de minciună este 
instituţionalizarea sa în anumite birouri, în care funcţionarii sînt 
învăţaţi cum să „trişeze la teste”, iar candidaţii cum să se „antreneze 
pentru interviu”. 


Inhibarea comunicării : blocajul şi refuzul de a răspunde 


Cel mai adesea, în situaţia de testare, inhibarea se traduce prin 
reținerea şi controlarea exprimărilor. 


F. Robaye şi ]. Ney studiază relaţia examinator-examinat în răspun- 
surile la un test proiectiv (TAT). În acest scop, ei compară rezultatele 
obținute de două grupuri aproape identice de tinere delincvente arestate 
pentru delicte sexuale: „Unul dintre grupuri este examinat de o psiho- 
logă care a trăit în apropierea acestor fete timp de trei săptămîni; 
celălalt grup este examinat de o psihologă necunoscută, convocată cu 
acest prilej. Cele două examinatoare administrează testul după o tehnică 
riguros şi intenţionat identică. Rezultatele sînt clar diferite: fetele din 
grupul «familiar şi încrezător» povestesc mai pe îndelete, explicit, dinamic, 
într-un limbaj mai spontan, chiar obscen, se implică mai mult, fac aluzii 
personale şi îşi dau seama de acest lucru. Dimpotrivă, fetele din grupul 
testat de o necunoscută povestesc laconic, eliptic, într-un limbaj studiat, 
manifestă o rezistenţă voluntară faţă de orice implicare”). 


Pentru subiect, refuzul de a răspunde poate fi un mod de a evita 
riscul verdictului care i se aplică atunci cînd răspunde. Comporta- 
mentul său capătă în această situaţie un înţeles în raport cu semenul, 
există doar pentru el. Refuzul de a răspunde la testele sociomelrice, 


1. Citat în R. Mucchielli, L'examen psychotechnique, ESF, 1975. p, 37. 

de pildă, şi în special la întrebările privitoare la antipatii este întîlnit 
frecvent. Subiectul nu vrea să-şi dezvăluie în public simpatiile şi 
antipatiile, intrucit consideră că acest aspect ţine de viaţa lui „privată”, 


Comunicările defensive de seducţie 


În cadrul interviului sau al examinării psihologice, comunicarea de 
seducţie se poate face sub forma unui apel participativ lansat examina- 
torului. Subiectul arată astfel că „are consideraţie” pentru examinator, 
că îl ia ca referinţă — în orice caz, că nu-l neglijează interesîndu-se doar 
de test şi de propria-i performanţă. Anumite „comentarii” urmăresc 
să-l pună pe examinator în complicitate cu subiectul. Prin aceasta, el 
devine un fel de coleg, distanţa socială se reduce, iar examinatorul, 
acum mai apropiat, va fi, crede subiectul, mai binevoitor. Seducţia se 
poate exercita printr-o atitudine amabilă, încrezătoare şi cooperantă 
cu examinatorul. E vorba de a face întocmai ceea ce spune el, ce se 
cere, pe scurt, „de a face o bună impresie”. Este entuziasmul copilului 
care cerşeşte din priviri aprobarea psihologului. Seducţia se poate 
manifesta şi printr-o acceptare a situaţiei, mergind pînă la atitudinea 
competitivă. Pentru a plăcea, subiectul decide să facă totul cît mai 
bine posibil. În testele proiective, de exemplu, acest lucru duce la 
căutarea răspunsurilor celor mai numeroase şi mai sofisticate. 


Comunicările defensive de punere la adăpost : scuzele sociale 


Acest tip de reacţii defensive au loc în faţa proastelor rezultate 
obţinute la teste şi examene. „Uneori, cînd nu reuşeşte la un test, 
subiectul declară că examenul nu-l interesează şi că, dacă ar vrea, l-ar 
trece foarte uşor.” Or, o serie întreagă de repere obiective arată că, 
dimpotrivă, subiectul a dat dovadă de multă hărnicie. Acest gen de 
manifestări verbale poate fi considerat o apărare a amorului propriu 
de către subiectul care trăieşte sentimentul propriei incapacităţi, 
o nevoie de a-şi repune în valoate personalitatea, atît faţă de el 
însuşi, cât şi în ochii celorlalţi... Explicaţia prin dezinteres ne face să 

observăm că există o întreagă serie de măsuri de apărare socială de 
acelaşi tip: scuze ce invocă neatenţia, dezinteresul, uitarea, lenea, 
oboseala, dezgustul... Cu alte cuvinte, eşecul, proastele rezultate nu 
ar revela nimic din capacităţile reale ale subiectului ; el se pune la 
adăpost în spatele acestor cedări admise, scuzabile, ale voinţei sale. 


Comunicările defensive de raționalizare 


„Faţă de comportamentul său, individul are o primă reacţie subiectivă 
pe care o vom numi încredere într-un potenţial evolutiv... Cînd am 
comis o stingăcie sau o greşeală, o considerăm mai degrabă un 
accident decit efectul unei proprietăţi a fiinţei noastre... Admitem că 
puterile noastre nu au căpătat încă toate formele pe care le pot 
îmbrăca. Credem că nu depinde decît de o decizie, de un efort şi de 
o învăţare adecvată ca potenţialul nostru evolutiv să se concretizeze 
în comportamente tehnice şi cunoştinţe determinate. Ne atribuim 
astfel resurse neexploatate şi credem în posibilitatea noastră de a ne 
ridica, într-o zi sau alta, la un nivel superior celui pe care-l arătăm 
în clipa de faţă...”!, Aşadar eşecul nu ar lăsa cu nimic să se întrevadă 
evoluţia viitoare. Examinarea nu ar face decit să evalueze ceva de 
moment ce nu poate ţine seama de transformările viitoare. Rey 
demonstrează cît de iluzorie este această convingere şi confirmă 
astfel faptul că reacţia în cauză e defensivă, de genul raţionalizare, 
scuză socială sau prestanţă. 


Comunicările defensive de respingere 


Mecanismul de apărare socială constă aici în a declara că domeniul 
in care s-a produs eşecul nu are importanţă. Mai mult, putem adăuga 
că e aproape o calitate să nu-i acorzi atenţie (snobism). Cum în ziua 
de azi specializarea este o valoare socială, devine admisibil din 
punct de vedere social să-ţi pui erorile şi eşecurile pe seama unei 
inaptitudini sau a unei pregătiri inadecvate, dacă, pe de altă parte, 


1. A. Rey, Connaissance de l'individu par les tests, Dessard, 1966. pp. 7-8. 

eşti specialist în ceva. Astfel, în afara domeniului ales, poţi să nu 
mai dai dovadă de amor propriu, ba chiar să-ţi lauzi incompetenţa şi 
greşelile. Domeniul în cauză nu are importanţă, mai ales dacă poţi 
să demonstrezi (sau să dai impresia) că acele insuficiențe sînt com- 
pensate în alte domenii. 


Comunicările defensive de agresiune 


E vorba de negarea eşecului prin acuzarea metodei, a formei de 
examinare sau a personalităţii psihologului. „În faţa propriilor inapti- 
tudini, individul are adesea o atitudine deconcertantă. Desigur, el 
înţelege că acestea reprezintă opusul calităţilor sale şi că, în materie 
de selecţie sau de orientare, contează să le cunoască pentru a evita 
să se implice inoportun. Dar în vreme ce este pregătit să-şi perceapă 
aptitudinile ca pe nişte puteri permanente, susceptibile de a se îamulţi, 
îi repugnă în schimb ideea de a scădea din potenţialul său evolutiv nişte 
slăbiciuni care au aceleaşi caractere de permanenţă şi înmulţire.”! 
În timp ce testele senzori-motorii sînt acceptate, testele de aptitudine 
şi de personalitate sint criticate violent de persoanele care nu ştiu în 
mod evident ce înseamnă un test. Forma adesea pasională şi vehementă 
a criticilor arată că imaginea socială de sine este pusă în balanţă. 

In cazurile pe care le-am văzut, comunicările sînt expresia unei 
reacţii de apărare ce urmăreşte anularea riscului de a fi judecat ori 
a devalorizării suferite după cunoaşterea rezultatelor. 


3. Marile categorii de comunicări de apărare socială 


1. Clasificarea comunicărilor defensive 


Analiza sistematică a reacţiilor faţă de amenințările externe a arătat 
că putem clasifica comunicarea de apărare socială în funcţie de trei 


Il. A. Rey, op.cit., pp. 14-16. 

mari orientări: punerile la distanţă, imobilizările şi apropierile. 
Fiecare dintre aceste categorii se subimparte la rîndul ei în trei 
forme în care se regăsesc cele trei orientări. Mecanismele de apărare 
socială se repartizează deci conform schemei următoare : 


Tabel clasificator arborescent 


Agresiuni defensive 
ATACURI Acuzaţii 
Respingeri 


Autoexagerări 
Ameninţări, sfidări 
şi şantaje 
Supravegherea de 
intimidare 
Subrerfugii 
Secrete 
EVITĂRI Abandonuri-sacrificii 
şi desolidarizări 


Ş 
2 


INTI 


E 
= 
2] 
a) 
< 
i 
ez 
E 
= 
a. 


Minciuni de apărare 


IMULĂRI Prefăcătorii 
SIMI Camuflaje 


oii îi 

rane şi ziduri 
BLOCAJE de apărare 
Încremeniri în opoziţie 


Retractări 
Autodiminuări 
Puneri la adăpost 


& 
. 

sz 
<a 


RETRACTĂRI 


DE APĂRARE SOCIALĂ 


IMOBILIZĂRI 


ş 
a 
& 


Credinţe şi apartenenţe 
afişate 

Conformări şi 
supraconformări 

Anulări ritualice 


Raţionalizări 
Scuze sociale 

şi disculpări 
Paradă de virtute 


JUSTIFICĂRI 


APROPIERI 


Coruperi 
SEDUCŢII Seducţii 
Victimizări 

4. Intervenţiile de neutralizare a comunicărilor 
defensive în interviuri 


Se înţelege că, pentru a reduce reacţiile defensive ce parazitează 
relaţiile profesionale şi cotidiene cu psihologii, va trebui să se 
acţioneze asupra elementelor situaţiei care dau naştere sentimentelor 
de insecuritate şi cu potenţial de devalorizare. Pentru a evita sau 
neutraliza comunicările de apărare socială, soluţiile constau în redu- 
cerea elementelor-cheie ale neîncrederii manifestate de subiect. 
Aceste elemente sint în special următoarele : puternica implicare a 
subiectului în context, distanța psihologică creată de relaţie şi ame- 
ninţarea ce planează asupra imaginii sociale a individului. Redarea 
încrederii se va axa aşadar pe dezimplicare, pe reducerea distanţei 
psihologice şi pe minimizarea riscului social. 


1. Minimizarea implicării subiectului 


Psihologilor care efectuează examinările psihologice li se recomandă 
să-i arate copilului locul în care acestea se vor desfăşura, ce fac alţi 
copii, testele pe care va trebui să le dea, persoanele pe care le va 
întilni. Se face apel la noţiunea de „joc”, la simţul său de „fair-play”. 
I se explică faptul că rezultatele examinării sînt relative, şi nu 
definitive, că se urmăreşte descoperirea unor potenţialităţi ce se vor 
dezvolta în condiţii favorabile etc. 

În convorbirea de ajutorare, după punerea de acord asupra tipului 
de convorbire şi a scopurilor ei, climatul de siguranţă şi încredere 
este accentuat prin atitudinea de ascultare, de neutralitate bine- 
voitoare, de acceptare a celuilalt, precum şi prin demonstrarea (cu 
ajutorul reformulării) a efortului real de empatie şi de căutare a 
ajutorului, fără idei preconcepute şi fără judecăţi de valoare. 

În anchete şi interviuri, se evită întrebările directe care încep cu : 
„Ce credeţi despre...”, „După părerea dvs...”,. „Ne puteţi spune: 

eu,..”, Se utilizează întrebări indirecte. Se foloseşte şi „procedeul 
temei pierdute printre altele” : punctul-cheie al anchetei este ascuns 
într-un ansamblu (un răspuns într-o gradaţie de atitudini, o activitate 
în cadrul activităţii zilnice etc.). Se mai utilizează procedeul „pilnie”, 
ce constă în a porni de departe, de la întrebări generale, pentru a 
încadra apoi tot mai strîns tema delicată. Subiectul care a răspuns 
pînă aici nu poate să nu răspundă încă puţin. 

Pot fi utilizate şi alte tehnici de dezimplicare, cum ar fi aşa-numita 
tehnică a „persoanei a treia”, Se atrage atenţia subiectului asupra 
unei terțe persoane, ceea ce îi permite să-şi proiecteze propriile 
concepţii, fără a se simţi supus unei presiuni sociale care să-l 
determine să ofere un răspuns acceptabil ; „Ce fel de femeie, de 
bărbat... fac acest lucru ? De ce...?”. Întrebările sînt dedramatizate, 
încercîndu-se minimizarea caracterului excepţional al comporta- 
mentului asupra căruia se face ancheta. 

Trebuie deci create condiţiile în care orice răspuns să pară normal, 
fie formulind o întrebare acceptabilă din punct de vedere social, fie 
chiar... multiplicînd itemii sau acţionind asupra modalităţilor de 
prezentare a indicatorului. Niciodată nu trebuie să rişti să-l tulburi 
pe cel anchetat cu o întrebare deplasată. „Ca să fie o prezenţă 
confortabilă pentru celălalt, deci eficace, anchetatorul va trebui să 
dea dovadă de o capacitate de înțelegere suficient de mare, de o 
reţinere afabilă, precum şi de o evidentă naturaleţe socială în relaţia 
cu experienţa trăită din diferite medii.” 


2. Găsirea „bunei distanţe relaţionale” 


Toţi psihologii care studiază comunicarea individuală sînt de acord 
asupra faptului că pentru a exista o comunicare şi o comprehensiune 
a celuilalt, trebuie ca acesta din urmă să fie constituit atit ca alter, cât 
şi ca ego, ca străin şi ca semen al nostru. Însă el nu trebuie să fie nici 
prea străin, nici absolut asemănător. Trebuie găsită deci distanţa 
psihologică potrivită faţă de subiectul „examinat”. 

În anchete şi interviuri, va trebui să se încerce neutralizarea 
distorsiunilor introduse de relaţia anchetator-anchetat (accentuarea 
neîncrederii a priori, reacţia faţă de persoana anchetatorului). Cel 
care ia interviul trebuie să creeze un curent de simpatie şi de 
înţelegere, dar în acelaşi timp să păstreze o atitudine de detaşare şi 
de obiectivitate, ce caracterizează relaţiile profesionale. Subiectul îl 
va considera atunci pe anchetator un apropiat de-al său, capabil să-l 
înţeleagă şi să-l accepte aşa cum este în realitate, dar în acelaşi timp 
ca pe un semen investit în situaţia de interviu cu un rol social diferit 
de al său... Numărul minim probabil al efectelor deformatoare 
corespunde cu distanţa intermediară, cea a virstelor şi a mediilor 
sociale invecinate, care nu sînt nici identice, nici străine, Dacă, de 
pildă, anchetatorul este cunoscut de către cei intervievaţi, aceştia nu 
vor îndrăzni să nu răspundă, dar vor fi jenaţi de confuzia de roluri 
(răspund unui prieten, unui vecin sau unui anchetator 7), Anche- 
tatorul însuşi va sesiza această jenă şi va deveni mai puţin natural. 
Dacă distanţa socială este prea mare (negru intervievînd albi, repre- 
zentant patronal intervievînd sindicalişti, tînăr student intervievînd o 
persoană în virstă...), neîncrederea revine, aducînd cu sine reacţii de 
apărare. 

Adevărata problemă a relaţiei psihoterapeut-bolnav e găsirea 
distanţei relaţionale potrivite, aceea care, în sine, o dată păsită, 
poartă mesajul ; „Vreau să te consider aproape egalul meu, cineva 
pe care, dacă vrea, îl pot ajuta”. Psihoterapeuţii oscilează între 
comuniunea mistică slăvită de E. Fromm şi răceala de chirurg 
recomandată de S. Freud!. Pentru foarte mulţi specialişti, psiho- 
terapeutul trebuie să se simeze mai degrabă în raport cu nevoia 
bolnavului de a fi înţeles şi ajutat. „Nici efuziune mistică, nici 
transformarea clientului în obiect de către un observator detaşat. 
Relaţia de la distanţa potrivită (de la distanţa eficace) e similară cu 


1. S, Freud citat în D. Lagache, „Rapport sur le transfert...”, Revue franţaise 
de psychanalyse, 192, 1-2, p. 18. 

cea dintre reflecţie şi conştiinţa spontană... Nici judecător, nici 
deţinător al unei puteri de decizie, terapeutul trebuie să fie în raportul 
cu clientul precum conştiinţa reflexivă în raport cu conştiinţa spon- 
tană la aceeaşi persoană. Aceasta implică atit cunoaşterea «din 
interior», cît şi efortul de distanţare capabil să asigure o reflecţie 
valabilă cu privire la experienţa trăită. Reflecţia implică un efort de 
înțelepere care este altceva decît imersiunea comună în emoția împăr- 
tăşită şi, fiindcă acest efort este o căutare sinceră şi o obiectivare a 
unui sens trăit, el trebuie să evite împotmolirea în această experienţă 
trăită, fără însă a o pierde din vedere, altfel riscă să reflecteze la o 
iluzie, sau chiar să aibă iluzia că reflectează...”! 


3. Diminuarea sentimentului subiectului că riscă 
să fie judecat 


În examinarea psihologică, examinatorul încearcă să-i arate subiectului 
relativitatea rezultatelor obținute : relativitate în raport cu un ansam- 
blu de indivizi (clasament în raport cu alţii şi nedeterminare abso- 
lută) ; relativitate în raport cu celelalte elemente psihologice 
nesesizate la subiect (se iau în calcul cîteva potenţialităţi, dar nu 
toate) ; relativitate în raport cu situaţia (rezultatele în situaţia de 
examinare nu acoperă în totalitate rezultatele ce pot fi obținute în 
altă parte). Psihologul îşi scoate deci în evidenţă efortul de a pozi- 
ţiona subiectul în raport cu un ansamblu de căi posibile, ceea ce nu 
implică un verdict valoric absolut. Examinatorul, pe de altă parte, 
valorizează rezultatțele bune. Atitudinea lui binevoitoare, apropiată 
favorizează sentimentul de siguranţă al subiectului. Acestea sînt tot 
atîtea moduri de a acţiona şi atitudini ce implică o normă de rela- 
tivitate şi care-i spun aşadar subiectului — contrar situaţiei — „eu nu 
te judec definitiv şi nu am în vedere toată fiinţa ta”. 


1. R. Mucchielli, Analyse existentieile et psychotherapie phenomeno-structurale, 
Dessart, 1972, p. 234. 

In anchetă şi în interviu, neutralizarea riscurilor de apreciere 
percepute se va face prin utilizarea întrebărilor indirecte (întrebări 
neduse pină la capăt, temă pierdută printre altele etc.). Se vor utiliza 
dispozitive menite să le asigure celor anchetați confidenţialitatea 
răspunsurilor. Se vor trimite chestionare anonime sau după sistemul 
„răspuns la întimplare”. În acest caz, intervievatul trage la sorţi o 
bilă dintre bilele de culoare A sau de culoare B existente într-o urnă, 
în proporţie cunoscută, El răspunde atunci la întrebarea COrespun- 
zătoare. Anchetatorul, rămas la distanță, înregistrează răspunsul 
fără a şti la ce întrebare se raportează acesta. Un calcul probabilistic 
permite apoi să se estimeze răspunsurile la diversele întrebări. 

În relaţia de ajutorare, conform teoreticienilor „atitudinii com- 
prehensive”, doar prin această atitudine se poate evita inducerea 
reacţiilor de apărare socială. Cît despre celelalte atitudini, ele 
induc diverse comunicări defensive. Atitudinea comprehensivă, 
bazată pe efortul empatic şi pe reformulare, îi permite pacientului să 
se simtă acceptat, înţeles şi să-şi aprofundeze conştientizarea prin 
reflecţia asupra lui însuşi, reflecţie pe care i-o induce încrederea, 
ajutîndu-l. 

Situaţiile în care apar comunicări defensive sînt situaţii de Co-pre- 
zenţă, care îl implică pe cel dominat ; de asemenea, situaţii disime- 
trice în ceea ce priveşte cunoaşterea şi raportul de putere dintre 
partenerii de comunicare ; şi, în sfirşit, situaţii de potenţială jude- 
cată pentru subiectul dominat. „Comunicările defensive” urmăresc 
atunci, într-un fel sau altul, să neutralizeze o anumită ameninţare 


exterioară ce apasă asupra subiectului, în scopul de a-i ocroti valoa- 
rea socială. 

5. Concluzie 


Comunicările de apărare transpersonală şi comunicările de apărare 
socială sînt deci strategii relaţionale. În primul caz, ele îi permit 
subiectului să-l manipuleze pe celălalt, pentru a-l obliga să stabilească 
cu el tipul de relaţii dorit. Este vorba aici de protejarea propriei vieţi 
psihice. În al doilea caz, ele îi permit subiectului să-şi conserve 
valoarea socială faţă de un semen care l-ar putea ameninţa. 


Capitolul VI 


Comunicarea proiectivă 


Vom vedea că fenomenul comunicării proiective, care era un 
concept banal al paradigmei structural-expresive, s-a transformat 
sub impactul unor descoperiri recente, devenind o evidenţiere experi- 
mentală a ipotezelor paradigmei fenomenologice şi praxeologice. 


1. Proiecţia în psihologie 


Proiecţia are două definiţii: o definiţie ce ţine de psihanaliză şi o 
definiţie ce ţine de psihologia existenţialistă. Acest fapt stă la originea 
unei confuzii pe care trebuie să o înlăturăm de la început. 


1. Proiecfia din punct de vedere psihanalitic 


În psihanaliză, proiecția este un mecanism de apărare a Eului ce 
constă în a nega un sentiment, o dorinţă, un afect intolerabil şi a le 
atribui unui element exterior, transformîndu-te astfel din agent în 
victimă!. Vei spune, de pildă, „vecinul mă urăşte” pentru a nu-ţi 
mărturisi că îl urăşti pe vecin, căci acest sentiment este condamnat 


1. A. Mucchielli, Les mecanismes de defense, PUF, col. „Que sais-je?”, 
1981, p. 19. 

de Supraeul tău, Concepţia de mai sus este împărtăşită în parte de 
Bellak. Într-adevăr, Bellak consideră că „întimplarea povestită pentru 
fiecare imagine din TAT este o proiecţie, adică atribuirea de către 
bolnav a sentimentelor, nevoilor şi tendinţelor sale unor subiecţi (sau 
obiecte) din lumea exterioară care, în cazul de faţă, sint imagini (,..) 
acesta este, spune el, un mecanism utilizat pentru apărarea Eului 
împotriva unor influenţe neplăcute...”!. Ca să existe o apărare a 
Eului şi în acord cu definiţia lui Freud, trebuie deci să existe o 
angoasă a Eului. Or, această angoasă nu poale exista sistematic 
în toate situaţiile de comunicare, căci ea este înainte de orice una 
dintre caracteristicile subiecţilor „bolnavi”, examinaţi într-un cadru 
terapeutic. 


2, Proiecţia din punct de vedere existențialist 


În acest cadru de referinţă, „proiecţia” este expresia „universului 
intim” al subiectului. Încă din 1939, Frank demonstrează existența 
unui „univers intim” în fiecare subiect uman, lume integral subiec- 
tivă a propriilor credinţe. Această lume intimă orientează şi infor- 
mează activ percepțiile şi comportamentele?, Este o configuraţie 
specială, constituită din „reacţiile noastre afective cronice”, avînd 
între ele relaţii structurate, ceea ce-i conferă acestei configurații 
speciale caracter operator şi efecte singulare. „Personalitatea”, scrie 
Frank, „este un proces dinamic, ea înseamnă activitatea continuă a 
individului angajat în creaţie, păstrarea şi apărarea lumii intime în 
care. acesta trăieşte”?. În opinia lui, putem încerca să descoperim 
acest „proces dinamic” numit personalitate analizind propriile noastre 
„creaţii”. Frank defineşte atunci conceptul de „metodă proiectivă” 


L, Bellak, Guide pour l'utilisation du TAT, Ed. du CPA, 1960, p. 3. 
_ L.K. Frank, Projective Merhods, Oxford, Buckwell Scientific Publ., 
1948. 
3. L.K. Frank, op.eir., p- 16. 


ra — 

pentru a explica legătura dintre testul bazat pe asocierile de cuvinte 
al lui Jung (1904), cel al lui Rorschach (1921) şi TAT al lui Murray 
(1935). „În esenţă”, spune el, „0 tehnică proiectivă este o metodă de 
studiere a personalităţii ce confruntă subiectul cu o situaţie căreia îi 
va răspunde în funcţie de ințeleşul pe care situaţia îl are pentru el şi 
în funcţie de ceea ce simte în timpul răspunsului. Ca urmare, orice 
poate fi utilizat ca tehnică proiectivă, inclusiv testele de inteligenţă, 
cu condiţia ca examinatorul să aibă în vedere mijlocul idiomatic prin 
care subiectul a răspuns la test, în loc să utilizeze obişnuitele măsuri 
normative de comparaţie... 'Trăsătura cea mai importantă a unei 
tehnici proiective este aceea că evocă despre subiect ceea ce este, în 
diverse moduri, expresia lumii sale personale şi a proceselor perso- 
nalităţii sale”. Pentru Frank, „lumea personală” a unui individ este 
o lume subiectivă de credinţe, idei, dorinţe, aşteptări etc., ce orien- 
tează şi informează activ percepțiile şi comportamentele. Personali- 
tatea încorporează stimulii veniţi din lumea exterioară şi reacţionează 
la ei după stilul şi legile sale proprii, încercînd să menţină stabilă 
această lume personală. Pe de altă parte, această lume intimă repre- 
zintă un anumit tip de relaţii dintre Eu şi lume şi un anumit nivel de 
conştiinţă şi de comportament, care este nivelul experienţei trăite. 
Acest nivel trimite la un tip de conştiinţă nereflexivă, ce intervine 
constant prin intermediul unor forme structurante (asimilabile unui 
sistem de obişnuinţe afective) în toate procesele conştiinţei reflexive 
şi în toate comportamentele. 

Această concepţie este împărtăşită de Bellak, despre care am 
văzut că se referă şi la concepţia psihanalitică. Într-adevăr, în acelaşi 
manual pentru interpretarea TAŢ, Bellak spune că trebuie să consi- 
derăm imaginile prezentate subiecţilor „ca fiind situaţii sociale 
determinate” ce inlocuiesc situaţiile reale şi să considerăm compor- 
tamentul verbal al subiecţilor faţă de acele planşe ca expresie a 
sentimentelor lor profunde, ce dezvăluie „structurile actuale ale 
comportamentului lor social”. Aşadar, ne spune el, să interpretezi 
povestirile obţinute „înseamnă să descoperi un numitor comun pentru 

structurile de comportament actual al unei persoane, precum şi 
pentru geneza acestor structuri. Interpretarea TAT semnifică deci 
descoperirea numitorilor comuni şi a structurilor comune ale poveşti- 


ENI 


rilor obţinute”, 


De alfel, Bellak efectuase experienţe pornind de la TAT pentru a 
scoate în evidenţă această din urmă concepţie despre proiecţie. După ce 
culegea poveştile imaginate de subiecţi, Bellak îi aducea în stare de 
hipnoză şi le dădea ordinul de a fi agresivi, apoi, mai tirziu, ordinul de 
a se simţi deprimaţi şi nefericiţi, În timpul acestor stări, el culegea 
poveştile imaginate de ei în planşele TAT. În primul caz, el observa o 
puternică înmulțire a temelor agresive din povestiri ; în al doilea caz, o 
puternică înmulţire a temelor depresive. Bellak arăta astfel că proiecția 
este o intervenţie a predispoziţiilor mentale ale subiectului în creaţiile 
expresive ale imaginaţiei sale. 


2, Detiniţia comunicării proiective 


Cînd vorbiţi cu cineva despre un subiect la care ţineţi mai mult sau 
mai puţin, o faceţi cu propriile cuvinte, fraze, ilustraţii şi teme, 
considerînd problema într-un anumit mod, iar raţionamentul pe 
care-l desfăşuraţi se sprijină pe certitudini care vă aparţin... Altfel 
spus, expresiile dumneavoastră, discursul etc. poartă marca propriei 
fiinţe, a ceva ce se află adînc înrădăcinat în dumneavoastră, a unui 
soi de „sistem de competenţă”? care stă la originea a tot ceea ce 
spuneţi. Cînd comunicăm cu semenii, întotdeauna le propunem 
implicit o definiţie despre lume. S-ar putea face aşadar o analiză a 
ceea ce aţi spus şi a felului în care aţi spus pentru a arăta care vă sînt 
motivațiile solicitate asupra acelui subiect şi care sînt principiile ce 


). L. Bellak, op.cir,, 1960, pp. 7-8. 

2. „Sistemul de competenţă” este acel ceva pe care un locutor-auditor îl posedă 
în sine şi care îi permite spontan să ştie dacă o frază aparţine limbii lui sau 
nu (chiar şi auinci cînd este incapabil să spună de ce). 

vă guvernează modul de a gîndi şi comportamentele ce stau la baza 
afirmațiilor dumneavoastră. Acest fenomen de „proiectare” a siste- 
mului nostru intern în expresiile şi comportamentele noastre este un 
fenomen ce poate fi observat în mod curent. Ştim că unii dintre 
prietenii noştri sînt preocupaţi, ba chiar „obnubilaţi” de ceva, Vedem 
bine că ei au tendinţa de a reduce totul la problema lor, de a vedea 
totul dintr-un singur punct de vedere. Aşa sînt pesimiştii, care văd 
totul în negru, interpretînd totul în sensul cel mai negativ posibil şi 
făcindu-ne să înţelegem, în ultimă instanţă, că ei imaginează lumea 
cu ajutorul unor principii „excesive”, de genul: „nu se întîmplă 
nimic bun”, „totul se degradează” etc. Starea lor psihică internă se 
repercutează atit asupra a ceea ce percep, cit şi asupra a ceea ce 
gîndesc şi fac. Tot ce spun ei poartă deci marca orientării mentale 
„pesimiste”. 

Dacă stăm să ne gîndim bine, observăm că aproape întotdeauna 
sîntem implicaţi într-o comunicare proiectivă cînd vorbim cu semenii 
noştri despre varii subiecte. Într-adevăr, preocupările noastre con- 
stante sau de moment, atitudinile faţă de lucrurile din lumea ce ne 
înconjoară, orientările filozofice profunde etc. intervin, fără voia 
noastră, în modul în care prezentăm lucrurile şi în care reacţionăm... 
Viziunea noastră despre lume, care are o anumită consistență, se 
„proiectează”, adică îşi imprimă marca pe modurile noastre de a 
gindi, de a vorbi şi acţiona. Toate expresiile noastre dezvăluie ceva 
din această viziune despre lume. Observaţia este valabilă pentru o 
întreagă colectivitate : producţiile sale (opere, realizări diverse etc.), 
comportamentele sale ş.a,m.d. dezvăluie elementele constitutive ale 
universului său de referinţă (reprezentări despre lume, atitudini faţă 
de obiecte, valori de referinţă etc.). Acesta este fenomenul numit 
comunicare proiectivă. Comunicarea proiectivă este deci ansamblul 
lucrurilor pe care oamenii (şi grupurile) le spun despre modul lor de 
a vedea lucrurile, deşi nu comunică despre ei înşişi (ele înseşi), ci 
despre altceva. 

Vom vedea că tehnicile proiective de culegere de date permit 
captarea comunicării proiective şi orientarea acesteia inspre pro- 
bleme precise. 


3. Reînnoirea tehnicilor proiective prin utilizarea 
paradigmei fenomenologice şi praxeologice 


1. Istorica descoperire a unui referent situațional existent 
într-un desen nonfigurativ folosit ca material proiectiv 


Testul Rorschach este însuşi prototipul a ceea ce se numeşte un test 
proiectiv. În acest test, i se arată succesiv unui subiect zece pete de 
cerneală şi i se cere să descrie tot ce vede în diversele figuri. În 
efortul său de a construi ceva logic pornind de la acele pete informe, 
subiectul îşi solicită toate mecanismele perceptive şi deci toate 
procesele psihologice de înțelegere a lumii. Dacă analizăm ansamblul 


Schema planşei VI a testului Rorschach (Editura PUF) 

descrierilor făcute, regăsim atunci urmele acestor mecanisme psiho- 
logice, iar psihologul poate trage nişte concluzii despre anumite 
particularităţi privind „structura personalităţii” subiectului. 

Să privim planşa VI a testului Rorschach. Putem crede că această 
planşă nu reprezintă nimic, nici pentru intervievantul care se serveşte 
de ea, nici pentru subiectul care reacţionează. 

A priori deci, pata de cerneală de pe planşa VI a testului Rorschach 
nu reprezintă nimic. Cînd răspund, inventind lucrurile pe care le văd 
acolo, fac operă de pură imaginaţie. Imaginaţia mea nu ar trebui să 
fie îndrumată de o problematică sau de o întrebare anume. Or, 
remarcabil la această planşă este că ea conţine, fără ştirea mea, un 
„Sistem de referinţă implicit” în raport cu care se constituie răspunsul 
meu!. Să examinăm acest lucru, 

Foarte multe experienţe făcute pe baza planşei VI a testului 
Rorschach au arătat că ori de cîte ori un subiect avea probleme sexuale, 
exista o perturbare în răspunsurile sale privitoare la planşa respectivă 
(şi aceasta în raport cu modul său obişnuit de a răspunde la celelalte 
planşe). Era ca şi cînd planşa ar fi evocat (inconştient) o situaţie 
sexuală, situaţie care provoca în cazul lui reacţii patologice reale. Pe 
de altă parte, s-au făcut sistematic verificări asupra unor subiecţi 
despre care se ştia că au tulburări de comportament sexual. De fiecare 
dată, aceşti subiecţi erau „perturbaţi” în faţa planşei VI. De pildă, 
cercetările efectuate asupra băieţilor aflaţi în perioada pubertăţii au 
arătat că aceştia se blocau în fața planşei VI sau adesea o refuzau. 
Or, se ştie că la pubertate băiatul descoperă şi trebuie să-şi controleze 
un ansamblu de preocupări sexuale noi pentru el. În urma acestor 
experienţe şi constatări, s-a formulat ideea că această planşă, deşi 
nonfigurativă, reprezintă „o situaţie de solicitare sexuală”, A prezenta 
această planşă însemna pentru subiect a evoca situaţia respectivă. 


1. Reluînd ideile lui Rorschach, cercetările lui R. Mucchielli din La dynamigue 
du Rorschach, PUF, 1968, au demonstrat că situaţia se verifică pentru toate 
planşele testului. 

Planşa VI din testul Rorschach conţine deci un sistem de referinţă 
ascuns, dar „perceput” totuşi de toţi subiecţii. Planşa VI a testului 
Rorschach şi situaţia de testare în care examinatorul aşteaptă comen- 
tariile subiectului cu privire la planşă au deci ceva de spus în această 
privinţă. Planşa şi examinatorul nu-i dau libertatea de a „proiecta” 
ce vrea el. 1 se cere să vorbească despre reacţiile sale într-o situaţie 
de solicitare sexuală (şi subiectul urmează acest ordin). Din punct de 
vedere al paradigmei fenomenologice şi praxeologice, se poate spune 
că, în situaţia de testare, subiectul examinat şi-a abandonat în mare 
măsură prerogativele de „definire reciprocă prin schimbul de norme 
relaţionale”. El se supune la ceea ce i se cere şi se constată că 
prezentarea acestei planşe echivalează cu o întrebare de genul: 
„Cum reacţionaţi într-o situaţie de solicitare sexuală ? ”. În situaţia de 
testare, planşa propune deci o problematică la care subiectul răs- 
punde. Răspunsurile date în această situaţie imaginară prezintă o 
analogie cu răspunsurile care s-ar da „într-o sitmaţie reală”. 


2. Generalizarea ideii de referent cultural putînd fi conţinut 
în materialul proiectiv figurativ 


Referentul cultural (sau subcultural) al unei planşe proiective figu- 
rative este situaţia implicită pe care ea o reprezintă pentru un 
ansamblu de subiecţi ce au trăsătura caracteristică de a o „apercepe” 
în acelaşi mod!. Se precizează astfel condiţiile de existenţă ale unui 
asemenea material : el trebuie deci să conţină o situaţie referenţială 
comună unei întregi culturi sau unui întreg grup. Asemenea materiale 
există, este vorba în special de majoritatea planşelor din celebrul test 
TAT al lui Murray?. Voi demonstra acest lucru pornind de la un 


1, Apercepţia este sesizarea imediată şi intuitivă a unei forme şi a unui 
sens. 

2. Cf. A. Mucchielli, L'analyse phenomenologique et structurale en sciences 
humaines, PUF, 1983, pp. 181-182. 

exemplu concret, extras din ultimele cercetări asupra comunicării 
proiectivel. 
Să privim planşa de mai jos: 


O simplă analiză fenomenologică intuitivă a planşei ne arată că 
noi percepem imediat şi global o serie de elemente ce compun 
structura de fond a acestei figuri. Definiţia colectivă a situaţiei 
reprezentate de acest desen este dată de configuraţia elementelor 
care au fiecare în parte o definiţie culturală clară (vom sublinia 
aceste elemente imediat). Să remarcăm că toate aceste elemente ne 
Sar în ochi în acelaşi timp. Le percepem împreună — imediat şi 
intuitiv. Le prezentăm mai jos unul după altul doar din cauza incon- 
venientelor aferente scrierii. 

Cei doi bărbaţi mai tineri stau unul lîngă altul, ba chiar se ating, 
această apropiere fizică oferind o indicație despre relaţia lor de 
„persoane apropiate una de alta”. Au braţele încrucişate, ceea ce 


l. A aaa R. BrEard şi P. Pastor, L'entretien projectif, Ed. Eyrolles, 

automat semnalează că nu au activitate, ascultă sau aşteaptă. Celălalt 
bărbat stă în faţa lor şi îi priveşte, ținînd degetul ridicat şi îndreptat 
spre ei, fiind destul de aproape de dinşii: acest lucru arată că le 
vorbeşte. Degetul ridicat şi îndreptat către ei indică sfatul sau atenţio- 
narea. Personajul din dreapta se sprijină într-un baston. Bastonul 
este eminamente semnul bătrîneţii. Fizionomiile indică vîrste diferite 
la cele două personaje din stinga în comparaţie cu cel din dreapta, 
ceea ce se adaugă la semnificaţiile oferite de celelalte elemente şi 
confirmă ideea de situaţie în care un om mai în virstă şi mai puternic 
le vorbeşte unora mai tineri. Aceasta dovedeşte că elementele ce 
constituie „forma” situaţiei (situaţie simulată aici) sînt „abstracte” 
şi deja prezente, aparținînd cadrului comun de referinţă. Ele func- 
ționează, într-un fel, sub reprezentarea lor conceptuală. lată ele- 
mentele: „mai tineri”, „mai în vîrstă, baston”, „priveşte, deget 
îndreptat”, „braţe încrucişate”, „aproape” şi „faţă în faţă”. Impre- 
ună, aceste elemente construiesc sensul situaţiei. Situaţia este una de 
confruntare a tinerilor cu o autoritate mai vîrstnică. Planşa conţine 
această problematică. Prezentată unor „tineri”, dar şi unora „mai 
vârstnici”, ea îi solicită implicit să spună ce gindesc despre această 
confruntare, 

Astfel, planşa face apel la o „situaţie idiomatică standard” antro- 
pologică, adică, după Hall, o situaţie obişnuită şi uşor de recunoscut 
în toate culturile. Pe de altă parte, această situaţie solicită „com- 
portamente idiomatice standard”, adică reacţii preexistente, guver- 
mate de normele sociale. Ne apropiem aşadar, prin intermediul 
normelor sociale conţinute implicit în situaţia idiomatică evocată, de 
planşa proiectivă, de înţelegerea procesului de construire a răspun- 
sului proiectiv. Acest răspuns va fi o punere în scenă personală 
realizată de subiect pornind de la problematica pusă de planşă. 
Altfel spus, subiectul va prezenta, interpretînd-o în felul său, această 
problematică. Altceva nici nu poate face, întrucît situaţia de exami- 
nare şi planşa prezentată îl obligă să răspundă şi să ia în considerare 
problematica implicită. 

În ceea ce priveşte planşele figurative, acest lucru e demonstrat 
prin faptul că toate povestirile proiective făcure după asemenea 
planşe (cele ce conţin un referent cultural) menţionează elementele 
de „decor” pe care tocmai le-am semnalat, Nu putem relua aici 
această demonstraţie completă. Să ne mulțumim cu două exemple. 

Povestiri obţinute la planşa cu „autoritatea”. 

Povestirea unui adolescent de 15 ani: 


Sînt doi tineri, se îndreaptă spre un bărbat, îi cer nişte bani, pentru 
că bărbatul era bogat, iar ei un pic cam săraci, ii cer deci nişte bani, ca 
să trăiască un pic mai bine ; el le dă sfaturi şi le cere să lucreze la el, 
atunci cei doi acceptă şi fac 1ot ce li se cere. EI le-a dat ceva bani ca să-şi 
ducă zilele, oferindu-le de lucru. 

În altă zi s-au întors, iar bărbatul era un pic mai sever, atunci le-a 
spus: „Aţi furat bijuterii din casa mea, nu vă mai primesc, vă duc la 
inchisoare”, 

Atunci, bieţii de ei au mers la tribunal şi aşa mai departe, voiau să 
se răzbune pe el pentru că nu ei furaseră bijuteriile ; au luat ani întregi 
de închisoare, iar cînd au ieşit, au găsit o soluţie să se răzbune. 

L-au invitat la ei, au organizat ceva, atunci bogatul a venit, ei au pus 
ceva la cale, au luat martori expres şi celelalte, după aia l-au făcut 
dispărut, A ajuns la tribunal, dar era aşa de bogat că n-a putut intra la 
închisoare, atunci cel care era bărbat dintre cei doi a plecat şi l-a omorit 
pe bogai, a organizat ceva şi pe urmă l-a omorit, şi gata. 


Povestirea unei tinere de 19 ani: 


Nu foarte demult, la sfirşitul secolului al XVIII-lea, un mare senior 
trăia Într-un imens castel, Avea doi băieţi gemeni care trebuiau să 
împartă moştenirea între ei. Într-o zi, tatăl lor le-a cerut să meargă să 
caute două talismane într-o lume necunoscută ; mai întîi s-au speriat de 
această idee, dar tatăl lor le-a spus că este singurul mijloc de a împărţi 
averea : cel care va aduce cele două talismane va primi moştenirea, 
Fiecare porni la drum cu mai multe echipamente. 

Primul, destul de serios, se gîndi să ia cu el tot ce înseamnă busole. 
hărţi, iar celălalt, mult mai zăpăcit, nu se gîndi să ia cu el decit o 
pătură. Nu ştiau exact ce trebuie să găsească, însă tată] lor le dăduse un 

indiciu minim, şi anume culoarea acelui obiecr rar, ocru. Porniră pe 
acelaşi drum, dar se despărţiră apucind fiecare drumuri diferite, unul 
ducea la mare, celălalt la munte. 

Primul porni spre munte, căci avea cu el busolele şi hărţile, iar 

* celălalt înspre mare. Călătoria lui spre munte fu destul de primejdioasă, 
întîlni o mulţime de fiare sălbatice, animale feroce. Căută şi se gîndi că 
ocrul nu putea veni decît din pămînt, deci porni să căute cu orice chip 
grote şi merse mai mulţi kilometri. Găsi o grotă şi-şi lăsă tot bagajul 
afară ca să nu fie stinjenit, se strecură în grotă, parcurse cîţiva kilometri 
şi zări nişte peisaje minunate. Erau cristale în orice ungher şi peste tot 
culoarea argintului şi a aurului. Cu cît înaintează în grotă, cu atit 
culorile devin mai terne ; cînd ajunge la capătul grotei, găseşte o piatră 
de culoare ocru, absolut banală. Avu impresia că este chiar talismanul şi 
plecă cu el. 

Cit despre fratele său, acesta era prea nepăsător şi continua să 
meargă calm de-a lungul plajei, uitind ce-i ceruse tatăl său. Îi era puţin 
cald şi se hotări să intre să se scalde în marea imensă. Înotă un pic şi fu 
atras ca un magnet de fundul mării; se zbătu şi nu putu face nimic, 
ajunse pînă în străfundurile mării. În acel moment, îşi pierdu cunoştinţa 
şi cînd se trezi găsi o lume nouă sub mare, cu peşti. Îi urmă ca hipnotizat 
şi intră într-o grotă, îşi continuă drumul şi găsi aceeaşi trecere ca şi 
fratele său. Diferenţa e că el făcu drumul invers : cu cît înainta, cu atît 
culorile deveneau mai vii şi mai frumoase. Îşi continuă drumul şi, în 
clipa cînd vru să iasă, se împiedică de o piatră, o privi, o luă în mină şi 
fu atras de ea; în clipa în care o strecoară în sac, el se transformă în 
piatră... 


În cele două exemple găsim efectiv aceeaşi situaţie de referinţă. 
Povestirile menţionează explicit doi tineri ce se găsesc în faţa unei 
autorităţi. Putem aprecia însă diferenţa de reprezentare a acestei 
autorităţi şi a comportamentelor faţă de ea. Vedem că imaginaţia 
subiecţilor are libertatea de a inventa în cadrul problematicii propuse 
de planşă. 

3. Lectura analogică a comunicărilor proiective obținute 
ia o planşă cu referenţial cunoscut 


În legătură cu diferitele analize ale „Conversaţiei de salon”, am văzut, 
în prima parte a acestei lucrări, cum se face o analiză a unor asemenea 
povestiri în termeni de motivații. Acest tip de analiză caută în conţinutul 
discursului dezvoltat teme precise, ce trimit la o listă de motivații. 
Discursul este deci descompus în părţi distincte, fiecare semnificînd 
trecerea către expresia unei motivații adinci, ascunsă în structura 
psihicului. Discursul nu este considerat o totalitate de sens. 


Exemplu cu privire la prima povestire de mai sus : 


„Sînt doi tineri, se îndreaptă spre un 
bărbat, îi cer... 

pentru că bărbatul era bogat, iar ei un 
pic cam săraci, îi cer deci nişte bani, ca Expresia nevoii de a poseda 
să trăiască un pic mai bine ; averi 

el le dă sfaturi...” 


Expresia nevoii de contact 


Expresia nevoii de a fi 
consiliat 


În noua interpretare asupra funcţionării proiecției propusă de 
paradigma fenomenologică şi praxeologică, întreg discursul proiectiv 
(povestirea) este considerat o totalitate de sens. Sensul său se desco- 
peră prin raportarea totalităţii lui la situaţia de referinţă implicită 
conținută în planşă. Descoperirea sensului nu mai este atunci un 
exerciţiu de interpretare liberă, lăsată în voia imaginarului fiecărui 
psiholog (care, de altfel, îşi preia grila din teorii foarte diverse). 
Descoperirea sensului devine un exerciţiu banal de lectură analogică. 
Ceea ce se spune în povestirea proiectivă este un răspuns la proble- 
matica planşei. Altfel spus, a explicita sensul povestirii înseamnă a 
răspunde la întrebarea : „Ce răspuns oferă povestea prezentată la 
problematica expusă de planşă ? ”. . 

Aşa stind lucrurile, să analizăm cele două povestiri de mai sus. 

Băiatul răspunde : „Eu consider că «autoritatea» este injustă şi 
rea. Putem încerca să ne răzbunăm, dar, prin forţa sa, ea va avea 
mereu cîştig de cauză. Cel mai bine e să încercăm să o eliminăm”. 

Fata răspunde : „Trebuie să fac o bună impresie în raport cu 
«autoritatea» care vrea să-mi lase o «moştenire». Cred că cea mai 
bună cale de a ieşi bine este să fiu foarte serioasă şi organizată. 
Tendinţa mea de a fi neglijentă nu-mi poate aduce decit necazuri”. 

Evident, asemenea analize pot fi validate clinic a posteriori 
printr-un interviu cu subiecţii (şi prin comparaţie cu alte rezultate 
obţinute la teste deja etalonate). În mod normal, această validare se 
face pe un anumit număr de subiecţi înainte de a confirma proble- 
matica unei planşe!, 


4. Concluzie 


Fenomenele pe care le-am descris mai sus, adică existenţa unor 
planşe proiective cu problematici implicite care induc, în situaţie de 
testare, răspunsuri la aceste problematici, precum şi posibilitatea de 
a înțelege în funcţie de acestea semnificaţiile povestirilor în totalitate, 
aduc dovezi experimentale în favoarea ipotezelor paradiemei feno- 
menologice şi praxeologice. Lumea exterioară nu este „neutr dă 
Actorii — ca şi situaţiile care o compun - sînt purtătorii unor pro- 
puneri de definire a comunicărilor mele. Planşa propusă în situaţia 
de testare îl „obligă” pe cel ce răspunde să-şi construiască răspunsul 
după orientarea care-i este dată. 


1. Cf. lucrarea noastră despre „Interviul proiectiv”, pentru a vedea şi cum se 
pat construi planşe proiective ce abordează diferite problematici. 


Concluzie 


Conceptele şi procesele pe care le-am văzut în această a doua 
parte a lucrării sînt prin esenţa lor psihologice. Ele constituie rezul- 
tatui unor studii şi cercetări cu problematici psihologice şi sînt 
utilizate în psihologie pentru a explica activităţile subiective şi 
interacţionale ale subiecţilor umani. 

Insă este de netăgăduit că, datorită generalităţii şi puterii lor 
euristice, ele sint utilizate în toate ştiinţele umane. Psihologia, de 
îndată ce ştie să depăşească polemicile sterile dintre teorii şi şcoli 
se atirmă ca unul dintre pilonii de bază ai studiilor despre ccnnu- 
nicare, această activitate umană fundamentală. 


Capitolul | 


Comunicarea în timpul întilnirii 


Întîlnirea este, în sine, o situaţie limită de comunicare. Ea recurge 
la o comunicare ce are loc în primul rînd ca schimb verbal şi 
aproape intuitiv. Aşadar, va fi interesant să o studiem din acest punct 
de vedere. Vom răspunde la următoarele întrebări : ce se întîmplă 
între interlocutori în timpul întilnirii? Cum se prezintă fiecare? 
Cum îl „decodează” fiecare pe celălalt şi prin ce grilă? Cum se 
desfăşoară schimbul verbal ? 


1. Reflexele şi predispoziţiile prealabile întîlnirii 


1. Reacţia de alertă faţă de cel care vine 


La om, ca şi la animal, apropierea unui obiect oarecare de „spaţiul 
vital” provoacă o reacţie neurofiziologică globală cunoscută sub 
numele de reacţie de alarmă sau de alertă. Organismul activează 
atunci unele procese neurofiziologice, precum creşterea tonusului 
muscular, accentuarea descărcărilor reticulare sau modificarea unde- 
lor cerebrale. Exteroceptorii (adică organele de simţ), stimulaţi de 
descărcările nervoase ale creierului, se mobilizează pentru a defini 
obiectul-ce-se-apropie. La om, definirea acestui „ceva-care-se-apro- 
pie” se face de obicei prin văz (animalele dispun mai ales de auz sau 

de miros). Prin urmare, văzul este, la om, un mijloc de prevenire 
defensivă. Putem constata, de altfel, că în poveşti, legende şi basme 
orice tematică legată de tenebre şi noapte trimite la ideea imposi- 
bilităţii de apărare în lipsa văzului, Pe timp de noapte, privirea nu 
mai e de nici un folos, pericolul poate veni de oriunde, iar această 
situaţie generează teama. Să pierzi posibilitatea de a vedea înseamnă 
să devii slab, să te afli la bunul-plac al altora, să nu te mai poţi apăra 
decit „orbeşte”, adică fără eficacitate. 


2. Categorizarea celui care vine în cunoscut-necunoscul 


Primul efort de definire a acelui-ceva-care-se-apropie se face prin 
intermediul dimensiunii cunoscut-necunoscut, Este un tip de catego- 
rizare primitiv, deci legat de biologic. Specialiştii în psihologia 
copilului au arătat că nou-născutul manifestă două tipuri de stări, 
după modul în care resimte mediul înconjurător : starea de linişte, 
atunci cînd mediul este normal, adică satisfăcător-securizant ; şi 
starea de nelinişte, atunci cînd mediul este anormal, adică nesatisfă- 
cător-insecurizant. Studiile întreprinse asupra nou-născuţilor au ară- 
tat că există o reacţie înnăscută de teamă faţă de tot ce e necunoscut. 
În jurul vârstei de 8 luni, copilul se calmează cînd de el se apropie 
mama şi se nelinişteşte atunci cînd e vorba de altă persoană. Întreaga 
învăţare socială va consta în înmagazinarea unui număr mare de 
cunoştinţe şi informaţii ; ele ne vor permite să definim elementele 
mediului nostru înconjurător pentru a repera imediat lucrurile „nor- 
male”, decodate în prealabil drept „cunoscute”. Atît de obişnuită şi 
permanentă este această activitate de definire-categorizare încât nici 
mu ne mai dăm seama de ea. Manevrele ciudate declanşează în 
noi alarma şi ne pun în mişcare activităţile intelectuale menite să 
înţeleagă şi să reducă deci incertitudinea şi anxietatea cauzate. 
Necunoscutului, incertitudinii faţă de celălalt care vine spre mine le 
este asociat un reflex intelectual menit să reducă incertitudinea şi să 
transforme necunoscutul în cunoscut. 

În consecinţă, prima comunicare globală şi paralingvistică pe 
care trebuie s-o facă Celălalt pentru a nu ne pune în defensivă este 
să ni se prezinte în aşa fel încît conduita lui să ne apară ca inofensivă 
şi banală. „Inteligibilitatea socială” a conduitei sale se referă obliga- 
toriu la „obişnuinţa de a vedea”, ia nişte norme comportamentale, la 
conduite conforme şi deci la anumite pattern-uri cunoscute. Confor- 
mismul autoprezentării, aşa cum a arătat Goffman, apare aici ca o 
comunicare ce anticipează reacţiile de apărare ale Celuilalt!, Se ştie de 
altfel că autoprezentarea inofensivă a fost ritualizată în gesturi calme 
de oferire, de semnalizare demonstrativă a intenţiilor : intinderea 
mîinilor goale, ridicarea miinii drepte goale, ridicarea miinilor dea- 
supra capului, drapelul alb etc.?, 


3. Categorizarea activităților celui care vine în bun-rău 
pentru mine 


În ceea ce priveşte întîlnirea cu semenul, după problema definirii 
acestuia în cunoscut-necunoscut, se pune problema de a evalua natura 
relaţiei pe care o vom avea cu el. Categorizarea semenului se perfecţio- 
nează şi devine astfel o categorizare făcută în termeni de „valoare 
egocentrică”, adică în termeni de „bun/rău în raport cu mine”?. 
Se ştie că, în general, ceea ce predetermină categoriile percepţiei 
sînt orientările „sistemului de pertinenţă” al individului“. Experienţe 


—_ 
. 


E. Goffman, Les rites d'interaction, Ed. de Minuit, 1974. 

2. Eibl-Eibesfeldt, op.cir,, 1970, pp. 417-482, capitolul „L&thologie de 
homme”. 

3. H. Tajfel, „La catâgorisation sociale”, în Introduction & la psychologie 
sociale, coord. S. Moscovici, Larousse, 1972, p. 280. 

4. Conceptul de sistem de pertinență (Schutz) înlocuieşte în psihologia modernă 

ceea ce odinioară primea numele de motivații şi nevoi, Sistemul de perti- 

nenţă reprezintă ansamblul mecanismelor afective şi cognitive care intervin 

în interpretarea lumii. El este „orientat” de mizele şi de proiectele domi- 

nante ale actorului într-o situaţie dată. A 

clasice din psihologia percepţiei arată că pragurile de percepţie sint 
cu atit mai coborite cu cit elemeniele perceptibile se înscriu în 
preocupările şi valorile indivizilor!. Sensul lui „bun” sau „rău” se 
referă deci la aceste categorii de preocupări. De exemplu, dacă un 
subiect are intenţia de a se face plăcut, tot ce va permite acest mod 
de expresie va fi „bun” şi va declanşa o conduită de apropiere- 
-seducţie, Aşadar, voi reacţiona la venirea semenului în funcţie de 
rezultatele obţinute prin evaluarea intenţiilor sale, transpuse în bino- 
mul „bun” sau „rău” pentru mine. Conduita mea se va înscrie, 
de altfel, în trei forme reflexe generale: evitarea, inhibiţia sau 
apropierea. 

Evaluarea intenţiilor se face plecind de la reperarea „declan- 
şatorilor sociali”, adică a semnalelor precise ori ansamblurilor de 
semnale (sau chiar a şirurilor de semnale) care evocă irnediat cali- 
tatea situaţiei de interacțiune ce va avea loc. Majoritatea acestor 
semnale sînt de natură paralingvistică: mimică, gesturi, atitudini, 
tonalitate a vocii etc. Ele trimit la două tipuri generale de relaţie : 
relaţia amical-primitoare şi cea ostilă, de respingere. 


Întilnim „zimbetul primitor” la toate rasele omeneşti ; „dorinţa de a 
relaţiona” este redată prin secvenţe identice de mişcări ale unor elemente 
faciale (privirea, coborirea privirii, zimbetul, intoarcerea privirii etc.) ; 
braţul ridicat, cu palma înainte, se regăseşte pretutindeni ca pest de 
întîmpinare ; „primirea amicală” este întotdeauna indicată printr-o ridicare 
din sprincene, urmată de un zimbet. „Aerul amabil”, „aerul deschis”, 
primitor sint configurații faciale şi atitudinale globale uşor recognosci- 
bile. Citeva dintre aceste semnale au fost ritualizate : darurile, conduitele 
de liniştire, de supunere, ospitalitatea şi, în sfirşit, politețea. 'Toate 
semnalele au aceeaşi finalitate : îl liniştesc pe celălalt, evită sau îi 
atenuează alerta defensivă, îi permit apropierea, arătîndu-i că nu există 
nici o primejdie. La fel, există semnale relaţionale care se raportează la 


1. L. Postman, ]. Bruner şi E. McGinnies (1948), „Valeurs personnelles en 
tant que facteurs selectifs dans la perception”, trad. în A.Levy, Psychologie 
sociale. Textes fondamentaux, Dunod, 1970, pp. 125-138. 

relaţia ostilă, de respingere. Aerul ostil sau ameninţător, orgolios, 
dispreţuitor ţine de jocuri de fizionomie: tipul de privire, poziţia 
muşchilor feţei, a sprincenelor. Şi aceste semnale pot fi ritualizate : 
demonstraţie de forţă, ameninţări simbolice, simulacru de atac, gesturi 
ostentative de refuz sau de mînie. Toate vor să semnifice refuzul relaţiei, 
să-l facă pe celălalt să înţeleagă că trebuie să evite întilnirea, să se ţină 
la distanţă. 


Semnalele paralingvistice de mai sus îi permit individului să 
evalueze natura relaţiei viitoare şi să se situeze în raport cu aceasta, 
E] va putea fie să-şi abandoneze precauţiile, fie să le sporească, fie 
chiar să evite întîlnirea. 


4. Predispoziţia generală faţă de semeni 


Trebuie. să evocăm aici o problemă bine cunoscută în psihologia 
comunicării: faptul că anumiţi indivizi comunică foarte uşor cu 
semenii, pe cînd alţii au darul de a stîrni de fiecare dată tensiuni. 
Pentru numeroşi psihologi, prima modalitate de a trăi relaţia cu 
semenii (deci, în general, calitatea relaţiei cu mama) lasă anumite 
urme în psihic. Climatul din copilărie şi relaţiile cu mama modelează 
un fel de „predispoziţie generală faţă de semeni", care va fi substratul 
relaţiei pe care adultul va tinde să o lege cu ceilalţi şi deci substratul 
comunicărilor pe care le va putea realiza!. O mamă calmă, iubitoare 
şi încrezătoare îşi ajută copilul să construiască un fel de aptitudine 
de a intra într-o relaţie de încredere cu semenii, care îl va ajuta în 
toate comunicările sale. Invers, se ştie că toţi copiii maltrataţi, o dată 
ajunşi adulţi, au mari dificultăţi în a stabili relaţii de încredere sau 
de simpatie cu ceilalţi. Ei tind, dimpotrivă, să aibă cu toată lumea 
relaţii tensionate, substratul unor comunicări conflictuale. 
Psihologii au demonstrat că nu ajungem neutri la întîlnirea cu 
semenii. Avem o predispoziţie generală faţă de aproapele nostru care 


1. A, Adler (1912), Le temperament nerveux, Payot, 1976, 

ne va face să fim din start mai mult sau mai puţin bine dispuşi faţă 
de el şi să începem conversaţia mai mult sau mai puţin uşor, într-un 
mod mai mult sau mai puţin încrezător sau defensiv. Această dispo- 
ziţie generală este reziduul tuturor experienţelor noastre relaționale 
cu semenii. Desigur, ea poate varia în funcţie de cum îl categorizăm 
pe cel care vine spre noi („Oh! E de genul celor de care trebuie să 
mă păzesc ! ”), aşa cum poate varia în funcţie de experienţele pe care 
le avem în viaţa de zi cu zi („Credeam că relaţiile cu oamenii din sud 
sint superficiale, dar am învăţat să-i deosebesc între ei după semne 
foarte precise”). 


2, Identificarea semenilor 


Există trei niveluri posibile de identificare a semenilor : îl identi- 
ficăm pe celălalt într-un ansamblu cultural, într-un grup sau chiar 
faţă de propria noastră psihologie. E ca şi cum am răspunde succesiv 
la următoarele întrebări : Cine este acest individ, după cutare sau 
cutare criteriu cultural ? Cine este acest altul, după criteriile de 
evaluare a poziţiei sale într-un ansamblu social mai restrîns, căruia 
îi aparţin şi eu? Cine este acest semen, după propriile-mi criterii 
psihologice de evaluare a oamenilor! ? De foarte multe ori, cele trei 
niveluri de evaluare a celuilalt funcţionează în acelaşi timp, căci 
sintem cufundaţi permanent în triplul context al societăţii ambiante, 
al grupurilor de apartenenţă şi al relaţiilor noastre interindividuale. 
În funcţie de situaţiile sociale în care se găseşte actorul social, 
accentul va fi totuşi pus pe unul sau altul dintre aceste contexte. 


1. Cf. cele trei niveluri de identificare a semenilor în A. Mucchielli, L'identite, 
PUF, col. „Que sais-je?”, cap. „L'identification d'autrui”, pp. 31-37. 

1. Identificarea socială 


Evaluarea celuilalt se face automat şi inconştient. Ea este legată de 
percepţia însăşi. „Să percepi o persoană înseamnă să o clasezi în 
anumite categorii semnificative din punct de vedere cultural, să iei 
cunoştinţă de statutul şi de rolul său.”! Mai înseamnă, atunci cînd 
relaţia este individualizată, să o situăm psihologic faţă de noi înşine. 
Fiecare societate, fiecare grup şi fiecare individ posedă un „reper- 
țoriu de identități” care face posibilă cunoaşterea celuilalt. Indicii 
care detinesc elementele categorizării sociale sînt, în primul rind, 
toate semnele şi elementele constitutive ale fațadei sociale (semnele 
exterioare, aparenţe etc.)”. Aceste semne sînt în esenţă de natură 
culturală, adică dobindite prin participarea la societate. Învăţarea 
socială constă în faptul de a înmagazina informaţii pentru a putea 
repera imediat, la semenii noştri, acele elemente care vor permite 
identificarea lor. 

Fiecare epocă istorică a unei societăţi îşi secretă, de altfel, pro- 
priile „personaje sociale”, stereotipuri constitutive pentru imaginarul 
social, care servesc la înţelegerea celorlalţi. În secolul al XIX-lea, 
romancierii francezi descriau rentierul, băcanul, notarul, femeia- 
-cum-se-cade, grizeta, credincioasa, scriitoarea pedantă, puştiul 
parizian etc. În zilele noastre, mass media şi moda marionetelor 
televizate desenează caricatura tehnicianului, a politicianului, a 
sportivului de performanţă, a jurnalistului, a omului de ştiinţă media- 
tic ş.a.m.d. 


V. Packard relatează cazul amuzant al unei femei din înalta societate 
care, îmbrăcindu-se cam în pripă ca să se plimbe la ţară (rochie veche, 
batic peste părul nepieptănat, unghii nefăcute etc.), se opreşte într-un 


1. JI. Stoetzel, La psychologie sociale, Flammarion, 1963, p. 215. 
2. Cf. A. Mucchielli, L'identite, PUF, col. „Que sais-je?”, cap. „Liidentification 
d'autrui”, pp. 31-37. 

magazin de lux, în care dintotdeauna voise să intre, însă nu avusese 
timp. Vinzătoarea o întimpină nu tocmai amabil şi îi prezintă o rochiţă 
de nimica, ieftină, ceea ce o jigneşte pe doamnă şi o face să iasă. A doua 
zi, îmbrăcată „normal”, este primită cu deferenţă în magazin de către 
aceeaşi vînzătoare, care de altfel nici nu o recunoaşte.! 


Experimentele privind identificarea semenilor arată că evaluarea 
se face mai curînd cu ajutorul formelor perceptive (Gestalten), sesizate 
imediat ca totalităţi reperabile, decit cu ajutorul „semnelor” izolate?. 


De exemplu, le-au fost prezentate unor subiecţi două fotografii ale 
unor personaje, cu cerința să identifice individul din fotografie. După 
ce au dat definiţia, au fost intervievaţi cu scopul de a se afla care erau 
„indicatorii sociali” după care s-au ghidat pentru a face identificarea. 
Una dintre fotografii înfăţişa un american de culoare, baterist de jazz 
celebru (căsătorit, cu doi copii), ajuns la Paris, într-o gară, pentru a da 
un concert. Analiza răspunsurilor privind identificarea personajului din 
fotografie a relevat două mari categorii de evaluări : 1) cele care cad în 
capcana unei definiţii bazate pe elementele : negru = imigrant = mun- 
citor, gară = muncitor feroviar = hamal la acestea se adaugă cascheta 
uniformei, rezultatul fiind „bagajist” (Gestalt: gară-negru-caschetă) ; 
2) cele care rezistă inducției pe baza acestor elemente (îndeosebi a 
elementului gară, perceput şi aici înaintea altora), care iau în considerare 
atitudinea generală (destindere, privire, îmbrăcăminte), apoi indiciile ce 
confirmă prima impresie — opunîndu-se deci definiţiei de „bagajist” 
(bagaje, bijuterii, miini) —, şi care conchid că este vorba de un călător 
(Gestalt ; gară-atitudine generală-bagaje-imbrăcăminte-miini-lanţ-cas- 
chetă-bijuterii). 

Se remarcă faptul că prima Gestalt este mai scurtă decît a doua, În 
ambele tipuri de evaluare, atribuirea sensului se face plecindu-se de la 
decor (gara), aceasta dă, împreună cu indiciile „negru” şi „caschetă”, 
ideea de „bapajist”, dar asociată unui ansamblu de elemente comple- 
mentare (disonante faţă de ideea de „bagajist”) oferă evaluarea corectă. 


„VW, Packard, A /'assaur de la pyramide sociale, Calmann-Levy, 1960. 
2, A. Mucchielli (1978), Les reactions de defense dans les relations inter- 
personnelles, ESF, 1980, exerciţiu, pp. 18-27. 


— 

Experimentele arată că persoanele cu o slabă capacitate de identi- 
ficare au încredere în ceea ce consideră a fi elemente predominante, 
fapt ce le duce către o definire greşită. Ele cad uşor în capcana unei 
definiţii pripite, determinată de selectarea unui număr restrins de 
elemente. Doar persoanele care cunosc bine grupul social de aparte- 
nenţă al celuilalt sînt capabile să vadă detaliul cu adevărat „reve- 
lator”, (Astfel, în experimentul de mai sus, un profesor de muzică 
l-a identificat cu precizie pe „bateristul de jazz“, recunoscînd în 
bagajele sale husa pentru cinele.) 

Etologia umană a constatat că există citeva semne fundamentale 
ce au rolul de a facilita identificarea socială. De exemplu : atitudinea, 
ţinuta capului, privirea, toate acestea permit identificarea semenilor 
pe dimensiunea superior-inferior. Postura (ţinuta capului, atitudinea 
generală, aerul afişat), felul cum se poartă (gesturile, mersul, cuvin- 
tele, mărcile încrederii în sine sau ale anxietăţii), modul în care se 
prezintă, toate acestea definesc prestigiul actorului, indică gradul de 
consideraţie la care are dreptul să se aştepte, pe scurt, propun celuilalt 
o definire a situaţiei pe dimensiunea dominant-dominau. Felul de a 
vorbi şi vestimentația vin apoi să precizeze poziţionarea în funcţie de 
rolurile sociale. Sarbin a arătat că subiecţii normali şi socializaţi, 
plecînd de la fraze şi postiri, recunosc foarte repede rolul social al 
partenerului? Perceperea rolurilor poate să se lipsească de cuvinte şi 
să se sprijine doar pe atitudini şi gesturi?. Pentru membrii grupurilor 
sociale se adaugă, ca Gesralten de identificare, stereotipurile care nu se 
regăsesc la membrii celorlalte grupuri din spaţiul relaţional, În sfirşit, 
la nivel psihologic, experienţele personale au modelat „formele” ce 
definesc caracterele de simpatic şi antipatic, mai precis criteriile de 
apreciere individuală. 


1, E.T. Hall, Au-delă de la culture, Seuil, 1979. 

2, Sarbin, „Role theory”. în Linzey (coord.), Handbook of Social Psychology, 
Addison-Wesley, New York, 1954, pp. 223-266. 

3. A.M, Rocheblave-Speni€, La notion de râle en psychologie, PUF, 1969, 
p. 325. 

Astfel, identificarea semenilor se referă la scheme identitare cultu- 
rale, de grup sau personale. Ele ne ajută să decodăm realitatea socială, 
dar intervin şi în modelarea conduitei noastre sociale. Într-adevăr, în 
funcţie de propria noastră reprezentare identitară, ne conformăm 
inconştient la ceea ce credem că sîntem din punct de vedere social. 
Astfel, codurile sociale sînt împărtăşite, iar traiul în societate înles- 
nit. O dată apreciată identitatea socială, partenerul este situat într-o 
ierarhie socială. Se stabileşte astfel un element important al întil- 
nirii : locul fiecăruia în raport cu celălalt. 


2. Identificarea relaţională 


Importanţa pe care o are frecvenţa privirilor îndreptate spre cineva 
este un indiciu al interesului care i se arată. Faptul că privim frecvent 
o persoană vrea să-i transmită că dorim să vorbim cu ea (fiindcă 
privirea fixă asupra cuiva nu este prea corectă în cultura noastră ; 
copiii sînt învăţaţi, de exemplu, să nu-i privească fix pe adulţi). Cel 
care „agaţă” o priveşte lung pe femeia care îl interesează. Aceasta, 
în schimb, dacă doreşte să arate că nu vrea să lepe o relaţie, va evita 
să-şi încrucişeze privirile cu ale bărbatului. Cît despre seducătoare, 
ea are la dispoziţie „privirea seducătoare”, care este compusă din 
secvenţa rituală: privire însoţită de batere din gene, un zimbet 
urmat de întoarcerea capului, uşoară înclinare din cap, apoi iar 
întoarcerea acestuia, după care lanţul gestual este reluat?. 

În faţa unei atare structurări a situaţiei relaţionale care va avea 
loc, indivizii au de ales între mai multe conduite. În cazul în care 
situaţia este acceptată - lucru ce ne interesează mai puţin aici -, se 


1. Acest „loc” nu e totuşi dobindit definitiv. Negocierea lui continuă pe tot par- 
cursul schimbului verbal. „Poziţionarea” de sine este una dintre mizele per- 
manente ale comunicării. Cf. A. Mucchielli, Les situations de communication, 
Ed. Eyrolles, 1991. 

2. 1. Bibl-Eibesfeldt, Ethologie, biologie du comportement, Ed. Scientifiques., 
1979, 

dezvoltă primele schimburi verbale ale unui joc interacţional în care 
fiecare va încerca să-şi realizeze intenţiile. În cazul în care situaţia 
nu e acceptată, fiind resimţită ca o atingere adusă propriei poziţii 
sociale, jocul interacţional ce va urma va viza redefinirea într-un 
mod mai avantajos a situaţiei pentru partenerul inferior. În funcţie 
reacţii de agresiune, de prestanţă-supralicitare, de sfidare sau chiar 
de evitare a situaţiei. Cind interlocutorul se află într-o poziţie prea 
avantajoasă sau într-una de forţă, pe care ar putea-o eventual accen- 
tua, subiectul va recurge la alte tipuri de reacţii defensive : inhibarea 
sau chiar retragerea (te stringi, te faci mic de tot), va putea să se 
supună situaţiei sau să se conformeze rolului pe care lumea aşteaptă 
ca el să-l joace, va putea chiar să încerce să profite de disimetria de 
forţe pentru a se plinge, a seduce ori a căuta protecţie, 

in concluzie, nu putem să nu-l situăm pe celălalt în raport cu noi 
înşine. Această constatare este un dat fundamental al realităţii inter- 
umane. Rezultatul identificării celuilalt intervine şi dirijează întregul 
proces de comunicare cu el. 


3. Autoprezentarea 


Individul care ne iese în întimpinare nu rămîne neutru. Ca şi noi 
înşine în timpul unei întilniri, el face eforturi de autoprezentare ce 
urmăresc să ne propună o imagine de sine. Încearcă astfel să influen- 
țeze comunicarea ce va avea loc, pentru ca aceasta să decurgă aşa 
cum îşi doreşte el. 


1. Aufoprezentarea „conformă ” sau „de prestanţă” 


Mai întii, la nivelul reflexului biologic, întîlnirea cu semenii tinde să 
dea naştere la două tipuri de autoprezentare : conformizarea şi reacţia 
de prestanţă. 

Prezentarea de conformizare. Semenul care mă întîmpină nu e 
decît o altă persoană care îşi îndreaptă privirea spre mine. Această 
privire, aşa cum a analizat-o Sartre, reprezintă întii de toate un risc 
de a fi judecar'. Studiind comunicarea defensivă din situaţiile de 
evaluare (p. 165), am văzut că tendinţa spontană a individului este 
să adopte o conduită conformă, adică în acord cu normele comporta- 
mentale obişnuite din situaţia respectivă. Şi aceasta deoarece, confor- 
miîndu-se — adică, pînă la urmă, făcînd cum face toată lumea -, 
individul are mai puţine şanse să fie judecat greşit. 


Prezentarea de prestanță. Unii psihologi, precum Wallon, au 
observat la copilul foarte mic unele „reacţii de prestanţă”, reacţii 
„reflexe” manifestate în prezenţa adultului. Pentru Wallon, există o 
anumită „sensibilitate de prestanţă” (ce „corespunde cu trezirea 
atitudinilor faţă de apropierea sau prezenţa semenilor”?). Această 
reacţie atitudinală are loc prin intermediul unei stimulări reflexe a 
tonusului muscular. Reacţiile de prestanţă se accentuează cînd copilul 
are 3 ani: „face pe grozavul”, încearcă „să atragă atenţia asupra 
lui”, îşi dă importanţă, arată că e dezinvolt, „sigur pe sine”, 


2. Manipularea imaginii de sine oferite celuilalt 


Întilnirea a fost atent studiată de Goffman, care arată că fiecare 
dintre actorii prezenţi încearcă, prin diverse semnale şi comporta- 
mente, să-i dea celuilalt o idee despre intenţiile sale şi despre felul 
în care defineşte situaţia, deci despre felul în care ar dori să se 
deruleze comunicarea”. 

Iată un episod dintr-un roman, citat de Goffman, în care Preedy, 
un englez aflat în vacanţă, îşi face pentru prima dată apariţia ca 


|. J.-P. Sartre, L'Etre et le Neant, Gallimard, 1943, p. 326. 

2. H. Wallon (1934), Les origines du caracrere, PUF, 1954, 

3. E. Goffman, La mise en scâne de la vie quotidienne ; la presentation de 
soi, Ed, de Minuit, 1973. 

vilegiaturist pe plaja hotelului său din Spania, căutind să dea o 
anumită imagine despre sine : 


Evita cu grijă să caute privirea oamenilor, Pentru început, trebuia să 
le arate limpede acestor virtuali tovarăși de vacanţă că nu prezintă 
pentru el nici un interes. Privea fix prin ei, în jurul lor, deasupra lor, cu 
ochii pierduţi în spaţiu. La fel de bine plaja ar fi putut fi pustie. Dacă 
din întimplare îi tăia calea o minge, lua un aer surprins, apoi lăsa să-i 
lumineze faţa un zimbet amuzat (Preedy cel binevoitor), arunca o privire 
în jur, ca şi cum era mirat să vadă că este efectiv lume pe plajă, trimitea 
mingea suriîzind sieşi şi, nu oamenilor, apoi îşi relua cu indiferența sa 
dezinvoltă inspectarea spaţiului. Dar venise momentul să-şi facă micul 
său număr, murmărul cu Preedy cel ideal. Mînuind neglijent cartea, îşi 
lua toate măsurile ca să-i arate titlul oricui dorea să-l vadă — o traducere 
spaniolă din Homer; prin urmare ceva clasic, dar fără exagerare, şi 
totodată ceva cunoscut de toată lumea -, apoi îşi aşeza cu grijă pro- 
sopul de baie şi geanta ferindu-le de nisip (Preedy cel metodic, cel 
judicios), se ridica încet ca să-şi desfăşoare în voie statura impresionantă 
(Preedy colosul) şi făcea să zboare cît colo sandalele (Preedy cel fără de 
griji, în fond)!. 


Astfel, posturile, atitudinile sau gesturile formează o comunicare 
structurată al cărei scop este să le indice celorlalţi cum anume sînt 
poziţionaţi şi cum înţelege actorul principal să fie perceput. Este vorba 
de o tentativă de manipulare a relaţiei care, potrivit lui Goffman, 
poate fi minuţios calculată sau calculată doar vag conştient, după 
cum poate fi şi inconştientă, intrind într-o prescripţie socială (adică 
într-un mod de 2 acţiona cerut de apartenenţa la un grup social) sau 
chiar legată de personalitatea adîncă a individului. 

Pornind de la acest joc de autoprezentare, se va dezvolta un joc 
mai vast cu inierlocutorii actorului „care se prezintă”. Partenerii vor 
reacţiona la prezeniare fie acceptind-o, fie negociind-o, fie prefă- 
cîndu-se că o acceptă pentru a o manipula, în sfîrşit, respingînd-o. 


|. E. Goffman, op.cit., 1973, p, 14. 

Răspunsul interlocutorilor va fi dat în funcţie de propriile lor obiective 
de comunicare, dar şi de felul în care decodează comportamentele 
expresive paralingvistice care îi scapă (în mare parte) actorului în 
timp ce se prezintă şi care îi caracterizează întregul discurs. 


De exemplu, în insula Shetland, soţia unui fermier, care îl servea pe 
un oaspete din Anglia cu nişte specialităţi locale, îl asculta zîmbind 
politicos cînd acesta îi spunea cu amabilitate că îi place mîncarea ; ea 
remarca rapiditatea cu care oaspetele ducea furculiţa sau lingura la 
gură, precum şi zelul cu care minca, şi folosea semnele plăcerii resimţite 
drept mijloace de a controla sentimentele convivului. Aceeaşi femeie, 
ca să descopere ce gîndeşte „cu adevărat” o cunoştinţă (A) despre altă 
persoană (B), aştepta ca B să fie, în prezenţa lui A, antrenată într-o 
conversaţie cu o terță persoană (C). Atunci examina discret mimica lui 
A, care îl privea pe B conversind cu C. Neaflindu-se într-o conversaţie 
cu B, A se debarasa uneori de constrîngerile şi de artificiile impuse de 
maniere şi de tact, exprimind liber ceea ce credea „cu adevărat” despre 
B. Pe scurt, femeia din Shetland observa observatorul care încetase să se 
mai observe. 


Dar, desigur, cel care se prezintă poate să-şi manipuleze şi 
paralimbajul. Astfel, spune Gofiman, se naşte „un ciclu virtualmente 
infinit al disimulărilor, al descoperirilor, al falselor revelații şi al 
redescoperirilor”. Nu ne mai aflăm într-o „întilnire”, ci în discuţia 
care îi urmează. 


3. Efectul de întipărire al primelor relaţii 


Cunoaştem noţiunea de imprinting din etologie, evidenţiată de 
Konrad Lorenz. Primele elemente ale unei relaţii rămîn fixate în tot 
şirul de relaţii ulterioare. 

Dată fiind tendinţa participanţilor de a accepta definițiile propuse 
de partenerii lor, este de înţeles importanţa decisivă a primei relaţii 


1. E, Goftman, opicit,, 1973, p. 16. 

care se înfiripă, ea fiind propusă ori manipulată de unul sau altul 
dintre interlocutori. Poziţionările respective, ca şi situaţia însăşi sint 
definite pe baza relaţiei iniţiale. Toţi psihologii au remarcat 
importanţa primului contact, precum şi dificultatea cuiva de a se 
rupe de stilul relaţiei începute atunci. 

Pentru persoanele care activează în domeniul serviciilor, înde- 
plinirea corectă a sarcinii depinde adeseori de aptitudinea lor de a 
Jua şi a păstra iniţiativa într-o relaţie. Această aptitudine reclamă din 
partea lor o subtilă agresivitate, atunci cînd au un statut socio- 
-economic inferior celui al clienţilor. 


Ospătăriţa care vrea să reziste presiunilor exercitate de clienţi nu 
trebuie să se mulțumească să le răspundă : trebuie să le controleze cu 
abilitate comportamentul. Cînd analizăm raporturile cu clientela, prima 
întrebare care se impune este următoarea : „Ospătăriţa are avantaj asupra 
clientului sau clientul asupra ospătăriţei ? ”. Caracterul decisiv al între- 
bării nu-i scapă unei ospătăriţe cu experiență. Aceasta îl înfruntă pe client 
cu aplomb şi fără ezitare. De exemplu, constată că un nou client s-a aşezat 
înainte ca ea să ridice farfuriile murdare şi să schimbe faţa de masă. El 
se apleacă şi studiază meniul. Ospătăriţa îl salută şi-i spune : „Îmi daţi 
voie, vă rog. să schimb faţa de masă ? ” şi, fără să aştepte un răspuns, dă 
la o parte meniul în aşa fel încît clientul să se îndepărteze de masă, iar 
ea îşi continuă treaba. Relaţia este stabilită într-un mod politicos, dar 
ferm, nepunindu-se problema de a şti cine controlează situaţia.! 


Conştienţi de acest fenomen, numeroşi profesionişti cred că 
primele momente ale unei întîlniri sînt esenţiale pentru continuarea 
relației. Astfel, unii profesori cred că nu trebuie să-i lase pe elevi 
„Să şi-o ia în cap” din prima zi şi că trebuie numaidecit „să se facă 
respectaţi”. La fel, personalul îngrijitor din instituţiile psihiatrice 
consideră că noul bolnav, încă din momentul cînd este primit, trebuie 
pus fără menajamenie „la locul lui” în cadrul serviciului, altfel 
există riscul unor numeroase dificultăţi ulterioare. 


1. E. Goffman, op.cit. 1973, p. 17 

4. Primele schimburi verbale 


1. Dinamica de ansamblu a întîlnirii 


Am analizat pînă aici reflexele şi procesele de apercepţie care au loc 
la fiecare dintre protagoniştii întilnirii. Am preluat metoda analizei 
de la psihologia experimentală şi de la psihologia socială. Dar 
întîlnirea este mai mult decit un schimb „de la distanţă” : este o 
„întilnire”, fapt bine sesizat de psihologia fenomenologică. 

Pentru Buytendijk, întîlnirea cu celălalt este o incertitudine, Ea 
conţine germenii insecurităţii şi chiar ai anxietăţii. „În situaţia pe 
care o reprezintă fiecare întîlnire se constituie secretul inepuizabil al 
celuilalt, disimularea existenţei sale, indeterminarea existenţei sale 
inrădăcinate în libertate.” Aşa cum am văzut mai înainte, necunoscu- 
tul, ascuns după secretul celuilalt, aduce neliniştea originară dintr-o 
întîlnire. Dar această incertitudine se risipeşte repede. Într-adevăr, 
„secretul nu devine obiect al experienţei decit în dăruirea de sine, în 
invitaţie sau în ordin, în gesturi, mimică, privire, precum şi în toate 
manifestările culturale”. Căci un ansamblu de semne exterioare vor 
ajuta la stabilirea unei „definiţii a fiinţei”, o definiţie a semenului!, 
De fapt, subiectul care vine la întîlnire va propune voluntar sau/şi 
involuntar o definiţie a sa şi a rolului său în interacţiunea care 
începe. Aceste două definiţii încep să-i lege între ei pe cel care 
întîlneşte şi pe cel întilnit. Fiecare dintre ei va fi mai mult sau mai 
puţin obligat să urmeze definiţia dată celuilalt. Astfel, fiecare „îşi 
asumă în orice întîlnire un rol pe care trebuie să-l joace în conti- 
nuare”?, Prin această relaţie şi prin desfăşurarea ei, întilnirea sfîrşeşte 
prin a fi o Gestaltăreis (formă circulară), Întilnirea devine o coerenţă 


|. E. Goffman, Les riteş d 'interaction, Ed. de Minuit, 1974. 
2, F.J.J. Buytendijk, Phenomenologie de la renconrre, Desclee de Brouwer, 
1952, p.7. 

între doi indivizi: coerenţa subiectului şi a lumii înconjurătoare, 
condiţionată de întrepătrunderea percepţiei şi a mişcării, ca în exem- 
plul jocului (sau al dansului), dat de Buytendijk. Într-o întilnire, 
prin intermediul legăturilor subtile care se stabilesc şi imi contro- 
jează mai mult sau mai puţin acţiunile, eu sînt concomitent cel jucat 
(sau jucărie!) şi cel care joacă. „O întilnire este simultan o existenţă- 
-opusă şi o existenţă-împreună. ”? În această Gestalrkreis, „cei doi 
termeni sînt în egală măsură împreună şi opuşi”, „Secretul absenței 
unui semen (care ne scapă) îl resimţim în prezenţa sa, iar al pre- 
zenţei, în absenţa sa.” Există aşadar în fiecare întilnire o dublă 
intenţionalitate, şi anume : faptul de a face ceva, de a merge spre 
celălalt pentru a-l înţelege şi, în acelaşi timp, faptul de a ne dărui pe 
noi înşine în aşa fel încît să ni se poată întîmpla ceva. Regăsim în 
întîlnire „ambiguitatea fundamentală a existenţei : faptul de a acţiona 
şi de a fi acţionat, de a vedea şi de a fi văzut”. Pentru psihologia 
tenomenologică, structura fundamentală a întilnirii ar fi aşadar o 
totalitate interacţională care conţine, pentru cei doi subiecţi, ambigui- 
tatea de a fi agent şi pacient, de a fi cu şi a fi împotrivă. Incertitudine 
care ne dă trei posibile direcţii fundamentale : apropierea (a-fi-cu), 
evitarea (a-fi-departe) sau chiar agresiunea (a-fi-impotrivă), 


2. Întilnirea în situaţii idiomatice standard 


Noţiunea de „situaţie idiomatică” provine din etologie. Cel care a 
iniţiat acest tip de gindire a fost Tinbergen, o dată cu studierea 
faimosului dans al ghidrinului mascul în faţa femelei gravide, cu 
burta roşie. Atunci a fost descrisă pentru prima dată, în funcţia sa 
comunicativă, o formă de comunicare rituală din lumea animală?. 


1. Joc de cuvinte intraductibil, bazat pe omofonia dintre jou€ (jucat) şi jouet 
(jucărie) (n.t.). 

2. EI]. Buytendijk, op.ciz., 1952, p. 24. 

3. N. Tinbergen (1946), La vie sociale des animaux, Payot, 1967, pp. 37-36. 

Tinbergen este aşadar primul care a introdus noţiunea de secvenţă 
comportamentală, legată de o situaţie biologică bine definită. 

Pentru Berger şi Luckmann, situaţiile din viaţa de zi cu zi sint 
constituite din infruntări şi rezolvări ale „situaţiilor curente” şi ale 
„situaţiilor specifice”, ultimele dovedindu-se mult mai problematice 
pentru indivizi. Prin intermediul „cunoaşterii simțului comun”, 
individul caută să reintegreze situaţiile problematice în obişnuinţele 
sale de rezolvare curentă a situaţiilor neproblematice'. „Cunoaşterea 
simțului comun” este un ansamblu de interpretări luate de-a gata, 
utilizate în situaţii considerate curente. Este şi un ansamblu de 
conduite şi deci de comunicări luate de-a gata, folosite ca răspuns la 
problemele puse de aceste situaţii. 

În ceea ce-l priveşte, Hall formulează conceptele de idiom situa- 
țional şi de expresie idiomatică?. Pentru Hall, în fiecare cultură 
există un anumit număr de „situaţii tipice”, care conţin roluri presta- 
bilite şi deci „planuri de desfăşurare a acţiunilor”, situaţii puternic 
determinare de mize culturale şi colective. „Oriunde în lume”, spune 
el, „există şi sînt stăpinite sute de expresii pe care le-am denumit 
«expresii idiomatice standard», folosite în circumstanţe specifice... 
Faptul de a comânda masa într-un restaurant face apel la un idiom de 
o dificultate medie... Utilizate corect, idiomurile standard au un 
context relativ bogat, ceea ce facilitează şi simplifică lucrurile... 
Într-un idiom, totul este condensat, gramatica, vocabularul, into- 
naţia...”. Situaţiile idiomatice standard sînt aşadar configurații de 
elemente materiale şi umane, recognoscibile ca tormă tipică a mediu- 
lui înconjurător de către un grup cultural mai mult sau mai puţin 
numeros. Ele sînt nişte situaţii „familiare”, în care indivizii se simt 
în |argul lor, fapt ce înlesneşte interacţiunile. Aceste „forme” sint muişte 
scheme ce conţin o anumită configuraţie a elementelor semnificative. 


i, P. Berger şi TI. Luckmann (1960), La construction sociale de la realiră, 
MEridiens-Klincksieck, 1986, p. 38. 
2. E.T. Hall, La dimension cachee, 1979, capitolul „Actions en chaine”. 

Pe de altă parte, situaţiilor idiomatice standard le corespund expresii 
idiomatice standard. Idiomurile expresive trebuie comparate cu 
„comportamentele specifice” ale animalelor din etologie (căutarea 
hranei, construirea cuibului, comportamentul de împerechere etc.). 
Într-un mare număr de activităţi şi de locuri, precum sălile de clasă, 
mall-urile, cursurile la seral, partidele colective de sport, reuniunile 
de club, barurile etc., conduitele depind foarte mult de situaţie. 


3. „Formulele de petrecere a timpului” 
în conversaţia socială 


Deseori, întîlnirea devine lipsită de importanţă şi banală. Apar atunci 
anumite ritualuri verbale, denumite „formule de petrecere a timpu- 
lui”. Jocurile de „petrecere a timpului” se practică de obicei cu 
ocazia recepţiilor sau în perioada de aşteptare care precedă debutul 
unei reuniuni de grup. O „formulă de petrecere a timpului”, spune 
Berne, este „o serie de tranzacţii complementare, simple, pe jumătate 
ritualizate, dispuse în jurul unui singur nucleu material şi al căror 
scop principal constă în a structura un anumit interval de timp”. 
Începutul şi sfirşitul acestui interval sînt semnalate în mod tipic prin 
ritualuri conversaţionale. 

Analiza tranzacţională a încercat să clasifice numeroasele formule 
de petrecere a timpului tipice pentru societăţile noastre. Întîlnim 
astfel două tipuri clasice de conversații între bărbaţi; „General 
Motors” (comparare a maşinilor: „prefer Peugeot/Citro&n/Renault 
decit Renault/Citroen/Peugeot, pentru că...”); al doilea tip este: 
„ai Văzut, au cistigat” (în sport sau în politică). În cazul femeilor, 
intilnim „produsele cele mai iefiine/scumpe”, „bucătăria” şi „hainele”, 
Mai întîinim : „cum să procedăm ? ” (pentru a face un anumit lucru), 
ocupaţie comodă, cu ocazia scurtelor călătorii în comun ; „cît costă 
asta ? ” sau „aţi fost acolo ? ” (în cutare sau cutare 10c), „îl cunoaşteţi ? ” 
(pe Cutărescu sau Cutărescu) ş.a.m.d. 

Formulele de petrecere a timpului au aşadar scopul de a organiza 
timpul ce se scurge în întilnirile sociale banale. Dar ele îndeplinesc 
şi funcţia importantă de a fi „mijloace de selecţie socială”. Într-ade- 
văr, într-o formulă de petrecere a timpului, jucătorii evaluează 
potenţialităţile celorlalți jucători. La sfirşitul unei întilniri sociale, 
fiecare persoană va selecţiona anumiţi jucători pe care ar dori să-i 
revadă, în timp ce pe alţii îi va respinge. Jucătorii selecționați sînt cei 
mai potriviţi candidaţi pentru relaţii mai complexe. Sistemul selectiv 
de mai sus funcţionează în cea mai mare parte inconştient şi intuitiv, 
Fiecare actor face selecţia în funcţie de propriile sale criterii. Formu- 
lele de petrecere a timpului stau deci la baza alegerii unor relaţii şi 
pot conduce la prietenie sau la ceea ce pare a fi prietenie, adică 
faptul de a participa împreună la anumite ritualuri conversaţionale, 
cum este grupul de femei (pretinse „prietene”) care se vizitează 
reciproc în fiecare dimineaţă, la ora cafeluţei, pentru a interpreta 
aria „soţului vinovat”, 

Un alt avantaj important pe care-l au indivizii de pe urma formu- 
lelor de petrecere a timpului este satisfacția de a vedea că una dintre 
„poziţionările lor existenţiale” este recunoscută de ceilalți. Să luăm 
un exemplu, pentru a explica. În jocul „asociaţia de părinţi ai 
elevilor”, actorii pot lua diverse poziţii, afirmind că „toţi copiii sînt 
răi! ” sau că „toţi ceilalţi copii sînt răi!” sau că „toţi copiii sînt 
trişti ! ».,. Aceste luări de poziţii pot da naştere rolului de, respectiv, 
„părinte sever”, „drepr”, „indulgent” sau „săritor”. Poziţia se mani- 
festă prin intermediul unei atitudini existenţiale faţă de o problemă, 
Atitudinea face cunoscută o axă fundamentală a personalităţii celui 
care „joacă”. Cind ceilalţi actori îi „confirmă” rolul din cadrul 
jocului, el primeşte deci, în mod indirect, confirmarea poziţiei sale 
existenţiale. „Mingiierea” primită îl emoţionează profund. Confir- 
marea rolului consolidează poziţia individului, Berne numind acest 
fenomen „avantajul existenţial” al formulelor de petrecere a timpului. 

Sub „jocul” actorului se exprimă deci o tendinţă existenţială 
adincă, ce ţine de personalitatea individului. Înţelegem atunci motivul 

pentru care formulele de petrecere a timpului sînt tipizate : fiindcă 
scopurile pe care le servesc sin şi ele tipizate, 


4. Întâlnirea „autentică” 


Recurgind la terminologia lui Ricceur, putem să mergem mai departe 
cu descrierea şi să opunem două moduri ale întilnirii. Pe de o parte, 
cel al „socius-ului”, iar pe de alta, cel al „aproapelui”. Potrivit lui 
Ricoeur, cele două tipuri de întilniri sînt foarte diferite. Între ele ar 
exista chiar o incompatibilitare de fond, deoarece „socialul tinde să 
blocheze accesul caracterului personal şi să ascundă misterul relaţii- 
lor interumane”! Totuşi, cele două moduri nu se exclud neapărat, 
dialectica socius-ului şi a aproapelui vădindu-se foarte complexă, 
„Relaţia personală cu aproapele cînd trece prin relaţia cu socius-ul, 
cînd se elaborează în afara ei ; alteori se ridică împotriva relaţiei cu 
socius-ul.” Cel de-al doilea tip de întîlnire ar duce aşadar la veritabila 
comunicare interumană, cea întemeiată pe participarea împreună cu 
semenul. Acelaşi lucru crede şi G.H. Mead atunci cînd prezintă ca 
fundamental în organizarea socială umană principiul „comunicării, 
care implică o participare împreună cu semenul” şi cere ca „să apară 
Celălalt în Sine, ca Sineie să se identifice cu Celălalt şi să devenim 
conştienţi de Sinele nostru în prezenţa Celuilalt. Comunicarea devine 
posibilă prin tipul de comunicare pe care omul o poate stabili, 
diferită de cea care are loc la celelalte specii, care nu deţin acest 
principiu în societatea Jor”?. Doar oamenii se întîlnesc cu adevărat, 
deoarece sînt conştienţi de asemănarea lor şi pot să se pună astfel 
moral şi afectiv în locul celuilalt, să se identifice cu el. Pentru 
Mead, această participare-identificare este logic şi ontologic? ante- 
rioară comunicării verbale ; ea însăşi exprimă cele două atitudini 


1. P. Ricour, Histoire er vărire, Seuil, 1955, p. 226. 
2. G.H. Mead (1934), L'espriz, le soi et la socicte, PUF, 1963, p, 215. 
3. Onrologic: prin însăşi fiinţa sa şi deci prin natura ei intimă 

umane sociale fundamentale : întrajutorarea şi schimbul verbal, 
Interacțiunea devine comunicare atunci cind individul care are ceva 
de spus este afectat de ce are de spus ia fel ca şi persoana căreia i se 
adresează, adică atunci cînd semnificaţiile sînt comune şi împărtăşite. 

Totuşi, experienţa arată că această comunicare interumană funda- 
mentală nu este datul imediat al întilnirii dintre congeneri, chiar 
dacă este ontologic oferită omului. Deseori, în cel mai bun caz, 
întîlnirea cu semenul este întilnirea cu un rol, cu un socius, şi abia 
apoi întîlnirea cu o persoană ; în cel mai rău caz, este întîlnirea cu 
un Semen necunoscut, cu un potenţial pericol. Se ştie că rolul social 
are o importantă funcţie securizantă atunci cînd ne prezentăm cuiva. 
Universul profesional, experienţele de dinamică a grupului arată că 
întilnirea poate fi securizantă cînd se desfăşoară prin intermediul 
unei faţade de statute şi de referințe profesionale şi că abia după 
multe măsuri de prevedere întîlnirea se poate situa la un nivel mai 
adinc, după cum vom vedea că este cazul cu întîlnirea amicală şi cea 
amoroasă. 


5. „Contractul de comunicare” 


După cum am văzut în primul capitol din cea de-a doua parte a 
lucrării de faţă (pp. 79-80), orice comunicare comportă diferite mize. 
Pentru fiecare dintre ele (miză de informare, de poziţionare, de 
influențare şi de mobilizare, de calificare a relaţiei, de fixare a unor 
norme), partenerii încearcă totdeauna să încheie un fel de „contract 
de comunicare”. În multe cazuri, de altfel, contractul este tacit şi 
stabilit prin normele simaţiei de comunicare. El „constituie o secvenţă 
de acţiuni coordonate... realizabilă doar prin cooperarea tuturor 
participanţilor”, 

Pentru a încheia un contract de comunicare, un partener trebuie 
mai întîi să recunoască intenţia interlocutorului său şi să-i arate că a 


1. R. Ghiglione, L'homme communiquant, Armand Colin, 1986, p. 20]. 

înţeles-o, după care trebuie să intervină în legătură cu această intenţie 
şi să-şi facă cunoscută poziţia. De exemplu, „schimbul comunica- 
țional reparator” de care vorbeşte Goffman este un contract ce are în 
vedere faptul că unui partener care a făcut o greşeală de „bun-gust 
relaţional” i se atribuie posibilitatea de a şi-o îndrepta. Acest lucru 
necesită o cooperare între parteneri. Cel care a greşit trebuie să 
semnaleze că ştie că a făcut o greşeală şi că intenţionează s-o 
îndrepte. Interlocutorul trebuie să-i semnaleze că i-a înțeles dorinţa 
de a îndrepta lucrurile şi că-i va da ocazia să concretizeze această 
reparaţie. 

Într-un anumit număr de cazuri, termenii contractului propus de 
unul dintre actori sint „indecidabili”, adică formulaţi în mod contra- 
dictoriu, fapt care nu permite o înţelegere clară. Să reluăm un caz al 
lui Laing, citat de Ghiglione: 


O mamă îşi vizitează fiul, care se reface in urma unti crize psihotice. 

Cînd el se apropie: 

a) ea deschide braţele ca el s-o imbrăţişeze şi (sau) 

b) pentru a-l îmbrăţişa 

c) cind el vine mai aproape, ea se încordează şi înţepeneşte 

d) el se opreşte, nehotărit 

e) ea spune: „Nu vrei să-ţi îmbrăţişezi mama ?” şi, pentru că el nu se 
mişcă şi ezită încă, 

f) ea spune: „Dar, dragul meu, nu trebuie să-ţi fie frică de sentimentele 
tale”. 


Fiul răspunde invitaţiei de a o îmbrăţişa, însă atitudinea mamei. 
încordată, țeapănă, îi spune în acelaşi timp să n-o facă. Mama nu poate 
recunoaşte deschis că se teme să aibă o relaţie strinsă cu fiul ei sau că 
are un alt motiv de a nu dori cu adevărat ca el să îndeplinească ceea ce 
ea îl îndeamnă, însă nici unul, nici celălalt nu aduc vorba despre asta. 
EI răspunde mesajului tacit, nonverbal: chiar dacă-mi deschid braţele 
pentru ca tu să vii şi să mă-mbrăţişezi, în realitate mi-e frică să [aci asta, 
dar nu pot s-o mărturisesc nici faţă de mine, nici faţă de tine, deci sper 
că vei fi prea „bolnav ” ca să mă îmbrăţişezi. Dar, după aceea, mama ii 
arată că vrea pur şi simplu ca el să o îmbrăţişeze şi lasă să se subinţeleagă 

că el nu o face nu pentru că i-a ghicit spaima la gîndul că ar putea-o 
imbrăţişa sau ordinul ei de a se abţine, ci pentru că nu o iubeşte. Cum 
fiul nu răspunde, ea subînţelege că motivul pentru care el n-o îmbră- 
țişează este frica de sexualitatea sau agresivitatea care îi marchează 
sentimentele pentru ea. Mama îi dă de fapt de înţeles ; „nu mă îmbrăţişa, 
altfel te pedepsesc” şi „dacă nu o faci, te pedepsesc”. 


Ne aflăm aşadar într-o situaţie pe care o cunoaştem sub numele 
de situaţie paradoxală (cf. pp. 107-108). Vedem de aici că, în cele din 
urmă, toate schimburile comunicaţionale dintr-o întîlnire pot fi 
limpezi sau vagi, decidabile sau paradoxale şi că toate acestea au un 
anumit efect de bumerang asupra interlocutorilor prezenţi şi asupra 
continuării pe care o vor da întilnirii. 


5. Concluzie 


Sinteza datelor de experienţă şi de observaţie amintite în acest capitol 
ne determină să afirmăm că întilnirea cu semenul se desfăşoară 
într-un sens dublu : dinspre necunoscut spre cunoscut şi de la masca 
socială la persoana umană. 

Pe de altă parte, am văzut că ceea ce caracterizează întilnirea 
interindividuală este efortul de inferenţă şi de aprehensiune cognitivă 
pe care subiectul îl face în legătură cu persoana întîlnită. Efortul ne 
apare acum înzestrat cu sensurile lui fundamentale : ocrotirea indivi- 
dualității şi pregătirea mijloacelor de apărare în faţa exteriorului, 
situarea într-o relaţie de interacţiune negociată cu Celălalt. Am 
văzut că acest efort întilnea mai întîi „suprafaţa socială” a semenului 
(statut, identitate socială, faţadă socială, rol etc.) şi că era ajutat de 
o serie de forme a priori de aprehensiune, Am văzut totodată că apar 
un fel de „reflexe de apărare”, activate împotriva riscurilor de 
atingere venite din partea semenului : alarma defensivă, în momentul 
înțilnirii cu un Celălalt necunoscut; perceperea acelor semne care 
permit atit situarea celuilalt pe axa prieten-duşman, cît şi reperarea 

intenţiilor sale, definirea lui din punct de vedere social, după care 
urmează fie primirea-încredere, fie agresiunea defensivă, fie supu- 
nerea, fie refugiul în conformismul anumitor autoprezentări. Am 
subliniat, de asemenea, forţa ritualurilor ce intervin foarte devreme 
într-o întîlnire. Ele au rolul fie de a-l apăra pe individ de o întîlnire 
mai intimă între e] şi ceilalţi, fie de a selecţiona parteneri cu care va 
încerca să aibă o „întilnire autentică”. 

Prin urmare, multe lucruri sint puse în joc pe durata întilnirii cu 
semenii: imaginea pe care celălalt o va avea despre mine, tipul de 
relaţii ulterioare pe care le-aş putea avea cu partenerul, posibilitatea 
unei întilniri autentice etc. Ele se leagă rapid într-un ansamblu de 
contracte tacite care au în vedere toate mizele comunicării, 


Capitolul II 


Comunicarea în întîlnirea amoroasă 
şi în viaţa de cuplu 


Întîlnirea amoroasă a fost atent studiată de psihologi, căci ea 
este, aşa-zicind, „plină de mister”. În acest tip de întilnire are loc o 
comunicare infraverbală (fără cuvinte), prin care doi indivizi îşi pot 
spune că se plac reciproc. Într-adevăr, întilnirea amoroasă este o 
„situaţie limită” de „comunicare fără cuvinte”, care se vrea „auten- 
tică” şi care pune în lumină citeva procese fundamentale ale comu- 
Nicării. 

Trebuie reamintit, mai întîi, că nu ne întîlnim cu oricine. Din 
numeroase anchete sociologice validate necontenit, ştim că ne întil- 
nim prioritar cu persoane din acelaşi mediu social (homofilie) şi cu 
persoane trăind într-un spaţiu relativ apropiat (vecinătate). Există 
aşadar un anumit „cîmp al eligibililor”, care este determinat în bună 
măsură de un ansamblu de factori sociologici ce scapă conştiinţei şi 
voinţei indivizilor. 


1. Alegerea fiinţei iubite 


Să analizăm principalele fenomene psihologice care au loc atunci 
cînd este aleasă fiinţa iubită. 

1. Ideile „a priori” despre iubire şi despre viața în cuplu 


În societatea de astăzi există reprezentări şi aşteptări specifice faţă 
de iubire şi de viaţa în cuplu. Ele nu sînt lipsite de importanţă pentru 
a putea înţelege ce se petrece în intilnirea însăşi. 


Mizele individuale ale iubirii şi ale vieţii în cuplu 


Pentru Claude Roy, „te iubesc” poate să însemne: „vreau să-mi 
dovedesc mie însumi că exist, declarînd pentru tine un sentiment 
violent ; vreau să te mingii, să te ating, să te string în braţe, să-ţi 
dăruiesc plăcere ; vreau să mă mâîngii, să mă atingi, să mă strîngi 
în braţe, să-mi dăruieşti plăcere; vreau să mă încredinţez de 
propria mea valoare fiind iubit de tine; vreau să fiu subjugat, 
zdrobit, umilit de tine ca să mă odihnesc de oboseala de a fi eu”. 
Într-o altă stare de spirit, „te iubesc” poate să spună: „vreau să te 
zdrobesc, să te umilesc, să-ţi fac rău ca să-mi exalt propriul eu şi să 
mă liniştesc în privinţa puterii de care dispun; îmi trebuie un 
partener, un asociat, vreau să închei un tîrg, eu îţi dau asta, tu îmi 
dai asta, batem palma ; vreau să fac un plasament, aşa că investesc 
în tine un capital de afecţiune, de îngrijiri şi de bani, care să-mi 
aducă dobindă ; simt nevoia să-mi regăsesc mama (sau tatăl), tu 
poţi fi astfel pentru mine”. Mai poate să spună: „am nevoie de un 
pretext ca să vibrez, să mă exalt, să sufăr mii de chinuri, să-mi 
inventez mii de delicii, iar tu vei fi pretextul acesta (iar dacă te 
iubesc ori ba, ce-ţi pasă? ). «Te iubesc» mai poate avea sensul de : 
trebuie să-mi înving un anumit sentiment de culpabilitate, să lupt 
împotriva complexelor mele de inferioritate, iar faptul că te-aş 
idolatriza m-ar elibera de toate acestea ; nu-mi place să spăl vasele 
şi să fiu singur seara, aşa că tu o să-mi fii alături. Sau : o fiinţă pe 
care s-o torturez şi care la rîndu-i să mă tortureze îmi este indis- 
pensabilă : fii partenerul meu în acest exerciţiu. După cum poate să 

mai însemne şi faptul că acela care spune «te iubesc» iubeşte cu 
adevărat ființa căreia i-o spune”!. 

Trecînd în revistă mizele şi aşteptările ce se pot ascunde în spatele 
clasicului „te iubesc”, ne dăm seama că întîlnirea amoroasă nu e un 
lucru simplu. Ea poate răspunde unei multitudini de proiecte şi de 
aspirații, unei multitudini de moduri de a privi viaţa în cuplu, unei 
multitudini de complexe şi de experienţe personale. De aceea, unii 
psihologi conchid că orice relaţie de iubire se întemeiază, la început, 
pe o neînțelegere cauzată de iluziile nutrite faţă de propriile motivații 
şi aşteptări, precum şi pe necunoaşterea motivaţiilor şi aşteptărilor 
celuilalt. Întîlnirea amoroasă capătă concreteţe deoarece ea este 
timpul primordial sau speranţa că neîmplinirea noastră funciară va fi 
satisfăcută. „Întilnirea amoroasă este mirajul unei posibile reparaţii 
a suferinţei de a te fi născut.”? 


Reprezentările „a priori” ale vieţii în cuplu 


Faptul de a trăi în cuplu înseamnă deseori, în imaginarul celor mai 
mulţi dintre noi, posibilitatea de a găsi fericirea, de a ne realiza 
identitatea şi de a descoperi un adevărat sens al vieţii, care să nu fie 
egoist. Traiul în cuplu trebuie să compenseze toate frustrările din 
viaţă, este locul unde te reîmprospătezi afectiv, unde îţi încarci 
bateriile şi îţi regăseşti echilibrul. Dar aşteptarea fericirii se înteme- 
iază cel mai adesea pe o „fantasmă a împlinirii”, şi nu pe observarea 
vieţii, ne spune J. Salome. 

Desigur, alți indivizi au tras cu totul alte învăţăminte din expe- 
rienţele lor legate de viaţa în cuplu a părinţilor. Au ajuns la con- 
cluzia, de exemplu, că viaţa în cuplu este un infern ce trebuie evitat 


1. C, Roy, Ze verbe aimer, Gallimard, 1978. 

2. 1, Salome, Parle-moi, j'ai des choses d te dire, Les Editions de !'Homme, 
Qu&bec, 1982 (trad. rom. de Angela Cismaş, Vorbeşte-mi, am atitea să-ți 
spun, Curtea Veche, Bucureşti, 2002, pp. 40-41 — n.t.), 

sau că viaţa în cuplu nu poate fi suportabilă decît cu un anumit 
număr de condiţii, pe care încearcă apoi să le realizeze, ba chiar să 
le impună partenerului. 

Ştim foarte bine că mizele şi reprezentările despre care am vorbit 
sînt importante. Ele vor interveni şi. vor „construi” realitatea întilnirii 
noastre amoroase cu semenul. Într-adevăr, deşi este întru câtva for- 
tuită, întîlnirea este numaidecit contextualizată cu ajutorul mizelor şi 
reprezentărilor noastre, cărora trebuie să le adăugăm, în aceeaşi 
clipă, mizele şi reprezentările partenerului. „Contextualizarea”, în 
paradigma fenomenologică şi praxeologică, este procesul de atribuire 
a unor sensuri, plecindu-se de la „context”, Acesta este aici constituit 
în esenţă din ansamblul de reprezentări care „interpretează” întil- 
mirea cu celălalt şi „comentează” această „realitate”. 


2. Procesul de alegere amoroasă 


Toţi psihologii şi observatorii perspicace care vorbesc despre „alegere” 
în iubire tind mai curînd s-o demistifice, comparînd-o cu fenomenul 
de întipărire ce are loc, de exemplu, la bobocul de giscă, atunci cînd 
iese din ou şi „fixează” ca fiind „mama” lui prima formă vie pe care 
o vede. Altfel spus, „fixarea erotică” se produce cînd individul este 
într-o anumită dispoziţie, cînd se află, de exemplu, la capătul unei 
aşteptări sau al unei căutări care, într-o perioadă deloc neînsemnată 
din viaţa lui şi într-un context personal deosebit, îl fac să devină, 
conştient sau inconştinent, îndrăgostit!. 


Şi pentru Barthes, „dragostea la prima vedere” „este de obicei 
precedată de o stare crepusculară ; subiectul este oarecum golit, dispo- 
nibil, oferit fără să ştie raptului ce-l va surprinde. La fel, Werther ne 
descrie destul de amănunţit viaţa fără rost pe care o duce la Wahlheim, 
pînă s-o întilnească pe Charlotte : nu tu mondenitate sau distracţie, doar 
lecturi din Homer, un fel de legânare zilnică oarecum goală, prozaică 


1. F. Alberoni (1979), Le chac amoureux, Ed. Ramsay, 1981, p. 28. 

(cere să i se fiarbă nişte mazăre verde). Această «minunată seninătate» 
nu e altceva decît o aşteptare... Desigur, iubirea are nevoie de un 
declanşator, ca la raptul animal, momeala este ocazională, dar structura 
e profundă, regulată, aşa cum împerecherea păsărilor are loc în fiecare 
anotimp... ”). 


Analiza modurilor cum vorbesc iubiții despre felul în care „s-au 
îndrăgostit” îi dă totodată lui Barthes ocazia de a pune în evidenţă un 
fel de „model interior” sau de „formă a priori”, cu rol de filtru şi de 
selector în căutarea partenerului iubit. Plecind de la această „formă” 
pe care o poartă înlăuntrul lor, viitorii „îndrăgostiţi” selectează 
cîteva elemente „admirabile”, „încîntătoare”, „irezistibile” sau „for- 
midabile” ale fiinţei iubite, elemente care sint veritabilii „declan- 
şatori” ai iubirii lor. 


„„Declanşatorul mecanicii sexuale nu este un individ particular, ci 
doar o formă, un fetiş colorat (aşa începe imaginarul să lucreze), Ce mă 
impresionează (ca pe o hirtie foto) la imaginea fascinantă nu este 
însumarea amănuntelor ei, ci cutare sau cutare inflexiune. Mă emoţio- 
nează (rnă încintă) brusc la celălalt vocea, conturul umerilor, subţirimea 
siluetei, catifelarea miinii, aspectul unui suris etc. Şi ce mai contează 
atunci estetica imaginii ? Ceva anume se potriveşte exact cu dorința mea 
(despre care mu ştiu nimic) ; prin urmare nu voi avea nici o preterinţă 
pentru stil. Citeodată, mă va entuziasma la celălalt asemănarea cu un 
mare model cultural (am senzaţia că e pictat de un artist din trecut), iar 
alteori, dimpotrivă, o anumită dezinvoltură a apariţiei sale vă fi cea caie 
va deschide în mine rana: mă pot îndrăgosti de o poză uşor vulgară 
(adoptată din provocare), căci există trivialităţi subtile, mobile, ce trec 
rapid asupra trupului celuilalt: un fel scurt (dar excesiv) de a îndepărta 
degetele, de a desface picioarele, de a pune în mişcare masa Cărnoasă a 
buzelor cînd mănîncă, de a avea o ocupaţie foarte prozaică, de a-şi face 
irupul idiot preţ de o secundă, din obişnuinţă (ceea ce fascinează 25 
„Irivialitatea” celuilalt este poate faptul că, pentru o clipă foarte scurtă, 
surprind în el, detaşat de restul persoanei, un fel de gest de prostituție) 
Trăsătura care mă atinge (încă un termen din vipătoare) trimite la un 


1. R. Barthes, Fragment d'un discours amoureux, Seuil, 1977, p. 225. 

fragment de practică, la momentul fugitiv al unei postări, pe scurt, la o 
schemă. ! 


Percepția vizuală şi auditivă se află deci în prim-planul căutării 
de „semne” (detalii morfologice, uneori mărunte, precum o gropiţă 
în obraji, o nuanţă a ochilor, o tonalitate a vocii, un contur al 
buzelor etc.), care capătă valoare de simbol. Comunicarea ce are loc 
atunci se află în afara controlului exercitat de voinţă. E un fel de 
comunicare spontană şi primitivă, 

Funcționarea „formei” îl lasă apoi pe individ într-o stare specială, 
numită „stare de îndrăgostire”, pe care Barthes o compară cu starea 
de hipnoză. 


Dragostea la prima vedere este o hipnoză: sînt fascinat de o 
imagine ! mai întîi scuturat, electrizat, mutat, dat peste cap, „torpilat”, 
aşa cum era Menon de către Socrate, model al obiectelor iubite, al 
imaginilor captivante, după cum pot fi convertit de o revelaţie, căile 
îndrăgostirii şi drumul Damascului nedeosebindu-se prin ceva anume ; 
sînt apoi încleiat, aplatizat, imobilizat, cu nasul lipit de imagine (de 
oglindă). În momentul în care imaginea celuilalt mă farmecă pentru prima 
dată, nu sînt altceva decit Găina miraculoasă a iezuitului Athanasius 
Kircher (1646); cu picioarele legate, adormea fixîndu-şi ochii pe linia 
de cretă care, ca o sfoară, îi trecea nu departe de cioc ; o dală dezlegată, 
rămînea nemişcată, fascinată. (p. 225) 


Putem astfel conchide că alegerea în iubire este un fenomen de 
selecţie-implicaţie, înrudit cu fenomenele de întipărire sau de conver- 
tire. O anumită stare interioară îl predispune pe individ să recunoască 
la partenerii sexuali acele semne încărcate cu valori pozitive. Cind 
semnele sint recunoscute, fenomenul de atracţie ia amploare, apare 
un sentiment numit cultural „iubire” şi se fixează ataşamentul faţă 
de persoana remarcată. Idealizarea iubitului/iubitei este însoţită de o 
anume orbire. În Despre dragoste, apărută în 1822, Stendhal compară 


1. R. Barthes, op.cit... 1977, p. 226. 

iubirea cu fenomenul de cristalizare : în minele de sare din Salzburg, 
prin depunerea cristalelor, cea mai banală bucată de creangă este 
transformată într-o bijuterie splendidă. Fiinţa iubită este împodobită 
astfel cu toate calităţile („Orice aş face, orice prostie mi s-ar întîm- 
pla să spun, în ochii blondinului acestuia anost şi cu ochi de năuc”, 
spune Contesa, „am să rămîn mereu desăvirşită : asta e comod”!), 


2. Elementele psihologice care determină 
alegerea amoroasă 


Cercetările psihologice au încercat să explice diferitele elemente ce 
pot interveni pentru a compune grila de care fiecare bărbat sau 
femeie dispune pentru a-şi alege partenerul. Grila este compusă din 
două subsisteme : sistemul de reprezentări şi sistemul de aşteptări. 
Le vom evoca pe rînd. 


1. Sistemul de reprezentări ale celuilalt ca „demn 
de a fi iubit” 


Amintirile, deseori fragmentare şi reduse la un detaliu ce rezumă un 
întreg context, intră în compoziţia grilei de selecţie. Ele construiesc 
un fel de „reprezentări”, cu toate procesele proprii acestei con- 
strucţii, studiate îndelung de psihologii din şcoala franceză (selecţie, 
schematizare, îngroşare, ancorare etc.Y. 

Vom analiza rapid influenţa figurilor parentale, a „iubirilor” din 
copilărie şi a imaginilor de sine asupra constituirii grilei de selecţie 
a partenerului. 


]. În Stendhal, Despre dragoste, trad. rom. de Gellu Naum, E.P.L.U., 
Bucureşti, 1968, p. 312 (n.1.). 
2. D. Jodelet (coord.), Les representations sociales, PUF, 1989, 

Influenţa figurilor parentale 


Sub impulsul psihanalizei, influenţele pozitive ale figurii părinteşti de 
sex opus au fost studiate cu atenţie. Imaginea mamei oferă o mare parte 
dintre elementele psihice sau morale pentru selectarea elementului 
feminin de către bărbat, iar imaginea tatălui oferă şi ea cele mai 
multe dintre elementele psihice sau morale pentru selectarea parte- 
nerului masculin de către fată. Cînd relaţia afectivă din copilărie cu 
părintele de sex opus a fost pozitivă, grila de selecţie a partenerului 
amoros va conţine un anumit număr de trăsături psihice sau de 
caracter ale acelui părinte, aşa cum a fost el perceput atunci şi cum 
a rămas în amintire. Invers, bineînţeles, cînd relaţia cu părintele de 
sex opus a fost neplăcută, citeva din trăsăturile morfologice, din 
obişnuinţele şi din caracteristicile sale morale vor fi integrate ca 
elemente negative în grila de selecţie personală. 

În anumite cazuri, pot apărea grile de selecţie „patologice”. 
Psihanaliştii vorbesc atunci de interferența dorințelor oedipiene prost 
rezolvate, care nu pot fi împiedicate apoi să iasă la iveală în viaţa 
conjugală. 


„În copilărie, aveau parte de mînia tatălui dacă ea sau mama întîr- 
ziau. Soţul ei, Paul, nu se supără niciodată dacă ea întirzie. Ea îşi 
inchipuie că el işi ascunde sentimentele (n-ar fi cazul să suporte aceste 
întirzieri, ci să reacționeze). Şi atunci îl va provoca, va exagera «pînă 
cind totul va face explozie». S-a măritat cu un bărbat foarte diferit de 
tatăl ei, dar va face totul ca acesta să-i semene.” 

„Ela avut o mamă austeră, devotată, raţională, care punea accentul 
pe datorie, logică, idei, rigoare sub toate tormele ei. S-a căsătorit de 
foarte timpuriu cu o fată cochetă, veselă, spontană şi uneori capricioasă. 
Îi reproşează uşurătatea, lipsa de logică şi de rigoare, lipsa de gust 
pentru dezbaterile intelectuale, prea marea inclinaţie pentru plăcerile 
uşoare. Ea face mari sforţări pentru a-i fi pe plac (pentru a corespunde 
cu ceea ce ea consideră cerința lui) şi-şi va pierde nepăsarea, sponta- 
neitatea, prospeţimea pe care le avea. Iar el îi va reproşa mai tirziu 

tocmai această schimbare... , pe care de altfel o provocase” (şi, probabil, 
va fugi de ea aşa cum a fugit şi de mama lui!)!. 


Din aceste exemple vedem că, pe lingă influenţa asupra grilei de 
selecţie a partenerului, influenţele parentale determină comunicările 
viitoare. 

Şi alte figuri din mediul familial sau social intervin în constituirea 
grilei de selecţie a partenerului, ca eventuali substituţi (fratele mai 
mare, sora mai mare, bunicii, mama-substitut sau tatăl-substitut, 
bona, unchiul sau mătuşa etc.). 


Influenţa iubirilor din copilărie 


Elanurile de iubire reale şi precoce sînt frecvente. Un băiat de 10 ani 
poate fi îndrăgostit de mama colegului său, de verişoara mai mare, 
de fata vecinilor sau de învăţătoarea sa. Aceste iubiri din copilărie 
sînt intense şi, cum nu au un viitor, se pierd în uitare. Rămiîne cu 
toate acestea o fixare a anumitor caracteristici observate, fie doar 
fizice (culoarea ochilor, a părului, forma nasului, privirea, mersul, 
vocea, parfumul etc.), fie comportamentale (felul de a fi, dispoziţia, 
atitudinile etc.). 


Influența imaginilor de sine 


Aceste influenţe sint numeroase şi complexe. Să notăm mai întîi 
recunoaşterea propriei noastre imagini în celălalt. În acest caz, cînd 
avem o imagine pozitivă despre noi înşine, celălalt este considerat 
un dublu, un „suflet-pereche”, această identificare avind o foarte 
mare putere de atracţie, Să mai notăm că şi faptul de a recunoaşte în 
celălalt exprimarea liberă a proiectelor, aşteptărilor şi atitudinilor pe 
care le avem, dar nu ne permitem să le manifestăm are o anumită 


|, J. Salome, Parle-moi, j'ai des choses d te dire, Les Editions de |'Homrmne, 
Quebec, 1982 (trad. rom. Vorbeşte-mi, am atîtea să-ţi spun, ed.cit., 
pp. 142-144 — nt), 

putere de atracţie. În acest caz, celălalt-iubit reprezintă persoana 
prin care mă voi putea realiza în mai mare măsură. 

În sfîrşit, recunoaşterea în Celălalt a propriului Eu-ideal declan- 
şează o identificare numită de aspirație : Celălalt-iubit posedă cali- 
tăţile sau felurile de a fi pe care aş vrea sau aş fi vrut să le am. 
Cucerirea lui ar echivala cu posedarea acestui ideal, fapt care se 
dovedeşte foarte atrăgător. : 


2, Sistemul de aşteptări şi respingeri de roluri jucate 
de viitorii parteneri 


Personalitatea este un ansamblu de roluri (tot ceea ce obişnuim să 
facem), după cum este şi un ansamblu de aşteptări şi respingeri de 
roluri (ceea ce vrem să facă sau să nu facă celălalt)! Sistemul de 
aşteptări şi respingeri este activ, cu alte cuvinte caută fără încetare 
partenerii ideali care îl vor satisface, Aşteptările faţă de roluri 
funcţionează ca nişte adevărate „nevoi” de relaţii specifice. E ca şi 
cum individul ar avea „nevoie” de un anumit tip de relaţii pentru a-şi 
simţi plenitudinea fiinţei. Putem adeseori citi povestea vieţii unui 
individ ca pe o succesiune de reuşite sau de eşecuri în găsirea 
partenerilor care răspund la aşteptările faţă de roluri şi care deci îi 
permit să-fie-conform-cu-rolul-său-privilegiat. 

Căutarea partenerului ideal care poate răspunde aşteptărilor faţă 
de roluri a fost foarte bine pusă în evidenţă de cercetările privind 
psihoterapia conjugală. Căutînd un partener amoros, fiecare om se 
găseşte, spune Berne, „in situaţia unui regizor. Bărbatul caută primul 
rol feminin care poate juca cel mai bine personajul cerut de propriul 
scenariu ; femeia caută primul rol masculin care să interpreteze 
caracterul adaptat protocolului ei. În «perioada audiţiilor», «candi- 
daţii» încep prin a fi clasaţi în două categorii : cei sau cele care dau 


1, A. Mucchicili, Les jeux de râles, ed. a II-a, PUF, 1990, pp. 26-34. 

răspunsuri aşteptate şi cei sau cele care nu fac acest lucru. Prima 
categorie este ulterior restrinsă prin teste sub formă de jocuri (sau 
prin jocuri care sînt teste) ; sint puse la punct manevre de provocare 
etc. Apoi, alegerea finală se îndreaptă spre acela sau aceea care par 
să se adapteze cel mai bine la scenariu, în întregul său, Alttel spus, 
partenerii sînt atraşi unul spre celălalt prin presupoziţia intuitivă că 
scenariile lor sint complementare”!. 

Astfel, în acest caz special, perfect generalizabil şi la alte situaţii, 
fiecare dintre cei doi viitori soţi aşteaptă de la celălalt să satisfacă un 
anumit număr de aşteptări în ceea ce priveşte rolurile. Fiecare dintre 
ei simte nevoia ca partenerul să aibă în privinţa sa anumite compor- 
tamenie şi, în plus, aşteaptă ca acesta să tolereze anumile exigenţe, 
socotite de cel care aşteaptă ca fiind indispensabile satisfacerii sale 
existenţiale. Pe de alță parte, perceperea la Celălalt a unor nevoi ce 
corespund celor pe care le putem satisface provoacă atracţia, din 
speranţa de a-i putea da celuilalt ceea ce îi lipseşte. 

Invers, există un sistem de respingere a rolurilor. E] este ansam- 
blul de valori, atitudini şi conduite care sînt dezagreabile pentru 
parteneri. La exigenţele privind conduita de adoptat trebuie adăugată 
exigenţa ca partenerul să nu aibă anumite conduite şi să nu joace 
anumite roluri dezagreabile. 


Bazele comunicării şi chiar ale relaţiei cu celălalt se sprijină aşadar 
pe anumile presupoziţii dobindite in copilărie şi în trecutul afectiv. 
]. Salome citează citeva dintre ele: „Nu-mi plac femeile care tac 
mofturi, care sînt prea feminine, dar tu nu eşti aşa, Cu alte cuvinte ; fu 
ca un bărbat şi-o să-mi rămiîi nevastă. Și aşa, mult mai tirziu, cînd ea se 
va accepta ca femeie, va accepta totodată să-l piardă pe el”. 


O mare parte din sistemul de aşteptări şi respingeri al persona- 
lităţii este inconştient. Există aşadar riscul permanent al unor erori 
în alegerea partenerilor. Ne înşelăm voind să facem o alegere prea 


|. E. Berne, Analyse rrunsactionneile et psychotherapie, Payot, 1971, p. 221, 

conştientă şi raţională, ne înşelăm subestimînd propriile respingeri 
sau crezind că ne vom putea mulţumi doar cu satisfacerea cîtorva 
dintre aşteptările noastre. Însă cea mai mare parte a erorilor provin 
din „perioada de selecţie”, care adeseori e prea scurtă pentru ca 
sistemul de interacțiuni creat cu partenerul să poată fi apreciat cum 
trebuie ; în această perioadă, în toate cazurile, indivizii nu sint ei 
înşişi cu adevărat, ci joacă roluri care nu le stau în obicei şi care le 
transformă pentru moment personalitatea, Sint cu atit mai puţin ei 
înşişi cu cît contextul situaţional nu este cel obişnuit. 

Printre determinanţii pe care i-am trecut în revistă există factori 
mai mult sau mai puţin nevrotici, care blochează comunicarea auten- 
tică şi nu caută decit o satisfacere egocentrică. Prin urmare, precum 
J. Salome, putem conchide că într-o întîlnire amoroasă „există atit 
de mulţi factori care intervin, atit de multe disimulări ale adevă- 
ratelor nevoi afective şi erotico-sexuale, încît numai timpul poate 
îngădui fiinţelor să se cunoască. Aproape de fiecare dată, acestea 
încep o relaţie în parţială cunoştinţă de cauză, soarta unei existenţe 
putînd să depindă pină la urmă de o întilnire, de un avans sau de un 
zîmbet, dar şi de o reticenţă, de o timiditate sau o neinţelegere”!. 

O mare parte dintre elementele enumerate în legătură cu „alegerea 
în iubire” pot fi transpuse in „alegerea de prieteni” şi „simpatie”, 
Cu toate acestea, întilnirea amicală nu are nimic dintr-o dragoste la 
prima vedere. Este o apropiere progresivă, bazată pe evaluarea 
reciprocă a similitudinilor psihologice (aceeaşi sensibilitate, acelaşi 
fel de a analiza lucrurile, acelaşi fel de a le trăi etc.), dar şi pe 
increderea treptată în celălalt, care ştie „să înțeleagă şi să sprijine”, 
În acelaşi timp, prietenul care face alegerea recurge într-o mai mare 
măsură la procesele de căutare a sirnilarităţii cu celălalt. Prietenul 
este cineva care seamănă cu ce noi credeni că sintem şi/sau cu cineva 


1. JI. Salome, Părle-moi, j 'ai des choses ă te dire, Les Editions de l'Homme, 
Qu&bec, 1982. 

care am vrea să fim!. Aceasta variază în funcţie de gradul nostru de 
acceptare şi de stimă faţă de noi înşine. Aşteptăm din partea lui 
„Freciprocitate” şi „complementaritate”. Adică aşteptăm mai întii să 
se comporte cu noi aşa cum noi ne comportăm faţă de el şi, după 
aceea, să aibă aptitudini şi gusturi care merg mai departe decit ale 
noastre (le completează), exprimind ceea ce am vrea să facem şi să 
fim. Prin această reciprocitate şi complementaritate, comunicarea 
cu prietenul îndeplineşte un dublu rol. Ea este o satisfacţie narcisistă 
(ne regăsim în ce spune celălalt) şi un stimulent psihologic (devenim 
conştienţi de ceea ce am putea face şi gîndi). 


3. Comunicarea „autentică” în faza idilică 


Descoperirea celuilalt 


După „îndrăgostirea la prima vedere” urmează o perioadă de comu- 
nicare intensă (scrisori, telefoane, lungi conversații în timpul plim- 
bărilor etc.), în care cei doi îndrăgostiţi se explorează reciproc cu 
aviditate. Ei caută să se vadă cît mai des. Întilnirea e aşteptată cu 
emoție. Însăşi această întîlnire este, după cum spune din nou Barthes, 
o sărbătoare, adică o însumare extraordinară de plăceri, o jubilaţie 
mereu reînnoită. Este perioada idilei. 

În această fază, comunicarea dintre îndrăgostiţi este alcătuită 
din povestiri ale unor fragmente de viaţă oferite celuilalt, care 
extrage din ele tot ceea ce îi confirmă uimirea. Este o comunicare 
„neatentă” sau, altfel spus, „atenţia fluctuantă” a fiecăruia nu reţine, 
din ceea ce se spune, decit lucrurile care-l interesează. Comuni- 
carea este în parte „fatică”, adică are funcţia de a întări legătura 
afectivă. 


1. Maisonneuve, L. Lamy, Psychosociologie de l'amitie, PUF, 1993, p. 219. 
]. Maisonneuve, L.. Lamy, op.cir., PUF, 1993, p. 252. 

Într-o întîlnire, mă minunez că am găsit pe cineva care, prin iuşe 
succesive şi de fiecare dată reuşite, fără greş, desăvirşeşte tabloul 
fantasmei mele ; sint ca un jucător al cărui noroc nu se dezminte şi-l 
face să pună mina tocmai pe bucăţica ce completează din prima puzzle-ul 
dorinţei sale. E o descoperire treptată (şi un fel de verificare) a afinită- 
ților, complicităţilor şi intimităţilor pe care le-aş putea schimba o 
veşnicie (din cite cred) cu un altul, pe cale să devină, în consecinţă, 
„altul meu” : atît de mult năzuiesc la această descoperire (tremur), încit 
orice curiozitate intensă pentru o ființă întîlnită echivalează, în definitiv, 
cu iubirea (iubire este ceea ce simte pentru călătorul Chateaubriand un 
tînăr din Moreea, care îi observă cu aviditate cel mai mic gest şi-l 
însoţeşte pas cu pas pînă la plecare). În fiecare clipă a întilnirii descopăr 
în celălalt un alt eu însumi: Îţi place asta? Ia te uită, şi mie! Nu-ţi 
place asta? Nici mie! Atunci cînd Bouvard şi P&cuchet se întîlnesc, nu 
încetează, plini de uimire, să facă socoteala gusturilor comune : este, 
cred că vă daţi seama, o adevărată scenă de iubire. Datorită Întîlnirii, 
asupra subiectului îndrăgostit (şi deja fermecat) cade uluiala unei intim- 
plări supranaturale ; iubirea ţine de ordinul (dionisiac) al Aruncării 
zarurilor. Nici unul, nici celălalt nu se cunosc încă. Trebuie deci ca 
fiecare să se povestească: „lată cine sint eu”, Avem de-a face aici cu 
bucuria narativă, cea care satisface şi în acelaşi timp întirzie cunoaşterea, 
intr-un cuvint, relansează...! 


În faza idilică, îndrăgostitul trece prin citeva angoase şi temeri. 
Vrea tot timpul să se încredinţeze că iubita îl iubeşte. Pindeşte, de 
aceea, toate semnele care îl pot linişti. Dar nici unul dintre ele (nici 
măcar limbajul) nu este „sigur” şi fiecare în parte poate fi interpretat 
în mai multe sensuri. 


Caut nişte semne, dar ce fel de semne? Care este obiectul lecturii 
mele ? Să fie: oare sînt iubit (nu mai sînt, mai sînt încă) ? Oare viitorul 
meu încerc să-l citesc, descifrînd în semne prevestirea lucrurilor ce mi 
se vor întimpla, după un procedeu ce ţine concomitent de paleografie şi 
de mantică? Nu cumva, la urma urmei, rămîn mai curînd suspendat de 


1. R. Barthes, Fragment d'un discours amoureux, Seuil, 1977, p. 234. 

următoarea întrebare, al cărei răspuns il caut, neobosit, pe chipul 
celuilal: cît valorez eu?! 


Specialiştii i-au descoperit comunicării erotice o funcţie psiho- 
logică ; aceea de a da asigurări. Dar în această fază apare şi o 
funcţie intelectuală, chiar etică: faptul de a construi un altul şi a-i 
da să construiască, Este, de altfel, o adevărată plăcere ca, în timpul 
unei conversații, să-l construieşti pe celălalt şi să-i dai posibilitatea 
de a construi prin intermediul tău. 

În conversaţia cu fiinţa iubită apar şi alte plăceri: exerciţiul 
exprimării iubirii şi a dorintei. Dorinţa celuilalt este aşadar şi ea un 
motor al comunicării erotice. 


Limbajul este o piele: îl ating cu limbajul meu pe celălalt. Ca şi 
cum aş avea cuvinte în loc de degete sau degete la capătul cuvintelor, 
Limbajul meu freamătă de dorinţă. Emoţia vine dintr-un dublu contact : 
pe de o parte, o întreagă activitate discursivă descoperă discret, indirect, 
un semnificat unic, „te doresc”, şi îl eliberează, îl alimentează, îl 
ramifică, îl face să explodeze (limbajul găseşte plăcere „atingîndu-se” 
pe sine); pe de altă parte, îl înfăşor pe celălalt în cuvintele mele, îl 
miângii, îl ating uşor, continuu această atingere, mă străduiesc să fac să 
dureze comentariul căruia îi supun relatarea.? 


Comuniunea 


Psihologia fenomenologică a dus mai departe analiza acestei forme 
excepţionale pe care o ia comunicarea în etapa fuziunii amoroase”. 
În această fază, care este „începutul unei mişcări comune în doi”, 
sînt eliberate forţe puternice. Ele îl transportă pe îndrăgostit într-o 
lume diferită, aduc bucuria, alungă complet din minte preocupările 
banale şi egoiste, stimulează o sensibilitate nouă faţă de lucrurile 
din viaţă; pe scurt, transformă radical modul de a fi în lume al 


1. R. Barthes, op.cit., 1977, p. 253. 
2. R. Barthes, op.cir., 1977, p. 87. 
3. E Alberoni (1979), Le choc amoureiux, Ed. Ramsay, 1981, 

îndrăgostitului, precum şi sistemul său de pertinenţă (totul se reorga- 
mizează în jurul fiinţei iubite : trecutul, viitorul, munca). „lubirea 
creează o geogratie sacră a lumii”, spune Alberoni, „ea corespunde 
dorinţei de a reconstrui societatea, de a vedea lumea cu alţi ochi”), 
Persoana iubită devine fiinţa unică şi de neînlocuit, la care totul te 
fascinează. În această fază acută a iubirii (singura, după unii, care 
poate fi numită iubire), comunicarea este obligată să folosească un 
limbaj poetic, sacru, chiar mitic, căci formulările banale par total 
nepotrivite pentru a reda starea interioară de încintare, de preaplin 
şi de entuziasm, Pe de altă parte, procesul de comunicare dintre 
iubiţi atrage după sine o dinamică de dezvoltare a persoanei: 


În iubire, fiecare încearcă să valorifice ce are mai bun în el, ce îi 
pare mai original, mai autentic, ceea ce vrea ca să aprecieze celălalt, 
Celălalt, dimpotrivă, apreciază mai mult un alt aspect al personalităţii 
celui dintii şi i-l face cunoscut. Cum iubirea ne determină să adoptăm 
punctul de vedere al fiinţei iubite, sîntem astfel obligaţi să ne revizuim 
imaginea pe care o aveam despre noi înşine. Dorinţa de a plăcea fiinţei 
iubite ne obligă aşadar să ne modelăm. Astfel, fiecare îi impune celuilalt 
propriile judecăţi şi se transformă pentru a-i fi pe plac partenerului. Şi 
toate acestea fără constringeri, numai datorită unei decodificări conti- 
nue, unei descoperiri continue. Atitudinile fiinţei iubite, gesturile şi 
privirile ei devin tot atitea simboluri ce trebuie interpretate. lar noi, la 
rîndul nostru, devenim o sursă permanentă de simboluri?. 


Îmbogăţirea personală prin interacţiunea cu fiinţa iubită are loc şi 
pentru că încrederea totală pe care i-o acordăm ne permite să 
înțelegem lumea din punctul ei de vedere, cu sensibilitatea şi cu 
ochii săi. De-abia acum fiinţa umană ajunge la adevărata „înţele- 
gere”, adevărata posibilitate de „empatie”, iar fenomenul pe care îl 
reprezintă faptul de a pulea privi lumea „din perspectiva celuilalt 
constituie posibilitatea extremă şi facultatea extremă de a vedea şi de 


F. Alberoni, op.cir., 1981, pp. 45 şi 82, 


l. 
2. F. Alberoni, op.cir.. 1981. p 44 

a inţelege”'. Cuplul indrăgostit devine astfel „calea către absolut”, 
deoarece îi duce pe îndrăgostiţi spre descoperirea valorilor profunde 
din care le e constituită umanitatea. 


4. Comunicarea conjugală 


1. Evoluţia relaţiei intime 


Studiile privind evoluţia relaţiilor la persoanele căsătorite ne permit să 
analizăm evoluţia relaţiei intime în căsnicie. Blood a comparat evoluţia 
expresiilor de afecţiune la persoanele căsătorite din iubire şi la cele a 
căror căsnicie a fost „aranjată” în familie. Rezultatele scot la iveală 
trei faze distincte : în cursul primilor doi ani de căsnicie, nu există 
o diferenţă semnificativă între cele două grupuri. După al doilea an, 
semnele de afecţiune descresc. spectaculos în căsniciile aranjate. În 
cele din iubire, se constată o stabilizare între doi şi opt ani de 
căsnicie. După nouă ani de căsnicie, apare o a treia fază. Expresiile 
de afecţiune se reduc la o treime din ceea ce fuseseră la începutul 
căsniciei, în ambele grupuri?. „Studiul arată aşadar că, oricare ar fi 
intensitatea afecțiunii şi forţa emoţiilor de la începutul căsniciei, 
(comunicările afective) se estompează treptat cu trecerea timpului, cs 


Dezvoltarea normelor privind intimitatea 


Comunicarea intimă nu este scutită de anumite norme. Ele se stabilesc 
în funcţie de culturi şi de epoci, evoluînd pe durata vieţii în cuplu. 
Cercetătorii au analizat modul în care indivizii vorbesc despre senti- 
mentele lor afective şi erotice. Ei au arătat că emoţiile se exprimă 


1. F. Alberoni, op.cir,. 1981, p. 87. 

2. R.O. Blood, Love March and Arranged Marriage. Free Press, New York, 
1967. 

3. G.N. Fischer, Les concepts fondamentaux de la psychologie sociale, Dunod, 
1987, p. 38, 

într-un limbaj ales, ce caracterizează un anumit nivel de adincime a 
relaţiilor. Astfel, vocabularul folosit într-o relaţie intimă are funcţia 
strategică de a afla pînă în ce punct se poate stabili o relaţie, în raport 
cu primirea pe care o face semenul expresiilor venite de la partener!. 

Pe de altă parte, dincolo de normele culturale privind exprimarea 
sentimentelor, fiecare cuplu îşi construieşte treptat propriile norme 
ale relaţiei intime (norme care privesc modul de a acţiona împreună). 
Ele contribuie substanţial la şablonarea comunicărilor. Dacă această 
şablonare se dovedeşte a fi o sursă de sărăcire, trebuie semnalat, în 
schimb, că ea le oferă partenerilor un repertoriu comun care le 
permite adîncirea relaţiei. 


2. Caracteristicile comunicării la cuplurile fericite 
sau nefericite 


În cuplurile fericite, soţii sînt spontani unul faţă de celălalt. Ei sînt - 
capabili să-şi exprime punctul de vedere personal fără să fie pusă în 
discuţie existenţa lor comună. Pe baza unei existenţe-împreună asigu- 
rate, diferenţele de opinie şi discuţiile se manifestă în mod liber. În 
cuplurile nefericite, partenerii nu-şi duc pînă la capăt gindurile în 
prezenţa celuilalt. Vorbesc aluziv şi cu subinţelesuri, ascunzînd 
anumite lucruri. Revendicarea personală e importantă, ea implicînd 
acuzarea celuilalt şi organizarea unor atitudini defensive care tind să 
devină automate?. Tabelul următor rezumă diferenţele : 


Cupluri fericite Cupluri nefericite 

1. Comunicarea are funcţia de a |. Comunicarea are o funcţie 
adinci cunoaşterea interperso-  ofensiv-defensivă. Ea nu contri- 
nală, conştientizarea probleme-  buie cu nimic la o mai bună 
lor sau a aşteptărilor Celuilalt. potrivire a punctelor de vedere. 


|. G.N. Fischer, op.cit., 1987, p. 41. 
2. R. Mucchielli, Psychologie de la vie conjugale, ESF, 1973, p. 72. 

2. Limbajul şi paralimbajul sînt 
congruente, adică tonul, vocea, 
mimica şi ceilalţi însoțitori ai 
mesajului (paralimbajul) sînt în 
acord cu conţinutul celor spuse. 

3. Schimburile verbale sint cel 
mai adesea dinamizante şi repre- 
zintă un prilej de satisfacţii. 
Eficacitatea lor face să fie cît 
mai căutate. 


4. Problemele cuplului sînt deli- 
mitate şi rezolvate. Nu există 
digresiuni. 


5. Soții îşi vorbesc unul altuia şi 
în acelaşi timp sînt împreună, 
unul cu celălalt. Există o relaţie 
de bază care nu e verbalizată. 


6. Cu toate că acceptarea Celui- 
lalt ca individualitate nu e necon- 
diționată (unele lucruri trebuie 
schimbate), acceptarea lui ca pe- 
reche şi ca partener este necon- 
diţionată. 

7. Comunicarea verbală şi cea 
paraverbală nu sînt singura formă 
de relaţie. Există şi altele, non- 
verbale : mingiierea, sexualitatea, 
gindirea, amintirea etc. 


2. Limbajul şi paralimbajul sînt 
non-congruente. Lucruri banale 
sînt rostite apresiv, iar lucruri 
agresive, cu un zîmbet pe faţă 
etc. 

3. Schimburile verbale consumă 
energie, sînt obositoare şi se pre- 
lungesc în zadar sau, invers, inefi- 
cacitatea fiind de la bun început 
înţeleasă, nu există schimburi ver- 
bale. 

4. Fiecare problemă a cuplului 
atrage după sine altele şi în cele 
din urmă relaţia conjugală în 
totalitatea ei. Digresiunile sînt 
numeroase. Problemele par să 
rămînă totdeauna în suspensie. 

5. Partenerii îşi vorbesc fără a fi 
unul împreună cu celălalt. Fiecare 
dintre ei caută fie să-l convingă, 
fie să se eschiveze, fie să-l ma- 
nipuleze pe celălalt. 

6. Celălalt nu numai că nu e 
acceptat aşa cum este, ci şi 
considerat o sursă de frustrări şi, 
practic, recuzat ca partener. 


7. Comunicarea tinde să se re- 
stringă la semnale verbale con- 
venţionale. În anumite cazuri, 
cuvîntul rostit e înlocuit de cel 
scris (mici note informative 
obiective). 

3. Comunicarea conflictuală într-un cuplu 


Cauzele comunicării conflictuale sînt numeroase. Vom evoca aici 
doar cîteva, ca o completare la cele deja văzute. 


Dezacordul în domeniile de decizie 


Să luăm un exemplu: soţul, singur acasă, primeşte un telefon de la 
un prieten, care îi spune că va veni pentru citeva zile în regiune. 
Numaideciît, soţul îşi invită prietenul acasă, ştie că asta îi va face plăcere 
soţiei, e sigur că şi ea ar fi acţionat la fel. Totuşi, cînd aceasta se 
întoarce, între ei izbucneşte o scenă violentă în legătură cu invitaţia 
făcută de soţ. 


În această comunicare, există două niveluri întrepătrunse : unul 
priveşte conţinutul (invitaţia), iar asupra acestui punct soţii sint de 
acord; celălalt nivel, latent, priveşte luarea iniţiativei (cine are 
dreptul să invite fără a-l consulta pe celălalt ?). Dezacordul are în 
vedere cel de-al doilea nivel. În acest caz (tratat de psihoterapia 
conjugală), în hotărîrea de a face invitaţia soţia vedea, de fapt, un 
nou semn al tendinței vizibile la bărbat de a decide fără să o consulte 
în vreun fel. 

Studierea structurii formale a comunicării dintre soți în cursul 
psihoterapiei sistemice de cuplu a arătat că fiecare încerca să aibă 
ultimul cuvînt şi să-i impună celuilalt punctul său de vedere. 


Complexele personale 


Iată ce povesteşte o femeie : 

„L-am descurajat pe Jean în iubirea lui pentru mine prin faptul că nu 
credeam în ea. A rezistat foarte mult, voind să mă iubească pînă cînd am 
să mă iubesc şi eu pe mine, pînă cînd, în sfirşit, voi putea să mă 
iubesc... şi nici pînă în ziua de azi, cînd sîntem despărțiți, nu s-a dezis 
vreodată de mine, şi n-are s-o facă niciodată, .. În seara nunţii, după ce 
am plecat de lîngă prieteni, primele cuvinte pe care mi le-a spus în 
maşinuţa aceea care trăgea tinichele după ea au fost: 

- Ei, acum crezi că te iubesc ? 

- Nu, 

- Şi-atunci pentru ce te-am luat? Pentru averea ta? 

N-am răspuns nimic, dar credeam că aşa era (eu, care nu aveam NICI 
urmă de avere). Şi ani de zile m-am agăţat de convingerea asta, care-mi era 
necesară, l-am dăruit eficacitatea mea, l-am ajutat în lucrările lui, banii şi 
timpul meu le-am dăruit copiilor, pentru ca el să fie mai liber. l-am dăruit 
viaţa mea, fără vreo restricţie, dar nu şi pe mine, care nu preţuiam nimic. 
Ah! Să fii pur şi simplu a celuilalt, în loc să te sileşti întruna să faci 
ceva pentru el, ca să-ţi «repari» lipsa de valoare. Mă simţeam prea săracă, 
prea lipsită de orice pentru a dărui şi altceva decit cadouri active în 
locul iubirii. Scriind cele de mai sus, îmi dau seama că i-am ascuns toate 
astea, şi poate că el le-ar fi acceptat... Era frumos să facem o mulţime 
de lucruri împreună, să ne zbatem unul lîngă altul, dar strădaniile mele 
au reuşit, m-a părăsit. Făcusem dovada că nu mă poate iubi pînă la capăt 
şi mi-am pierdut echilibrul («nu pot fi iubită») cînd balansierul meu («îţi 
voi dovedi că eşti iubit») s-a îndepărtat, zdrobit, descurajat, diminuat”. 


Această relatare, ne spune J]. Salome, arată pe ce dinamică a 
complexelor era construită relaţia din cuplul în cauză: „Eu nu mă 
iubesc, deci nimeni altcineva nu mă poate iubi, orice-ar spune şi orice-ar 
face, căci eu şi numai eu ştiu că-i cu neputinţă” gîndeşte femeia ; 
acestei viziuni, soţul i-a răspuns: „Te iubesc şi voi face dovada de 
netăgăduit a acestui lucru, mai întii luindu-te în căsătorie, apoi 
oferindu-ți toate creaţiile mele, toate proiectele, toate dorinţele. Toate 
astea sînt numai pentru tine”. Cu asemenea premise complexuale, 
dinamica este activată : „Cu cît faci mai multe pentru mine, cu atit mă 
îndepărtez de tine... cu cît faci mai multe, cu atît mai mult îmi dove- 


») 


deşti că eu nu preţuiesc nimic, căci altminteri nu mi-ai dărui atita” . 


Manipularea identităţii celuilait 


Unul dintre parteneri poate încerca să-l determine pe celălalt să 
joace un rol. Este aşa-numita „atribuire implicită a rolului sau a 


1. J. Salome, op.eit., pp. 186-187 (ed. rom., pp. 189-191 —ni.). 

identităţii”, descrisă de antipsihiatrie. Este vorba de o patologie 
relaţională în care partenerul respectiv vrea să recreeze un sistem 
relaţional pregnant, ancorat în trecut. El caută să joace din nou ceea 
ce a cunoscut în copilărie. Va folosi toate mijloacele, de la injoncţiuni 
şi atribuiri pînă la persuasiune, pentru a-l determina pe celălalt să 
intre în rolul pe care trebuie să-l joace ca să-i asigure identitatea 
complementară cu a sa. Dacă celălalt nu „intră în joc”, la nevoie va 
fi învinuit de lipsă de loialitate şi va fi culpabilizat sau ameninţat cu 
o respingere afectivă (nu te mai iubesc — nu mai vreau să te iubesc, 
trebuie să ne despărțim, să divorţăm etc.). 


Comunicările simetrice 


- Vai, Tom, mă simt slăbită, capul mi se învirte de parcă o să leşin 
dintr-o clipă-n alta... 

— Eu la fel, Mabel... Mă întreb dacă un coniac nu ne-ar prinde 
bine ! 

— Mă doare şi inima, Tom! 

- Şi pe mine... 

- Trebuie să fie inima, am palpitaţii. 

— Ta te uită! Şi tu simţi asta? Tocmai mă întrebam dacă nu cumva 
fac o embolie ! 


Aceste comunicări perfect simetrice arată că ambii parteneri sint 
incapabili să înţeleagă cererea celuilalt, fiindcă „atunci cînd soţia 
spune: am o migrenă îngrozitoare, soțul trebuie să dea dovadă de 
îngrijorare şi să recunoască faptul că nevasta nu arată prea bine. 
Soţul care răspunde : e ciudat, fiindcă pari să fii în plină formă, este 
de o brutalitate inumană”!. De fapt, fiecare rămîne închis în aşteptă- 
rile şi în exigenţele sale, fără să arate o cît de mică deschidere, 


1. C. Northcote-Parkinson, La loi de Madame Parkinson, R. Laftond, 1969, 
p. 232. 

Comunicările complementare 


Comunicarea complemeniară este un răspuns pozitiv la cererea 
celuilalt. Ea satisface o aşteptare formulată fie verbal, fie evocată 
prin intermediul paralimbajului şi al posturii. Comunicările comple- 
mentare satisfac, prin definiţie, sistemul de aşteptări al partenerului, 
dar totodată, prin intensificarea permanentă a unor nevoi patologice, 
pot duce la o rigiditate a comunicărilor din cuplu, care devine astfel 
incapabil să se deschidă spre altceva şi se blochează într-un egoism 
în doi. Cuplurile bolnave, ca şi familiile patologice au nu doar 
interacțiuni reduse, ci şi o structură formală neschimbată a schim- 
burilor comunicaţionale!. 


4. Reeducarea comunicării de cuplu 


Metoda de reeducare a lui Satir se sprijină pe un „contract” încheiat 
între parteneri, cu unicul scop de a asigura cooperarea şi coresponsa- 
bilitatea reeducării. Pe baza acestei încrederi, care neutralizează 
reacţiile de apărare, reeducarea se realizează în două direcţii : antre- 
narea pentru clarviziune şi antrenarea pentru transparenţă”. 


A. Antrenarea pentru clarviziune 


Soții sînt invitaţi să aibă în atenţie nu conţinutul verbal-intelectual al 
celor spuse de Celălalt, ci informaţiile referitoare la cererile, aşteptă- 
rile, proiectele sau percepțiile sale. Este vorba aşadar de un antre- 
nament în vederea descentrării (orientarea spre Celălalt, înţelegerea 
prin raportare la contextul Celuilalt) şi de unul menit să înlesnească 


1. C.E. Sluzki, J. Beavin, A. Tarnopolsky, E. Veron, „Disqualificatian tran- 
sactionnelle : recherche sur la double contrainte”, în P. Watzlawick, Sur 
L'interaction, Seuil, 1977, pp. 283-307. 

2. V. Satir, Therapie du couple e! de la famille, Ed. de l'Epi, 1971. 

perceperea dispoziţiilor sau frustrărilor apărute la partener. Ei 
trebuie să înveţe cum să folosească informaţia conținută în nenumă- 
ratele comunicări verbale şi paraverbale ale partenerului, punîndu-şi 
şistematic întrebarea : Ce înseamnă asta pentru el? Ce-mi spune în 
acelaşi timp despre aşteptările, dorinţele, insatisfacţiile şi decepţiile 
sale ? 


B. Antrenarea pentru transparență 


Fiecare soţ în parte este invitat să facă efortul de a sesiza cum a 
perceput celălalt ce i s-a spus şi să caute în mesajul emis obscuritatea 
sau opacitatea (la nivel verbal sau nonverbal) care au provocat la 
celălalt neînţeleperea sau interpretarea (de unde, în schimb, propria 
insatisfacţie de a se vedea neînțeles). Această autocritică la nivelul 
transparenţei trebuie să meargă pînă acolo încît să clarifice atitudinile 
mentale, motivele psihologice personale ale opacităţii sau ale ampu- 
tării mesajelor. Angajarea strîns unită în terapie face ca soţii să se 
ajute reciproc pentru a spori transparenţa. 

Vom  întilni exerciţiile de „descentrare” în anumite tehnici de 
rezolvare a conflictelor colective pe care le vom aborda în capitolul 
despre discuţiile colective. Procesul folosit pentru a înlesni comu- 
nicarea este acela de „a te pune în pielea celuilalt” (deci a te 
descentra, a părăsi propria viziune asupra lucrurilor). Prin aceasta 
ne apropiem de conceptul de empatie, esenţial în psihologia comu- 
nicării, despre care vom vorbi amănunţit în capitolul următor. 


5. Concluzie 


Căutînd să disecăm conduita umană şi determinanţii săi, am văzut că 
abordarea psihologică „exterioară” a întîlnirii amoroase ne conducea 
la o viziune pesimistă asupra fenomenului : totul este determinat, 
omul e guvernat, fără să ştie, de experienţele din copilărie, de 
reprezentările sau aşteptările sale create în trecut etc. Am văzut, 

dimpotrivă, că abordarea intuitivă interioară, prin intermediul expe- 
rienţei trăite şi al restituirii ei fenomenologice, abandona determi- 
nismele, focalizindu-se pe extraordinarul fenomenului însuşi. Astfel, 
interacţiunea îndrăgostiţilor ne permite să sesizăm specificul comuni- 
cării umane : posibilitatea empatiei adevărate, a înțelegerii profunde 
şi, prin aceasta, posibilitatea de a accede la valorile umanităţii. 


Capitolul III 


Comunicarea în convorbiri şi în dialog 


Psihologia a acordat un interes constant diverselor situaţii legate 
de convorbiri şi de dialog. Am vorbit deja despre convorbiri atunci 
cînd am evocat „comunicările defensive” care apar în timpul exami- 
nării psihologice şi al anchetei psihosociologice (cf. pp. 130-134). 
Vom vorbi aici despre celelalte situaţii principale de convorbiri psiho- 
logice, care dau naştere unor „tehnici” specifice de comunicare : 
convorbirea psihanalitică din timpul curei, convorbirea de ajutorare 
psihologică, interviul non-directiv şi convorbirea activă, bazată pe 
anchetă. Acest fapt ne va îndrepta spre o tratare mai sistematică a 
atitudinii non-directive (sau comprehensive) şi a utilizărilor ei. Vom 
încheia evocînd caracteristicile dialogului. 


1. Convorbirea psihanalitică 


În psihoterapie, folosirea comunicării de către psihoterapeut se face 
esențialmente în funcţie de concepţia sa asupra maladiei mintale. 

Ca să vorbim despre convorbirea ce are loc în cura psihanalitică 
între specialist şi pacient, trebuie deci să ne plasăm din nou în 
contextul teoretic al psihanalizei. Într-adevăr, tehnicile „anamnezei”, 
ale „verbalizării cathartice”, ale „atenţiei fluctuante”, ale interpretării 
şi analizei transferului, care constituie materia însăşi a convorbirii 
psihiatrice, sînt legate de acest context teoretic. 

1. Concepţia asupra maladiei mintale în psihanaliză 


Pentru psihanaliză, maladia mintală este legată de pulsiuni şi de 
imposibilitatea de a fi satisfăcute, din cauza represiunilor exercitate 
de Eu sau de realitatea exterioară! Maladiile mintale iau naştere 
tocmai din această luptă, din aceste conflicte. Cînd apare în noi o 
idee sau o dorinţă pe care, din motive morale, nu o putem accepta, 
se produce un conflict, iar ideea sau dorinţa sînt refulate, alungate 
din perimetrul gîndurilor conştiente. Ele continuă să existe în sub- 
conştient, însă accesul în sfera conştientului le este interzis printr-un 
fel de barieră. Ea corespunde rezistenţei opuse de bolnav medicului 
care, prin întrebările lui, încearcă să coboare pină la evenimentul 
care a cauzat simptomele. Pentru a găsi ideea refulată, medicul va 
trebui să învingă rezistenţa ce păzeşte intrarea în sfera conştientă. 
Ca să reuşească, el poate interpreta cu pricepere cuvintele bolna- 
vului, cînd acesta îşi formulează liber gîndurile ; de asemenea, îi 
poate interpreta visele, cele mai neînsemnate acte „involuntare” din 
viaţa de zi cu zi, ba chiar şi vorbele de duh. Nici una dintre 
comunicările menţionate nu e întimplătoare. Este vorba, în fapt, de 
capacitatea de a recunoaşte manifestările ascunse, ersatz-urile gindu- 
rilor refulate. 

De-a lungul întregii sale opere, Freud insistă pe necesitatea de a 
cobori pină la traumatismele din copilărie pentru a putea trata 
maladia mintală, căci în ele îşi are aceasta originea”. Avem de-a face 
aici cu una dintre cele mai importante directive ale psihanalizei, 
dacă avem în vedere consecinţele ei pentru dirijarea convorbirii 
psihanalitice. „Conştientizarea” rădăcinilor tulburării este vitală, 
deoarece psihanaliza, printre altele, propune un model de dezvoltare 


1. S. Freud (1909), Cing legons sur la psychanaiyse, trad. fr., Payot, 1953, 
p. 169. 
2. S$. Freud, op.cit., 1953, p. 159. 

a personalităţii care privilegiază copilăria. Aceasta este perioada în 
care libidoul (energia globală a pulsiunilor) trece prin anumite 
transformări, deformări sau fixaţii patologice, care vor genera mai 
tîrziu tulburări comportamentale sau maladii mintale, Dacă subiectul 
este împiedicat să-şi realizeze integral una dintre etapele dezvoltării 
pulsiunilor, are loc cel mai adesea o fixaţie pulsională. Ea constituie 
o predispoziţie ce favorizează reapariţia pulsiunilor, cu ocazia unei 
frustrări. Această „întoarcere a refulatului” joacă un rol capital în 
geneza nevrozelor şi a perversiunilor. 

Psihanaliza trebuie „să-l facă să vorbească” pe pacient despre 
experienţele lui din copilărie, care se presupune că stau la originea 
fixaţiilor pulsionale!. Această concepţie privind acţiunea terapeutică 
îşi găseşte rădăcinile in experimentele asupra hipnozei efectuate în 
anii 1880. 


Breuer avea printre bolnavii săi o tînără de 21 de ani. „Ea suferea de 
tulburări «isterice» grave, adică de contracţii, anestezii, tuse nervoasă, 
imposibilitate de a mînca şi a bea, tulburări de limbaj etc. Pacienta se 
îmbolnăvise îngrijindu-şi tatăl, Din cînd în cînd, în cursul stărilor de 
absenţă, mormăia pentru sine anumite cuvinte revelatoare. La cererea 
ei, Breuer a hipnotizat-o. În timpul somnului hipnotic, Breuer i-a 
comunicat cuvintele pe care le-a auzit şi i-a sugerat să-i arate ce anume 
îi evocă ele. Breuer a obţinut astfel lungi relatări încărcate de emoție 
puternică, avînd de obicei ca punct de plecare o scenă în care o fată stă 
lingă patul tatălui ei. Spre marea lui uimire, Breuer a constatat în urma 
şedinţelor o anume înseninare a bolnavei şi chiar faptul că, timp de 
cîteva ore, ea părea vindecată. Bolnava însăşi, care, în acest stadiu al 
tratamentului, nu vorbea şi nu înţelegea decit engleza, numea această 
terapie o talking cure. În aceste condiţii, Breuer s-a gindit că între 
simptomele bolii şi relatările pline de emoție ale tinerei există o anumită 
legătură. E] a presupus că, dacă bolnava ar putea exprima complet, 
în timpul hipnozei, relatarea evenimentului generator de emoție, s-ar 


1: $. Freud, opicir,. 1953. p, 141. 

putea obține mai mult decit o simplă ameliorare trecătoare, consecutivă 
descărcării emotive. ”! 


Pornind de la această experienţă, Freud formulează regulile con- 
vorbirii psihanalitice. „Nimeni pînă atunci nu mai vindecase un 
simptom isteric prin astfel de mijloace sau nu mai ajunsese atit de 
aproape de înţelegerea cauzei lui. Faptul acesta ar constitui o desco- 
perire remarcabilă, dacă am putea spera că şi alte simptome, poate 
măjoritatea, apar în acelaşi mod şi pot fi îndepărtate prin aceeaşi 
metodă. ”? Simptomele patologice ale pacientului apar ca nişte resturi 
ale unor experienţe anterioare, încărcate de afectivitate şi numite 
„traumatisme psihice”?, 

În cursul catharsisului hipnotic al Annei O., Breuer mai descoperă 
că relaţia terapeut-bolnav este un factor esenţial în psihoterapie. În 
Studii asupra isteriei, Freud notează şi el: „Bolnava descoperă 
înspăimâîntată că transferă asupra persoanei medicului ideile angoa- 
sante care iau naştere din conţinutul analizei (şi că) acest lucru este 
frecvent şi obişnuit în analiză”. Transferul este aşadar activarea unei 
amintiri refulate în subconştient. Prin această activare, refulatul 
structurează relaţia actuală cu medicul. Activarea însăşi apare din 
rezistenţa la rememorare şi evită această rememorare, salvînd refu- 
larea amintirii. Astfel, amintirea din trecut devine un comportament 
în prezent, iar bolnavul, pe parcursul curei, se poartă aşa cum s-a 
comportat în copilărie. Din această perspectivă, analiza transferului 
reprezintă un mijloc sigur de a clarifica relaţiile pulsionale infantile, 
refulate în subconştient şi aflate la originea maladiei mintale, 


1, 3, Nuttin, Psychanalyse et conception spiritualiste de l'homme, Ed. Univer- 
sitaires de Louvain, 1969, p. 16. 

2, S. Freud, Ueber Psychoanalyse, Gesammelte Werke, VIII, p. 8; Breuer şi 
Freud, Studien iiber Psychology, vol. 21, 1910, pp. 181-218. 

3, S$. Freud, The origin and development of psychoanalysis, p. 185; The 
American Journal of Psychology. vol. 21, 1910, pp. 181-218. 


COMUNICAREA ÎN CONVORBIRI ŞI ÎN DIALOG 217 


2. Rolul şi tehnicile psihanalistului în cură 


Obiectivele comunicării 


În cura psihanalitică, psihanalistul înlocuieşte Supraeul şi, dejucînd 
şiretlicurile transferului şi ale rezistenței, încearcă să refacă poten- 
țialităţile de intervenţie raţionale ale Eului!. Dar succesorii lui Freud 
s-au întrebat cum anume trebuie să se realizeze acest lucru. Comu- 
nicarea specialistului în timpul curei trebuie oare să constea pur şi 
simplu în ascultarea raţiunii, avantajind Supraeul, sau, dimpotrivă, 
în a permite pulsiunilor din Subconştient să se desfăşoare, făcîndu-le 
accesibile Eului şi limitînd atotputernicia Supraeului ? Această alter- 
nativă constituie sursa unui conflict neîntrerupt între psihanalişti, în 
timp ce terapeuţii au libertatea de a stabili obiective diferite pentru 
intervenţiile lor. 


Tehnicile de comunicare ale psihanalistului 


Tehnicile specifice ale convorbirii psihanalitice sînt cele pe care le-am 
citat la începutul paragrafului, adică : anamneza, solicitarea verbalizării 
cathartice, „atenţia fluctuantă” , interpretarea şi analiza transferului. 

Anamneza, în medicină, este ansamblul informaţiilor obţinute 
despre trecutul unei maladii şi circumstanţele care au precedat-o. În 
convorbirea psihanalitică, psihanalistul îndrumă afirmaţiile pacien- 
tului spre povestirea copilăriei sale şi a amintirilor din această 
perioadă, pe care le poate apoi asocia unui sentiment sau altuia legat 
de problemele actuale ale acestuia. De asemenea, pune întrebări 
care să-i aducă unele lămuriri, atunci cînd observă că discursul a 
trecut prea repede peste un punct aparent important pentru inter- 
pretare. Conţinutul convorbirii are aşadar în vedere „reconstituirea” 
de către pacient a evenimentelor din trecut. 


1, S$. Freud (1938), Abrege de psychanalyse, pp. 49 şi 50, 

În timpul verbalizării, pacientul stă întins pe un divan, iar psihana- 
listul este aşezat în spatele lui. Psihanalistul trebuie să se pună în 
postura intelectuală de „atenţie fluctuantă”, care este o distanțare de 
tot ce spune pacientul, pentru a încerca să surprindă în discursul lui 
un aspect esenţial. Atenţia fluctuantă încearcă să descopere toate 
acele elemente care vor alcătui interpretarea ; psihanalistul i-o aduce 
apoi la cunoştinţă pacientului, deoarece bolnavul, în comunicarea 
sa, nu cunoaşte „conţinutul propriilor obsesii”. „EI este înstrăinat 
într-un sistem de referinţă care nu e valabil decit pentru el.”! 
Psihanalistul va „dejuca” atunci această înstrăinare, restituindu-i 
pacientului adevăratul sens al afirmațiilor sale. Interpretarea astfel 
realizată „este actul psihanalitic prin excelenţă”?. „Interpretarea 
constă în a aplica anumite relaţii cunoscute, cu rol de reguli, unor 
date concrete.” Interpretarea psihanalitică se face aşadar căutînd în 
spusele pacientului o explicaţie a simptomelor şi conduitelor sale 
patologice, în funcţie de conceptele teoriei freudiene. 


Marie este o persoană nevrozată. Are 29 de ani. Trăieşte într-o 
familie pe care a pus-o la grea încercare cu exigenţele ei. Revendicarea 
sa, de tip isteric, se exprimă sub forma unor indispoziţii care apar 
imediat ce nu obţine ce vrea. lar Marie vrea intotdeauna ceva ce nu 
poate avea şi despre care nu ştie nimic. În cazul de faţă, afecțiunea care 
i-a lipsit în copilărie şi pe care mama ei, nerefăcută după sarcină vreme 
de cinci ani, nu a putut să i-o dea. Tatăl o răsfăţa pe mama bolnavă, iar 
boala a devenit pentru Marie semnul revendicării afective satisfăcute. În 
cursul analizei, Marie se exprimă astfel: „N-are nici un rost să vă 
vorbesc, Va fi ca la mine acasă. Nimeni nu mă înţelege, Nimeni. Ca şi 
cum aş vorbi la pereţi...”. În acest moment se opreşte: „Ah! Amo 
crampă groaznică la stomac! ”. Analistul intervine şi-i explică serini- 
ficaţia crampei, care se substituie dialogului imposibil.? 


1. E.A. Levy-Valensi, Le dialogue psychanalytique, PUF, 1972, p. 39. 
2. D. Lagache (1955), La psychanalyse, PUF, 1967, p. i3. 
3. E.A. Levy-Valensi, op.cti,, 1972, p. 40, 

Pentru Amado L&vy-Valensi, interpretarea psihanalitică „exorcizează 
vraja nocivă care, blocînd dialogul, îl închide pe bolnav într-un 
univers fără ieşire... Interpretarea demască (deci) mecanismul care 
corupe de la rădăcină etortul bolnavului, purifică în acelaşi timp 
prezentul şi obiectul, redîndu-i subiectului un fel de disponibilitate 
sau de inocenţă. Încetind să se mai lase păcălit, el se percepe o clipă 
în libertatea sa, în mişcarea de întimpinare a lucrurilor, neînstrăinat, 
iar în acest sens se percepe totodată ca posibilitate de viitor şi 
dinamică îndreptată spre o cunoaştere adecvată”. 


3. Fenomenele comunicaţionale induse în situaţia de cură 


Ca în orice convorbire psihologică, persoana celui care conduce 
schimbul comunicaţional (aici, analistul) intervine prin limbajul şi 
prin rolul său (cf. analiza forțelor inductoare prezente, făcută în 
capitolele al III-lea şi al IV-lea din partea a doua: situaţiile de 
influențare şi comunicarea defensivă). 

În ceea ce priveşte limbajul, care aparţine teoriei psihanalitice, 
studiile au arătat că pacientul îl adoptă treptat pe cel al analistului. De 
asemenea, pacientul adoptă şi un anumit mod de a-şi privi problema. 

În legătură cu anamneza problemelor cerută de analist, unii 
psihologi sînt de părere că pacientului îi este imposibil să regăsească 
efectiv în memorie adevăratele urme ale traumatismelor. Anamneza 
l-ar determina mai curind să plăsmuiască o ficţiune şi să creeze un 
„adevăr narativ”, care ar avea calitatea de a se preta analizei pe baza 
conceptelor din psihanaliză!. 

Pe de altă parte, asimetria relaţiei analitice induce multe alte 
fenomene. Interpretarea are caracter de inducţie, deoarece „traduce 
sensul preocupărilor manifestate de analist”?. Transferul este şi el, 


1. JI. Bruner (1990), Car la culture donne forme ă l'esprit, Ed. ESHEL, 1991, 


p. 12. 
2. E.A. Levy-Valensi, op.cir., 1972, p. 95. 

în mare parte, indus de atitudinea inconștientă a analistului faţă de 
pacienţi!. Din altă perspectivă, atitudinea de „asediat” (complexul 
obsidional) a analistului (faptul că orice critică, rezistenţă, contestare 
ale pacientului sînt suspecte) sterilizează dialogul şi induce docilitatea 
analizatului. În sfârşit, asimetria dialogului face din dialogul analitic 
o caricatură a lui însuşi, iar din încercarea de a demistifica spusele 
bolnavului (obiectivul curei), o încercare de mistificare închisă într-o 
situaţie fără ieşire?. 

Vom vedea mai jos, în secţiunea a cincea, cum încearcă să rezolve 
aceste probleme inerente situaţiei psihoterapeutice adoptarea de către 
terapeut a „atitudinii de comprehensiune”. 


2, Dialogul de ajutorare şi atitudinea non-directivă 


Dialogul de ajutorare şi atitudinea non-directivă sint legate de numele 
psihologului nord-american Carl Rogers”. Ca psiholog, el s-a ocupat 
în anii '30 de prevenirea violenţei faţă de copii. A descoperit astfel 
că „interpretarea întemeiată pe analiza psihanalitică a problemelor 
în termeni de conflict pulsional nu-i ajută eficient nici pe copii, nici 
pe părinţi şi că aceasta prezintă aşadar prea puţin interes pentru 
munca lui”. Eliberindu-se de influenţa psihanalizei, Rogers desco- 
peră că oamenii pe care-i tratează ştiu ce-i doare, ştiu care le sînt 
problemele şi pe care anume vor să le uite. El defineşte astfel o nouă 
situaţie a convorbirii psihologice, care nu mai are nimic de-a face cu 
psihanaliza : situaţia de ajutorare psihologică. 


1. E.A. Levy-Valensi, op.cir., 1972, p. 98, 
2. "Tot după psihanalistul E.A, Levy-Valensi, op.cit., 1972, p. 101. 
3. C. Rogers (1942), La relation d'aide et la psychotherapie, Ed. ESF, 1970. 

1. Situaţia de ajutorare psihologică : obiectivele 
şi contractul de comunicare 


Obiectivul „consilierului” este acela de a crea o situaţie care să-i 
permită clientului să-şi gîndească problemele cu un plus de claritate 
şi să ducă o viaţă mai chibzuită şi mai raţională. Astfel, relaţia de 
ajutorare este o relaţie profesională, în care un individ trebuie asistat 
să găsească o soluţie personală la o situaţie căreia nu i se mai poate 
adapta. Consilierul trebuie să aibă în minte cele două scopuri speci- 
fice ale acestei forme de relaţie : 1) înţelegerea problemei aşa cum 
se pune ea pentru client ; 2) ajutarea acestuia să evolueze personal în 
sensul celei mai bune adaptări sociale. 

Relaţia de ajutorare se desfăşoară într-o convorbire față în faţă 
între cel care ajută (fie el psiholog, asistent social, educator, consilier 
sau psihoterapeut) şi cel ajutat (interlocutorii sînt aşezaţi unul în faţa 
celuilalt). După ce a acceptat relaţia aşa cum i-a fost prezentată la 
început de către consilier, cel ajutat are, în mod normal, un anumit 
număr de aşteptări faţă de respectivul consilier: aşteaptă să fie 
ascultat şi mai ales înţeles ; aşteaptă un ajutor intelectual, pentru a 
căuta el însuşi soluţii la problemele sale. Totuşi, aşteptările celui 
ajutat sînt uneori diferite: un sprijin moral sau afectiv, sfaturi 
practice sau explicaţii, fiindcă imaginea consultaţiei medicale, de la 
care pacientul aşteaptă nişte întrebări şi un remediu, exercită o 
puternică influenţă. În acest caz, e foarte important ca respectivul 
consilier să înlăture aşteptările care nu corespund scopului convor- 
birii de ajutorare, reamintindu-i clientului scopul propus. Această 
fază de clarificare a relaţiei este întotdeauna esenţială. Pe de altă 
parte, consilierul îi va preciza clientului că, în schimburile verbale, 
menite să-l ajute să-şi înţeleagă problemele, el deţine iniţiativa 
principală, fapt ce implică din partea lui sinceritatea şi dorinţa de a 
lucra cu consilierul. 

2. Atitudinile relaţionale din convorbire şi efectele 
lor induse 


Datorită studiilor lui Rogers privind convorbirea, cunoştinţele privind 
ceea ce se întîmplă într-o astfel de situaţie de comunicare (şi, prin 
aceasta, în orice situaţie de comunicare) au progresat considerabil. 
Ele au arătat că există, în esenţă, şase tipuri de atitudine într-un 
schimb verbal direct!. Acestea sînt: atitudinea de evaluare sau de 
judecare morală ; atitudinea explicativă ; atitudinea de sprijin-con- 
solare ; atitudinea de investigare ; atitudinea de soluţionare a pro- 
blemei şi, în sfîrşit, atitudinea comprehensivă. 


Definirea acestor atitudini relaţionale 


1. Atitudinea de evaluare sau de judecare morală : prin atitudinea sa 
paralingvistică sau prin cuvintele sale, individul care are această 
atitudine îşi face cunoscute aprobarea sau dezaprobarea morală, 
se referă la norme, îşi pune interlocutorul într-o poziţie de 
inferioritate morală. | | 

2. Atitudinea explicativă : prin atitudinea sa paralingvistică sau prin 
cuvintele sale, cel care ajută interpretează din punctul său de 
vedere informaţiile primite, îi indică interlocutorului o cauză 
probabilă legată de fenomenul descris de acesta, îi oferă deci o 
interpretare a discursului. Tita 

3. Atitudinea de sprijin-consolare : ptin atitudinea sa paralingvistică 
sau prin cuvintele sale, consilierul îi aduce interlocutorului 3) 
încurajare, o compensație afectivă. Poate fi vorba de un discurs 
paternalist, maternalist sau consolator. Consilierul îşi arată sim- 
patia şi sprijinul afectiv. TA 

4. Atitudinea de investigaţie : prin atitudinea sa paralingvistică sau 
prin cuvintele sale, consilierul (sau intervievantul) arată că vrea 


1. C. Rogers şi M. Kinget, Psychotherapie et relations humaines, Ed. Nauwelaerts, 
1962. 

să ştie mai multe, că urmăreşte o confidenţă suplimentară cu 
privire la un punct special, care îi pare important. Întreprinde un 
fel de anchetă, rugindu-şi interlocutorul să-i spună mai multe 
despre anumite aspecte din viaţa lui, 

5. Atitudinea de soluţionare a problemei : prin atitudinea sa para- 
lingvistică sau prin cuvintele sale, individul care are această 
atitudine îi propune interlocutorului un mijloc, o idee în măsură 
să-l scoată din problemă. Formulează un sfat ce trebuie urmat 
sau îşi trimite interlocutorul la altă persoană, care deţine cheia 
problemei sale. 

6. Atitudinea de comprehensiune : prin atitudinea sa paralingvistică 
sau prin cuvintele sale, consilierul evită toate atitudinile prece- 
dente. Îşi arată empatia cu cele spuse de interlocutor şi încearcă 
să arate că a înţeles „din punctul de vedere al acestuia” ce a vrut 
să spună. În acest scop, el foloseşte nişte tehnici precise, pe care 
le vom studia în detaliu puţin mai jos (p. 232). 


Empatia este, pe de altă parte, esenţa atimidinii non-directive de 
înţelegere a celuilalt. Empatia, adică înţelegerea intelectuală a celor 
trăite de interlocutor, diferă de simpatie, care este o identificare 
cvasi-emoţională. Termenul de „empatie”, spune Rogers, teoreti- 
cianul lui modern, „indică acea capacitate de a te cufunda în lumea 
subiectivă a celuilalt, de a participa la experienţa sa în măsura în 
care comunicarea verbală şi cea nonverbală o permit..., de a capta 
semnificaţia personală a cuvintelor rostite de celălalt mai curînd 
decit a răspunde conţinutului lor intelectual..., este vorba de o 
sensibilitate alterocentrică... de sensibilitate socială... de receptivi- 
tate la reacţiile semenului... de participarea la experienţa lui, fără să 
te limitezi la aspectele pur emoţionale ale unei perceperi a expe- 
rienţei din punctul de vedere al persoanei în cauză,... şi rămînînd 
pertect independent din punct de vedere emoţional ”!. 


1. C. Rogers şi G.M. Kinget, Psychorhărapie er relations humaines, ed. a II-a, 
Ed, Universit& de Louvain, 1966, 1, pp. 105-108. . 

Fenomenele de comunicare induse prin atitudinile relaţionale 


Studiile clasice ale lui Rogers şi Kinget privind convorbirea au arătat 
totodată că fiecare dintre atitudinile relaţionale expuse mai sus induce 
fenomene tipice de comunicare din partea interlocutorului. | 

Atitudinea relaţională de evaluare şi de judecare morală (pozitivă 
sau negativă) nu-l lasă indiferent pe interlocutor. In funcţie de 
predispoziţiile sale, ei va reacţiona prin intensificarea unui sentiment 
de culpabilizare sau de inferioritate, de anxietate sau chiar de revoltă 
interioară. Toate acestea pot provoca fie dorinţa de a se supune 
direcţiei morale propuse (atitudine şi comunicare de dependenţă), 
fie disimularea lucrurilor pe care ar fi vrut să le spună („nu merită 
osteneala să mai fiu evaluat”) şi deci întreruperea comunicării legale 
de acel subiect sau alunecarea spre un altul. Invers, atitudinea de 
evaluare poate induce căutarea unei aprobări morale, pentru a Con 
pensa prima dezaprobare, deci poate induce schimbarea discursului 
sau a temei, 

Atitudinea relaţională de interpretare îi poate induce interlocu- 
torului, mai înţîi, un sentiment de neînțelegere, însoţit eventual de 
încercări de rectificare a interpretării sau de reacţii de iritare, apoi 
de dezinteres şi de evitare a conversaţiei. La polul opus acestei 
reacţii de independenţă, aceeaşi atitudine de interpretare poate induce 
reacţii de supunere şi de acceptare. 

Atitudinea relaţională de explicare (referirea la o înlănţuire cau- 
zală şi la anumite mecanisme) induce fie una sau alta dintre reacţiile 
de mai sus faţă de interpretare, fie trecerea la nivelul intelectual şi 
căutarea satisfacţiei intelectuale a cunoaşterii. 

Atitudinea relaţională de sprijin afectiv induce fie sentimentul de 
a fi neînțeles de către celălalt, care vrea cu tot dinadinsul să dedra- 
matizeze artificial lucrurile, inducînd deci respingerea sfaturilor, fie 
sentimentul de a fi tratat ca un copil, cu două tipuri de reacţii posi- 
bile : ori acceptarea ce deschide calea dependenţei (adică aşteptarea 

unei îndrumări, încurajări sau consolări), ori iritarea ce deschide 
calea contra-dependenţei şi tuturor atitudinilor de opoziţie faţă de 
spusele şi relaţia cu cel care a oferit atitudinea de sprijin afectiv. 

Atitudinea relaţională de investigare poate induce, mai întii, 
supunerea faţă de „linia directivă” şi de autoritatea superioară, dar 
şi pasivitatea constind în faptul de a aştepta întrebările şi de a-l ajuta 
cu răspunsuri pe cel care întreabă. În cazul acesta, ceea ce voia să 
spună intervievatul este abandonat în favoarea problemelor şi a 
întrebărilor care i se par importante celui care conduce interviul. 
Intervievatul poate fi astfel dus foarte departe de ceea ce voia iniţial 
să spună. Atitudinea relaţională de investigare mai poate induce 
impresia de indiscreţie, deci reacţii de rezistenţă şi de blocaj sau 
disimulare, 

Atitudinea relaţională de soluţionare a problemei poate induce 
acceptarea-supunere şi dependenţa faţă de soluţia propusă. Aceasta 
se traduce printr-o oarecare neglijare de către intervievat a problemei 
sale, De asemenea, această atitudine poate induce impresia de respin- 
gere ori sentimentul de a fi neînțeles, atunci cînd soluţia este „lipită” 
şi impusă, 

Oferim mai jos cîteva ilustrări ale acestor atitudini : 


Clientul este o tinără de 19 ani, cu o voce încordată, întîi explozivă, 
apoi angoasată: „Îl urăsc pe tata ! Îl urăsc! Îl urăsc! ÎL urăsc! Şi asta 
fără nici un motiv, Tata e pastor. E un om bun la suflet şi drept. 
Niciodată n-a ridicat mina asupra mea, dar, cu toate astea, încerc un 
sentiment violent faţă de el, Şi am nişte remuşcări groaznice. N-am nici 
un motiv să-l urăsc. Ştiu că nu e bine să-ți urăşti tatăl, mai ales fără 
temei... Asta mă chinuie mult”. 

Intervenţie de tip explicativ : „Veţi descoperi că sub această ură se 
ascunde iubirea faţă de el, iubirea fiind factorul real al sentimentelor 
dumneavoastră de culpabilitate..,”, 

Intervenţie de tip evaluativ : „Tatăl dumneavoastră, de vreme ce e un 
om drept şi bun la suflet, trebuie să sufere mult din cauza urii dumnea- 
voastră, V-aţi gîndit la ce chinuri îl supuneţi ? *, 

Intervenţie de tip soluţionare a problemei ; „Trebuie să vă îndepărtați 
o vreme de mediul familial...”. 

Intervenţie de tip investigator : „Vorbiţi-mi de tatăl dumneavoastră. 
Spuneţi-mi tot ce vă trece prin minte despre €l...”,! 


3. Efecte şi întrebuinţări ale atitudinii 
de comprehensiune 


1. Inducerea climatului de încredere 


Aceste efecte sînt exact opusul a tot ceea ce am discutat pînă acum 
cu privire la celelalte atitudini. Atitudinea de comprehensiune induce 
mai întîi un climat de încredere. Ea este foarte rar întilnită în 
schimburile comunicaţionale de zi cu zi, structurate preponderent 
doar pe celelalte atitudini. Dincolo de surpriză, atitudinea de com- 
prehensiune induce sentimentul de a fi înţeles şi deci face loc 
încrederii. 

Datorită ei, „clientul” (sau intervievatul) aprofundează înţele- 
gerea problemelor tratate, ca şi conştientizarea implicaţiilor lor 
pentru felurile sale de a fi. Nu în ultimul rînd, în convorbirea de 
ajutorare, conştientizarea critică îi permite pacientului să hotărască 
împreună cu consilierul care sînt schimbările pe care le va putea 
pune în aplicare?. 


2. Întrebuinţările atitudinii de comprehensiune 
în comunicare 


Întrucît stă la baza creării unui sentiment de încredere, atitudinea 
comunicaţională de comprehensiune este utilizată pentru a da un 


1. R. Mucchielli, L'entretien d'aide dans la relation psychoterapeutique, 
Ed. ESF, ed. a VIl-a, 1989, 
2. C. Rogers, Le developpement de la personne, Dunod, 1972, p. 231. 

plus de eficacitate anchetelor, discursurilor persuasive şi celor de 
mobilizare, 


Întrebuinţarea în anchete pentru neutralizarea reacţiilor 
de apărare socială ale celor anchetați 


Am văzut că, într-o anchetă, au loc reacţii de apărare împotriva 
anchetatorului şi a întrebărilor (cf. pp. 130-132). Individul care este 
întrebat dă un răspuns de protejare, de „acoperire” a fațadei sale sociale. 
EI poate căuta, după caz, să placă, să intimideze sau să scape discret, 
dar întotdeauna atenţia lui va fi îndreptată mai mult asupra persoanei 
care pune întrebările, asupra impresiei pe care o va lăsa şi va încerca 
să o lase el însuşi etc., decît asupra întrebării propriu-zise. Meca- 
nismele de apărare socială folosite în ancheta de tip faţă în faţă tind 
să prezinte Eul ca fiind inteligent, logic, coerent, conform în raport cu 
normele sociale ale grupului de referinţă, dezirabil din punct de vedere 
social, inocent şi motivat, acceptabil social şi raţional. Pentru a neutra- 
liza aceste comunicări defensive, anchetatorul se va feri să recurgă 
la atitudinile inductoare despre care am vorbit la paginile 224-226. 
Dimpotrivă, va da dovadă de empatie şi va adopta o atitudine de 
comprehensiune. Aceasta îi va da încredere intervievatului şi se va 
putea spera astfel obţinerea unor informaţii credibile şi de profunzime. 


Întrebuințarea în vederea realizării unui discurs 
de persuasiune şi de mobilizare 


Ativudinea de comprehensiune este esenţială şi pentru că stă la baza 
persuasiunii. De aceea, comprehensiunea (şi corolarul ei, efortul de 
empatie) ar trebui să-i intereseze pe toţi cei care au meseria de a 
convinge. Într-adevăr, convingerea semenului, necesară pentru mobi- 
lizarea şi impulsionarea la acţiune, are nevoie de această atitudine 
specifică, de comprehensiune, fiindcă niciodată nu convingem „cu 
forţa”. „Actul de persuasiune nu se poate realiza decît cu sprijinul 


aia 


unei conivenţe şi chiar al unei complicităţi între destinatarul mesajului 

şi emițătorul acestuia.”! Trebuie deci să se procedeze astfel încît 
interlocutorii să devină complici involuntari ai influenţei oratorului. 
În loc să încerce să înfringă făţiş rezistențele semenului, cel care 
convinge va fi interesat de mijloacele prin care să-l determine să-şi 
învingă el însuşi rezistenţele. 

Putem astfel formula câteva reguli ale comunicării persuasive şi 
mobilizatoare : 


1. Să arăţi consideraţie pentru interlocutori. Faptul de a avea, în 
timp ce vorbeşti, o atitudine de consideraţie pentru interlocutor 
şi de a arăta prin toate atitudinile şi prin paralimbajul tău că ai 
încredere în el este cel mai bun mijloc de a-l determina să facă 
lucrul pe care i-l ceri. Este vorba aici de o „comunicare implicită” 
care se foloseşte de sentimentul fundamental al fiinţei umane : 
acela de a fi înţeleasă şi preţuită. Aşteptarea ca să se întimple 
ceva este un „inductor” al producerii acelui lucru, aşa cum am 
văzut deja la pagina 102. Pe de altă parte, s-a arătat că trecerea, în 
discurs, de la „eu” la „noi” întăreşte dovada consideraţiei faţă de 
interlocutori. Ideea generală este aşadar aceea de a anula distanţa 
care îl separă pe cel care vorbeşte de cei cărora le vorbeşte. De 
a le arăta că face parte din acelaşi grup ca şi ei, că se află, 
împreună cu ei, în „aceeaşi barcă”. La fel, va trebui să facă 
aluzie la simţămintele interlocutorilor. Să mobilizezi înseamnă să 
înflăcărezi din interior un grup. Imapinea-stereotip a mobilizării 
este cea a lui Napoleon Bonaparte pe podul de la Arcole. Şeful 
intră în rîndul ostaşilor şi îi trage după el, Simte acum aceleaşi 
Imcruri ca şi ei. Este important aşadar să arătăm persoanelor 
cărora le vorbim că le înţelegem „din interior”, că ceea ce le 
spunem şi le propunem se sprijină întru totul pe modul lor de a 
vedea lucrurile. Trebuie, de asemenea, să recurgem la bunul-simţ, 
adică să nu ezităm să folosim proverbele esenţiale din cultura 


1, D, Huisman, Le dire et le faire, Ed. SEDES, 1983, 

ambiantă, formulele tipice cunoscute de toată lumea, cai 
expresia „bunului-simţ popular”. 

2. Să ai o metacomunicare prin care să arăţi că tu crezi în ceea i 
spui. Toate experienţele de măsurare a eficacităţii unui discurs 
arată că „receptorii” sînt cu atît mai convinşi cu cit „emiţătorul” 
şi-a arătat convingerea în cele spuse. Pentru a impune această 
impresie, cel mai bine este, desigur, să crezi efectiv în ceea ce 
spui. Dar impresia se impune cu atît mai bine cu cât te arăţi în 
timpul discursului mai animat şi mai zîmbitor, iar mişcările îţi 
sînt cît mai degajate!. De asemenea, trebuie să ai o pronunție 
clară şi rapidă. Cel care crede în ceea ce spune nu se bilbiie şi 
nu-şi Caută cuvintele. 

3, Să vorbeşti pe limba semenului şi să raţionezi cu logica lui. 
Pentru a mobiliza, trebuie să dai exemple în care interlocutorii să 
se regăsească (să te simezi la nivelul lor, să pătrunzi în viaţa şi 
preocupările lor), după cum trebuie să utilizezi logica interlocu- 
torilor (să te sprijini pe modul lor de a raţiona, pe normele lor). 
„Comunicarea trebuie să-şi adapteze registrul în funcţie de nivelul 
de logică la care vrem să facem referire în mintea destinatarilor.” 
Aici rezidă dificultatea. Emiţătorul trebuie să-şi părăsească propriul 
registru şi să-l adopte pe cel al receptorului. 


Importanţa acordată atitudinii de comprehensiune în comunicare 
se explică prin utilitatea ei în dialogul de persuasiune şi de mobi- 
lizare. Atitudinea de comprehensiune devine astfel un instrument 
general al comunicării, şi nu doar unul rezervat interviurilor sau 
convorbirii de ajutorare. 


1. H.S. Friedman, „Understanding and assessing non verbal expressiveness : 


The affecrive communication test”, Journal of Personnălity and Social 
Psychology, 39 (2), 1980, pp. 333-351. Y 

4. Convorbirea în psihoterapia existenţialistă 


În psihoterapia existenţialistă, conceptul de maladie mintală se 
întemeiază pe un ansamblu de referenţi complet diferit de cel al 
psihanalizei. Astfel, comunicarea bolnavului nu va mai fi privită în 
acelaşi mod, iar comunicarea psihoterapeutului nu va mai viza 
aceleaşi obiective. În consecință, convorbirea nu va mai avea acelaşi 
aspect, iar tehnicile de comunicare vor fi diferite. 


1. Conceptul de maladie mintală în psihologia 
existenţialistă 


Schiţară iniţial de Jaspers (1883-1969), psihopatologia fenomeno- 
logică este interesată de experienţa trăită (Erlebnis) a bolnavului, 
fiind întîi de toate comprehensivă şi descriptivă. Metoda reclamă 
empatia (Einfiihlung) cu cele trăite de bolnav, precum şi punerea 
intre paranteze a atitudinilor tradiţionale privind etichetarea simpto- 
melor în funcţie de anumite entităţi nosologice predefinite. Expe- 
rienţa subiectivă a bolnavului stă în centrul interesului arătat de 
terapeut, care încearcă, într-o relaţie interumană binevoitoare, să o 
reconstituie înţelegind-o. 

Pentru psihoterapia existenţialistă, fiecare bolnav trăieşte într-un 
Univers aparte. Semnificațiile speciale elaborate de conştiinţa sa 
reprezintă „universul” (sau „lumea”) lui. Acest univers i se oferă ca 
fiind unica realitate obiectivă pe care o cunoaşte!. Realitatea trăită de 
bolnav (ceea ce el numeşie obiectivitatea lumii exterioare), precum 
şi tipul dg conştiinţă care plăsmuieşte acest Univers sînt două aspecte 
ale aceluiaşi dat. Universul unui bolnav mintal nu este lipsit de 
coerenţă. EI e structurat pe baza categoriilor de percepţie care îl 


1. R. Mucchielli, Analyse existentielle et psychoterapie phenomeno-structu- 
rale, Dessart, 1972, p. 44. 

tematizează, pe atitudinile cronice şi pe scenariile privilegiate care 
îl predispun pe bolnav la reacţii neadaptate. În cele din urmă, 
viziunea despre lume şi conduitele acestuia pot fi raportate la un fel 
de sistem interior de „postulate existenţiale”. Conduitele bolnavului 
care nouă ni se par ilogice sînt logice dacă le corelăm cu sistemul lui 
de postulate. Acest sistem îndeplineşte rolul de structură generatoare 
de conduite şi în acelaşi timp de grilă de percepere a lumii. Ca să 
luăm exemplul bine cunoscut al paranoicului, ştim că acest tip de 
bolnav este convins că „toată lumea îi poartă pică”. Această certitu- 
dine, care constituie nucleul sistemului său de postulate, a apărut în 
urma experienţelor sale traumatizante cu semenii. El interpretează 
toate acţiunile celorlalţi prin sistemul său de postulate. Găseşte peste 
tot „dovada” că ceilalţi îl agresează. Această convingere intimă îi 
tematizează universul şi, desigur, îi orientează reacţiile în funcţie de 
interpretarea delirantă pe care o dă lumii. 

Psihoterapeutul existențialist va încerca să reconstituie „logica 
internă a universului morbid” în care trăieşte bolnavul. El postulează 
că logica internă funcţionează ca un fel de structură psihologică ce 
dictează modul de a fi în lume al bolnavului (similar Habitus-ului, 
pe care mai târziu îl vor explica la nivel cultural sociologii). În 
cadrul conceptual umanist şi existențialist, redobîndirea sănătăţii 
mintale este văzută ca o trezire a fiinţei ontologice a Persoanei, 
prizonieră pină atunci în universul ei tematizat. Psihoterapia are 
scopul de a-i reda un potenţial de libertate. 


2. Rolul şi tehnicile psihoterapeutului în psihoterapia 
existenţialistă 


Înțelegerea lumii în care trăieşte bolnavul va fi primul obiectiv al 
psihoterapeutului existențialist. De aceea, el va utiliza toate resursele 
convorbirii comprehensive pentru a explicita axiomele psihologice 
ce guvernează lumea respectivă. În al doilea rînd, psihoterapeutul va 
incerca să facă în aşa fel încât bolnavul să-şi recunoască prejudecățile 

existenţiale. Travaliul psihoterapeutic se întemeiază astfel pe dialog 
şi pe o întrebuințare a relaţiei terapeutice cu totul diferită de între- 
buinţarea transferului! . Într-adevăr, relaţia terapeutică este conside- 
rată o relaţie de la persoană la persoană, constituită într-o experienţă 
căreia terapeutul îi analizează semnificaţia pe măsură ce observă 
reacţiile pacientului. În cursul conştientizării ce se produce în această 
fază, pacientul ajunge să înţeleagă absurditatea principiilor sale. Are 
loc atunci o reorganizare perceptuală a universului său, făcînd posi- 
bile alte percepții şi alte conduite. La sfîrşitul acestei faze, ne spun 
psihoterapeuţii existenţialişti, bolnavul „se revoltă împotriva lui 
însuşi”, În faza a treia, psihoterapeutul dirijează revolta bolnavului 
pentru a-l ajuta să-şi reconstruiască sistemul psihologic şi să redobiîn- 
dească o anumită capacitate de a crea categorii de percepţie a lumii. 
Vom vedea mai jos, în detaliu, care sînt tehnicile de comunicare 
interpersonală utilizate de psihoterapeutul existențialist, întrucît sînt 
cele folosite în convorbirea non-directivă. 

Manipularea bolnavului (căci există întotdeauna o manipulare) 
este justificată de psihoterapeuţi prin valorile umaniste care le susţin 
demersul şi prin faptul că au grijă să obţină de fiecare dată încrederea 
şi acordul pacientului, care îşi poate „negocia” permanent schimbarea”. 


5. Tehnicile din convorbirile şi interviurile 
non-directive 


1. Orientările generale ale atitudinii non-directive 


Atitudinea non-directivă se defineşte prin două caracteristici esenţiale : 
mai întîi, abţinerea de la orice intervenţie directivă, care ar putea 
introduce în cîmpul experienţei interlocutorului o anumită structură 


1. R. Mucchielli, Analyse et libere, Ed. EAP, 1986, pp. 169-188. 
2. J.A. Malarewicz, La strategie en rherapie, Ed. ESF, 1988, p. 19. 

(mod de a percepe, valoare, scop) ; se intervine deci doar pentru a-l 
ajuta pe interlocutor să capete mai multe informaţii despre propria-i 
activitate mentală. Totodată, terapeutul trebuie „să se abţină să 
dirijeze procesul de informare a interlocutorului asupra lui însuşi : 
să plece de la ipoteza că acesta încearcă să comunice cu sine însuşi 
şi să-i faciliteze această comunicare, în direcţia pe care o imprimă 
chiar el”!. 

Diferitele convorbiri (sau interviuri) non-directive nu se disting 
între ele decit prin tema lor, adică prin obiectivul final: căutarea 
unei motivații, repertoriu de cazuri, de incidente critice, de povestiri 
imaginare, repertoriu de satisfacţii, de percepere a situaţiei, de 
aspirații sau de aşteptări etc. 


2. Tehnicile specifice ale interviului non-directiv 
(sau comprehensiv) 


Atitudinea non-directivă se exprimă printr-un ansamblu de tehnici 
de comunicare interpersonală şi de procedee nonverbale. 


Tehnicile de invitare la exprimare 


- Tăcerea atentă: focalizarea pe celălalt se exprimă întii de toate 
într-un mod foarte simplu, prin atenţia tăcută (diferită de atenţia 
flactuantă a psihanaliştilor). Forma aceasta de tăcere înseamnă 
focalizarea activă pe ceea ce spune celălalt, efortul de a înţelege, 
ea trebuind să-i apară ca atare şi interlocutorului. Ea implică 
respectarea tăcerii celuilalt în marea majoritate a cazurilor. 

- Încurajarea fără cuvinte: pot fi utilizate o gamă întreagă de 
încurajări ale spontaneităţii, de la „da”-ul pronunţat emfatic la 
acel „Mmm” care arată că intervievantul sau terapeutul „urmă- 
resc” ceea ce li se spune. 


1. M. Pages, L'orienzation non directive en psychoiherapie et en psychologie 


sociale, Dunod. 1965. 

-  Paralimbajul comprehensiv; atitudinile, mimica, tonul vocii şi 
privirea trebuie să fie convergente în ceea ce priveşte semnificaţia 
lor de focalizare asupra celuilalt şi de înţelegere a spuselor sale ; 
ele concretizează empatia. 


Reformulările 


Rogers a demonstrat pe larg care sînt inducţiile pozitive ale refor- 
mulării ; atunci cînd este făcută cum trebuie, ea nu numai că îi dă 
interlocutorului certitudinea că este înţeles, ci înlesneşte totodată 
înţelegerea autentică, de către intervievant sau terapeut, a ceea ce 
vrea să spună sau a universului în care trăieşte cel dintii. În cazul 
psihoterapiei, tocmai reformularea provoacă schimbarea terapeulică. 
Rogers distinge patru forme de reformulare : 


—  Reformularea-reflectare : constă în a repeta cele spuse de inter- 
locutor, păstrînd cuvintele-cheie şi limbajul său. 

—  Reformularea-sinteză : constă în a rezuma o parte din exprimarea 
spontană a interlocutorului sau chiar în a corela ceea ce se spune 
cu ce a fost spus anterior. Principalul e ca sinteza să se organizeze 
în jurul lucrurilor esenţiale pentru interlocutor, întrucît orice 
deplasare a esenţialului face din reformularea-sinteză o refor- 
mulare interpretativă, 

- Reformularea prin inversare a raporturilor figură-fond ; este cea 
mai des uitată dintre reformulări, deoarece necesită o descentrare 
faţă de conţinutul imediat al discursului produs de interlocutor, 
dar şi, sau mai ales, pentru că reclamă cunoştinţe privind contextul 
global al convorbirii. Această reformulare nu adaugă şi nici nu 
scade ceva din datele problemei, ci introduce o viziune nouă 
asupra ansamblului. Ea are ca efect inducerea unei conştientizări 
şi este foarte important să fie făcută pe un ton deosebit de empatic 
(mai ales în convorbirea psihoterapeutică). 

- Reformularea-clarificare : constă în a „formula”, în sensul strict al 

“cuvântului, lucrurile resimţite desluşit de interlocutor, dar exprimate 

confuz. Ea îl ajută din punct de vedere intelectual pe interlocutor 
să înţeleagă mai bine organizarea şi logica spuselor sale. 

-  Reformularea paralimbajului : acesta, aşa cum am văzut, exprimă 
anumite sentimente, poziţii şi reacţii ale interlocutorului, Expre- 
siile paralingvistice fac obiectul aceluiaşi efort de comprehensiune 
empatică din partea intervievantului. Dacă le înţelege, el poate să 
le reformuleze la fel cum ar face în cazul unor elemente lingvistice. 


Tot acest ansamblu de tehnici pune în lumină activitatea inte- 
lectuală intensă a persoanei care ghidează convorbirea, În psihologie, 
a existat tendinţa excesivă de a considera că atitudinea non-directivă 
asupra conţinutului ar duce la dezinteresul faţă de ghidarea con- 
vorbirii sau a interviului. Dimpotrivă, tehnicile enumerate mai sus 
nu fac decit să reamintească importanţa muncii efectuate de inter- 
vievant. Acesta intervine nu asupra fondului, ci în organizarea 
conţinutului celor ce i-au fost relatate. El îşi susţine permanent 
interlocutorul în reflecţia sa. Nu lasă pe mai tirziu efortul de a 
înţelege cele spuse (sub pretextul, de exemplu, că înregistrează tot). 
Analizează şi sintetizează, pe parcursul discursului, tot ce este 
important în cuvintele interlocutorului. Pentru aceasta, trebuie — pe 
lingă faptul de a înţelege conţinutul - să poată face permanent 
legătura dintre ceea ce se spune şi obiectul convorbirii. Ceea ce 
inseamnă că trebuie să întreprindă analize şi să i le împărtăşească 
interlocutorului în timpul convorbirii. 


Să reluăm exemplul deja evocat. Clientul este o tînără de 19 ani, cu 
o voce încordată, întii explozivă, apoi angoasată: „Îl urăsc pe tata! ÎI 
urăsc ! ÎL urăsc! Îl urăsc! Şi asta fără nici un motiv, Tata e pastor. E un 
om bun la suflet şi drept. Niciodată n-a ridicat mîna asupra mea, dar, cu 
toate astea, încerc un sentiment violent faţă de el. Şi am nişte remuşcări 
groaznice. N-am nici un motiv să-l urăsc. Ştiu că nu e bine să-ţi urăști 
iatăl, mai ales fără temei... Asta mă chinuie mult”. 

Intervenţie de tipul reformulare-reflectare ; „Vă răscoleşte faptul 
că resimţiţi o ură foarte violentă faţă de tatăl dumneavoastră, fără un 
mativ anume...”. 

Intervenţie de tipul reformulare-sinteză : „Treceţi printr-un conflict 
interior dureros şi angoasant între ura faţă de tatăl dumneavoastră 
şi reproşurile propriei conştiinţe morale, Nu ştiţi cum să găsiţi o cale 
de ieşire...”!. 


Intervenţiile de elucidare 


Am văzut că, în convorbirile şi interviurile non-directive, intervie- 
vantul nu trebuie să pună întrebări care ar putea orienta discursul 
interlocutorului. Ar fi împotriva atitudinii comprehensive. Dar acest 
fapt nu-l poate împiedica să pună întrebări de elucidare. Ele au în 
vedere acele conţinuturi verbale sau paralingvistice care nu pot fi 
înţelese uşor şi direct şi îi cer interlocutorului să precizeze ce a vrut 
să spună sau care e sensul reacției sale. Întrebarea de elucidare 
începe deseori prin; „Ce vreţi să spuneţi prin... ?” sau „Ce înseamnă 
pentru dumneavoastră... ?”. Ea are menirea de a-l provoca pe inter- 
vievat să ofere o nouă formulare, deci nu-l poate distrage de la 
intenţiile sale fundamentale de comunicare. 


6. Dialogul 
1. Distincția dintre discuţie şi dialog 


„Discuţia” este, în esenţă, o succesiune de puncie de vedere diferite, 
prin care fiecare interlocutor caută să-şi impună opinia. Dialogul se 
bazează pe o mai atentă ascultare a semenului ; întîi, fiecare caută 
să-l înţeleagă pe celălalt, apoi să-i depăşească aportul cu şi printr-un 
alt aport personal. Dialogul permite în mod normal o aprofundare şi 
o mai bună înţelegere a problemei. Discuţia, în schimb, rămîne la 
nivelul criticii şi este deci mai superficială, Ea duce la consens prin 
„restriîngere”, În final, nu e reţinut decit cel mai mic numitor comun 


1. R. Mucchielli, Analyse et libere, Ed. EAP, 1986, p. 143, 

al dezbaterilor, anume acela care nu declanşează conflicte, deoarece 
este admis de interlocutori în lipsa altuia mai bun. Dialogul duce la 
un consens prin „depăşire”. Diverse elemente din fiecare viziune 
individuală sînt integrate într-o viziune mai largă. Cu fiecare aport, 
viziunea colectivă creată în comunicare se îmbogăţeşte. Pe de altă 
parte, într-un dialog, reacţiile defensive ale interlocutorilor faţă de 
observaţii şi critici nu îşi mai au locul. Observațiile şi criticile care 
sint formulate capătă un sens pozitiv, întrucit interlocutorii caută să 
progreseze impreună, nu să „cîştige” sau să „aibă dreptate”. 


2. Dialogul creativ 


În orice dialog între interlocutori dornici să reuşească, aprofundarea 
sensului unei teme dezbătute rezultă din interacţiunea dintre două 
intenţii, exprimate mai mult sau mai puţin limpede, şi un „terţ ajutător”, 
care poate fi un interes comun, o idee împărtăşită, o persoană sau un 
obiect!. În dialog, alternanţa fazelor de contrazicere şi de acord este 
înlesnită de existenţa acestui element de mediere, adică de un lucru 
recunoscut de parteneri ca fiind util propriilor proiecte. Schema de 
mai jos ilustrează procesul (vezi p. 238). 

În mod ideal, putem spune că „dialogul este un efort permanent, 
o căutare permanentă a aurului pur al verbului printre scoriile 
cuvintelor... Dialogul deschide semnificaţiile... Este o deschidere la 
toate nivelurile. Etimologic, Soieyo înseamnă şi a săpa prin, a 
străpunge un zid. Acesta e dialogul, negarea zidurilor. Depăşirea 
opacităţilor. În el, distanţa se aboleşte, apărînd o dublă perspectivă : 
cea care se suprapune cu punctul de vedere al fiecăruia şi cea a 
obiectului spre care se îndreaptă căutarea comună”?, 


1. R. Chapuis, Psychologie des relations humaines, PUF, 1992, pp. 37-38. 
2, E.A. Levy-Valensi, Le dialogue psychanalytique, PUF, 1972, p. 31. 

Dialogul creativ 


Doi interlocutori A şi B comunică despre o temă T. Există astfel ansamblul 
de semnificaţii $1. Prin dialog apare o nouă cunoaștere comună Sa. Aceasta 
transformă conţinutul comunicării şi face ca ansamblul semnificaţiilor S1 
să se îmbogăţească cu alte semnificaţii, devenind S2. Dialogul din jurul lui 
52 reia acelaşi fenomen şi astfel comunicarea progresează. 


3. Regulile comunicării dialogice 
Cum să întrebuințăm conjuncţia şi disjuncţia 


Omul dialogului nu trebuie să fie prizonierul unei logici dominante. 
EI nu trebuie să fie nici prizonierul conflictului dintre două logici. 
Trebuie să găsească o modalitate de a concilia logicile şi lucrurile 
aparent contrare. Avem aici „principiul dialogic” al combinării logi- 
cilor în vederea depăşirii (sau principiul distincţiei/conjuncţiei, folo- 
sit în managementul complexităţii). Vom reaminti modul cum a fost 
exprimat „principiul dialogic” de către specialiştii în complexitate! 
(vezi infra, p. 239). 

„Supleţea” intelectuală a omului de dialog se recunoaşte după 
uşurinţa cu care combină logicile diferite prezente în diversele opinii 


1. M. Bahtin, Le principe dialogique, Seuil, 1981. 

Logica A 


Conjuncţie 
şi îmbinare 
a celor 
două lopici 


Distincție şi afipaiare 
a celor 
două logici 


Logica B 


Principiul dialogic 


comunicate. Răspunsurile adaptate fiecărei situaţii şi fiecărei dezbateri 
nu mai depind de nişte principii intangibile, ci de „invenţii” care combină 
de cele mai multe ori răspunsuri ce nu se exclud unul pe celălalt, 


Cum să ne adaptăm interlocutorului 


Este vorba de o veche şi bine cunoscută regulă a comunicării inter- 
personale. Dacă dorim să comunicăm cu cineva, cel mai bine e să 
fim accesibili pentru el şi să-i vorbim pe limba lui. Această regulă a 
fost explicitată în mod convingător de către PNL (programarea 
neuro-lingvistică a lui Bandler şi Grinder), care face din ea unul 
dintre postulatele sale fundamentale. 

Tehnica PNL pleacă de la constatarea că indivizii au moduri diferite 
de a percepe lumea, fiindcă au sisteme fiziologice de percepţie 
diferite. Există trei sisteme principale de reprezentare!. Un individ 
va avea, de exemplu, o percepţie a lumii (şi o formă de exprimare a 
ceea ce vede) care privilegiază datele vizuale, altul va fi un „auditiv”, 


1. R. Bandler şi ]. Grinder, Les secrets de la communication. Les techniques 


de la PNL, Le Jour Ed., 1981, p. 30. . 


240 PSIHOLOGIA SITUAŢIILOR DE COMUNICARE 


iar altul un „Kinestezic” (care privilegiază senzațiile tactile, gustative 
sau olfactive). Sistemele de percepţie diferite creează tipuri de 
personalitate diferite. Acestea vor tinde să-şi reprezinte lucrurile în 
funcţie de modul lor privilegiat de percepţie. Deci reprezentările lor 
legate de realitate nu sint identice. Tehnica PNL insistă tocmai pe 
acest fapt. Toţi avem propria „hartă personală” de reprezentare a 
realităţii. Ea diferă de hărţile celorlalţi indivizi reprezentînd aceeaşi 
realitate. Şi totuşi, vom intra în interacţiune cu ei şi vom vorbi, 
aşa-zicînd, despre „aceeaşi realitate”, Ca şi cum două persoane care 
țin în mină două fotografii diferite ale aceluiaşi munte ar încerca să 
i-l descrie unui extraterestru!. Tehnica PNL propune cîteva reguli ce 
au menirea de a repera mai întîi tipul „sistemului de percepţie” pe 
care îl folosesc interlocutorii. Pentru aceasta, trebuie să le observăm 
reacţiile nonverbale (mişcarea ochilor, posturile şi gesturile). O dată 
reperat „sistemul de reprezentări”, trebuie apoi să-i utilizăm termenii 
specifici, să vorbim în aceeaşi limbă ca şi interlocutorul. 

Mimetismul exprimării de care tocmai am vorbit este completat 
de un mimetism comportamental, Această regulă îşi găseşte şi ea 
justificarea în numeroasele observaţii făcute asupra comunicărilor 
„Teuşite”. Atunci cînd comunicarea dintre doi indivizi decurge foarte 
bine, remarcăm faptul că persoanele au atitudini similare, posturi şi 
gesturi aflate în armonie, Schimburile lor verbale şi paraverbale sînt 
sincronizate. 


4. Metacomunicarea ca proces de relansare a dialogului 


În sensul pe care i-l dăm aici, metacomunicarea înseamnă discurs 
despre discurs. Este comunicarea ce se are pe sine ca obiect al 
comunicării. A metacomunica înseamnă a vorbi despre propriile 
schimburi comunicaţionale şi a analiza modul lor de desfăşurare. Ea 
schimbă aşadar nivelul dezbaterii. Nu mai sintem preocupaţi de 


|. C. Cudicio, Comprendre la PNL, Ed. d'Organisalion, 1986, p, 20. 


COMUNICAREA ÎN CONVORBIRI ŞI ÎN DIALOG 241 


conţinutul interacțiunii, ci de modul în care am interacţionat, Trecerea 
la acest tip de comunicare devine o necesitate atunci cînd dialogul se 
blochează. S-a demonstrat convingător că o asemenea schimbare de 
nivel are efecte extrem de pozitive. Faptul că interlocutorii înțeleg 
natura relaţiei lor schimbă, într-adevăr, relaţia însăşi. În plus, dato- 
rită acestei înţelegeri, partenerii de dialog pot analiza motivele care 
au dus la blocare şi deci pot merge pînă la lucrurile nespuse, la cele 
subiînţelese şi la interpretări. Metacomunicarea necesită luarea în 
considerare a interacțiunilor şi, în special, reperarea acelor atitudini 
cronice şi scheme repetitive de interacţiune care stau totdeauna la 
originea anchilozării dialogului. 


7. Concluzie 


Capitolul acesta ne-a arătat cât de importantă este pentru convorbirea 
psihologică atitudinea de comprehensiune. 

Ea intervine masiv în interacțiuni, deoarece se află la originea 
sentimentului de preţuire şi recunoaştere personală trăit de interlocu- 
torul „beneficiar”, sentiment pe care această atitudine îl generează 
automat. Favorizează schimburile comunicaţionale şi înţelegerea 
corectă, întrucît dă naştere încrederii faţă de cel care o adoptă 
primul. În cadrul paradigmei relaţionai-sistemice, ea funcţionează 
ca o interacţiune iniţială, aptă de a facilita comunicarea. 

Atitudinea comprehensivă merge mină în mînă cu empatia, care 
este o aptitudine specific umană de a circumscrie lumea celuilalt. În 
cadrul paradigmei fenomenologice şi praxeologice, atitudinea com- 
prehensivă este instrumentul indispensabil al construcţiei colective, 
deoarece permite accesul la reprezentările şi la lumea celuilalt. 

Putem spune (în cadrul paradigmei structural-expresive) că în 
spatele atitudinii comprehensive se află un ansamblu de valori uima- 
niste; certitudinea că celălalt este semenul nostru şi că-l putem 
înţelege, dorinţa de a respecta ceea ce gîndeşte şi spune, certitudinea 

că prin faptul de a-l înţelege nu abdicăm de la propriile judecăţi, 
care pot, dimpotrivă, să se îmbogăţească etc. Comunicarea este 
favorizată aşadar de nişte valori care indică încrederea în celălalt, 
Printr-un efect de feedback inductiv, această încredere generează la 
rindul ei încredere. 

Am văzut, pe de altă parte, în acest capitol, că pentru a progresa 
în comunicare trebuie să facem un act de credinţă : să credem că, 
dincolo de logicile diferite ale interlocutorilor, putem întilni nişte 
„conjuncţii”, adică nişte posibilităţi de depăşire a logicilor şi de 
inventare a unei construcţii noi. 

În ansamblu, acest capitol ne-a arătat că eficacitatea comunicării 
interpersonale depinde foarte mult de modul în care îl privim pe 
interlocutor şi ne comportăm faţă de el. 


Concluzie 


Am văzut, din exemplele analizate în partea a treia, că omul în 
situaţie de comunicare într-un grup nu este, aşa cum prea adesea 
înclinăm să credem, complet liber în acţiunile şi deci în comunicările 
sale. Dimpotrivă, intervine masiv un ansamblu de medieri care 
orientează tot ceea ce face şi spune. 

Există aşadar un număr de elemente care exercită o anumită 
„influenţă”. Acestea joacă rolul de referenţi impliciţi pentru toate 
persoanele prezente. Ele intervin tot aşa cum situaţia de referinţă 
intervine în cazul comunicării proiective realizate pornind de la o 
planşă cu semnificaţie culturală latentă (cf. pp. 145-158). 

Stăpinirea comunicării se bazează parţial pe reperarea şi neutra- 
lizarea acestor medieri, precum şi pe utilizarea unor acţiuni de 
metacomunicare pentru a le analiza. 


Concluzie generală 


Am văzut în această carte că psihologia a aprofundat foarte mult 
studiul multiplelor forme de comunicare faţă în faţă. Ea a evidenţiat 
existenţa unor fenomene generale, legate de natura însăşi a interacțiunii 
dintre oameni. 

Psihologia propune patru paradigme pentru a studia fenomenele 
relative la comunicare. Am arătat că fiecare dintre ele se aplică 
într-un mod aparte studierii anumitor fenomene. De exemplu, în 
întîlnirea amoroasă, comunicarea în faza de apropiere este analizată 
de psihologi cu ajutorul paradigmei structural-expresive, în faza de 
selecţie, cu ajutorul paradizmei formal-tranzacţionale, în timp ce în 
etapa de fuziune este analizată prin paradigma fenomenologică şi 
praxeologică, pentru ca în faza ulterioară să fie studiată cu ajutorul 
paradigmei relaţional-sistemice. Fiecare fază în parte se pretează 
mai bine analizei făcute cu ajutorul unei paradigme precise. Dar am 
arătat totodată că fiecare fenomen poate fi interpretat prin prisma 
uneia sau alteia dintre paradigme, nici una dintre ele neavînd, 
deocamdată, o „valoare” ştiinţifică mai mare decît celelalte. Pentru 
a testa fiecare paradigmă, ar fi interesant să se întreprindă cercetări 
care să o aplice sistematic fenomenelor interpretate prin prisma 
celorlalte paradigme. 

Datorită acestui important bilanţ înregistrat de psihologia comu- 
nicării, reiese cu claritate că nu se mai poate realiza o diferenţiere 
radicală între „comunicare” şi conduită. Comunicarea este un instru- 
ment al acţiunii umane. Oamenii se servesc de ea pentru a acţiona 

asupra semenilor şi a situaţiilor. Acest lucru a reieşit mai ales prin 
analiza unor noţiuni precum construirea realităţii, definirea identităţii 
celuilalt, geneza normelor relaţionale, influenţa, comunicarea de 
apărare transpersonală, comunicarea implicită, inducția, medierea 
etc, Acest instrument de acţiune stă în slujba intereselor şi mizelor 
urmărite de unii sau alţii, iar psihologia, bineînţeles, este expertă în 
arta de a descoperi sub fiecare formă şi conţinut al comunicării o 
anumită motivaţie sau o anumită miză. 

În sfirşit, psihologii, analizînd dificultăţile comunicării (întilnite 
în convorbire, în cura terapeutică, în discuţie sau în dialog, în viaţa 
conjugală, în animarea grupurilor etc.) şi reflectind asupra învăţării 
şi reeducării legate de comunicare, au evidenţiat specificitatea comu- 
nicării umane bazate pe posibilitatea empatiei. Şi mai ales au pus la 
punct şi au demonstrat eficacitatea unei forme profesionale (de vreme 
ce nu este naturală) a comunicării: comunicarea comprehensivă, 
care se sprijină tocmai pe empatie şi se concretizează cu ajutorul 
unor tehnici specifice, al căror nucleu dur îl constituie reformulările. 
Prin această contribuţie fundamentală, psihologii demonstrează că o 
comunicare umană autentică se întemeiază pe două sentimente de 
bază, strîns legate între ele: încrederea şi sentimentul că îţi este 
recunoscută valoarea. 

